**Pracovná porada dňa 8.3.2018**

**Prítomní:** Mgr. Ľudmila Medvecová - riaditeľka školy

Mgr. Gabriela Tabačková - zástupkyňa školy pre nižšie sekundárne vzdelávanie

PaedDr. Monika Hudáková - zástupkyňa pre primárne vzdelávanie

Mgr. Silvia Csopotiová - výchovný poradca, vedúca ŠKD

Pedagógovia: viď príloha č.1: Prezenčná listina z pracovnej porady

zo dňa 8. 3. 2018

**Program:**

1. Otvorenie, privítanie

2. Kontrola plnenia úloh za mesiac február

3. Plán práce na mesiac marec

4. Vyhodnotenie T5

5. Organizácia a príprava T9

6. Projekt Erazmus +

7. Zápis žiakov do prvého ročníka 6.4. – 7.4.2018

8. Rôzne, diskusia

9. Uznesenie

10. Záver

**K bodu 1:**

Pracovnú poradu otvorila Mgr. Ľudmila Medvecová – riaditeľka školy

**K bodu 2:**

PaedDr. Monika Hudáková - ZRŠ pre primárne vzdelávanie, informovala prítomných o plnení úloh za mesiac február. Z plánovaných akcií a podujatí v uvedenom mesiaci došlo k zmene:

* školský ples žiakov 9. ročníkov sa uskutočnil až 13.2.2018, kedy Regionálny úrad verejného zdravotníctva v Košiciach zrušil ..................
* karneval v ŠKD sa neuskutočnil.

**K bodu 3:**

Mgr. Gabriela Tabačková – ZRŠ pre nižšie stredné vzdelávanie oboznámila pedagogických pracovníkov s rozsiahlym plánom práce na mesiac marec 2018. (viď príloha)

**K bodu 4:**

Mgr. Ľudmila Medvecová – riaditeľka školy analyzovala dosiahnuté výsledky žiakov 5. ročníka T5 v celonárodnom testovaní za obdobie posledné dva školské roky. Poukázala na fakt, že umiestnenie našej školy v porovnaní siete základných škôl pôsobiacich na území mesta Košíc je na popredných miestach. V tomto školskom roku 2017/2018 nám patrí 2. miesto v predmete Slovenský jazyk a literatúra a 2. miesto v testovanom predmete matematika.

Riaditeľka školy vyzdvihla prácu učiteľov 4. ročníka, ktorí sa vo veľkej miere podieľali na dosiahnutých výsledkoch – poďakovala sa za vynaložené úsilie. Poďakovanie venovala aj súčasným učiteľom, ktorí v 5. ročníku vyučujú slovenský jazyk a literatúru a matematiku.

K dosiahnutiu lepších výsledkov prebehlo inštruktážne stretnutie PaedDr. Moniky Hudákovej, ZRŠ pre primárne vzdelávanie s Mgr. Ivánovou a Mgr. Zuštinovou akým témam je potrebné venovať pozornosť na I. stupni.

**K bodu 5:**

Ing. Jana Sitášová informovala o príprave celoslovenskom testovaní žiakov 9. ročníkov T9 2017/2018.

* prebehlo školenie administrátorov,
* externý dozor
* v printovej podobe sú pripravené zoznamy žiakov, zasadací poriadok

Riaditeľka školy Mgr. Ľudmila Medvecová uviedla umiestnenie žiakov našej školy v uplynulom školskom roku v porovnaní košických škôl 4.miesto z predmetu Slovenský jazyk a literatúra a 9.miesto z predmetu Matematika.

**K bodu 6:**

PaedDr. Adriána Pivarníková – vedúca jazykovej školy sa poďakovala za zapojenie sa do projektu Erazmus + zhotovovaním darčekov. Zároveň vyzvala, že je možné ešte zhotovovať drobné pozornosti charakterizujúc našu krajinu pre družobné školy.

**K bodu 7:**

PaedDr. Monika Hudáková – ZRŠ pre primárne vzdelávanie informovala o zápise žiakov do 1. ročníka. Zápis bude prebiehať 6.4.2018 od 14:00hod. do18:00hod. piatok a  7.4.2018 v sobotu od 8:00hod. do 12:00hod.

Inštruktáž k zápisu bude učiteľom 1. stupňa daná 21.3.2018 na sedení s právničkou.

**K bodu 8:**

* Mgr. Tabačková – ZRŠ pre nižšie stredné vzdelávanie otvorila diskusiu. Oboznámila s internou smernicou č.2 o triednickej hodine (viď príloha)
* PaedDr. Hurová informovala o matematickej súťaží Klokan o vyššom  počte prihlásených žiakov a priebehu riešenia.
* Mgr. Tabačková informovala prítomných o internej smernici č.1/2018 o vedení pedagogickej dokumentácie. Pedagogickí zamestnanci podpisom na priloženej prezenčnej listine potvrdia oboznámenie sa so Smernicou.
* Mgr. Medvecová riaditeľka školy, informovala o schválení pedagogického asistenta, ktorý nastúpi dňom 9.3.2018 k žiakom, ktorí takúto pomoc potrebujú.

**Uznesenie:**

Pedagogickí zamestnanci berú na vedomie:

1. Plán práce na mesiac marec

2.Úlohy súvisiace s chodom školy

Ukladá:

1. Plniť úlohy vyplývajúce z Plánu práce na mesiac marec
2. Organizačne zabezpečiť priebeh celoslovenského testovania žiakov T9-2017/2018

Košice, 8.3.2018

Zapísala: Mgr. Katarína Kolečanská

Overila: PaedDr. Monika Hudáková

Schválil: Mgr. Ľudmila Medvecová

**Prílohy:**

Príloha č. 1: Prezenčná listina z pracovnej porady zo dňa 8.3.2018

Príloha č. 2: Plán práce na mesiac marec 2018

Príloha č. 3: Smernica interná smernica č.1/2018 o vedení pedagogickej dokumentácie

Príloha č. 4: Interná smernica č.2/2018 o triednických hodinách