**PRACOVNÝ LIST – opakovanie 😊**

**1.- Uveďte meno**: prvého slovenského kartografa a autora 1. atlasu sveta

2**.- Objasnite pojem** zemepisná sieť.

**3.- Vysvetlite a zakreslite** princíp stanovenia časových pásiem na Zemi, matematicky dokážte existenciu 24 časových pásiem na Zemi.

**4.- A.Charakterizujte** polohu a hranice polárnych oblastí sveta.

B. Určte prírodné podmienky, využitie polárnych oblastí.

C. Vysvetlite pojem svetadiel vedy a mierového využitia.

**5.- Určte polohu Európy** vzhľadom na zemské pologule, ostatné svetadiely a oceány. Lokalizujte na mape najvýznamnejšie prvky horizontálnej členitosti.

**6.- Vymenujte a opíšte** bioklimatické pásma Európy. Z nasledujúcich riek vyberte tie, ktoré patria k úmoriu Severného, Stredozemného a Čierneho mora: Rýn, Volga, Dneper. Temža, Labe, Pád, Odra, Visla, Rhôna, Tisa.

**7. - Zdôvodnite aké pôdne typy** prevažujú :

a/ v tundrových oblastiach b/ v dažďových rovníkových lesoch c/ v stepnej zóne mierneho pásma

d/ pod ihličnatým lesom tajgy

- Demonštrujte príčiny zmenšovania sa plochy pôdneho fondu všeobecne na Zemi.

**8. Vypočítajte koľko je hodín podľa** miestneho času v Bratislave ( 17° 05´ v.g.d. ), keď v Londýne je 15.00 hodín

**9. A. - Lokalizujte na mape hlavné oblasti** ťažby ropy, zemného plynu, čierneho uhlia a uránu vo svete.

**B. Určte hlavné spôsoby výroby** elektrickej energie v súčasnosti.

**C. Uveďte príklady krajín** s prevahou vodnej, tepelnej a jadrovej energetiky.

**D. Aké sú výhody alternatívnych** zdrojov energie?

**10. - Definujte** pôdny typ, pôdny druh. Lokalizujte ich výskyt na Slovensku a posúďte z hľadiska úrodnosti.

- Aké pôdne typy sa vyskytujú v miestnej oblasti?

- Vysvetlite vplyv človeka na pôdu.

**11. - Určte polohu Ázie** vzhľadom na geografické súradnice, zemské pologule, ostatné svetadiely a oceány. Charakterizujte horizontálnu členitosť kontinentu. Opíšte vertikálnu členitosť Ázie a ukážte na mape najvýznamnejšie povrchové celky. Charakterizuje hydrografickú sieť /úmoria, bezodtokové oblasti, typy jazier/, určte oblasti, ktoré trpia nedostatkom vody a oblasti ohrozované záplavami. Vymenujte bioklimatické pásma Ázie v smere juh – sever.

**12. a.) - Ktorý národ** ako prvý zastával názor o guľatosti Zeme? Objasnite tvar a rozmery planéty Zem

**b.)- Uveďte mená** významných vedcov, ktorí podali vedecký dôkaz o guľatosti Zeme

**c.)- Vysvetlite**, čo je hlavným dôkazom guľatosti Zeme?

**d.)- Vysvetlite pojmy:** geoid, sferoid

**13.- Analyzujte príčiny** vyspelosti USA a Kanady. Zhodnoťte ťažbu nerastných surovín v týchto krajinách a ukážte na mape hlavné priemyselné oblasti.

- Zhodnoťte ťažbu nerastných surovín v Latinskej Amerike. Ukážte hlavné priemyselné oblasti a opíšte ich hospodárske zameranie.

- Poukážte na špecifiká poľnohospodárskej výroby v Strednej Amerike, v Brazílii, v Laplatskej oblasti a v Andskej oblasti.