**Pracovný list – literatúra - M. Kukučín – Keď báčik z Chochoľova umrie**

**1. Autor**: vlastným menom *Matej Bencúr, s*lovenský prozaik, publicista a dramatik, **predstaviteľ slovenského literárneho realizmu (1. vlna)**

pochádzal zo zemianskej rodiny z Oravy, žil a tvoril na prelome 19. a 20. storočia;

**,,Osud si ma vybral, aby ma dobre popreháňal.“**

**2. Dej**: **slovenská dedina** (Kameňany, Chochoľovo, Domanice)

Aduš Domanický, zeman, bol na jarmoku neprehliadnuteľný, chytal, skúšal tovar, zjednával, no zväčša nekúpil. V krčme sa stretol s Ondrejom Trávom, trocha podgurážení alkoholom zjednali obchod, Aduš prijal aj zálohu, hoci v skutočnosti tovar (jačmeň) nemal. Keď už Ondrejovi došla trpezlivosť, vybral sa za Adušom do ,,kaštieľa“. Aduš mu povedal pravdu. Ondrej chcel vrátiť zálohu tak, že mu Aduš dá vzácne stromy – jasene, ktoré stáli okolo hrobov jeho predkov. A vtedy sa v Adušovi niečo zlomilo... zálohu o krátky čas Ondrejovi vrátil.

**3. Postavy:**

**Ondrej Tráva:** Vdovec z Kamenian, obchodník, s ktorým ľudia veľmi radi obchodovali, pretože nebol lakomý. Poznalo ho veľmi veľa ľudí, ale on sa pri väčšine z nich iba tváril, že ich pozná. Bol svedomitý a rozumný. Neznášal, keď ho niekto klamal.

**Aduš Domanický:** Zeman (nižšia šľachta) z Domaníc, ktorý každého okrádal, pretože nemal žiadne peniaze, iba plány. Bol veľmi pyšný, nesvedomitý a ľahkovážny.

**Báčik z Chochoľova:** Adušov báčik - strýko, bohatý dekan, ktorý sľúbil Adušovi, že mu po svojej smrti zanechá všetok svoj majetok; v poviedke je iba spomínaný.

**4. Spôsob zobrazenia postáv je kontrastný:** Adušova rodová pýcha (že je zeman) je v protiklade s a činorodosťou a skromnosťou Ondreja.

**5. Kompozičný postup:** chronologický

**Vonkajšia kompozícia:** 6 kapitol

**Vnútorná kompozícia:**

**Expozícia:** Oboznámenie čitateľa s postavami a prostredím. Prechod Ondreja od gazdovania ku kupčeniu .

**Kolízia** (zápletka): Uzavretie dohody medzi Ondrejom a Adušom. Ondrej dáva Adušovi závdavok za jačmeň.

**Kríza** (vyvrcholenie):Ondrej zisťuje, že ho Aduš oklamal a žiadny jačmeň nemá.

**Peripetia:** Ondrej žiada od Aduša jasene, pod ktorými sú pochovaní Adušovi rodičia. Aduš si uvedomí, že sa musí zmeniť a sľúbi Ondrejovi, že dlh splatí.

**Rozuzlenie:** Vrátenie peňazí Ondrejovi a smrť báčika z Chochoľova.

**6. Literárny druh:** epika

**Literárny žáner:** humoristicko-satirická poviedka

**Forma umeleckej reči:** neviazaná

**7. Téma:** súčasná **-**  Autor opisuje správanie sa zemianstva a jeho postavenie v slovenskej dedine.

**Idea:**  Autor poukazuje na duchovný a hmotný úpadok zemianstva a na jeho neschopnosť stať sa vedúcou silou národa.

Človek sa môže zmeniť ako jednotlivec (M. Kukučín - harmonizátor)

**Aktualizácia:→↑**