**Pracovný list – literatúra – 1.A – Krátka epická próza**

**Epika – jeden z troch literárnych druhov, zakladá sa na deji, rozprávaní príbehu, udalostí v časovom slede, môže mať veršovanú a neveršovanú podobu.**

**Próza – neviazaná reč, literárny druh podľa jazykovej formy, voľne plynúca reč, neviazaná zákonmi rytmu ani inými vlastnosťami básnického prejavu. Próza je usporiadaná do riadkov, odsekov a kapitol.**

**Poviedka – epický žáner, malý až stredný rozsah, spracúva jednu udalosť, má len jednu zápletku, rozsahom väčšie žánre od poviedky sú novela, román. Poviedka má vyhranené postavy, charaktery sa významne nemenia. V rámci deja plní významnú úlohu rozprávač. Neraz podáva príbeh v 1. osobe – ja forma.**

**Vonkajšia kompozícia (v próze) – kapitoly – jednotky výstavby textu, neoznačujú sa číslami, názvom alebo sa neoznačujú; diely – väčší samostatný celok – dilógia/trilógia...**

**Vnútorná kompozícia (v próze) – expozícia (úvod), kolízia (zápletka), kríza (vyvrcholenie), peripetia (obrat v deji), rozuzlenie (záver);**

**Literárna postava – postava, ktorá vystupuje v literárnom diele, reálna postava –- historická postava, fiktívna postava – autor si ju vytvorí sám;**

**-------------------------------------------------------------------------------------------------**

**M. Kukučín** – **Keď báčik z Chochoľova umrie**

práca s textom:

Učebnica Literatúra str. 33 – prečítať 2 krátke ukážky (Úloha č. 58)

Čítanka str. – 68 – 77 Ako ste z ukážky pochopili dej tohto diela?

**Úlohy na rozbor (DO BUDÚCEJ HODINY LITERATÚRY)**

1. Základné informácie o autorovi (národná lit., perióda)

2. Dejová línia – stručne (miesto a čas deja)

3. Hlavné postavy, vlastnosti – Ondrej **Tráva** (vysvetli meno postavy)

– Aduš **Domanický** (vysvetli meno postavy) NOMEN OMEN

4. Aký spôsob zobrazenia zvolil autor pri hlavných postavách?

5. Vonkajšia a vnútorná kompozícia

6. Literárny druh/literárny žáner/

7. Téma, idea, aktualizácia