**Pracovný list z literatúry – pieseň – sekunda**

***M. Válek –  Jesenná láska  (spieva M. Žbirka)  
  
Láska je strašne bohatá, láska, tá všetko sľúbi,   
no ten, čo ľúbil, sklamal sa a ten, čo sklamal, ľúbi.  
Prach dlhých, smutných, letných dní na staré lístie padá,  
poznala príliš neskoro, ako ho mala rada.  
  
Tak každoročne v jeseni svetlá sa stratia z duše  
a človek, koník túlavý od srdca k srdcu kluše.  
Pre každé chce zomierať, žiť nechce pre nijaké,  
chcel by mať jedno pre seba, je mu to jedno, aké.  
  
Možno, že iba obrázok, možno tôňu iba.  
No pred cieľom sa zastaví, komu zas srdce chýba?  
Zo všetkých mojich obrázkov mámivý ošiaľ stúpa.  
Bola to láska? Sklamanie? Aj láska bola hlúpa,***

***Že chcela všetko naraz mať a všetko naraz stráca...***

**Úlohy:**

1. Forma básne: ................strofy, .........................veršov, ........................rým

2. Napíš 1 podstatné meno, ktorým by si vyjadril základnú tému básne.

...................................................................

3. Napíš antonymá k slovám, ktoré súvisia so vzťahmi medzi ľuďmi:

a) stály - ................................ c) úprimný - .......................................

b) skutočný - ....................................... d) hlboký - ..........................................

4. Aká je podľa textu piesne láska? Vyber vhodné prívlastky:

bohatá – úprimná – hlúpa – krátka – večná – falošná – veselá – smutná –

osudová – prchavá – súrodenecká -mámivá

5. Pospájaj ročné obdobia s fázami v láske:

Jar začiatok lásky, okúzlenie

Leto koniec lásky

Jeseň najkrajšie obdobie

Zima predzvesť rozchodu

6. Urč umelecké prostriedky:

a) Komu zas srdce chýba? ........................................

b) mámivý ošiaľ .............................................

c) zima niesla odkaz máju ........................................

d) láska je strašne bohatá .........................................

7. K čomu je v básni Jesenná láska prirovnaný človek? ...................................

8. Vyber možnosť/možnosti. Akých najčastejších chýb sa ľudia dopúšťajú

v láske?

a) Sú príliš nároční. c) Sú prelietaví.

b) Sľubujú, čo nemôžu splniť. d) Zaľúbia sa v nevhodnom ročnom období.