**Pracovný list č. 1 – literatúra – 1.A**

Milá 1.A,

takže korona pokazila naše plány. Ak bude všetko v poriadku, od pondelka **19. 10. 2020** by sme sa mali stretnúť dištančne na hodinách SJL podľa upraveného rozvrhu. Uvidíme...

Takouto formou sa Vám budem prihovárať počas tohto týždňa a zadám Vám domácu úlohu zo slovenského jazyka a literatúry. Vypracovanie mi **NEBUDETE** posielať, spoločne si ich skontrolujeme na konkrétnej vyučovacej hodine.

Na poslednej hodine sme analyzovali epickú báseň S. Chalupku Mor ho! O autorovi a jeho tvorbe sme si napísali základné informácie. Dostali ste aj pracovný list, do ktorého ste si zapisovali informácie počas spoločného rozboru. **Mali by ste ešte vyhľadať a pomenovať umelecké prostriedky a opakovacie figúry: →↓**

a) **Tatry, Dunaj** -

b) **pevný hrad** -

c) **duní Dunaj a luna za lunou sa valí** -

d) **rastom sú ako jedle** -

e) **pyšné hory** -

f) **...čože nám nesie: či meč, či vetvu pokoja?**

g) **...zem dupotom a nebo rykom sa otriasa** -

h) **Zem tá, na ktorú kročiť mieni tvoja noha**...

i) **svieti pevný hrad** -

j) **...a sláva zašlých vekov...**

**...a duša jeho svätým...**

**...a meč v jeho pravici...**

k) **Slovan na svojom seje, i žne len na svojom...**

**Túto záverečnú časť básne poznáte. Prosím naučte sa ju naspamäť.** *A cár s okom sklopeným na bojišti stojí:  
A čo? — Azda tých padlých Slovänov sa bojí? —  
Nie, lež bezdušné svojich hromady tam vidí  
a zo svojho víťazstva radovať sa stydí.  
No zahyň, studom večným zahyň, podlá duša,  
čo o slobodu dobrý ľud môj mi pokúša.  
Lež večná meno toho nech ovenčí sláva,  
kto seba v obeť svätú za svoj národ dáva.  
A ty mor ho! — hoj mor ho! detvo môjho rodu,  
kto kradmou rukou siahne na tvoju slobodu;  
a čo i tam dušu dáš v tom boji divokom:  
Mor ty len, a voľ nebyť, ako byť otrokom.* **Pekný deň Vám želám, p. p. Blahovská**