**Pracovný list č. 5 – slovenský jazyk – príma**

Milá príma,

dnes 26. 10. 2020 (pondelok) nebude prebiehať online vyučovanie. Zadám Vám úlohy, ktoré si spolu skontrolujeme na ZOOM hodine.

**a) Za d. ú. ste mali v pracovnom liste vypracovať 2 úlohy: č. 5 a č. 8. Obe sa týkali vokalizácie predložiek. Poprosím Vás odfotiť pracovný list v tej časti, v ktorej je vypracované cvičenie a o zaslanie mejlom** [**blahovska.gymgl@gmail.com**](mailto:blahovska.gymgl@gmail.com) **alebo cez messenger do 16.00 hod.**

**b) →→→↓**

**Zároveň som pre Vás pripravila spracovanú novú tému. Podľa možností si ju buď vytlačte a nalepte do zošita alebo krásne prepíšte. Toto učivo budem vysvetľovať na ZOOM hodine.**

**Diakritické znamienka** **–**  Diakritické znamienka (rozlišovacie) predstavujú skupinu znamienok, ktoré sa v slovenskom jazyku vyskytujú nad daným písmenom. Ich funkciou je odlíšiť výslovnosť, ale aj význam daného písmena alebo slova. V slovenskom jazyku používame 4 diakritické znamienka:  
**mäkčeň** (ď, ť, ň, ľ, ...), **dĺžeň** (á, é, í, ó, ú, ý...), **vokáň** (ô), **dve bodky** (ä).

**Interpunkčné znamienka (rozdeľovacie):**

**BODKA (.)** Mama varí dobrý obed. napr. 7.

**ČIARKA (,)** Oznámili**, že** neprídu. **Janka,** poďte odpovedať.

**DVOJBODKA (:)**  Podstatnými menami sú napr. **slová:** dom, strom, múka.

**SPOJOVNÍK (-)** je kratší ako pomlčka! slovensko-anglický **vy-**bral

**POMLČKA (–)** 2020 – 2021

**LOMKA (/)** m/s výher/výhier

**ÚVODZOVKY („)** Jano sa ozval: **„**Pôjdeme už?**“**

**TRI BODKY (...)** Neučil sa, a preto dostal...

**BODKOČIARKA (;)** Boli sme pohraničníkmi jednej civilizácie; Chodovia Európy.

**OTÁZNIK(?)** Píšeme zajtra písomku?

**VÝKRIČNÍK (!)** Vynes smeti! Hurá!

**ZÁTVORKY ()** I. Newton **(1643 – 1727)**

**APOSTROF (’)** čos’ (čosi) ktos’ (ktosi)