**Pracovný materiál – diskusný príspevok**

Vo **verejnej (oficiálnej)** komunikácii sa používajú **dialogické** jazykové prejavy:

**a) debata**

**b) polemika**

**c) diskusia** aj **monologické** jazykové prejavy:

**a) diskusný príspevok**

**b) politická reč**

**c) súdna reč...**

**Debata –** je to to dialogický prejav na určitú tému. Je menej oficiálna, nezačína úvodným referátom. Striedajú sa repliky s cieľom prehĺbiť poznatky o určitej téme.

**Polemika –** ostrá výmena názorov medzi účastníkmi, ktorí majú na určitú tému protichodné názory. Často sa využívajú výraznejšie expresívne prostriedky (irónia, satira) s cieľom diskreditácie rečníka v očiach verejnosti. Polemika by nemala mať podobu osobných útokov a invektív, pretože by mala platiť spoločenská etiketa.

**Diskusia –** je to súhrn monologických prejavov na určitú tému. Začína prednáškou na určitú tému, po nej nasleduje jadro – jednotlivé **diskusné príspevky** na danú tému. Diskusný príspevok je monologický prejav, vyjadruje názor jednotlivca na niečo, čo zaznelo v referáte, má záväznú kompozíciu:

**1. oslovenie** (Vážení prítomní, Milí poslucháči...)

**2. nadviazanie** (Chcem sa vyjadriť..., Dovoľte mi vyjadriť svoj názor na..., Nedá

mi nevyjadriť sa...)

**3. vyjadrenie vlastného názoru** (názory na určitú tému doložené argumentmi – musia byť!!!!, TO JE NAJDÔLEŽITEJŠIA ČASŤ DISKUSNÉHO PRÍSPEVKU – **jadro**)

**4. poďakovanie za pozornosť**

**Diskusný príspevok má písomnú podobu, ale realizuje sa ústne. Pre zaujatie poslucháčov sa odporúča používať:**

**- rečnícke otázky, presviedčacie prvky**

**- termíny (keďže sa rieši odborná téma)**

**- 1. osobu singuláru/plurálu**