**Pracovný materiál č. 4 – Humanistická a renesančná literatúra - svetová - (14. – 17. storočie)**

Bolo to obdobie objavov – kníhtlač – J. Guttenberg – polovica 15. st. , objavene Ameriky – 1492, heliocentrický názor M. Kopernika (nahradil geocentrický názor), objavenie kompasu...

Nové myšlienky sa objavujú v Taliansku – Taliani boli čulí obchodníci, obchodníci vymieňajú nielen tovar, ale aj vedomosti, skúsenosti; v krajine boli vhodné podmienky na prechod od feudalizmu ku kapitalizmu (vznik manufaktúr). So vznikom miest sa postupne posilňovalo postavenie mešťanov. Prejavuje sa záujem o bádanie – hlavne prírodovedné, techniku, medicínu. Zmeny v spoločnosti zasiahli umenie aj literatúru.

Individualizmus – záujem o jednotlivca

Senzualizmus – zmyslové poznanie

Racionalizmus – úcta k rozumu

**Humanizmus** (lat. ľudský) – záujem o človeka, radostné prežitie života človeka, každodenný život, nie orientácia na to, čo bude po smrti.

**Renesancia** (fr. znovuzrodenie, obnova, záujem, návrat k antike – nie je však možné vrátiť sa k tomu, čo bolo prekonané, ide o návrat k hodnotám, ktoré uznávala antika). Autori sa inšpirovali témami, žánrami z antiky. Vzdelanci študovali pamiatky a dokumenty z antiky.

Literatúra: Hrdinovia majú rôznorodé vlastnosti, ale bojujú za vznešené ideály. Z literárnych druhov sa rozvíja lyrika – sonet, epika – román, novela, dráma – tragédia, komédia.

Autori: **Dante Alighieri** – talianska literatúra – Božská komédia – básnická skladba

**Francesco** **Petrarca** – talianska literatúra – Spevník – sonety

**Giovanni** **Boccaccio** – talianska literatúra – Dekameron – kniha noviel

**Francois Villon, Francois Rabelais** – francúzska literatúra - poézia

**William Shakespeare** – anglická lit. – dráma – komédia (Veselé panie windsorské),

tragédia (Rómeo a Júlia, Kráľ Lear, Othelo, Hamlet), historické hry

**M. Cervantes de Saavedra** – španielska lit. – Dômyselný rytier Don Quijote de la

Mancha – román)

Významným prínosom tohto obdobia bolo to, že sa udomácňovali národné jazyky v umeleckej literatúre.Vedecké diela sa však písali v latinčine, to sa týkalo aj liturgie.

Slovenská humanistická a renesančná literatúra sa rozvíjala v rokoch 1500 – 1650. Písali sa historické piesne, v ľudovej slovesnosti balady, historické povesti.