**Pražská jar, vstup vojsk Varšavskej zmluvy do ČSSR. Normalizácia**

V roku 1963 sa stal 1. tajomníkom ÚV KSS Alexander Dubček. Dubček patril k reformným komunistom, ktorý mal inú predstavu o komunizme ako súdruhovia v Moskve. Chcel socializmus s ľudskou tvárou. V roku 1967 sa zišli spisovatelia na svojom zväze a vyjadrili nespokojnosť s budovaním komunizmu a vyslovili sa za zákaz cenzúry. Slováci navyše odmietali centralizované riadenie a chceli viac samostatnosti. Prezidentom bol A. Novotný, ktorý nechcel žiadne reformy a navyše nemal rád Slovákov. Dubček ho kritizoval. Novotný odstúpil a prezidentom sa stal L. Svoboda, počas 2. sv. vojny bol generál a bol medzi ľuďmi obľúbený. 1. tajomníkom ÚV KSČ sa sa tal Dubček. Na čelo vlády sa postavil O. Černík a predsedom parlamentu J. Smrkovský. Všetci boli reformní komunisti a chceli zmeny. Uvoľnila sa cenzúra, nastala sloboda tlače, zhromaždenia, ľudia mohli slobodnejšie cestovať. V apríly 1968 bol prijatý Akčný program, ktorý priznal chyby v predchádzajúcom období. Začali sa i ekonomické reformy, mohlo už byť súkromné podnikanie.

Moskva sa však na m pozerala s nevôľou. Brežnevova doktrína hovorila o obrane socializmu za každú cenu a v ZSSR si mysleli, že u nás je ohrozený socializmus. Brežnev sa i zišiel s Dubčekom v Čiernej nad Tisou, no bezvýsledne. Dubček pokračoval v reformách. Toto obdobie sa nazývalo Pražská jar.   
Na pozvanie niektorých protireformných komunistov ako bol V. Biľak, Alois Jindra a iní prišli v 21. augusta vojská Varšavskej zmluvy okrem Juhoslávie a Rumunska do Československa. Vojská obsadili rozhlas a televíziu ako i kľúčové inštitúcie, ľudia vyšli do ulíc a protestovali, boli i mŕtvi. Komunisti odsúdili okupáciu, ale bolo to zbytočné, reformní komunisti boli na ústupe. Dubček a iní reformní komunisti boli odvedení do Moskvy, kde boli donútení podpísať Moskovský protokol. V ňom sa zaručili za ukončenie reforiem. ZSSR sa zaručil že stiahne svoje vojská. No to sa nestalo. Soviety tu ostali 20 rokov, odišli až po páde komunizmu. Dubček musel odstúpiť a za prvého tajomníka ÚV KSČ bol zvolený G. Husák. Od roku 1969 až do pádu komunizmu nastalo obdobie normalizácie. Život sa vrátil do starých koľají, nastala cenzúra, zákaz cestovania do kapitalistických krajín, porušovanie ľudských práv. Na protest proti okupácii sa januári 1969 upálil J. Palach. Komunisti sa snažili rôznymi sociálnymi podporami stlmiť hnev občanov, ale zaostávanie Československa pokračovalo. Západ nám utekal a pád komunizmu vo východnej Európe bol nevyhnutný.