Preskúšanie - Simona Pisková, Oktáva

**1. SVETOVÁ LITERATÚRA PO ROKU 1945:**

1.Pomenuj umelecký smer, ktorý sa uplatňuje v ukážke a napíš 3 jeho znaky.

*Keby mi v stave, v akom som bol, prišli oznámiť, že sa môžem pokojne vrátiť domov, že mi*

*darujú život, vôbec by to so mnou nepohlo: všetko jedno, či čakáš niekoľko hodín, alebo*

*niekoľko rokov, keď si už stratil predstavu, že si večný. Nezáležalo mi vlastne už na ničom*

*– bol som spokojný. Ale bol to desivý pokoj – lebo som mal ešte telo: moje telo, videl som*

*jeho očami, počúval jeho ušami, no nebol som to už ja; potilo sa a chvelo celkom samo,*

*a ja som sa k nemu už nepriznával*. / J. P. Sartre – Múr /

2. Po roku 1945 sa literárny a kultúrny život značne diferencoval. Rozdeľ literatúru do 2

skupín a napíš, čo bolo pre danú literatúru typické.

3. *,,Všetky zvieratá sú si rovné, ale niektoré sú si rovnejšie.”*

Kto je autorom diela, z ktorého je táto myšlienka, ako sa toto dielo volá a pokús sa

sformulovať hlavnú myšlienku diela.

**2. PERIODIZÁCIA LITERÁRNEHO VÝVOJA:**

4. Do ktorého literárneho obdobia patria autori: W. Shakespeare, D. Alighieri, F. Petrarca.

Pomenuj toto obdobie a časovo ohranič – storočie.

5. Časovo ohranič obdobie slovenského romantizmu – roky a uveď mená 4 predstaviteľov.

**3. STAROVEKÁ LITERATÚRA:**

6*.**Sofokles – Antigona /úryvok/*

*Zbožný čin mi vytyčujú ako bezbožnosť!*

*Ak sa aj bohom vidí správnym moje*

*potrestanie, možno v Háde prídem na to,*

*v čom*

*som schybila! Ale ak urobili*

*chybu pozemšťania, nežičím im väčšie zlo,*

*než akého sa dopúšťajú voči mne!*

Prečítaj ukážku a vyrieš nasledujúce úlohy: kto vystupuje v ukážke, čo je obsahom

ukážky, ako sa volá forma komunikácie, ktorou je písaná ukážka, sformuluj vlastnými

slovami hlavnú myšlienku ukážky.

7. Krab a jeho mať

*Krab žil so svojou matkou na dne mora. Matka bola na svojho syna veľmi pyšná, no*

*ustavične ho nabádala, aby bol lepší.*

*Raz ráno si všimla, že jej malý krab beží po morskom dne bokom, tak ako všetky kraby.*

*„Bola by som rada, keby si chodil rovno,” povedala mu. „Vyzeralo by to krajšie.”*

*„Budem, mama, ak mi ukážeš ako,” odvetil jej syn.*

*Mamka krabka to skúsila, no zistila, že inak ako bokom chodiť nevie.*

**Pomenuj žáner a stručne sformuluj výchovné zacielenie ukážky.**

**4. STREDOVEKÁ LITERATÚRA:**

8. Časovo ohranič obdobie stredovekej literatúry /stačí storočie/. O ktoré 2 piliere

stredoveku sa opierala.

9. *Všetci, čo chcete svoje duše krásnymi*

*uzrieť, a všetci po radosti túžiaci,*

*túžiaci temno hriechu navždy zapudiť*

*a sveta tohto hniloby sa pozbaviť*

*a rajský život pre seba zas objaviť*

*a horiacemu ohňu navždy uniknúť,*

*nuž, čujte, čo vám vlastný rozum hovorí,*

*nuž, dobre počúvaj, celý národ sloviensky,*

*vypočuj Slovo od Boha ti zoslané...*

Uveď meno autora, názov diela. Všimni si podčiarknuté slová a pomenuj umelecké

prostriedky. Sformuluj hlavnú myšlienku ukážky.

**5. HUMANISTICKÁ A RENESANČNÁ LITERATÚRA:**

10. Uvedených autorov správne zaraď do konkrétnej národnej literatúry a priraď dielo:

D. Alighieri – francúzska literatúra – Veľký testament

F. Villon – anglická literatúra – Romeo a Júlia

W. Shakespeare – talianska literatúra – Božská komédia

11. *Byť, či nebyť – kto mi odpovie,*

*čo šľachtí ducha viac: či trpne znášať*

*strely a šípy zlostnej Šťasteny,*

*či pozdvihnúť zbraň proti moru bied*

*a násilne ho zdolať? Umrieť, spať –*

*nič viac, a namýšľať si, že tým spánkom*

*sa končí srdca bôľ a stovky hrôz,...*

Uveď meno autora, názov diela. Interpretuj vlastnými slovami predchádzajúce verše.

Ukážku, ktorú si čítal zaraď ku konkrétnemu literárnemu druhu a literárnemu žánru.