Preventívne poradenstvo

Dňa 5. 4. 2011 sme pre maturantov pripravili stretnutie s vedúcou oddelenia informačných a sprostredkovateľských služieb Úradu práce, sociálnych vecí a rodiny Spišská Nová Ves pani Mgr. Bendíkovou. V rámci svojej prednášky poskytla študentom aktuálne informácie o postupoch nasledujúcich po ukončení stredoškolského štúdia, o možnostiach hľadania zamestnania a o službách, ktoré poskytujú občanom úrady práce, sociálnych vecí a rodiny. V rámci diskusie sa študenti zaujímali o brigádnickú činnosť, absolventskú prax alebo o rôzne štatistické údaje týkajúce sa nezamestnanosti v našom regióne.

Veríme, že podujatie splnilo svoje poslanie a umožní našim študentom zorientovať sa v praktickom živote.

Text: Mgr. Kamila Blahovská, výchovná poradkyňa

Foto: Š. Slivenský, F. Novotný