ZÁKLADNÁ ŠKOLA, Nám. L. Novomeského 2, Košice

# Prevádzkový poriadok školskej dielne

1. Žiaci prichádzajú pred začiatkom vyučovania do dielne spoločne, disciplinovane a včas.

2. Každý žiak sa prezlečie do pracovného odevu (plášť) a obuje si pevnú obuv (môžu byť aj botasky), riadne sa upraví a s potrebnými pomôckami prejde do školskej dielne.

3. V školskej dielni má každý žiak svoje pracovné miesto určené učiteľom.

4. Na pokyn učiteľa si žiaci prevezmú pridelené náradie a nástroje, prekontrolujú ich stav podľa zoznamu uloženého v skrinke a prípadné zistenie závad ihneď hlásia učiteľovi.

5. Počas vyučovania sa každý žiak usiluje čo najlepšie, najhospodárnejšie a najúčel­nejšie využívať celý pracovný čas.

6. S pridelenými nástrojmi a náradím každý žiak zaobchádza šetrne, ohľaduplne a bezpečne.

7. Každú závadu a poškodenie nástrojov, náradia aj pracovného miesta, ktoré sa vyskytnú počas práce, žiak hlási ihneď vyučujúcemu spolu s vysvetlením, ako sa to stalo. Škody spôsobené svojvoľne musí žiak, prípadne jeho rodičia uhradiť.

8. Počas vyučovania každý žiak na svojom pracovisku plní všetky uložené alebo z postupu práce vyplývajúce pracovné úlohy, udržiava na svojom pracovisku aj v dielni poriadok. Plní pokyny vyučujúceho najmä preto, aby nedošlo k zraneniu seba alebo spolužiaka, aby nepoškodil náradie, nástroje a zariadenia dielne.

9. Žiak nesmie sám pracovať s elektrickými strojmi a prístrojmi, iba v prítomnosti učiteľa a pod jeho priamym dohľadom.

10. Každé poranenie alebo úraz, postihnutý žiak alebo jeho spolužiak, hlási ihneď vyučujúcemu, ktorý žiakovi poskytne prvú pomoc a následné ošetrenie. Vyučujúci úraz zapíše do knihy úrazov.

11. Pri práci každý žiak dodržiava základné hygienické pravidlá, umýva si ruky po ukončení práce, dbá na svoju čistotu a čistotu svojho pracovného miesta.

12. Pri práci používa iba náradie, nástroje a pomôcky, ktoré patria k jeho pracovnému miestu.

13. Zo školskej dielne žiak zásadne neodnáša žiadny materiál, ani nástroje alebo náradie.

14. Pred skončením vyučovania každý žiak riadne a starostlivo uloží očistené náradie a nástroje, prekontroluje ich stav aj počet a prípadne zistené nedostatky hlási ihneď vyučujúcemu.

15. Na pokyn vyučujúceho každý žiak na označenom mieste uloží svoj výrobok, alebo jeho rozpracovanú časť. Označí ho svojim menom a triedou.

16. Žiaci, ktorí majú službu, urobia poriadok v dielni, vyvetrajú a so súhlasom vyučujúceho odídu.

V Košiciach dňa 4. 9. 2017 .................................................................

Mgr. Ľudmila Medvecová, riaditeľka školy