**Priemyselná revolúcia, znaky a dôsledky**

Priemyselná revolúcia bol proces hospodárskych a spoločenských zmien v Európe a USA v 18. a 19. stor. Najlepšie podmienky na to mala Británia. Veľká Británia mal konštitučnú monarchiu, takže moc panovníka bola obmedzená. Parlament tak mohol presadiť hospodárske reformy. Britský parlament bol v ekonomických otázkach liberálny, rušil obmedzenia, znižoval clá, aby sa ľahšie predávalo. Sloboda obchodovania bola najdôležitejšia. Priemyselná revolúcia vznikla i z potrieb obyvateľov. Poľnohospodárstvo už nestačilo uživiť rastúci počet ľudí.   
Priemyselná revolúcia začína v textilnej výrobe. Začína sa **industrializácia spoločnosti.** Zavádzajú sa stroje do výroby. Veľký skok znamenal vynález parného stroja. Zdokonalil ho J. Watt.

**Stavali sa cesty, železnice, prieplavy, lebo preprava surovín a tovarov bola nesmierne dôležitá.** Klesal počet pracujúcich v poľnohospodárstve a rástol v priemysle**. Rástol počet obyvateľov.** Nastala urbanizácia (rast miest). Menila sa štruktúra obyvateľstva( rástla inteligencia –vzdelaní ľudia). Deľba a organizácia práce. Menil sa životný štýl pomaly ale isto sa zvyšovali mzdy, znižoval pracovný čas. Menila sa demografia obyvateľstva. Rástol počet obyvateľov. Veda a technika preferovali a určovali trend.

V prvej polovici 19. stor. prebiehala prvá priemyselná revolúcia (parný stroj, železnice, textilný priemysel) v druhej polovici 19. stor. prebiehala druhá priemyselná revolúcia (elektromotor, automobily, ektrický prúd. vynálezcovia - Edison (žiarovka, fonograf, dynamo...) Tesla (striedavý prúd, transformátor). Bell - telefón, Morze - telegraf.

Priemyselná revolúcia zmenila spoločnosť. Uľahčila ľuďom život, zefektívnila prácu, nastal rast produktivity, život sa modernizoval. Rozvinula sa doprava, ľudia viac cestovali, zvýšenie príjmu spôsobilo, že ľudia si peniaze odkladali, investovali alebo viac kupovali. Začínala sa tvoriť konzumná spoločnosť.

Skôr, než k tomu došlo, priemyselná revolúcia spôsobila rast nezamestnanosti, väčšiu chudobu, čo podnietilo k mnohým revolúciám a vzburám. Počiatočný rast chudoby spôsobil vznik odborov a politických strán, ktoré hájili práva pracujúcich. Vznikajú socialistické a sociálnodemokratické strany. K. Marx začína písať svoj Manifest. Pod jeho vplyvom vznikajú neskôr komunistické strany, ktoré chcú radikálne zmeniť spoločnosť. K. Marx chcel zrušiť súkromný majetok, všetkým dať rovnako, zaviesť majetkovú rovnosť. Marx si predstavoval spoločnosť, kde všetok majetok spoločnosti bude v rukách robotníkov a roľníkov (nazval ich proletariát) a naopak vlastníci majetkov, podnikatelia a bohatí ľudia, ktorých nazval buržoázia prídu o všetko. Odstráni trhovú ekonomiku a všetko sa bude plánovať, štát bude všetko prikazovať (príkazová ekonomika). Táto jeho predstava sa neskôr realizovala v Rusku, kde Lenin prevzal moc a boľševici (ruskí komunisti) zaviedli diktatúru proletariátu. Po 2. svetovej vojne, Rusko svoj komunizmus vnútilo ďalším východným krajinám, medzi nimi i Československu. Komunistická predstava spoločnosti však zlyhala, nebola efektívna, štát sa ukázal ako najhorší vlastník. Komunizmus upadal až v roku 1989 v Európe padol.

**Socializmus s ľudskou tvárou** je predstava socializmu, aká bola u Alexandra Dubčeka. Alexander Dubček v roku 1968 bol zvolený za najvyššieho tajomníka komunistickej strany a začal robiť reformy (Pražská jar). Stalinský socializmus chcel poľudštiť, dať ľuďom viac slobody. Nazval tento model socializmus s ľudskou tvárou. Moskve ani niektorým našim komunistom sa to nepáčilo, preto v auguste 1968 prišli vojská Varšavskej zmluvy pod vedením ZSSR a reformy zastavili. Dubčeka uväznili  
**Normalizácia** - je to obdobie od septembra 1968 (po Pražskej Jari) do pádu komunizmu v roku 1989. Komunisti chceli spoločnosť vrátiť do stavu pred Pražskou Jarou a preto sa ľudia viac sledovali, Štátna bezpečnosť ŠTB kontrolovala ľudí, nikto nesmel slobodne cestovať, ľudia nesmeli o politike hovoriť a ak hovorili, tak mohli komunistov len chváliť.   
**Disident -** bol protikomunistický človek, ktorý tajne , ilegálne sa búril proti komunistom. Kritizoval ich, písal samizdaty (strojom písané články v ilegalite proti komunistom) a tajne rozširoval. Bol prenasledovaný Štátnou bezpečnosťou ŠTB a často sedel vo väzení. (Havel, Čarnogurský)

**Nežná revolúcia** – V roku 1989 vyšli študenti v Prahe do ulíc a vyjadrili svoj protest za slobodu slova, spomienková akcia prerástla na otvorenú kritiku strany. Komunisti na nich poslali policajtov a bezpečnosť. Študenti boli násilne rozohnaní, na druhý deň prišli vo väčšom množstve, postupne sa k nim pridávali ďalší a ďalší. Nakoniec z toho bolo masové hnutie proti komunistom. Vznikli 2 politické hnutia, v Čechách Občianske fórum a na Slovensku verejnosť proti násiliu. Na čele Občianského fóra (OF) stál Václav Havel a na čele Verejnosti (VPN) stál Kňažko a Budaj. Tie postupne vytlačili komunistov z vlády a v slobodných voľbách vyhrali.

**Industrializácia** je spriemyselňovanie krajiny, zavádzanie ťažkých strojov do výroby, budovanie elektrární, vodných priehrad, ciest, železničných tratí. Výroba železa, betónu a hromadná výstavba. prebiehala v 50. rokoch 20. storočia niekoľko rokov po prevzatí vlády komunistami. Komunisti chceli dobehnúť západ, zvýšiť po vojne životnú úroveň. Veľký pokrok však nedosiahli, navyše otrockú prácu museli robiť politickí väzni.

V 50. rokoch prebiehala i **kolektivizácia**, čo je zakladanie družstiev. Komunisti mali predstavu, že len spoločnými silami môže viac vyrobiť. Preto likvidovali súkromných roľníkov. Násilí im brali pôdu a pričlenili ju k družstvu. Kto nechcel odovzdať nazvali ho kulak a skôr či neskôr o ňu prišiel. Stal sa však nepriateľ štátu a čakalo ho väzenie a často i smrť.

**Demokracia** - ľudské práva, slobodné voľby, práva menšín, pluralita názorov a politických strán

**Totalita -** nerešpektovanie ľudských práv, žiadne slobodné voľby, menšiny sa ignorujú, vládne iba   
 jedna strana alebo vodca, žiadna pluralita, žiadne slobodné médiá

Najvýznamnejší **vodcovia ZSSR :** Lenin (zakladateľ), Stalin (krutý diktátor), Chruščov (odhalil Stalinov kult osobnosti), Brežňev (neúprosný) a Gorbačov (reformný a posledný)

Komunistický režim zlyhal, lebo nerešpektoval ľudské práva, nebol pokrokový, ekonomicky zaostával. Nič v komunizme nefungovalo správne, pracovať museli všetci i tí čo nechceli pracovať, a preto poberali plat, ale prácu vykonávali minimálnu. Podniky zaostávali, bytov bolo málo a mnohé nekvalitné, v obchodoch chýbal tovar...Niektorým ľuďom to vyhovovalo, lebo sa nemuseli o nič starať, štát sa o všetko postaral, človek tak zlenivel, nebol občiansky angažovaný. Navyše nesmel kritizovať. „Musel „držať hubu a krok“.