**Gymnázium Gelnica, SNP 1, 056 01 Gelnica**

**Prijímacie skúšky pre školský rok 2012/2013 – Test zo slovenského jazyka a literatúry – Verzia A**

**1. Doplňovacie cvičenie – doplň správne chýbajúce písmená:**

Štúrov- ulica, boli sme veľmi spokojn-, ak-si poľovník, ostrý sokol- zrak, miska - vodou,

zlí ps-, k moj-m bratom, pl-tký tanier, -atica -lovenská;

**2. Zo skupiny slov vyber slová, v ktorých dochádza k spodobovaniu, podčiarkni**

**spoluhlásku, ktorá sa vo výslovnosti spodobuje, a napíš, na akú spoluhlásku sa vo**

**výslovnosti mení.**

liečba, podlepiť, vlasť, odstrčiť;

**3. Doplň 2 slová do synonymického radu:** nahnevať sa -

**4. Z frazeologizmu vyber slová opačného významu:** Kto vysoko lieta, nízko padá.

**5. Z nasledujúcich viet vyber jednoduchú vetu. Jednoduchú vetu urč podľa obsahu.**

Pretože bol chorý, vyšiel na psotu.

Jožko stál pri okne roztrasený bezradnosťou, úžasom a zlosťou.

**6. Utvor správny tvar vykania jednej osobe, neurčitok daj do správnej osoby a čísla.**

Teta, vy ste niečo...? (hovoriť)

**7. Doplň názov literárneho žánru.**

Epický žáner krátkeho rozsahu, zachytáva jednu udalosť, vystupuje v ňom málo postáv,

ktoré sa v priebehu nevyvíjajú, sa volá ..........................................

**8. Ukážka č. 1**

Je to kamenný palác, ktorý leží na hradnom vrchu. Obklopujú ho mohutné múry

a vonkajšie opevnenie. Má dve brány...

**Aký slohový žáner je použitý v ukážke č. 1?**

**9. Ukážka č. 2**

a) Môj vrúcny dych do dlane ti

b) šepnem tíško ako kvet.

Už nikdy neuletí

c) plachá muška tvojich viet.

**V  ukážke č. 2 pomenuj podčiarknuté umelecké prostriedky:**

**a) ......................**

**b) ......................**

**c) ......................,**

**urč rým, napíš jeho schému. K akému jazykovému štýlu zaradíme ukážku?**

**Hodnotenie:**

**1. Doplňovacie cvičenie: 0, 1 chyba = 4 body**

**2, 3 chyby = 3 body**

**4, 5, 6 chýb = 2 body**

**7, 8, 9 chýb = 1 bod**

**10 a viac chýb = 0 bodov**

**2. úloha – 2 body**

**3. úloha – 2 body**

**4. úloha – 1 bod**

**5. úloha – 2 body**

**6. úloha – 1 bod**

**7. úloha – 1 bod**

**8. úloha – 1 bod**

**9. úloha – 6 bodov**

**Žiak vyhovel, ak získal aspoň 7 bodov.**

**Riešenie:**

**1. Štúrova ulica, boli sme veľmi spokojní, akýsi poľovník, ostrý sokolí zrak, miska**

**s vodou, zlí psi, k mojim bratom, plytký tanier, Matica slovenská;**

**2. liečba – č/dž**

**odstrčiť – d/t**

**3. nahnevať sa – nazlostiť sa, nadurdiť sa**

**4. vysoko/nízko**

**5. Jožko stál pri okne roztrasený bezradnosťou, úžasom a zlosťou**. **- oznamovacia veta**

**6. Teta, vy ste niečo hovorili?**

**7. poviedka**

**8. opis**

**9. a) epiteton**

**b) prirovnanie**

**c) zdrobnenina**

**striedavý rým/abab, umelecký štýl**

**Gymnázium Gelnica, SNP 1, 056 01 Gelnica**

**Prijímacie skúšky pre školský rok 2012/2013 – Test zo slovenského jazyka a literatúry – Verzia B**

**1. Doplňovacie cvičenie – doplň správne chýbajúce písmená:**

Bottov- ulica, obaja prv- žiaci, ktor-si študent, pestrý páv- chvost, rizoto - hráškom,

nebezpečné ps-, s moj-m otcom, ľadová kr-ha, -lovenská -epublika;

**2. Zo skupiny slov vyber slová, v ktorých dochádza k spodobovaniu, podčiarkni**

**spoluhlásku, ktorá sa vo výslovnosti spodobuje, a napíš, na akú spoluhlásku sa vo**

**výslovnosti mení.**

vraj, ľahký, odletieť, podpísať;

**3. Doplň 2 slová do synonymického radu:** smelý -

**4. Z frazeologizmu vyber slová opačného významu:**

Čo sa za mladi naučíš, na starosť akoby si našiel.

**5. Z nasledujúcich viet vyber jednoduchú vetu. Jednoduchú vetu urč podľa obsahu.**

Cítim, že príde búrka.

Rodičia nám kúpili knihy, zošity a perá.

**6. Utvor správny tvar vykania jednej osobe, neurčitok daj do správnej osoby a čísla.**

Pani, o čom ste včera...? (čítať)

**7. Doplň názov literárneho žánru.**

Epický žáner veľkého rozsahu, zobrazuje široký okruh života, vystupuje v ňom veľa

postáv, ktoré sa v priebehu deja vyvíjajú, sa volá ........................................

**8. Ukážka č. 1**

Bol to pôvabný, pekný človek, dokonale stavaný, rovných mocných údov, nie však

zavalitý, ale vysoký, pevne urastený...

**Aký slohový žáner je použitý v ukážke č. 1?**

**9. Ukážka č. 2**

a) Tatra, pusté doliny,

b) ja váš vtáčik rodinný,

c) jak prst osamotený,

letím v blesku hrmení!

**V  ukážke č. 2 pomenuj podčiarknuté umelecké prostriedky:**

**a) ......................**

**b) ......................**

**c) ......................,**

**urč rým, napíš jeho schému. K akému jazykovému štýlu zaradíme ukážku?**

**Hodnotenie:**

**1. Doplňovacie cvičenie: 0, 1 chyba = 4 body**

**2, 3 chyby = 3 body**

**4, 5, 6 chýb = 2 body**

**7, 8, 9 chýb = 1 bod**

**10 a viac chýb = 0 bodov**

**2. úloha – 2 body**

**3. úloha – 2 body**

**4. úloha – 1 bod**

**5. úloha – 2 body**

**6. úloha – 1 bod**

**7. úloha – 1 bod**

**8. úloha – 1 bod**

**9. úloha – 6 bodov**

**Žiak vyhovel, ak získal aspoň 7 bodov.**

**Riešenie:**

**1. Bottova ulica, obaja prví žiaci, ktorýsi študent, pestrý páví chvost, rizoto s hráškom, nebezpečné psy, s mojím otcom, ľadová kryha, Slovenská republika;**

**2. ľahký – h/ch**

**podpísať – d/t**

**3. smelý – odvážny, nebojácny**

**4. za mladi/na starosť**

**5. Rodičia nám kúpili knihy, zošity a perá. - oznamovacia veta**

**6. Pani, o čom ste včera čítali?**

**7. román**

**8. opis**

**9. a) epiteton**

**b) zdrobnenina**

**c) prirovnanie**

**združený rým/aabb, umelecký štýl**

**Gymnázium Gelnica, SNP 1, 056 01 Gelnica**

**Prijímacie skúšky pre školský rok 2012/2013 – Test zo slovenského jazyka a literatúry – Verzia A′**

**s úľavami pre žiakov s rečovou bariérou**

**1. Doplňovacie cvičenie – doplň správne chýbajúce i/y:**

pracovit- človek, slovensk- turisti, m-sa s ovocím, vie po anglick-, liečivé b-liny;

**2. Slová v zátvorkách daj do správneho tvaru:**

Korytnačky žijú pri (more).

Búchali ťažkými (kladivo).

**3. Urč slovné druhy vo vete:**

Dobrá mama varí večeru.

**4. Vyčasuj sloveso kresliť v jednotnom čísle prítomného času.**

**5. Utvor zdrobneniny od slov:**

potok **–** ruka **–**

**6. Ktorá z dvoch viet je jednoduchá veta a zložená veta?**

Tešíme sa na letné prázdniny.

Tešíme sa, že budú letné prázdniny.

**7. Nájdi vo vete základné vetné členy (podmet a prísudok).**

Usilovný študent číta knihu.

**Hodnotenie:**

**1. Doplňovacie cvičenie: za každý správne doplnený tvar 1 bod, spolu 5 bodov**

**2. úloha – 2 body**

**3. úloha – 4 body**

**4. úloha – 3 body**

**5. úloha – 2 body**

**6. úloha – 2 body**

**7. úloha – 2 body**

**Žiak vyhovel, ak získal aspoň 7 bodov.**

**Riešenie:**

**1. pracovitý človek, slovenskí turisti, misa s ovocím, vie po anglicky, liečivé byliny;**

**2. Korytnačky žijú pri mori.**

**Búchali ťažkými kladivami.**

**3. Dobrá – prídavné meno**

**mama – podstatné meno**

**varí – sloveso**

**večeru – podstatné meno**

**4**. **1. osoba kreslím**

**2. osoba kreslíš**

**3. osoba kreslí**

**5. potôčik, rúčka**

**6. Tešíme sa na letné prázdniny. – jednoduchá veta**

**Tešíme sa, že budú letné prázdniny. – zložená veta**

**7. študent – podmet**

**číta – prísudok**