**Gymnázium Gelnica, SNP 1, 056 01 Gelnica**

**Prijímacie skúšky 2023 (štvorročné štúdium)**

**Test zo slovenského jazyka a literatúry – A verzia**

**1. Pravopisné cvičenie (doplň chýbajúce písmená)**

Tatransk\_ lesníci pomáhajú zver\_ prežiť prikrmovaním

Lesníci v \_atrách v súčasnosti prikrmujú lesnú zver, ab\_ ju zachoval\_ v optimálnej početnost\_. Kŕm\_ sa dovtedy, k\_m zvieratá trpia nedostatkom potravy, teda kým je veľa snehu. Podľa lesníko\_ treba zdôrazniť, že ide len o prikrmovanie a zver si \_ prvom rade musí nájsť potravu sama. Tomu zodpovedajú aj mno\_stvá potravy, ktoré jej v kŕmn\_ch zariadeniach ponúkajú...

**2. V ktorej možnosti nedochádza k spodobovaniu?**

**a**) babka  **b)** kdesi  **c)** predmet  **d)**  breh

**3. Urč melódiu nasledujúcich viet:**

**a)** Marienka prišla domov neskoro.

**b)** Kúpili ste niečo?

**4. Utvor požadované tvary nasledujúcich podstatných mien:**

**a)** rukavice (L plurálu) .....................................................

**b)** močiar (L singuláru) ....................................................

**c)** báseň (G singuláru) .....................................................

**d)**  euro (D plurálu**)**  ..............................................

**5. Doplň správne predložku s/so, z/zo:**

Usmiati žiaci idú \_\_ školy. Vedeli, že to \_\_ mnou nebudú mať ľahké.

**6. Urč slovný druh a gramatické kategórie zvýrazneného slova:**

za **nádhernými** závesmi .....................................................................

**7. Ktorým slovotvorným postupom vznikli nasledujúce slová/slovné spojenia:**

**a)**  somárik ........................................................

**b)**  a pod. ........................................................

**c)**  občiansky preukaz ........................................................

**d)** vodovod ....................................................

**8. Vyjadri prídavným menom, aký je človek, ...**

**a)** ktorýmá obe ruky ľavé ...........................................

**b)** ktorý má oči všade ..................................................

**9. K nasledujúcim vetám napíš, či ide o jednoduchú vetu (JV) alebo súvetie (S):**

**a)** Hromy silno burácali nad našimi hlavami a fúkalo silné vetrisko. .................................

**b)** Slovenský film sa veľmi páčil porote festivalu a taktiež aj divákom. .............................

**10. Ktorým vetným členom je podčiarknuté slovo v slovnom spojení:**

**a)** sledoval **výkony** ..................................................

**b)** športovec **roka**  ...................................................

**11. Na základe uvedených slov správne priraď funkčný jazykový štýl:**

**a)** mobil – rozhovor, ty a tvoj kamarát, plán na večer, dohodnutie stretnutia .....................................

**b)** rosnička zelená, výskyt **–** územie Európy, listnaté lesy, premenlivé sfarbenie ..............................

**12. V nasledujúcej ukážke urč slohový postup a útvar:**

V šupke uvarené zemiaky očistíme, pokrájame a pridáme spolu s ostatnými prísadami do šalátu.

...............................................................................................................................................

**13. Pomenuj umelecké prostriedky:**

**a)** pevní ani skala ...................................................

**b)** tiché slzy .............................................

**14. Ak sú verše ukončené slovami: sľúbi – ľúbi – padá – rada,**

**ide o rým: ....................................................**

**15. Doplň správnu odpoveď:**

**a)** Poézia je písaná ............................................. rečou.

**b)** Literárny druh, ktorého základom je dej, príbeh, postavy, sa volá ................................

**c)** Báseň so záväzným počtom veršov 14, ktoré sú rozdelené na 4 – 4 – 6 alebo 4 – 4 – 3 – 3,

sa nazýva ....................................................

**d)** Štúrovci patrili do literárneho obdobia, ktoré sa nazýva ........................................................

**KONIEC TESTU**

**Hodnotenie:**

**1. Pravopisné cvičenie: 0, 1 chyba = 4 body 2, 3 chyby = 3 body**

**4, 5, 6 chýb = 2 body 7, 8, 9 chýb = 1 bod**

**10 a viac chýb = 0 bodov**

**2. úloha – 0,5 bodu**

**3. úloha – 1 bod**

**4. úloha – 2 body**

**5. úloha – 1 bod**

**6. úloha – 1 bod**

**7. úloha – 2 body**

**8. úloha – 1 bod**

**9. úloha – 1 bod**

**10. úloha – 1 bod**

**11. úloha – 1 bod**

**12. úloha – 1 bod**

**13. úloha – 1 bod**

**14. úloha – 0,5 bodu**

**15. úloha – 2 body**

**SPOLU: 20 bodov**

**Žiak vyhovel, ak získal aspoň 7 bodov.**

**Riešenie:**

**1.** Tatransk**í** lesníci pomáhajú zver**i** prežiť prikrmovaním

Lesníci v **T**atrách v súčasnosti prikrmujú lesnú zver, ab**y** ju zachoval**i** v optimálnej početnost**i**. Kŕm**i** sa dovtedy, k**ý**m zvieratá trpia nedostatkom potravy, teda kým je veľa snehu. Podľa lesníko**v** treba zdôrazniť, že ide len o prikrmovanie a zver si **v** prvom rade musí nájsť potravu sama. Tomu zodpovedajú aj mno**ž**stvá potravy, ktoré jej v kŕmn**y**ch zariadeniach ponúkajú...

**(12 javov na doplnenie)**

**2. c)**

**3. a) klesavá b) stúpavá**

**4. a) rukaviciach b) močiari c) básne d) eurám**

**5. Usmiati žiaci idú zo školy. Vedeli, že to so mnou nebudú mať ľahké.**

**6. za nádhernými závesmi** **– prídavné meno, mužský rod, plurál, inštrumentál**

**7. a) odvodzovanie b) skracovanie c) spájanie d) skladanie**

**8. a) nešikovný b) všímavý**

**9. a) súvetie b) jednoduchá veta**

**10. a) priamy predmet b) nezhodný prívlastok**

**11. a) hovorový štýl b) odborný/náučný štýl**

**12. opisný SP, opis pracovného postupu**

**13. a) prirovnanie b) epiteton/metafora**

**14. združený rým**

**15. a) viazanou b) epika c) sonet d) romantizmus**