**Gymnázium Gelnica, SNP 1, 056 01 Gelnica**

**Prijímacie skúšky 2019 – A verzia**

**Test zo slovenského jazyka a literatúry**

(štvorročné štúdium)

**1.Doplňovacie cvičenie: doplň správne chýbajúce písmená:**

nespokojn- fanúšik, biele -ianoce, víťazstvo -lovenských lyžiarov, bobr- kožuch,

pozerám za svoj-m spolužiakom, chlapci majú rad- futbal, z ôsm-ch pretekárov, v-liezla

na vysoký schod-k, rozpráva po anglick-, robil už desiat- pokus;

**2. Uvedené slová** učiteľský, bielo-modro-červená zástava, a pod., alžírska káva

**priraď k spôsobu, ktorým boli vytvorené:**

a) skladanie

b) skracovanie

c) spájanie

d) odvodzovanie

**3. Z dvojice slov/slovných spojení vyber správny výraz:**

a) môžete/môžte

b) za chvíľu/o chvíľu

c) brať lieky/užívať lieky

d) prekáža mi/vadí mi

**4. Utvor požadované tvary nasledujúcich slov/slovných spojení:**

a) kalendár (lokál singuláru)

b) princezná (nominatív plurálu)

c) môj dedko (inštrumentál singuláru)

d) sokol (nominatív plurálu)

**5. Zo skupiny slov** piateho mája, súčiastka, skúpy chlapec, tisíckrát **vyber:**

a) 1 slovo, na ktoré sa vzťahuje pravidlo o rytmickom krátení ......................................

b) 1 slovo, na ktoré sa nevzťahuje pravidlo o rytmickom krátení ..................................

**6. Zmeň tykanie na vykanie:**

Bola by si taká dobrá a podala mi moju tašku?

............................................................................................................................................

**7.Vyjadri stručne význam frazeologizmu** odpílil si konár pod nohami:

.............................................................................................................................................

**8. Pomenuj presne podčiarknutý vetný člen v nasledujúcej vete:**

Pracovníci fabriky boli odmenení.

...................................................................... ..........................................................................

**9. Urč vetu podľa zloženia a členitosti.**

Mama sa pozerala na kvitnúce tulipány, púčiky narcisov a na pestré hyacinty.

......................................................................................................................................................

**10. K názvu slohového útvaru správne priraď funkčný jazykový štýl:**

životopis .............................................

umelecký opis .............................................

**11. Doplň chýbajúce informácie:**

schéma striedavého rýmu ..................................................

literárne dielo, ktorého základom je boj dobra a zla ..............................................

slovné spojenie *zlaté nite* je umelecký prostriedok....................................................

**Hodnotenie:**

**1. Doplňovacie cvičenie: 0, 1 chyba = 4 body, 2, 3 chyby = 3 body, 4, 5, 6 chýb = 2 body,**

**7, 8, 9 chýb = 1 bod, 10 a viac chýb = 0 bodov**

**2. úloha – 2 body**

**3. úloha – 2 body**

**4. úloha – 2 body**

**5. úloha – 1 bod**

**6. úloha – 1 bod**

**7. úloha –1 bod**

**8. úloha – 2 body**

**9. úloha – 1 bod**

**10. úloha – 1 bod**

**11. úloha – 3 body**

**Žiak vyhovel, ak získal aspoň 7 bodov.**

**Riešenie:**

**1.** nespokojn**ý** fanúšik, biele **V**ianoce, víťazstvo **s**lovenských lyžiarov, bobr**í**  kožuch,

pozerám za svoj**í**m spolužiakom, chlapci majú rad**i** futbal, z ôsm**i**ch pretekárov, v**y**liezla

na vysoký schod**í**k, rozpráva po anglick**y**, robil už desiat**y** pokus;

**2.** a) skladanie – bielo-modro-červená zástava

b) skracovanie – a pod.

c) spájanie – alžírska káva

d) odvodzovanie – učiteľský

**3.** a) môžete

b) o chvíľu

c) užívať lieky

d) prekáža mi

**4.** a) v kalendári

b) princezné

c) s mojím dedkom

d) sokoly

**5.** a) piateho/skúpy

b) súčiastka/tisíckrát

**6.** Boli by si taká dobrá a podali mi moju tašku?

**7.** vlastným nerozumným, nepremysleným konaním sa zbavovať opory, istoty, sám si

pripravovať záhubu, pád

**8.** fabriky – nezhodný prívlastok

boli odmenení – slovesno-menný prísudok

**9.** jednoduchá veta rozvitá s viacnásobným vetným členom

dvojčlenná veta úplná

**10.** životopis – administratívny FJŠ

umelecký opis – umelecký FJŠ

**11.** schéma striedavého rýmu – abab

literárne dielo, ktorého základom je boj dobra a zla – rozprávka

slovné spojenie *zlaté nite* umelecký prostriedok – epiteton

**Gymnázium Gelnica, SNP 1, 056 01 Gelnica**

**Prijímacie skúšky 2019 – B verzia**

**Test zo slovenského jazyka a literatúry**

(štvorročné štúdium)

**1.Doplňovacie cvičenie: doplň správne chýbajúce písmená:**

bobr- sú chránené, odvážn- vojak, -ianočné sviatky, -túrovská družina, ďakujem svoj-m

spolužiakom, dievčence majú rad- sladkosti, z deviat-ch dedín, tieto faktor- spôsobil- stres,

anglick- jazyk, naši športovci sú druh-;

**2. Uvedené slová** dušička, vodoinštalatér, OSN, cestovné doklady

**priraď k spôsobu, ktorým boli vytvorené:**

a) skladanie

b) skracovanie

c) spájanie

d) odvodzovanie

**3. Z dvojice slov/slovných spojení vyber správny výraz:**

a) chovanie/správanie

b) na izbe/v izbe

c) strúhadlo/strúhatko

d) dva kilá/dve kilá

**4. Utvor požadované tvary nasledujúcich slov/slovných spojení:**

a) obedár (lokál singuláru)

b) Andrea (nominatív plurálu)

c) amatérsky hudobník (datív plurálu)

d) holub (nominatív plurálu)

**5. Zo skupiny slov** šiesteho mája, zásielka, múdry človek, párkrát **vyber:**

a) 1 slovo, na ktoré sa vzťahuje pravidlo o rytmickom krátení ......................................

b) 1 slovo, na ktoré sa nevzťahuje pravidlo o rytmickom krátení ..................................

**6. Zmeň tykanie na vykanie:**

Bola by si taká dobrá a zaniesla list na poštu?

............................................................................................................................................

**7.Vyjadri stručne význam frazeologizmu** pchať hlavu do piesku:

.............................................................................................................................................

**8. Pomenuj presne podčiarknutý vetný člen v nasledujúcej vete:**

Najlepšiu tanečnicu z Lúčnice poslali na festival do Viedne.

...................................................................... ..........................................................................

**9. Urč vetu podľa zloženia a členitosti.**

Stavbu domu aj rekonštrukciu záhradného altánku dokončili v termíne.

......................................................................................................................................................

**10. K názvu slohového útvaru správne priraď funkčný jazykový štýl:**

reklamácia .............................................

odborný opis .............................................

**11. Doplň chýbajúce informácie:**

schéma združeného rýmu ..................................................

literárne dielo, ktoré je určené na predvádzanie na javisku..............................................

slovné spojenie *bledý mesiac* je umelecký prostriedok....................................................

**Hodnotenie:**

**1. Doplňovacie cvičenie: 0, 1 chyba = 4 body, 2, 3 chyby = 3 body, 4, 5, 6 chýb = 2 body,**

**7, 8, 9 chýb = 1 bod, 10 a viac chýb = 0 bodov**

**2. úloha – 2 body**

**3. úloha – 2 body**

**4. úloha – 2 body**

**5. úloha – 1 bod**

**6. úloha – 1 bod**

**7. úloha –1 bod**

**8. úloha – 2 body**

**9. úloha – 1 bod**

**10. úloha – 1 bod**

**11. úloha – 3 body**

**Žiak vyhovel, ak získal aspoň 7 bodov.**

**Riešenie:**

**1.Doplňovacie cvičenie: doplň správne chýbajúce písmená:**

bobr**y** sú chránené, odvážn**y** vojak, **v**ianočné sviatky, **š**túrovská družina, ďakujem

svoj**i**m spolužiakom, dievčence majú rad**y** sladkosti, z deviat**i**ch dedín, tieto faktor**y**

spôsobil**i** stres, anglick**ý** jazyk, naši športovci sú druh**í**;

**2.** a) skladanie **–**  vodoinštalatér

b) skracovanie **–**  OSN

c) spájanie **–**  cestovné doklady

d) odvodzovanie **–**  dušička

**3. a**) správanie

b) v izbe

c) strúhadlo

d) dve kilá

**4.** a) v obedári

b) Andrey

c) amatérskym hudobníkom

d) holuby

**5.** a) šiesteho/múdry

b) zásielka/párkrát

6. Boli by ste taká dobrá a zaniesli list na poštu?

**7.** nechcieť vidieť, uznať skutočný stav vecí, realitu, nechcieť vidieť nebezpečenstvo

8. tanečnicu **–**  priamy predmet

do Viedne **–** nezhodný prívlastok

**9.** jednoduchá veta rozvitá s viacnásobným vetným členom

dvojčlenná veta neúplná

**10. K názvu slohového útvaru správne priraď funkčný jazykový štýl:**

reklamácia **–**  administratívny FJŠ

odborný opis **–** odborný FJŠ

11.schéma združeného rýmu **–**  aabb

literárne dielo, ktoré je určené na predvádzanie na javisku **–** divadelná hra

slovné spojenie *bledý mesiac* je umelecký prostriedok **–** epiteton/metafora