**Prírodný skvost AMERIKY vs. prírodný skvost Slovenska**

Milí žiaci,

Vašou úlohou je do budúcej hodiny vytvoriť *Projekt s názvom PRÍRODNÝ SKVOST AFRIKY verzus PRÍRODNÝ SKVOST SLOVENSKA*.

**Formát**: minimálne A3 (ak nemáte – prosím o zlepenie 2 A4 výkresov, alebo kancelárskych papierov)

**Postup**:

1. Vyber si 1 prírodný skvost Ameriky (nejaké konkrétne jazero, púšť, vrch, pohorie, rieku a jej splav a pod...čokoľvek zaujímavé).Nech to je ale prírodou vytvorené, nie človekom.
2. Vyber si 1 prírodný skvost Slovenska (nejaké konkrétne jazero, púšť, vrch, pohorie, rieku a jej splav a pod...čokoľvek zaujímavé).Nech to je ale prírodou vytvorené, nie človekom.
3. Ak si si vybral /a svoj prírodný skvost Ameriky a Slovenska, tvojou úlohou je nájsť si čo najviac zaujímavých informácii o prírodnom prvku.
4. Vytlač si malú mapku (slepú) Ameriky / ak nemáš tlačiareň, tak jednoducho obkresli obrys mapy Ameriky, ktorú nájdeš v učebnici).
5. V mape si vyznač, kde sa tvoj prírodný skvost v Amerike nachádza.
6. Môžeš si vytlačiť aj zopár fotiek. Ak tlačiareň nemáš, projekt vyzdob jednoduchými kresbami...
7. Ak to máš pripravené, môžeš začať projekt kompletizovať:

* V hornej časti projektu si ručne napíš nadpis PRÍRODNÝ SKVOST AMERIKY verzus SLOVENSKA.
* Pod nadpis si nalep / nakresli obrys AMERIKY (nie veľký).
* Projekt si rozdeľ na 2 časti – v jednej časti popisuj prírodný skvost Ameriky a v druhej prírodný skvost Slovenska
* Ostatné usporiadanie je na tebe – text píš ručne, nalepiť môžeš obrázky /fotky danej lokality
* Nezabudni projekt vyzdobiť – text písať väčším písmom do rôznych rámčekov, obláčikov a pod.
* V závere projektu prosím napísať: dôvod, prečo si si vybral / a uvedený prírodný Ameriky (3-4 vety) a prečo si si vybral/a uvedený prvok Slovenska.

**Čo bude hodnotené**? Za projekt budete mať pridelené body za:

-dodržanie obsahu

-vizuálne prevedenie (to ako projekt bude vyzerať)

-kombináciu kreslenia a lepenia obrázkov – aby projekt nebol len vytlačený a nalepený na papier, časť si vytlačiť a nalepiť môžeš, avšak časť vpíš / nakresli ručne

-vyjadrenie dôvodu výberu projektu

-dodržanie termínu

PROJEKT PROSÍM ODOSLAŤ ( o 2 týždne) najneskôr DO **21.04.2020 (streda) – do 11:00 hod.**

Teším sa na vaše kreatívne práce. ☺