**Reálny scifi tvor vs. môj GMO ☺**

Študenti,

vašou úlohou bude do piatku (19.2.), vytvoriť *Projekt s názvom:* **Reálny scifi tvor vs. môj GMO**

**Formát**: minimálne A3 (ak nemáte – prosím o zlepenie 2 A4 výkresov, alebo kancelárskych papierov)

**Postup**:

1. Vyber si 1 pre teba najzaujímavejší, najzvláštnejší organizmus žijúci na Zemi.

(napíš jeho slovenský + odborný názov + zaraď ho do systému), nájdi k nemu popis jeho zvláštností a pod.

1. Skús si predstaviť, že si zamestnancom v génovom inžinierstve a máš za úlohu vytvoriť jeden pre svet prínosný druh buď rastliny, živočícha, baktérie, alebo huby a pod.
2. Uvedenému GMO vytvorenému organizmu daj slovenský a vedecký názov. Zaraď ho do existujúceho systému , vytvor k nemu popis vzniku (ako si ho vytvoril, napr. odobratím úseku DNA z organizmu X, čím nadobudol takéto vlastnosti....)

-popíš zvláštností svojho vytvoreného organizmu

-vysvetli jeho prínos pre svet / alebo konkrétnu oblasť sveta.

1. Načrtni ručne, alebo počítačovo (v skicári) svoj GMO organizmus, nalep ho do projektu
2. Ak máš tlačiareň, môžeš si vytlačiť fotky svojho vybraného súčasného a existujúceho organizmu. (spolu s mapkou výskytu)
3. Ak tlačiareň nemáš pokús sa projekt oživiť vizuálne rôznymi prvkami
4. Ak to máš pripravené, môžeš začať projekt kompletizovať:
5. Odporúčanie: realizáciu projektu rozdeliť na viac dní ... (čím sa vyhneš časovému stresu) a nebudeš musieť tráviť dlhý súvislý čas nad projektom... ;)

V hornej časti projektu si ručne napíš nadpis Reálny scifi tvor vs. môj GMO

Ostatné usporiadanie je na tebe – text píš ručne, nalepiť môžeš obrázky /fotky

* Nezabudni projekt vyzdobiť – text písať väčším písmom do rôznych rámčekov a pod., aby projekt bol vizuálne zaujímavý a spĺňal charakter informačného letáku.
* Nezabudni sa vyhnúť prázdnym priestorom v projekte rôznymi farebnými prvkami

**Čo bude hodnotené**? Za projekt budete mať pridelené body za:

-dodržanie obsahu

-kreativita

-vizuálne prevedenie

-kombináciu kreslenia a lepenia obrázkov

-dodržanie termínu

PROJEKT PROSÍM ODOSLAŤ NAJNESôR DO **21.02.2020 (NEDEĽA) – do 21:00 hod.**

ĎAKUJEM. ☺