**PODZEMNÝ SVET POD DROBNOHĽADOM ☺**

Žiaci,

vašou úlohou do budúcej vyučovacej hodiny je vytvoriť *Projekt s názvom:* **PODZEMNÝ SVET POD DROBNOHĽADOM**

**Formát**: A3 (ak nemáte – prosím o zlepenie 2 A4 výkresov, alebo kancelárskych papierov)

**Postup**:

1. Vyber si 1 pre teba najzaujímavejšiu jaskyňu Slovenska – zisti jej polohu, obdobie v roku, kedy je otvorená, cenu, dĺžku prehliadky, nejaké 3 zaujímavostí o nej, + dôvod výberu jaskyne (minimálne 3-4 vety)
2. Vyber si 1 pre teba najzaujímavejšiu jaskyňu sveta – zisti jej polohu (v ktorom štáte, meste, pohorí sa nachádza),popis (6 -7 informácií), + dôvod výberu jaskyne (minimálne 3-4 vety)
3. Načrtni ručne, alebo počítačovo (v skicári) jaskyňu podľa vlastných predstáv – popíš ako by vyzerala, kde by si ju lokalizoval, akú výzdobu by mala + vymysli jej nejaké lákadlo, ktoré by do jaskyne prilákalo množstvo turistov ročne.
4. Ak máš tlačiareň, môžeš si vytlačiť fotky vybratých 2 jaskýň (spolu s mapkou výskytu)
5. Ak tlačiareň nemáš pokús sa projekt oživiť vizuálne rôznymi prvkami
6. Ak to máš pripravené, môžeš začať projekt kompletizovať:
7. Odporúčanie: realizáciu projektu rozdeliť na viac dní ... (čím sa vyhneš časovému stresu) a nebudeš musieť tráviť dlhý súvislý čas nad projektom... ;)

V hornej časti projektu si ručne napíš nadpis PODZEMNÝ SVET POD DROBNOHĽADOM

* Ostatné usporiadanie je na tebe – text píš ručne, nalepiť môžeš obrázky /fotky
* Nezabudni projekt vyzdobiť – text písať väčším písmom do rôznych rámčekov a pod., aby projekt bol vizuálne zaujímavý a spĺňal charakter informačného letáku.
* Nezabudni sa vyhnúť prázdnym priestorom v projekte rôznymi farebnými prvkami

**Čo bude hodnotené**? Za projekt budete mať pridelené body za:

-dodržanie obsahu

-kreativita tvorby jaskyne podľa svojich predstáv

-vizuálne prevedenie

-kombináciu kreslenia a lepenia obrázkov

-dodržanie termínu

PROJEKT PROSÍM ODOSLAŤ DO **8.02.2020 (pondelok) – do 11:00 hod.**

ĎAKUJEM. ☺