**Mojich 7 prírodných divov Slovenska**

Študenti,

vašou úlohou do budúcej vyučovacej hodiny je vytvoriť *Projekt s názvom:* ***Mojich 7 prírodných divov Slovenska*.**

**Formát**: A3 (ak nemáte – prosím o zlepenie 2 A4 výkresov, alebo kancelárskych papierov)

**Postup**:

1. Vyber si 7 prírodných prvkov /lokalít Slovenska (nejaké konkrétne jazero, vrch, pohorie, rieku a jej splav a pod., jaskyňa, priepasť....), vlastne čokoľvek, čo nevytvoril človek.
2. Ak si si vybral /a tvojou úlohou je nájsť si zaujímavé informácie o prírodných prvkoch.
3. Vytlač si mapku (slepú) Slovenska / ak nemáš tlačiareň, tak jednoducho obkresli obrys mapy Slovenska, ktorú nájdeš v učebnici / atlase ...).
4. V mape si vyznač, kde sa tvoje prírodné prvky nachádzajú.
5. Môžeš si vytlačiť aj zopár fotiek.
6. Ak to máš pripravené, môžeš začať projekt kompletizovať:

* V hornej časti projektu si ručne napíš nadpis *Mojich 7 prírodných divov Slovenska*..
* Pod nadpis si nalep / nakresli obrys Slovenska
* Ostatné usporiadanie je na tebe – text píš ručne, nalepiť môžeš obrázky /fotky danej pamiatky
* Nezabudni projekt vyzdobiť – text písať väčším písmom do rôznych rámčekov a pod., aby projekt bol vizuálne zaujímavý a spĺňal charakter informačného letáku.
* Nezabudni sa vyhnúť prázdnym priestorom v projekte

**Čo bude hodnotené**? Za projekt budete mať pridelené body za:

-dodržanie obsahu

-kreativita výberu prírodných lokalít

-vizuálne prevedenie

-kombináciu kreslenia a lepenia obrázkov

-dodržanie termínu

PROJEKT PROSÍM ODOSLAŤ DO **16.12.2020 (streda) – do 10:00 hod.**

ĎAKUJEM.