**Projektové zadanie: Miesta môjho života (Moja geografia)**

Ktoré miesta boli (sú) pre váš život dôležité, nosíte ich v sebe, tvoria vás? Môže ísť napr. o mesto, kde ste sa narodili, miesto kde ste istý čas žili, kde ste boli na prázdninách a zamilovali ste sa doň, kde máte chalupu, na ktorej radi trávite čas a pod. Môže ísť o mestá, obce, hory, jazerá, ostrovy, konkrétny park, hrad, miesto organizovania festivalu – na mierke nezáleží. Do výberu môžete zaradiť aj miesta, o ktorých snívate, ale nikdy ste ich nenavštívili. Výber je len na vás. Osem až desať lokalít, ktoré ste si vybrali ako tie, ktoré sú pre vašu osobnú geografiu dôležité.

**Formát:** powerpointová prezentácia alebo papierový projekt (formát min A3)

Čo má prezentácia obsahovať:

1.Úvodnú snímku s nadpisom – Miesta môjho života

2.Mapu Slovenska – s vyznačenými mestami /miestami

3.Ak budete pridávať aj miesta mimo Slovenska...tak aj mapu Európy / sveta

4.Ďalšie slajdy – foto s popisom – o aké mesto / miesto ide s popisom dôvodu (dôvod napísať minimálne na 6 viet)

5.Záverečný slajd – myšlienka, citát, ktorý považujete za inšpiratívny

**Čo bude hodnotené?**

-dodržanie obsahu

-vizuálne spracovanie – fotografie, úprava slajdov

-obsahová úroveň

-dodržanie termínu odoslania (prezentácie odošlite cez Edupage do 13.4.)