Prvá pomoc pri poranení mozgu a miechy

**Poranenia vznikajú** - úder do hlavy, pád z výšky, dopravná nehoda, skok do vody...

**Dôsledok** – otras, alebo pomliaždenie mozgu, miechy v chrbtici

**Poranenie mozgu prejav:** nevoľnosť, zvracanie, bledosť, zmätenosť, bezvedomie, vytekanie krvi z nosa, uší.

Poranenia miechy prejav: bolesť za krkom, oslabenie až strata schopnosti ovládania končatín, sťažené dýchanie, porucha reči.

**Prvá pomoc pri poranení mozgu:**

* **Pri vedomí:** poloha na chrbáte s podloženou hlavou, zbytočne nehýbeme, ranu ošetríme, kontrolujeme stav, zavoláme záchrannú zdravotnú službu (ZZS)
* **Pri bezvedomí:** zistíme stav životných funkcií – ak nedýcha začneme s oživovaním, ak dýcha uložíme do stabilizovanej polohy. Ošetríme poranenia, kontrolujeme stav vedomia, dýchanie, zavoláme ZZS

**Prvá pomoc pri poranení miechy**:

**Neukladať do stabilizovanej polohy, nerobiť záklon hlavy!**

* **Pri vedomí:** nehýbať so zranením, stabilizovať hlavu a krk, prikryť dekou na zmiernenie šoku, zavolať ZZS
* **Pri bezvedomí:** stabilizovať hlavu a krk, aby sa zabránilo pohybom tela, začať s oživovaním ak treba, prikryť dekou, zavolať ZZS

**Šok:** vzniká v dôsledku zlyhania krvného obehu – srdce, mozog nemá dostatok živín a kyslíka. Vzniká pri väčšej straty krvi.

**Príznaky šoku:** bledosť, nepokoj, studená vlhká koža, plytké dýchanie, závrat, nevoľnosť.

**Prvá pomoc pri šoku:**

1.uložiť do protišokovej polohy: na chrbát a zdvihnúť dolné končatiny (podložiť)

2.uvoľniť tesné oblečenie

3.upokojovať, prikryť zraneného

4.kontrolovať stav vedomia, dýchania

5.prevoz k lekárovi, alebo ZZS