**Práca s literárnym textom: Dramatická literatúra – všeobecné otázky**

**Ukážka č.1/ J.G. Tajovský: Statky-Znätky**

ĎURKO : *Aj si ho prepíšem! Ak mi nezaplatíte, čo som vám robil.*

PALČÍK : *Prepíšeš?! Ani babky! Dosť si ma skazil do roka! Ja ťa vyplatím. Dones, žena, nejaký kôl! Ja mu vyplatím – keď mu nakladiem. Ožran, lump!*

MARA: *Pre Boha ťa prosím! ...A ty už choď niekam v peklo!*

ĎURKO: *I skazím ťa, aby si vedel!*

PALČÍK: *Ty mňa? Hneď ti skončenie tu spravím!* ( Berie revolver .)

ĎURKO: (vyjde rýchlejšie, dvere otvorené ).

MARA : (skočí k Palčíkovi ) *Pre Boha, neber si ho na svedomie!*

PALČÍK: *Keď ma ty na žobrotu chceš doniesť, radšej ťa ja budem žobrákom chovať!* ( Von, v pitvore vystrelí )

1. Z akej časti vnútornej kompozície je ukážka?

a/ expozícia b/ kolízia c/ kríza d/ peripetia

1. Vypíšte z ukážky dve viacvýznamové slová.
2. Čo tvorilo podstatu sporu medzi Ďurkom a Palčíkom?
3. Ktoré z nasledujúcich diel napísal J.G. Tajovský?

a/ Ťapákovci b/ Maco Mlieč c/ Dom v stráni d/ Keď báčik z Chochoľova umrie

1. Koľko replík má postava Ďurka v tejto ukážke?
2. Vypíšte z ukážky 1 expresívne slovo .
3. Akou expresívnou syntaktickou konštrukciou je názov hry Statky – zmätky?
4. V akom príbuzenskom vzťahu k Palčíkovcom bol Ďurko?
5. Vysvetlite význam názvu tejto drámy ( Statky – zmätky ) v kontexte hry.

***Ukážka č.2/ W. Shakespeare: Hamlet  
KRÁĽ:*** *Môj hriech je hrozný, páchne po nebesá, najstaršia kliatba na ňom spočíva – som bratovrah. A nevládzem sa modliť, hoci sa modliť túžim, hoci chcem. No keby mi aj bratovou rukou dvakrát zhrubla ruka, nemajú azda nebesá dosť dažďa, aby ju zmyli? Ak sa božia milosť neskláňa k hriechu, načo potom je?   
 Nuž? Stalo sa, čo sa stalo. Ako však sa teraz modliť? Odpustí mi vraždu? S tým nepochodím, stále mám všetko, čo som tou hnusnou vraždou získal, kráľovnú, moc aj trón. Smiem o milosť prosiť a ďalej využívať hriech?* ***V krútňavách korupcie hravo dnes odstrčí právo pozlátená ruka, a práve za to,******čo si nakradol, si zlodej kúpi zákon. Nie však Boží.*** *Nedá sa podvádzať tam v nebi. Čo mi zostáva? O pokánie sa pokúsiť? Duša čierna ako smrť čím viac sa snaží rozbiť klepec, tým je pevnejší... Pomôžte mi, anjeli!*

* 1. Zo žánrového hľadiska je táto hra*:*
  2. Ako nazývame v dráme dlhší samostatný prehovor jednej postavy?
  3. Aký slohový postup je použitý v ukážke?
  4. Vypíšte z ukážky prirovnanie, ktoré vyjadruje mieru kráľovej viny .
  5. Akým spôsobom sa Hamlet presvedčil o kráľovej vine?
  6. Vypíšte z druhého odseku ukážky jednočlennú vetu:
  7. Vysvetlite vlastnými slovami význam zvýraznených viet v ukážke :
  8. Ktoré podstatné meno nevyjadruje Oféliin vzťah k Hamletovi?

a/ láska b/ neistota c/ nenávisť c/ zmätok

* 1. Kto boli Rosencrantz a Guldenstern a akú úlohu plnili v tejto hre:
  2. Hlavným cieľom tejto tragédie bolo:

a/ zobraziť tragickú lásku – Hamlet a Ofélia b/ poukázať na tragiku života –všetci zomierajú

c/ zaujať diváka novosťou príbehu d/ preniknúť do psychiky hlavného hrdinu – intelektuála,

ktorý nerieši iba osobné problémy

**Ukážka č. 1**

1. d
2. ani babky, skazil, naklásť
3. spor o majetok, Palčíkovci chceli lacnú pracovnú silu, Ďurko trval na prepise aspoň časti ich majetku
4. b
5. 2 repliky (replika = prehovor postavy )
6. ožran, lump
7. elipsa = výpustka ( statky „sú“, „prinášajú“ iba zmätky )
8. Ďurko bol ich synovec
9. Honba za majetkom, kde sa nehľadí na city (dohodnutý sobáš Ďurka a Zuzky ) prináša len zmätky a problémy.

**Ukážka č.2**

1. tragédia
2. monológ
3. úvahový
4. duša čierna ako smrť
5. Dohodol sa s potulnými hercami, aby zahrali divadelnú hru o kráľovskej „bratovražde“ a Claudius sa prezradil sám už tým, ako zareagoval.
6. Stalo sa.
7. Bohatí a  vplyvní ľudia si dokážu v každej skorumpovanej dobe kúpiť právo – zákon, ale pokiaľ v nich zostal kúsok svedomia, bude ich to prenasledovať a pred „ božím zákonom“ sa neočistia.
8. c
9. boli to Hamletovi spolužiaci, ktorí ho mali na Claudiov príkaz špehovať a donášaťClaudiovi.
10. d