**Jus ad bellum (právo na vojnu)**

**Vestfálsky mier (1648)** – štátom bolo priznané subjektívne právo na vojnu (právo samostatne sa rozhodnúť o použití sily proti inému štátu)

**Briand-Kellogov pakt (1928)** – zmluvné strany odsudzujú vojnu ako prostriedok na riešenie sporov a zriekajú sa jej ako prostriedku národnej politiky vo svojich vzájomných vzťahoch

**Charta OSN (1945)** – štáty sa vzdali subjektívneho práva na vojnu, zaviazali sa, že vo svojich vzťahoch sa vystríhajú hrozby silou alebo použitia sily proti územnej celistvosti alebo politickej nezávislosti iného štátu

Všetci členovia OSN sa vystríhajú vo svojich medzinárodných stykoch hrozby silou alebo použitia sily proti územnej celistvosti alebo politickej nezávislosti každého štátu, ako aj každého iného spôsobu nezlučiteľného s cieľmi OSN. (čl. 2)

Strany v každom spore, ktorého trvanie by mohlo ohroziť zachovanie medzinárodného mieru a bezpečnosti, majú sa usilovať o jeho vyriešenie predovšetkým :

* **rokovaním,**
* **vyšetrovaním,**
* **sprostredkovaním,**
* **zmierovacím konaním,**
* **arbitrážou,**
* **súdnym konaním,**

**použitím oblastných orgánov alebo oblastných dohôd   
alebo inými mierovými prostriedkami podľa vlastného výberu**

**Právo štátov na vojnu podľa Charty OSN**

* + **ozbrojené donucovanie akcie** potrebné na **zachovanie a** **obnovenie medzinárodného mieru** a bezpečnosti uskutočnené OSN alebo jej členskými štátmi na základe rozhodnutia RB OSN (čl. 42 Charty OSN)
  + **individuálna alebo kolektívna sebaobrana** proti narušeniu teritoriálnej integrity či politickej nezávislosti (čl. 51 Charty OSN)
  + ozbrojené donucovanie akcie uskutočnené regionálnymi organizáciami na základe splnomocnenia RB OSN (čl. 53 ods. 1 Charty OSN)
* Vojna je dnes legálna iba v prípade individuálnej či kolektívnej sebaobrany proti agresii alebo v prípade, že bola schválená RB OSN ako reakcia na ohrozenie alebo porušenie mieru a bezpečnosti .
* **ZÁKAZ ÚTOČNEJ VOJNY!**
* Príprava, organizovanie a vykonanie útočnej vojny (agresie) je zločin proti mieru
* **AGRESIA** = použitie ozbrojených síl štátom alebo skupinou štátov proti zvrchovanosti, územnej nedotknuteľnosti alebo politickej nezávislosti iného štátu
* **Agresívny akt** – invázia, útok ozbrojenými silami, vojenská okupácia, pripojenie územia iného štátu, bombardovanie, blokáda a i.

**Začiatok vojny**

**Haagska dohoda** z roku 1907 rozpoznáva dva spôsoby začatia vojny:

* + **Priame vypovedanie**
  + **Ultimátum** - prehlásenie s podmieneným vypovedaním vojny
* Vznikom vojnového stavu sa medzi bojujúcimi stranami prerušia mierové vzťahy a diplomatické styky.
* Vojnový stav je ukončený spravidla mierovou zmluvou (ukončenie mlčky, jednostranným prehlásením)

**Jus in bello (právo počas vojny)**

* Súhrn pravidiel, stanovujúcich práva a povinnosti bojujúcich štátov v priebehu ozbrojeného konfliktu.
* Kodifikácia práva ozbrojených konfliktov:
  + Haagske mierové konferencie 1899 a 1907
  + Konferencia Medzinárodného Červeného kríža (1949) – 4 Ženevské dohovory
    - Ženevský dohovor o zlepšení osudu ranených a chorých v poľných armádach
    - Ženevský dohovor o zlepšení osudu ranených, chorých a stroskotancov ozbrojených síl na mori
    - Ženevský dohovor o zaobchádzaní s vojnovými zajatcami
    - Ženevský dohovor o ochrane civilných osôb za vojny
* **Rezolúcia Valného zhromaždenia OSN z roku 1968:**

1. Právo bojujúcich strán používať prostriedky na poškodenie nepriateľa nie je neobmedzené.

2. Musí sa vždy robiť rozdiel medzi osobami, ktoré sa zúčastňujú na konflikte a príslušníkmi civilného obyvateľstva, pričom civilné obyvateľstvo musí byt, pokiaľ je to možné, ušetrené.

* **Dodatkový protokol I z roku 1977:**

1. V ozbrojenom konflikte nemajú bojujúce strany neobmedzené právo voľby spôsobov a prostriedkov vedenia vojny.

2. Je zakázané používať zbrane, muníciu, materiály a spôsoby vedenia vojny, ktoré by svojou povahou spôsobili nadmerné zranenie alebo zbytočné útrapy.

3. Je zakázané používať spôsoby alebo prostriedky vedenia vojny, ktoré by mohli spôsobiť rozsiahle, dlhodobé a vážne škody na životnom prostredí.

* Akty vojnového násilia sú oprávnení uskutočňovať iba príslušníci ozbrojených síl, konajúci ako štátny orgán bojujúcej strany. Vojnové akty musia zostať v medziach zákonov vojny.
* Porušenie zákazu útočnej vojny a pravidiel vedenia vojny má za následok:
  + medzinárodnoprávnu zodpovednosť bojujúcej strany
  + osobnú trestnoprávnu zodpovednosť páchateľa takéhoto činu.

**Zodpovednosť za zločiny**

* **zločin proti mieru** - zosnovanie, príprava, podnecovanie, podniknutie útočnej vojny alebo vojny porušujúcej medzinárodné zmluvy
* **vojnový zločin** - porušenie zákonov vojny (protiprávne narábanie s vojnovými zajatcami, rukojemníkmi a civilistami, svojvoľné ničenie súkromného majetku, miest a dedín a iné)
* **zločin proti ľudskosti** - vyhladzovanie, zotročovanie, deportovanie alebo iné ukrutnosti páchané proti civilistom