**Projekt vyučovacej hodiny**

**oBčIANSKá NáUKA**

**Bc. Dominik Valeš**

**ŠKOLA:** ZŠ s MŠ Prakovce  **Povoľujem odučiť:** ..................................

**ROČNÍK**: 7.B (28.3.2023)

**DÁTUM**: 28.3.2023

**TEMATICKÝ** **CELOK**: Sociálne vzťahy v spoločnosti

**TÉMA VYUČOVACEJ HODINY**: Migrácia

**VZDELÁVACÍ CIEĽ**:

**Žiak vie:**

* Definovať samotný pojem migrácie.
* Vysvetliť zdroje a príčiny sťahovania národov v minulosti.
* Vysvetliť prečo je migrácia aj dnes.
* Určiť možné dôsledky zmien v štruktúre spoločnosti spôsobené migráciou.

**VÝCHOVNÝ CIEĽ**:

**Žiak vie:**

* Aktualizovať tému migrácie na dnešnú modernú dobu.

**KĽÚČOVÉ POJMY:**  migrácia, mobilita, populačná explózia, extrémizmus, konflikt

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva, vyučovanie v triede, frontálna

**METÓDY**: vysvetľovanie, diskusná metóda

**POMÔCKY**: Učebnica: *Občianska náuka: Pre 7. ročník základnej školy a 2. ročník gymnázií s osemročným štúdiom*. Bratislava: Slovenské pedagogické nakladateľstvo, 2017. ISBN 978-80-10-03173-3.),

**OSNOVA NOVÉHO UČIVA**:

1. Predstavenie témy vyučovacej hodiny nastolenie základnej otázky: ,, Prečo sa ľudia presúvajú?“
2. Vysvetlenie a Prečítanie textu o Jakubovy na strane 50.
3. Výklad prepojený s písaním poznámok.
4. Otázky do diskusie, mierené na príčiny migrácie.
5. Zhrnutie a ukončenie hodiny.

**ŠTRUKTÚRA VYUČOVACEJ HODINY:**

1. **Organizačná časť**

Učiteľ privíta so žiakmi, zapíše hodinu do triednej knihy.

1. **Oznámenie cieľa vyučovacej hodiny**

Učiteľ oboznámi žiakov s  cieľom vyučovacej hodiny. Predstaví žiakom tému a plynule prechádza do motivačnej a aktivizačnej časti hodiny.

*„ Na minulej hodine sme si hovorili o tom ako sa mení usporiadanie v ľudskej spoločnosti. Dnes nadviažeme na túto tému a budeme sa rozprávať o migrácii obyvateľstva a jej dôsledkoch.“*

1. **Motivácia žiakov a aktualizácia učiva**

Na motiváciu žiakov vzhľadom na predošlé témy učiteľ nastolí otázku:

*„Prečo sú ľudia nútený migrovať?“*

Po tejto otázke nasleduje krátke uvažovanie spoločne so žiakmi nad odpoveďou na túto otázku. Cieľom tohto zamyslenia je uvedomiť si, že migrácia je aktuálnou témou a nediala sa len v minulosti v období sťahovania národov.

1. **Preverovanie vedomostí nadobudnutých na predchádzajúcich hodinách**

Učiteľ sa v prepojení na predošlé učivá opýta: *„Myslíte si, že sociálne zmeny v spoločnosti nejak ovplyvňujú migráciu?“* Následne spolu so žiakmi prečíta text na strane 50. Po prečítaní textu odpovie učiteľ na otázky, ktoré vyplynú z nepochopenia pojmov alebo viet v texte.

1. **Prezentácia nového učiva**

Učiteľ nariadi žiakom, aby si otvorili knihy a zošity. Žiaci si napíšu názov témy : Sociálne zmeny v spoločnosti a ich zdroje. Učiteľ dialogickou formou vysvetľuje jednotlivé pojmy nového učiva a priebežne diktuje poznámky žiakom. Postupne sa snaží vysvetliť odpoveď na úvodnú otázku hodiny : *„Prečo sa obyvateľstvo sťahuje z miesta na miesto?“* Diskusiu sa snaží moderovať tak , aby si vystačil s časom na ostatné fázy hodiny.

1. **Fixácia nového učiva ( 10 min)**

V záverečnej fázy vyučovacej hodiny učiteľ pokladá otázky, ktoré smerujú k rozvíjaniu kritického myslenia:

Nakoniec učiteľ položí otázky:

1. *Ako by ste znížili počet ľudí ktorí migrujú?*
2. *Môžeme migráciu zastaviť úplne?*

*Poznámka pre učiteľa (tieto otázky môžu byť použité aj ako motivácia)*

1. **Zhrnutie učiva**

Učiteľ na tabuľu napíše pojem migrácia a postupne vyvoláva žiakov a dopisuje pojmy, ktoré s migráciou súvisia a takto zhrnie tému príčin a dôsledkov. Daná vytvorená pojmová mapa zostáva ako forma poznámok k tejto téme.

1. **Zadanie a vysvetlenie domácej úlohy**

*Nie je zadaná domáca úloha.*

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.