**Projekt vyučovacej hodiny**

**oBčIANSKá NáUKA**

**Bc. Dominik Valeš**

**ŠKOLA:** ZŠ s MŠ Prakovce  **Povoľujem odučiť:** ..................................

**ROČNÍK**: 8. A

**DÁTUM**: 14.4.2023

**TEMATICKÝ** **CELOK**: Štát a právo

**TÉMA VYUČOVACEJ HODINY**: Právne inštitúcie Slovenskej republiky

**VZDELÁVACÍ CIEĽ**:

**Žiak vie:**

* Definovať úlohu právnych inštitúcií.
* Vysvetliť rozdiel medzi prokurátorom a advokátom.
* Vysvetliť úlohu sudcu a obhajcu na súde.
* Vysvetliť pojmy notárstvo, prezumpcia neviny, odsúdený, trest.

**VÝCHOVNÝ CIEĽ**:

**Žiak vie:**

* Vyhodnotiť dôležitosť právnych inštitúcii.
* Uviesť v akej situácii sa môže žiak stretnúť s notárom.

**KĽÚČOVÉ POJMY:**  súdy, prokuratúra, advokácia, obžalovaný, odsúdený, trest, prezumpcia neviny, notárstvo

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva, vyučovanie v triede, frontálna

**METÓDY**: vysvetľovanie, diskusná metóda, „ hranie rolí “

**POMÔCKY**: Učebnica: *(Občianska náuka: Pre 8. ročník základnej školy a 3. ročník gymnázií s osemročným štúdiom*. Bratislava: Slovenské pedagogické nakladateľstvo, 2018. ISBN 978-80-10-033317.),

**OSNOVA NOVÉHO UČIVA**:

1. Predstavenie témy vyučovacej hodiny: Právne inštitúcie Slovenskej republiky.
2. Vysvetlenie pojmu „právna inštitúcia“
3. Vysvetlenie kľúčových pojmov.
4. Ilustrovanie súdneho pojednávania.
5. Vymedzenie funkcií právnych osôb činných v trestnom konaní.
6. Zopakovanie.
7. Záver.

**ŠTRUKTÚRA VYUČOVACEJ HODINY:**

1. **Organizačná časť**

Učiteľ sa privíta so žiakmi. Zapíše do triednej knihy.

1. **Oznámenie cieľa vyučovacej hodiny**

Učiteľ oboznámi žiakov s cieľom vyučovacej hodiny.

*„ Na minulej hodine sme si hovorili niečo o trestnom práve, trestnom čine a zákonoch. Na dnešnej hodine si povieme niečo o právnych inštitúciách. Povieme si akú úlohu zastávajú sudca, obhajca, advokát a prokurátor na súdnom pojednávaní, a ukážeme si ako to na takomto súdnom pojednávaní prebieha.“*

1. **Motivácia žiakov a aktualizácia učiva**

Na motiváciu žiakov vzhľadom na predošlé témy učiteľ nastolí otázku:

*„Ak by ste boli teraz na súde kým by ste chceli byť? Obžalovaný, prokurátor, sudca alebo obhajca/ advokát?“* Táto otázka sa zdá úplne irelevantná avšak ide o začiatok aktivity. Učiteľ takto zistí koho zvoliť následne do aktivity na jednotlivé postavy.

1. **Preverovanie vedomostí nadobudnutých na predchádzajúcich hodinách**

Učiteľ sa v prepojení na predošlé učivá opýta otázky a spoločne zo žiakmi ich zodpovie.

1. *Kto je mladistvý?*
2. *Aký je rozdiel medzi zadržaným a obvineným?*
3. *Vysvetlite rozdiel medzi trestným činom a priestupkom?*
4. **Prezentácia nového učiva**

Učiteľ rozdá žiakom doplňovací list, ktorý bude slúžiť ako poznámky. Postupne rozdelí žiakom jednotlivé úlohy a jednotlivé postavy súdneho pojednávania. Pomocou predstavovania jednotlivých postáv (svoje funkcie majú na papieri) učiteľ vysvetľuje jednotlivé úlohy na súdnom pojednávaní. Pri tejto aktivite si učiteľ môže pomôcť úlohou 1. z učebnice na strane 40. Po odprezentovaní zvyšných pojmov učiteľ pristúpi k ku kladeniu otázok tak aby si žiaci doplňovali odpoveďami do pracovného listu.

1. **Fixácia nového učiva**

V záverečnej fázy vyučovacej hodiny učiteľ pokladá otázky v ktorých sa pýta na to čo si zapamätali z tejto vyučovacej hodiny. Znova sa pýta na kľúčové pojmy témy vyučovacej hodiny.

***Nakoniec učiteľ položí otázky:***

1. *Kto je sudca, advokát, prokurátor, notár?*
2. *Aký je rozdiel medzi zadržaným a obvineným?*
3. *Čo je to prezumpcia neviny?*
4. *Aký je rozdiel medzi obžalovaným a odsúdeným?*
5. **Zhrnutie učiva**

Učiteľ zhrnie v pár vetách podstatu tému.

**8. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.

**Poznámky – Právne inštitúcie SR**

* medzi najdôležitejšie orgány ochrany práva v štáte patrí **polícia, prokuratúra, súdy,**

**advokácia a notárstvo**

* **Súdny proces -** na hlavnom pojednávaní sa prednesie

obžaloba, vypočujú sa svedkovia a poškodený

**V súdnej sieni musí byť:**

* ***prokurátor, advokát sudca alebo senát***

**Prokurátor –** v mene štátu podáva obžalobu na obvineného, ktorý sa na súde stáva

obžalovaným.

**Advokát –** obhajuje obžalovaného

**Sudca alebo senát –** posúdia vinu či nevinu obžalovaného (senát tvorí sudca a najmenej

dvaja prísediaci)

**Sudca vynesie rozsudok v mene republiky**

* ak súd uznal obžalovaného za vinného, obžalovaný zároveň dostáva trest stáva sa odsúdeným
* ak obžalovaný nie je so súdnym rozhodnutím spokojný, môže sa odvolať k vyššiemu súdu
* vyšší sú buď dá za pravdu nižšiemu súdu a rozhodnutie potvrdí, alebo prípad vráti na nové prerokovanie
* ak sa vec na druhý raz uzatvorila, rozsudok sa stáva právoplatným
* ak rozsudok nadobudol právoplatnosť, obžalovaný sa stáva odsúdeným

**PREZUMPCIA NEVINY**

* znamená to, že každý, proti komu sa vedie trestné stíhanie, sa považuje za nevinného až dovtedy, kým mu súd nepreukáže vinu

**prezumpcia** – predpoklad, domnienka

**Notárstvo -** na ochranu práv občanov slúži aj notárstvo

* notári spisujú notárske zápisnice (napr. o dedičstve pri predaji domu), vydávajú

osvedčenia o rodných listoch, vysvedčeniach (t. j. o zhode originálu s kópiou) a osvedčujú

výsledky hlasovania v rôznych súťažiach[[1]](#footnote-1)

1. https://drive.google.com/file/d/1XOlOSwhG1biRkFiGKsWj3OGZDMk-giR\_/view [↑](#footnote-ref-1)