**Projekt vyučovacej hodiny**

**Občianska náuka**

**ŠKOLA:** ZŠ s MŠ Prakovce **Povoľujem odučiť:**........................................

**ROČNÍK**: 9.A

**DÁTUM**: 21.3.2023

**TEMATICKÝ** **CELOK**: Základné formy podnikania

**TÉMA VYUČOVACEJ HODINY**: Ochrana spotrebiteľa

**VZDELÁVACÍ CIEĽ**:

**Žiak vie:**

* Vysvetliť pojem spotrebiteľ.
* Vymenovať práva spotrebiteľa.
* Vysvetliť práva spotrebiteľa.
* Vysvetliť pojem reklamácie.

**VÝCHOVNÝ CIEĽ**:

**Žiak vie:**

* Uvedomiť si svoje práva pri reklamácii tovaru.
* Akceptovať práva predajcu pri reklamácii.
* Zrealizovať podľa pravidiel reklamáciu.

**POJMY:** práva spotrebiteľa, právo na nápravu, reklamácia

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: diskusia, výklad, aktivizačné metódy: hranie rolí

**POMÔCKY**: tabuľa, krieda, učebnica[[1]](#footnote-1)

**OSNOVA NOVÉHO UČIVA**:

1. Vysvetlenie pojmu spotrebiteľ.
2. Občiansky zákonník a Zákon o ochrane spotrebiteľa.
3. Právo na nápravu a jeho definícia.
4. Náležitosti reklamácie.
5. Modelové situácie.
6. Zhrnutie a záver hodiny.

**ŠTRUKTÚRA VYUČOVACEJ HODINY**

**1. Organizačná časť**

Učiteľ sa privíta so žiakmi a zapíše tému vyučovacej hodiny.

**2. Oznámenie cieľa vyučovacej hodiny**

*„ Cieľom dnešnej hodiny je oboznámiť sa s témou ochrana spotrebiteľa. Povieme si kedy za z nás stávajú spotrebitelia aké sú naše práva pri reklamácií. Vysvetlíme si zásady a podstatné náležitosti reklamácie. A povieme si formálne zásady správania pri reklamovaní.“*

**3. Motivácia žiakov a aktualizácia učiva**

Na motiváciu žiakov použije učiteľ rozhovor. V diskusii učiteľ pokladá otázky:

* Čo si predstavíte keď Vám niekto povie slovo „spotrebiteľ“?
* Kedy sa podľa Vás z nás stáva spotrebiteľ?
* Dá sa vo svete nebyť spotrebiteľom?

Učiteľ týmto spôsobom aj overí vedomosti z predošlých hodín, nakoľko predchádzajúcou témou bola spotreba a spotrebiteľ. Diskusiu učiteľ vedie dovtedy, dokiaľ nie sú zodpovedané otázky.

**5. Prezentácia nového učiva**

Nasleduje vysvetlenie pojmov, ktoré učiteľ uvádza v kognitívnej časti cieľov hodiny. Ako zdroj výkladu po overení učiteľ použije dokument uvedený v prílohe 1. Tento výklad dopĺňa o vlastné postrehy. Výklad nesmie presiahnuť viac ako 15 minút aby ostal čas na aktivizujúce metódy.

1. **Fixácia nového učiva**

Fixácia prebehne dialogickou formou. Pri tejto časti hodiny učiteľ využije hranie rolí. Príklady na Reklamáciu nájde učiteľ v učebnici na strane 39. V prípade času si učiteľ môže vymyslieť vlastné príklady. Hranie rolí môže prebiehať dvoma spôsobmi:

1. Jednu z rolí pri reklamácií môže hrať sám učiteľ. (Napríklad rolu predajcu)
2. Obe roly ako spotrebiteľa, tak aj predajcu hrajú žiaci.

Učiteľ koriguje debaty aj z časového hľadiska aj z hľadiska dodržiavania formálnych komunikačných zásad pri reklamácií.

*(Poznámka pre učiteľa: Zrejme bude stačiť jeden, maximálne dva príklady.)*

1. **Zhrnutie učiva**

Učiteľ zhrnie podstatné pojmy hodiny. Znova zopakuje odpovede na otázky, ktoré sú uvedené v motivačnej časti.

1. **Zadanie a vysvetlenie domácej úlohy**

*„Dopísať si poznámky z učebnice na strane 38. Zapíšte si hlavne ako má vyzerať písomná reklamácia.*

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.

**Príloha 1.**

**ZDROJ:**

[**https://www.minedu.sk/data/files/4203\_ochrana-spotrebitela-1.pdf**](https://www.minedu.sk/data/files/4203_ochrana-spotrebitela-1.pdf)

1. *(Občianska náuka: Pre 9. ročník základnej školy a 4. ročník gymnázií s osemročným štúdiom*. Bratislava: Slovenské pedagogické nakladateľstvo, 2020. ISBN 978-80-10-03866-4.), [↑](#footnote-ref-1)