**Projekt vyučovacej hodiny**

**Občianska náuka**

**ŠKOLA:** ZŠ s MŠ Prakovce **Povoľujem odučiť:**........................................

**ROČNÍK**: 9.A

**DÁTUM**: 28.3.2023

**TEMATICKÝ** **CELOK**: Základné formy podnikania

**TÉMA VYUČOVACEJ HODINY**: Ochrana spotrebiteľa/ Vplyv reklamy na spotrebiteľov

**VZDELÁVACÍ CIEĽ**:

**Žiak vie:**

* Vysvetliť pojem reklama a jej druhy prezentácie.
* Vymenovať typy ovplyvňovania reklamou.
* Definovať pojem klamlivá reklama.
* Vysvetliť cieľ reklamy a jej vplyvu na spotrebiteľa.

**VÝCHOVNÝ CIEĽ**:

**Žiak vie:**

* Uvedomiť si aké riziká vyplývajú z reklám ak sa necháme nimi ovplyvniť.

**POJMY:** reklama, klamlivá reklama, ideál krásy, značka

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: diskusia, výklad, aktivizačné metódy: hranie rolí

**POMÔCKY**: tabuľa, krieda, učebnica[[1]](#footnote-1)

**OSNOVA NOVÉHO UČIVA**:

1. Vysvetlenie reklamy a jej druhov.
2. Diskusia o skúsenostiach s reklamou.
3. Ako nás reklama ovplyvňuje.
4. Diskusia na tému, čo vás najviac osloví na reklame?
5. Zhodnotenie rizík klamlivej reklamy.
6. Zhrnutie, varovanie a záver.

**ŠTRUKTÚRA VYUČOVACEJ HODINY**

**1. Organizačná časť**

Učiteľ sa privíta so žiakmi a zapíše tému vyučovacej hodiny.

**2. Oznámenie cieľa vyučovacej hodiny**

*„ Cieľom dnešnej hodiny je oboznámiť sa s témou reklama a jej vplyv na spotrebiteľov. Povieme si niečo o reklame jej druhoch a .budeme diskutovať o jej kladných a záporných aspektoch.“*

**3. Motivácia žiakov a aktualizácia učiva**

Motiváciou pri tejto téme je samotná téma nakoľko výklad je prekladaný diskusiou nie je potrebné nijak zvlášť aktualizovať či motivovať žiakov na tému, z ktorou sú takmer v dennom kontakte.

1. **Prezentácia nového učiva**

Učiteľ výklad podľa potreby prekladá diskusiou. Na úvod učiteľ predstaví pojem reklamy v modernom diskurze a vysvetlí aký je jej účel. Nasleduje diskusia...

*„Kde sa stretávate s reklamou?“*

*„Kúpili ste si niekedy niečo len preto lebo to bolo v reklame?“*

V ďalšej časti učiteľ predstaví 5 základných spôsobov ovplyvňovania spotrebiteľov v reklame. Po každom z nich nasleduje diskusia o skúsenostiach.

Vyobrazenie dokonalosti...

*„ Poznáte nejakú reklamu, ktorá vyobrazuje dokonalosť človeka alebo výrobku?“*

Zľavy, výhody...

*„ Ako na Vás pôsobí keď vidíte nápis akcia či zľava, je to lákavé?“*

*„ Dá sa podľa Vás odolať?“*

Známa osobnosť (osobnosti predávajú)...

*„ Poznáte nejakú známu osobnosť, ktorá je často v reklamách?“*

*„ Kúpili ste si niečo niekedy len preto, že to propagoval niekto koho uznávate ako osobnosť?“*

Opakovanie reklamy...

*„ Ako často ste zažili v TV alebo na sociálnych sieťach opakovanie tej istej reklamy?“*

Dôraz na značku...

*,, Je tu niekto z Vás kto si myslí, že značka automaticky znamená kvalitu?“(Ak áno, prečo? Ak nie, prečo?)“*

*„Kupujete často značkové veci?“*

*„Aké máte skúsenosti so značkovým tovarom?“*

Diskusia zrejme bude rozsiahlejšia nakoľko ide o tému kde sú skúsenosti dosť rozsiahle.

1. **Fixácia nového učiva**

Fixácia prebehne

1. dialogickou formou (učiteľ zhrnie základné pojmy: Vyobrazenie dokonalosti, Zľavy, výhody, Známa osobnosť (osobnosti predávajú), Opakovanie reklamy, Dôraz na značku)
2. Ak má učiteľ trocha fantázie a hereckého talentu môže vo fixácii predviesť scénku reklamnej agitácie na žiakov. Učiteľ je teda v roli reklamy a snaží sa použiť všetky aspekty ovplyvňovania reklamou uvedené vyššie. Na konci sa učiteľ spýta koľko ľudí by presvedčil. Na záver varuje žiakov, aby si dávali pozor na klamlivé reklamy (takže na všetky) a zvažovali kupovanie produktov z veľkou reklamou.
3. **Zhrnutie učiva**

**...**

1. **Zadanie a vysvetlenie domácej úlohy**

*„Dopísať si poznámky z učebnice na strane 40.“*

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.

1. *(Občianska náuka: Pre 9. ročník základnej školy a 4. ročník gymnázií s osemročným štúdiom*. Bratislava: Slovenské pedagogické nakladateľstvo, 2020. ISBN 978-80-10-03866-4.), [↑](#footnote-ref-1)