**Projekt vyučovacej hodiny**

**dejepis**

Bc. Dominik Valeš

**ŠKOLA:** ZŠ s MŠ Prakovce **Povoľujem odučiť:**..............................

**ROČNÍK**: 6.A

**DÁTUM**: 28.3.2023

**TEMATICKÝ** **CELOK**: Obrazy stredovekého sveta

**TÉMA VYUČOVACEJ HODINY**: Feudalizmus / Kto žil v stredovekom štáte

**VZDELÁVACÍ CIEĽ**:

**Žiak vie:**

* Vysvetliť pojem feudum a feudalizmus.
* Vymenovať 4 vrstvy vtedajšej feudálnej spoločnosti.
* Vymenovať kto patril ku šlachte.
* Vysvetliť pojem poddaný.
* Vysvetliť čo znamená zložiť vazalský sľub.
* Vysvetliť pohyb medzi vrstvami.

**VÝCHOVNÝ CIEĽ**:

**Žiak vie:**

* Zhodnotiť postavenie a nerovnomernosť ľudí v spoločnosti**.**
* Porovnať feudálny systém as dnešným rozdelením spoločnosti.

**POJMY:** feudum, vazal, kráľ, šľachtic, poddaný, rytier,

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo – reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: vysvetľovanie, diskusná metóda,

**POMÔCKY**: krieda a tabuľa, (KRASNOVSKÝ, Branislav, Margita MIHÁLIKOVÁ a Mária TONKOVÁ. *Dejepis: Pre 6. ročník základnej školy a 1. ročník gymnázií s osemročným štúdiom*. Bratislava: Slovenské pedagogické nakladateľstvo, 2011. ISBN 9788010018727.),

**OSNOVA NOVÉHO UČIVA**:

1. Vysvetlenie pojmov: léno – feudum.
2. Kráľ a jeho postavenie.
3. Vyššia a nižšia šľachta.
4. Rola poddaných
5. Zhrnutie a aktualizácia.
6. Záver hodiny.

**ŠTRUKTÚRA VYUČOVACEJ HODINY:**

1. **Organizačná časť**

Príchod do triedy. Uvítanie sa zo žiakmi. Kontrola a zápis do triednej knihy.

1. **Oznámenie cieľa vyučovacej hodiny**

*„Cieľom dnešnej hodiny je vysvetliť si pojem, ktorý sme si spomínali už aj na predošlej hodine a to „feudalizmus“. Na dnešnej hodine si povieme ako sa rozdelila spoločnosť vplyvom práve feudálneho systému. Povieme si kto patril do šľachty a prečo sa aj z vazala mohol stať poddaný.“*

1. **Motivácia žiakov a aktualizácia učiva**

*„Dnes sa budeme rozprávať o jednotlivých vrstvách v spoločnosti. Čo myslíte delí sa nejak spoločnosť aj dnes? Sú medzi nami nejaké rozdiely?* Učiteľ vypočuje odpovede žiakov a ak sa v rozdieloch nebude nachádzať slovo *„majetok“,* tak ho doplní, aby mohol nadviazať na problém majetku v podobe pôdy a teda na zásadný aspekt feudálneho systému.

1. **Preverovanie vedomostí nadobudnutých na predchádzajúcich hodinách dejepisu:**

Učiteľ pokladá kontrolné otázky z minulej témy.

*„Aké tri ríše sa vytvorili po období sťahovania národov?“* - Byzantská, Franská, Arabská

*„ Čo nám zanechala Arabská ríša?“ –* Arabské číslice

*„Ako sa volal najznámejší kráľ a cisár franskej ríše?“ –* Karol veľký

1. **Prezentácia nového učiva**

Vzhľadom na malý rozsah témy v učebnici je možné viesť výklad aj podľa textu v knihe na strane 75. Doplnenie výkladu z knihy...

*„...Poznáme 3 typy renty (dane), ktorú museli poddaný platiť:* ***naturálna*** *(najstaršia)= poplatok v podobe úrody, obilie, domáce zvieratá, mlieko, víno.* ***peňažná****= poddaný platil daň z predaja.* ***robotná****= najmenej zisková . V 9.- 12. stor. poddanstvo nahradené nevoľníctvom.“*

Učiteľ popri tom ako vedie výklad upozorňuje žiakov čo si majú zapísať ako poznámku do zošita podľa vzoru v prílohe.

1. **Fixácia nového učiva**

Na lepšie zapamätanie informácií a zhrnutie témy použije učiteľ otázky zo strany 76 v učebnici. (6 otázok) 6. otázka je sústredená na názor žiakov preto jej treba nechať väčší priestor na rozobratie.

1. **Zhrnutie učiva**

Zhrnutie je súčasťou fixačnej fázy.

1. **Zadanie a vysvetlenie domácej úlohy**

Úloha nie je zadaná.

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.

**Poznámky**

**feudum** (lat.)= léno (slov.)prepožičaná pôda, majetok

**feudalizmus** - stredoveký ekonomický systém, založený na vlastníctve pôdy (vznikol v 5.-6. stor.) - rozhodujúcim vzťahom vo feudálnom systéme bol vzťah lénneho pána a vazala= lénny systém - lénny pán= feudál- osoba vlastniaca a prepožičiavajúca pôdu vazalom.

**Spoločnosť vo feudalizme**

KRÁĽ/PANOVNÍK

ŠĽACHTA- vazali kráľa

NIŽŠIA ŠĽACHTA- RYTIERI- vazali vyššej šľachty

PODDANÍ *(zbavený slobody, práv)*

*(učebnica str. 75)*

**vazal**- vazalom bol šľachtic, kt. si prenajímal pôdu od lénneho pána

**poddaní**- stáli najnižšie; pôdu mali prenajatú, ale pán ich z nej mohol kedykoľvek vyhnať

- aby mohli pracovať na pôde, museli odovzdávať poplatok (daň), nazývaný feudálna renta

* naturálna (časť alebo celá úroda)
* peňažná (daň z predaja)
* robotná

*(Poznámky sú diktované počas výkladu resp. súbežne s ním.)*