**Projekt vyučovacej hodiny**

**dejepis**

Bc. Dominik Valeš

**ŠKOLA:** ZŠ s MŠ Prakovce **Povoľujem odučiť:**..............................

**ROČNÍK**: 6.A

**DÁTUM**: 21.3.2023

**TEMATICKÝ** **CELOK**: Obrazy stredovekého sveta

**TÉMA VYUČOVACEJ HODINY**: Ľudia v pohybe. Sťahovanie národov a jeho dôsledky

**VZDELÁVACÍ CIEĽ**:

**Žiak vie:**

* Vysvetliť pojem sťahovanie národov.
* Vymedziť časové obdobie priebehu sťahovania národov.
* Vysvetliť prečo je obdobie sťahovania národov obdobím chaosu.
* Vymenovať kmene, ktoré sa presúvali v Európe a Ázii medzi 4. a 6. storočím.
* Vymenovať príčiny sťahovania národov.
* Vymenovať dôsledky sťahovania národov.

**VÝCHOVNÝ CIEĽ**:

**Žiak vie:**

* Zhodnotiť pozitíva a negatíva migrácie a sťahovania aj z hľadiska aktualizácie na modernú dobu.

**POJMY:** sťahovanie národov, chaos, zmeny,

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo – reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: vysvetľovanie, diskusná metóda,

**POMÔCKY**: krieda a tabuľa, (KRASNOVSKÝ, Branislav, Margita MIHÁLIKOVÁ a Mária TONKOVÁ. *Dejepis: Pre 6. ročník základnej školy a 1. ročník gymnázií s osemročným štúdiom*. Bratislava: Slovenské pedagogické nakladateľstvo, 2011. ISBN 9788010018727.),

**OSNOVA NOVÉHO UČIVA**:

1. Ujasnenie pojmu sťahovanie národov a aktualizácia migrácie.
2. Príčiny presunu obyvateľstva.
3. Nástup chaosu.
4. Dôsledky sťahovania národov.
5. Otázky do diskusie.
6. Zhrnutie učiva a záver hodiny.

**ŠTRUKTÚRA VYUČOVACEJ HODINY:**

1. **Organizačná časť**

Učiteľ sa uvíta sa zo žiakmi. Zapíše do triednej knihy tému hodiny.

1. **Oznámenie cieľa vyučovacej hodiny**

*„Cieľom dnešnej hodiny bude vysvetliť si čo to je sťahovanie národov. Vysvetlíme si príčiny a dôsledky sťahovania národov. A skúsime sa zamyslieť nad tým či sťahovanie národov prebieha aj dnes a aký dopad to má na spoločnosť.“*

1. **Motivácia žiakov a aktualizácia učiva**

*„V dnešnej dobe sa ľudia často sťahujú. Aké sú podľa Vás dôvody toho, že sa ľudia sťahujú?“*

Nasleduje krátka diskusia, v ktorej sa dostaneme k téme príčin sťahovania národov. V tejto otázke je cieľom aby žiaci pochopili, že dôvody sťahovania národov zostali rovnaké aj dnes.

1. **Preverovanie vedomostí nadobudnutých na predchádzajúcich hodinách dejepisu:**

Učiteľ pokladá kontrolné otázky z minulej témy.

*„V minulých hodinách ste si hovorili o rodových spoločenstvách. Vie mi niekto povedať ako sa tieto rodové spoločenstvá volali? (Odpoveď: kmene/ kočovné kmene) A prečo týmto kmeňom hovoríme, že sú kočovné?(Odpoveď: Lebo sa presúvali, nemali stále miesto) Viete ako voláme príslušníkov takýchto kočovných kmeňov? (Odpoveď: nomádi)“*

1. **Prezentácia nového učiva**

Učiteľ nariadi žiakom, aby si otvorili knihy a zošity. Žiaci si napíšu názov témy : Ľudia v pohybe. Sťahovanie národov a jeho dôsledky

Učiteľ dialogickou formou vysvetľuje jednotlivé pojmy nového učiva a priebežne diktuje poznámky žiakom. Pri výklade učiteľ používa názorné ukážky z učebnice a diskutuje so žiakmi o téme.

„*Cieľom hodiny je odpovedať na základné otázky Kde?, Kedy?, Kto?, Prečo?.“*

Učiteľ sa pri výklade drží knihy.

1. **Fixácia nového učiva**

Učiteľ uzavrie výkladovú časť. Postupne znova pokladá otázky Kde?, Kedy?, Kto?, Prečo?.

A zisťuje ako bol splnení kognitívne ciele hodiny. V prípade, že žiaci nevedia odpovedať tak zopakuje odpoveď.

1. **Zhrnutie učiva**

Zhrnutie je súčasťou fixačnej fázy.

1. **Zadanie a vysvetlenie domácej úlohy:**

Otázka na zamyslenie: „*Čo má spoločné Byzantská ríša s našou históriou?“*

**9. Zhodnotenie vyučovacej hodiny a jej záver:**

Učiteľ zhodnotí splnenie cieľa vyučovacej hodiny a rozlúči sa so žiakmi.

**Poznámky:**

**Sťahovanie národov a jeho dôsledky**

Sťahovanie národov sa začalo približne v druhej polovici 4. storočia.

**Príčiny**

* ekonomické problémy
* zmena klímy
* extenzívne poľnohospodárstvo – obrábali časť pôdy 5–6 rokov, potom odišli inde a opäť sa vrátili
* populačná explózia

V prvých storočiach stredoveku vládol chaos.

Po celej Európe rýchlo vznikali a zanikali rôzne štáty.

Menil sa celý štýl života.

Noví dobyvatelia vyhnali pôvodné obyvateľstvo z jeho mestských sídel do hôr.

Často ničili antické vymoženosti- cesty, vodovody, knižnice.

Kmene v období sťahovania národov: Anglovia, Sasi, Juti, Slovania, Avari, Huni, Alani, Frankovia, Vandali, Ostrogóti, Vizigóti.

Začiatok stredoveku počítame od pádu Západorímskej ríše (476 n. l.).

PO ZÁNIKU RÍMA VZNIKLI 3 OBLASTI:

**1. Germánsko-románska**

**2. Byzantsko-slovanská**

**3. Arabsko-islamská**