**Projekt vyučovacej hodiny**

**dejepis**

Bc. Dominik Valeš

**ŠKOLA:** ZŠ s MŠ Prakovce **Povoľujem odučiť:**..............................

**ROČNÍK**: 7.A

**DÁTUM**: 29.3.2023

**TEMATICKÝ** **CELOK**: Rodí sa Európska novoveká spoločnosť.

**TÉMA VYUČOVACEJ HODINY**: Vek rozumu - Osvietenstvo

**VZDELÁVACÍ CIEĽ**:

**Žiak vie:**

* Vysvetliť pojem doba osvietenstva.
* Vymenovať aspoň tri vynálezy tej doby.
* Vymenovať dve hlavné centrá vedeckého života.
* Vysvetliť pojem encyklopédia.
* Vysvetliť pojem deizmus.
* Uviesť kto to bol Voltaire a Montesquieu.
* Vysvetliť pojem osvietenský absolutizmus.

**VÝCHOVNÝ CIEĽ**:

**Žiak vie:**

* Zamyslieť sa ako v dnešnej dobe technika a pokrok mení svet.
* Zhodnotiť prínos osvietenstva pre dnešný svet.

**POJMY:** doba osvietenstva, parný stoj, encyklopédia, Voltaire, Montesquieu, osvietenský absolutizmus

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo – reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: vysvetľovanie, diskusná metóda,

**POMÔCKY**: krieda a tabuľa, (KRASNOVSKÝ, Branislav, Margita MIHÁLIKOVÁ a Mária TONKOVÁ. *Dejepis: Pre 7. ročník základnej školy a 2. ročník gymnázií s osemročným štúdiom*. Bratislava: Slovenské pedagogické nakladateľstvo, 2011. ISBN 878-80-10-02061-4.),

**OSNOVA NOVÉHO UČIVA**:

1. Revízia poznatkov z minulej témy.
2. Ujasnenie pojmu osvietenstvo.
3. Doba vynálezov a vzdelanosti.
4. Encyklopédia.
5. Voltaire, Montesquieu.
6. Osvietenský absolutizmus.
7. Zhrnutie a záver hodiny

**ŠTRUKTÚRA VYUČOVACEJ HODINY:**

1. **Organizačná časť**

Príchod do triedy. Uvítanie sa zo žiakmi. Zápis do triednej knihy.

1. **Oznámenie cieľa vyučovacej hodiny**

*„Cieľom dnešnej hodiny je vysvetliť si pojem osvietenstvo a ujasniť si aká to bola osvietenská doba. Povieme si o tom čo bolo typické pre túto dobu a prečo sa tejto dobe hovorí – vek rozumu.“*

1. **Motivácia žiakov a aktualizácia učiva**

Učiteľ skontroluje domácu úlohu tak že vyvoláva a žiaci mu hovoria názvy encyklopédií. Učiteľ vysvetlí prečo túto domácu úlohu na predošlej hodine zadal:

*„ Práve encyklopédia sa totiž stala takým zaujímavým prvkom a symbolom doby osvietenstva no a my si dnes povieme prečo.“*

1. **Preverovanie vedomostí nadobudnutých na predchádzajúcich hodinách dejepisu**

*„ Na minulej hodine sme hovorili o zmenách ktoré nastali vo svetovom hospodárstve. Vraveli sme si, že nastal rozvoj vo viacerých oblastiach. V akých oblastiach nastal tento pokrok a vývoj?“* (poľnohospodárstvo, výroba, obchod, vzdelanosť)

1. **Prezentácia nového učiva**

Učiteľ nariadi žiakom, aby si otvorili knihy a zošity. Žiaci si napíšu názov témy :

Vek rozumu - osvietenstvo

Učiteľ dialogickou formou vysvetľuje jednotlivé pojmy nového učiva a priebežne diktuje poznámky žiakom. Učiteľ sa pri výklade pridŕža knihy a jej štruktúry prípadne doplní nejaké informácie. Kniha (74 - 77). Učiteľ diktuje poznámky priebežne pomedzi výklad.

*Poznámka pre učiteľa ( výklad je pre lepšiu orientáciu podľa učebnice rozdeliť na časti ako sú uvedené v učebnici: samotný pojem osvietenskej doby, encyklopédie,* Voltaire, Montesquieu, osvietenský absolutizmus*)*

1. **Fixácia nového učiva**

Učiteľ uzavrie výkladovú časť. A začne klásť otázky na zopakovanie zo strany 77.

A zisťuje ako bol splnené kognitívne ciele hodiny. V prípade nejasností učiteľ doplní či znovu zopakuje odpoveď.

1. **Zhrnutie učiva**

Zhrnutie je súčasťou fixačnej fázy.

1. **Zadanie a vysvetlenie domácej úlohy:**

Nie je zadaná domáca úloha.

**9. Zhodnotenie vyučovacej hodiny a jej záver:**

Učiteľ zhodnotí splnenie cieľa vyučovacej hodiny a rozlúči sa so žiakmi.