**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Opakovanie

**Téma:** Percentá, priama a nepriama úmernosť, úrok

**Ročník:** 8

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie:   * Vlastnými slovami popísať čo je to percentová časť, počet percent a základ, * Správne vypočítať percentovú časť, počet percent a základ, * Správne dopočítať percentovú časť k základu, * Vyjadriť zlomok alebo desatinné číslo v percentách, * Definovať úrok, úrokovú mieru, kapitál, * Vypočítať požadovanú neznámu, teda úrok, úrokovú mieru alebo kapitál, v slovnej úlohe, * Definovať priamu a nepriamu úmernosť, * Rozhodnúť na základe vybraného problému o akú úmernosť ide, resp. či daný problém predstavuje úmernosť. | * Priama úmernosť, * Racionálne čísla, * Percentá, |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Dataprojektor, tabula s kriedou, prezentácia v PowerPoint, zošity, písacie pomôcky. didaktická hra - kvíz | Frontálna práca, samostatná práca, sokratovský rozhovor, metóda otázok a odpovedí, vysvetľovanie, demonštrácia, didaktická hra |

**Metodický postup**

**Úvod (2 min)**

Pozdravíme sa zo žiakmi a predstavím sa im.

**Opakovanie (43 min)**

V úvode hodiny skontrolujem domácu úlohu a jej správnosť u žiakov.

Ďalej sa budeme venovať aplikačným úlohám na výpočet základu, počtu percent a percentovej časti. Využijem prezentáciu v PowerPointe, kde budú aj riešenia úloh. Žiakov nechám pracovať na týchto úlohách samostatne, resp. môžu si pomáhať aj v dvojiciach. Ak budú mať vyriešené, tak sa prihlásia a zapíšu svoj postup riešenia s riešením na tabuľu.

Po krátkom opakovaní témy – Percentá začnem novú tému opakovania – Úrok, úroková miera a vklad. Žiakov sa opýtam, či sa s týmito pojmami už niekde stretli a ak áno, tak kde sa využívajú? Čo znamenajú a pod. Mojím cieľom bude zistiť, čo si žiaci z minulého ročníka o tejto téme pamätajú. Ak náhodou nebudú vedieť definovať niektorý z pojmov využijem metódu sokratovského rozhovoru, až kým sa nedopracujeme k vysvetleniu, čo daný pojem znamená.

Žiakom zobrazím v prezentácii zadanie prvého príkladu, ktorý sa budeme snažiť vyriešiť priamou úmernosťou. Neskôr ich oboznámim s tým, že existujú aj iné spôsoby riešenia týchto úloh. Tieto spôsoby im popíšem v prezentácii. Ďalej žiakom zadám príklady na precvičenie tohto učiva, pričom ja si overím do akej miery danej téme rozumejú.

Následne položím žiakom otázku, či existuje iba priama úmernosť a ako ju nazývame? Tieto pojmy zadefinujem a prejdem so žiakmi na didaktickú aktivitu. Žiakom budem preklikávať rôzne situácie so života a ich úlohou bude určiť o akú úmernosť ide, resp. či sa jedná vôbec o úmernosť a prečo?