**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Planéta Zem

**Téma:** Tvar Zeme

**Ročník:** 5. B

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie:   * z pamäti správne určiť tvar našej Zeme, polomer a rozlohu Zeme, * z pamäti uviezť aspoň 3 dôkazy guľatého tvaru Zeme, * vymenovať aspoň 2 tvary našej Zeme o ktorých si ľudia v minulosti mysleli, že Zem nimi disponuje, * vlastnými slovami správne vysvetliť pojem glóbus a geoid |  |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Interaktívna tabuľa, tabula s kriedou, učebnica, glóbus, zošity, písacie pomôcky, papiere s otázkami, pracovné listy, prezentácia | Frontálna práca, samostatná práca, práca v skupine,  Sokratovský rozhovor, metóda otázok a odpovedí,  Výklad, vysvetľovanie, |

**Metodický postup**

**Úvod (5 min)**

Pozdravíme sa zo žiakmi a predstavím sa im. Zapíšem chýbajúcich žiakov. Žiakov sa na úvod opýtam, či vedia názov planéty, na ktorej žijeme. (predpokladám, že ho budú poznať) Následne žiakov oboznámim s cieľom vyučovacej hodiny. Teda, že sa budeme zaoberať práve **tvarom** našej planéty, ktorú voláme Zem.

Žiakom poviem aby si otvorili zošity a napísali nadpis: **Tvar Zeme.**

Ja tento nadpis napíšem na tabuľu.

**Motivácia (15 min)**

Žiakom položím otázku, čo si myslia aký má tvar naša Zem? Ak budú vedieť vyzvem ich aby sa prihlásili. No nepoviem im, či ich odpoveď je správna ale poviem im, že sa správnosť svojej odpovede dozvedia počas dnešnej hodiny.

**Expozícia (20 min)**

Pri preberaní nového učiva využijem prezentáciu v PowerPointe, interaktívnu tabuľu, glóbus, tabuľu s kriedou, učebnicu.

Žiakov si rozdelím do skupín podľa lavíc ideálne do štvoríc a rozdám im papieriky, na ktorých budú mať napísané otázky. Každá zo štvoríc bude mať dve otázky a odpovede k nim bude hľadať v učebnici. Žiaci budú mať „šachovnicovo“ rozdané otázky:

* Aký tvar pripisovali ľudia v minulosti našej Zemi?
* Aký polomer má naša Zem?
* Čo je to glóbus?

Alebo

* Aký tvar má naša Zem?
* Prečo má naša Zem taký tvar?
* Odkiaľ sú najpresnejšie dôkazy o danom tvare našej Zeme?

Otázky budú vypracovávať do svojich zošitov. Čas na vypracovanie otázok: 10 – 15 minút. Ja si zatiaľ otvorím prezentáciu, ktorá bude pozostávať z otázok a odpovedí. Po uplynutí času vyzvem náhodne člena zo skupiny, ktorá mala prvé dve otázky, aby ich zodpovedali. Ak by náhodou niečo nemali doplní ich iná skupina a takisto ja niečo dovysvetľujem alebo doplním. Podobne to bude pri otázkach druhej skupiny.

Po zodpovedaní otázok prvej skupiny vysvietim na tabuli odpovede na otázky vo forme poznámok a žiaci si ich postupne zapíšu do zošitov. Podobný postup realizujem aj po zodpovedaní otázok z druhej skupiny.

**Fixácia (20 min)**

Na fixáciu vyzvem žiakov aby zatvorili učebnice, zošity a opýtam sa ich otázky:

* Aké sú dôkazy guľatého tvaru Zeme?
* Kto ako prvý oboplával našu Zem?
* Čo je to glóbus?
* Aký tvar pripisovali ľudia v minulosti našej Zemi?
* Odkiaľ sú najpresnejšie dôkazy o danom tvare našej Zeme?
* Aký polomer má naša Zem?