**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Opakovanie

**Téma:** Percentá

**Ročník:** 8

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie:   * Vlastnými slovami popísať čo je to percentová časť, počet percent a základ, * Správne vypočítať percentovú časť, počet percent a základ, * Správne dopočítať percentovú časť k základu, * Vyjadriť zlomok alebo desatinné číslo v percentách | * Priama úmernosť, * Racionálne čísla. |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Dataprojektor, tabula s kriedou, pracovný list, prezentácia v PowerPoint, zošity, písacie pomôcky. | Frontálna práca, samostatná práca, práca v dvojiciach, sokratovský rozhovor, metóda otázok a odpovedí, vysvetľovanie, |

**Metodický postup**

**Úvod (2 min)**

Pozdravíme sa zo žiakmi a predstavím sa im.

**Opakovanie (43 min)**

Na úvod využijem metódu otázok a odpovedí. Zistím pomocou nej od žiakov informácie, ktoré už o danej téme majú.

Otázky:

* Čo je to percentová časť? Ako ju označujeme?
* Čo znamená označenie z, resp. p?

Ďalej žiakom rozdám pracovný list, ktorý zároveň zobrazím prostredníctvom dataprojektora. Prvé dve úlohy z pracovného listu budú žiaci vypracovávať samostatne, pričom po dokončení prvej úlohy, úlohu skontrolujem. Podobne skontrolujem správnosť žiackych výsledkov pri druhej úlohe.

Na tretiu, resp. štvrtú úlohu vyzvem jedného zo žiakov aby vypočítal jeden príklad, pričom ak niečo nevie mu môže pomôcť trieda.

Ďalej využijem jednu zo slovných úloh, kde postup výpočtu percentovej časti a počtu percent aplikujeme na reálnu situáciu.

V ďalšej časti bude úlohou žiakov počítať základ. Žiakom prečítam zadanie príkladu, vytvoríme spoločne zápis na tabuľu a opýtam sa ich, ako by postupovali v tomto prípade keď máme na inom mieste neznámu x?

Spoločne sa dopracujeme k odpovedi. Ďalšie 2 – 3 príklady nechám žiakov aby si vypočítali v dvojiciach. Jednu z dvojíc po čase vyzvem aby zapísali na tabuľu svoj postup riešenia.

V závere využijem prezentáciu so slovnými úlohami na aplikáciu výpočtu základu. Cieľom týchto úloh bude ukázať možnosti využitia tohto výpočtu v praxi.