**PRÍPRAVA (1)**

**Vyučujúci : Bc. Dominik Valeš**

**Téma:**Druhá svetová vojna – Druhá etapa

**Ročník:**3. ročník, Gymnázium

**Vyučovacie metódy**:   práca s mapou, didaktická hra

**Vyučovacie pomôcky**: učebnica, interaktívna tabuľa, prezentácia

**Výchovné ciele**: nebezpečenstvo vojny, kladné a záporné následky

**Vzdelávacie ciele:**

*Hlavný cieľ:*

-         Žiak vie, že 2. svetová vojna bola „ svetovým“ konfliktom, ktorý vo svete vyvolal ďalekosiahle politické, hospodárske, územné, národnostné a kultúrno-spoločenské premeny (zasiahla takmer všetky oblasti ľudského života).

*Vedľajšie ciele:*

* Žiak vie uviesť dôsledky a príčiny vzniku druhej svetovej vojny
* Žiak vie popísať a časovo zaradiť druhú etapu druhej svetovej vojny
* Žiak vie objektívne zhodnotiť príčiny a chyby otvorenia druhého frontu v Európe

**Štruktúra hodiny**

**Organizačná časť**

Pozdrav, kontrola neprítomnosti a zápis do triednej knihy

                             Slovné oboznámenie žiakov s cieľom a štruktúrou hodiny.

**Motivačná fáza**

Pomôcky: tenisová loptička, interaktívna tabuľa

Na motiváciu použijem didaktickú hru. Aktivita žiakov bude odmenená žolíkom.[[1]](#footnote-1) Žiakom sa na tabuli objaví sled obrázkov osobností (20 osobností), ktoré sa nejakým spôsobom zapojili do diania druhej svetovej vojny. Pri každom obrázku poviem meno žiaka a hodím mu loptičku. Ak vie odpoveď pripíše si bod a povie meno ďalšieho žiaka a hodí mu loptičku a ten odpovedá na ďalší obrázok. Ak žiak nevie loptičku hodí späť učiteľovi a on hodí loptu ďalej podľa hlásenia . Dvaja žiaci s najväčšou aktivitou získajú žolíka.

Na ďalšom okne pokračuje prezentácia nového učiva...prechádzame do Expozičnej fázy.

**Expozičná fáza**

V tejto časti sa formou interaktívnej prednášky dozvedia základné informácie týkajúce sa druhej etapy Druhej svetovej vojny.

II. fáza : 22. jún 1941 – január 1943  
-  vstup USA, ZSSR, Japonska do vojny  
   
VÝCHODNÝ FRONT  
- **22. jún 1941** – plán **BARBAROSA**– útok Nemecka na ZSSR  
-  50 nemeckých divízií + maďarské, španiel., talianské, slovenské, fínské a rumunské  
-  3 smery : **1. armády „SEVER“ na Leningrad**  
**2. armády „STRED“ na Moskvu**  
**3. armády „JUH“ na Stalingrad a potom na Kaukaz**  
-  tento plán rátal s tým, že ZSSR bude porazený za 6 mesiacov  
-  za 5 mesiacov sa Nemci dostali pod Moskvu  
- **14. august 1941** vznikla ATLANTICKÁ CHARTA, vytvorili **USA** – ROOSEVELT, **VB**– CHURCHILL  
-  **v septembri**sa k tejto charte pridal ZSSR a tak vznikla **PROTIFAŠISTICKÁ KOALÍCIA**  
-  blokáda Leningradu – Nemci sa snažili Leningrad vyhladovať  
-  **19. september 1941** nemecké vojská dosiahli Dneper, vďaka tomu, že padol Kyjev  
-  **začiatkom októbra 1941** sa nemec. armáda blížila k Moskve, úspech ZSSR kvoli skorej zime  
-  **8. december 1941** – Hitlerov rozkaz, aby nemec. armády na celom svete prešli na nemeckom fronte do obrany

TICHOMORIE  
-  **7. december 1941** – útok Japonska na **PEARL HARBOUR**  
-  **8. december 1941** – vstup USA do vojny  
   
AFRIKA  
-  vojská nemec. + talian. a VB  
-  **22. január 1941** anglické vojská obsadili pevnosť **TOBRUK**v severnej Afrike  
-  **máj 1941** – britské vojská oslobodili Etiópiu  
   
**1942**  
VÝCHODNÁ FRONT  
-  **jar 1942** – obnovené útoky nemeckých vojsk na všetkých frontoch  
-  obsadili Charkov, dobyli Krym, postup na Kaukaz  
-  **16. júl 1942**  začali sa boje o Stalingrad  
· patrí medzi najvačšie bitky, neúspech Nemecka  
· boje od **16. júla 1942 – 2. febuára 1943**  
· kapitulácia podpísaná **2. 2 . 1943**  
· na čele nemeckých armád bol **PAVLUS**  
· rozhodujúci prelom 2. svetovej vojny v prospech ZSSR  
   
**AFRIKA**  
-  **23. október 1942** sa začala protiofenzíva britských vojsk pri **EL ALAMEINE** trvala **do 4. novembra** kedy Briti porazili nemecko – talianské vojská  
-  **8. november 1942** sa v Maroku a Alžírsku vylodili anglo-americké vojská  
   
**TICHOMORIE**  
-  **do roku 1942** úspech Japonska  
-  **3. – 6. jún 1942** – bitka pri **MIDWAY** – obrat vo vojne v prospech USA[[2]](#footnote-2)

**Fixačná fáza a diagnostická fáza**

Spoločné opakovanie a prepojenie s predošlou témou. Opakovanie formou dialógu. Učiteľ vyvoláva podľa hlásenia alebo náhodne.

Otázky na opakovanie :

1. Ako sa začala druhá fáza II. Svetovej vojny? (dátum)
2. Aké osobnosti boli v popredí tohto obdobia?
3. Predpoklady druhej svetovej vojny?
4. Najvýznamnejšie strety druhej fázy?

**Aplikačná fáza**

**Domáca úloha**

Napísať úvahu na témy:

* *„Aké negatívne a pozitívne aspekty mala II. Svetová vojna?“*
* *„Je vojna vôbec na niečo dobrá?“*
* *„Ako by vyzeral svet bez prvej a druhej svetovej vojny?“*

1. Žolík – je možné použiť raz a len v rámci predmetu a pri vyučujúcom, ktorým bol daný. Slúži na prípadné vyhnutie sa ústnemu skúšaniu či náhodnej päťminútovke. Žolík sa nedá použiť na veľké vopred oznámené písomky. [↑](#footnote-ref-1)
2. Základné poznámky rozvetvené výkladom učiteľa a interaktívnou prezentáciou [↑](#footnote-ref-2)