**PRÍPRAVA (1)**

**Vyučujúci : Bc. Dominik Valeš**

**Téma:**Humanizmus a renesancia

**Ročník:**2. ročník, stredná škola

**Vyučovacie metódy**: didaktická hra, diskusia, monologický výklad, práca v skupinách

**Vyučovacie pomôcky**: učebnica, interaktívna tabuľa, prezentácia, obálky(obrázky +pojmy)

**Výchovné ciele**: dôležitosť vývoja kultúry a umenia na celkový chod dejín

**Vzdelávacie ciele:**

*Hlavný cieľ:*

-         Žiak vie, vysvetliť primárne pojmy: Humanizmus a renesancia. Žiak vie vysvetliť základné znaky oboch smerov ako aj ich zaradenie do dejinného obdobia, z ohľadom na rôzne počiatočné fázy v rôznych krajinách.

*Vedľajšie ciele:*

* Žiak vie uviesť príčiny vzniku a dôsledky pôsobenia humanizmu a renesancie.
* Žiak vie popísať a časovo zaradiť najdôležitejšie diela oboch smerov.
* Žiak vie objektívne posúdiť, ktorý zo smerov mal väčší vplyv.

**Štruktúra hodiny**

**Organizačná časť**

Pozdrav, kontrola neprítomnosti a zápis do triednej knihy

                             Slovné oboznámenie žiakov s cieľom a štruktúrou hodiny.

**Motivačná fáza**

Pomôcky: obálky s obrázkami a pojmami

Na motiváciu použijem didaktickú hru. Rozdelím žiakov do skupín a dám každej skupine obálku veľkosti A4. upozorním ich aby obálky zatiaľ neotvárali. Keď má každá skupina obálku vysvetlím pravidlá. Každá skupina vyberie obsah obálky. V obálke sa nachádzajú 3 obrazy/diela/osobnosti obdobia humanizmu a renesancie, a 3 pojmy ktoré ich pomenúvajú. Úlohou je teda správne priradiť meno/názov diela/autora ku obrázku. Skupina, ktorá uzná, že má úlohu správne vyriešenú sa prihlási. Ak je úloha vyriešená správne dostane novú obálku a bod. Táto aktivita prebieha do doby kým niektorá zo skupín nezíska 3 body. Táto skupina je následne odmenená známkou za aktivitu s váhou 5-minútovej písomky.

**Expozičná fáza**

Pojem **renesancia** označuje **obdobie dejín európskej kultúry**, ktoré vymedzujeme 14. až 16. storočím. Pochádza z talianskeho výrazu **rinascimento** (znovuzrodenie) a tento pojem ako prvý použil **taliansky historik Giorgio Vasari** v 16. storočí. Renesanční umelci videli v renesancii **znovuzrodenie pravého umenia a kultúry návratom k antike**. Korene renesancie siahajú do Talianska 14. storočia, medzi tamojších učencov, vedcov a umelcov. Taliansko bolo v stredoveku rozdrobené na mnoho menších štátov, kniežatstiev a mestských republík. Miestni vzdelanci však vnímali spätosť so slávou antického Ríma a cítili, že návrat k hodnotám antickej kultúry umožní Taliansku prekonať politickú roztrieštenosť a obnoví jeho vedúce postavenie v európskom dianí. Zároveň však ťažili z neexistencie centrálnej moci a hospodárskeho vzrastu jednotlivých štátikov, ktorý súvisel s prekvitajúcim zámorských obchodom. Relatívna politická sloboda a hospodárska prosperita boli dôležitými podmienkami vzniku **humanizmu -** viery v schopnosť človeka poznávať a ovládať svet. Humanizmus zameral pozornosť vedy a umenia na človeka, prírodu a pozemský svet.

Renesancia a humanizmus so svojím návratom k zidealizovanej minulosti a sústredením na jednotlivca dali podnet ku vzniku **reformácie,** ktorá tiež žiadala návrat k náboženstvu a obyčajom prvotných kresťanov.

Renesančné umenie sa počas vyše troch storočí svojej existencie vyvíjalo, tieto znaky však boli spoločné pre všetky obdobie a druhy renesančného umenia: **antropocentrizmus** - dôraz na človeka, ľudský rozum, poznanie a pozemský život; **humanizmus**- viera v schopnosť človeka poznávať a ovládať svet; **vedecký základ umenia** - používanie perspektívy v maľbe a kresbe, štúdium anatómie, optiky atď; **realizmus** - využívanie scén zo všedného života;**individualizmus** - maliari podpisujú svoje diela, vznikajú životopisy, autoportréty; **nacionalizácia umenia** - na rozdiel od univerzálneho stredovekého umenia začínajú vznikať národné umenia s ich typickými znakmi; **zberateľstvo** - snaha spoznávať antický svet prostredníctvom hmotných pamiatok; **mecenášstvo** - umenie slúži bohatým a mocným, aby sa "zviditeľnili", preto sa stávajú jeho "sponzormi".

**Počiatky renesancie.**

Prvé lastovičky renesancie sa zjavili v 14. storočí. Patril medzi ne **maliar Giotto di Bondone**, ktorý na svojich freskách v Assissi a Padove zobrazoval realistické, plasticky zobrazené postavy s jasným citovým výrazom tváre; spisovateľ **Dante Alighieri**, ktorý svoje dielo o láske, viere a smrti **Božská komédia** napísal v toskánskom nárečí taliančiny a spisovatelia **Giovanni Boccacio** a **Francesco Petrarca**, ktorí prekročili hranice stredoveku, keď sa vo svojich dielach zaoberali človekom s jeho pozemskými strasťami a slasťami (predovšetkým milostnými).

**Giotto di Bondone - Klaňanie troch kráľov**

[Obrázok, na ktorom je text, textílie

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m6d8f525a.png)

**Výtvarné umenie**

Renesančné výtvarné umenie využívalo praktické znalosti materiálu a prostriedkov na jeho spracovanie a poznatky vedy - geometrie, anatómie, prírodných vied, matematiky.**Sochárstvo** ovplyvňovali antické plastiky, z ktorých nálezov sa zostavovali celé zbierky. Na rozdiel od antických umelcov, ktorí sa snažili zobraziť ideál krásy, zobrazovali renesanční sochári skutočného človeka bez príkras. **Maliarstvo** nemalo také rozsiahle možnosti riadiť sa antickým vzorom - zachovaných malieb bolo málo (Pompeje a Herculaneum ešte neboli vykopané), preto sa uberalo samostatnou cestou, takisto k realistickému zobrazovaniu a to antických, ako aj kresťanských motívov. V **architektúre**prevládli svetské stavby nad cirkevnými. Bohatí mešťania a šľachtici si nechávali stavať paláce, vily na vidieku a mestské domy. Tieto stavby mohli čerpať z antických vzorov len formálne, pretože vtedajší spôsob života sa podstatne odlišoval od antického. Staviteľstvo prevzalo z antických vzorov systém **zvislej podpery, stĺpu a vodorovného bremena, piliera, oblúka a klenby**, no rozmery a rozvrhnutie stavieb sa prispôsobili potrebám zadávateľov stavieb. Paláce zvyčajne tvoril štvorhran s dvorom uprostred. Dvor zdobili**arkáda**- oblúkové podlubie, často poschodové. Priečelie paláca členila mohutná rímsa a neúplné stĺpy vystupujúce zo steny - **pilastre**, rad štvorhranných okien s ostením,s **grafitovou (do čerstvej omietky vyškrabanou) výzdobou** a dolu **rustika** - obloženie z neotesaných kameňov. Zmysel pre prírodu viedol k začiatkom záhradnej architektúry.

**Ospedale degli Innocenti Florencia - arkádové nádvorie**

[Obrázok, na ktorom je budova, vonkajšie, kolonáda, kamenný

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_2be13935.png)

**Palác rodiny Farnese - Rím**

[Obrázok, na ktorom je obloha, budova, vonkajšie, ulica

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m76029c8b.png)

**Tempietto di San Pietro in Montorio - Rím**

[Obrázok, na ktorom je budova, kolonáda

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m8c5f2b1.png)

Hlavným centrom renesancie sa stalo severotalianske mesto **Florencia**, kde vládol mocný rod **Mediciovcov**, ktorý zbohatol bankovým podnikaním. Mediciovci pozývali na svoj dvor učencov a umelcov a boli ich mecenášmi. Podporili založenie **Novoplatónskej akadémie**, ktorej učenci sa odvrátili od stredovekej scholastiky založenej na Aristotelovi, sponzorovali najvýznamnejších umelcov, ktorí vo Florencii zanechali svoje unikátne diela. Maliar **Masaccio** priniesol prvýkrát zobrazenie perspektívy, sochár **Donatello** vytvorením sochy **Dávida** zboril tabu zobrazovania nahého tela.

**Donatello - Dávid**

[Obrázok, na ktorom je brnenie

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m12ef28a5.png)

Ku biblickým motívom pribúdajú motívy antické: za všetky treba spomenúť **Zrodenie Venuše Sandra Boticelliho**.

**S. Botticelli - Zrodenie Venuše**

**[Obrázok, na ktorom je text

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m47c32550.png)**

V maľbe sa objavuje priestor, krajina sa stáva rovnocennou súčasťou obrazu. Jedinečnou renesančnou architektonickou pamiatkou je florentská katedrála postavená architektom **Filippom Brunelleschim** s nezabudnuteľnou monumentálnou kopulou.

**Katedrála vo Florencii**

[Obrázok, na ktorom je obloha, vonkajšie, budova

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_4b73f2f9.png)

Z Florencie sa myšlienky humanizmu a renesancie šírili do celého Talianska. V **Benátkach** tvoril maliar **Tizian** (známy maľbou ryšavých žien); jeho postavy sú monumentálne a portréty pôsobivé.

**Tizian - Adam a Eva**

[Obrázok, na ktorom je text, vonkajšie

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m7ee4f5f7.png)

Miláno bolo sídlom geniálneho inžiniera, maliara a vynálezcu **Leonarda da Vinciho**, ktorého preslávené diela **Posledná večera**, **Mona Lisa**, či**Dáma s hranostajom** netreba nikomu predstavovať.

**Leonardo da Vinci - Mona Lisa**

[Obrázok, na ktorom je text, šaty

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_7c7d8545.png)

**Leonardo da Vinci - Dáma s hranostajom**

[Obrázok, na ktorom je text, osoba

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_95adf53.png)

**Leonardo da Vinci - Posledná večera**

[Obrázok, na ktorom je skupina

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_7529953.png)

V Ríme našla renesancia odozvu u tzv. renesančných pápežov. Tí podporovali umelcov a mysliteľov (Mikuláš V. založil Vatikánsku knižnicu, Pius II. samotný bol uznávaným učencom a spisovateľom, kardinál Mikuláš Kusánsky prišiel s teóriu nekonečnosti vesmíru). V Ríme pôsobil **Raffael Santi** (Athénska škola, Sixtínska Madonna). Taktiež i **Michelangelo Buonarotti**, všestranne talentovaný maliar, sochár, architekt a básnik, ktorý svetu zanechal sochy Dávida, Mojžiša, slávnu Pietu a **výzdobu Sixtínskej kaplnky** v chráme sv. Petra - taktiež svetoznámy **Posledný súd**.

**Raffael Santi Sixtínska Madona**

[Obrázok, na ktorom je text

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_164da883.png)

**Michelangelo Buonarotti - Mojžiš**

[Obrázok, na ktorom je budova, socha, kamenný

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_5aeb02b0.png)

Na rozšírenie renesancie mimo Talianska vplývalo viacero faktorov. Do Ríma, ktorý bol hlavným mestom kresťanstva, neustále prúdilo veľké množstvo pútnikov. Tí sa tu zoznamovali s novými myšlienkami. Naopak z Talianska do Európy odchádzala časť potulných humanistov a tiež početné cirkevné posolstvá. Napríklad Francúzska sa renesancia rozšírila vplyvom Francúzsko - talianskych vojen na počiatku 16. storočia.

**Budínsky hrad - Budapešť Maďarsko**

**[Obrázok, na ktorom je obloha, vonkajšie, voda, zamračené

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m9c2d33a.png)**

Do Uhorska prišli talianski umelci na pozvanie manželky Mateja Korvína Beatrix a zanechali po sebe prestavaný **Budínsky hrad,** letohrádok vo Vyšehrade. To inšpirovalo poľského kráľa Žigmunda Jagellovského, aby dal podobne prestavať florentskými architektmi svoj krakovský hrad **Wawel**.

**Wawel - Krakov, Poľsko**

[Obrázok, na ktorom je trávnik, obloha, vonkajšie, dom

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_49e17cbe.png)

V jednotlivých krajinách sa renesancia prispôsobila miestnym podmienkam. Veľkým rozdielom medzi talianskou a severnou renesanciou je používanie jazyka. Kým v Taliansku sa učenci obrátili späť ku klasickej latinčine a gréčtine, na severe sa objavujú knihy v národných jazykoch, takto prístupné oveľa širšej čitateľskej obci. Širšie používanie národných jazykov hralo v budúcnosti dôležitú úlohu pri vzniku národných štátov definovaných národným jazykom.

**Albrecht Dürer - Apokalypsa - sedemhlavá beštia**

**[Obrázok, na ktorom je text, kniha

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_7ad9ed3.png)**

V Nemecku pôsobila svojská renesančná škola. **Albrecht Dürer**je známy štúdiami proporcií ľudského tela a grafickými listami (Apokalypsa), **Lucas Cranach** drevorezmi (Ježiš a 12 apoštoli). Samostatnou kategóriou je maliar nizozemského pôvodu **Hieronymus Bosch**, ktorého snové vízie (Rajská záhrada, pokušenie sv. Antona) v mnohom pripomínajú surrealistov 20. storočia.

**Hieronymus Bosch - Pozemský raj**

**[Obrázok, na ktorom je rôzne, niekoľko

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_m3ed67bb6.png)**

Šíreniu myšlienok humanizmu a renesancie prospelo aj **vynájdenie kníhtlače** Johannesom Guttenbergom okolo roku 1450. Masová produkcia kníh spôsobila pokles ich cien a sprístupnila vzdelanie širším vrstvám obyvateľstva. Emancipované meštianstvo zakladalo mestské školy, gramotnosť sa šírila. Nová situácia nastala v 16. storočí, keď došlo k náboženskému rozdeleniu Európy pod vplyvom **reformácie**. Protestanti vytvorili nové centrá vzdelanosti (Wittenberg, Ženeva), do kostolov, škôl a tým aj literárnych diel priniesli používanie národných jazykov. Na obranu proti reformácii vznikol jezuitský rád, v ktorého rukách sa ocitlo katolícke školstvo.

**Erazmus Rotterdamský**

[](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_7175bd69.png)

Medzi najvýznamnejších mysliteľov tej doby patrili okrem významných reformátorov (Martin Luther, Ján Kalvín, Ulrich Zwingli): **Erazmus Rotterdamský**(Chvála bláznovstva), hlásateľ umiernenej reformácie (niekedy považovaný za jej "otca") a návratu k biblickým a antickým prameňom poznania, **Thomas More**, hlásateľ ideálneho usporiadania spoločnosti (Utópia), ktorého dal popraviť Henrich VIII, pretože kritizoval jeho spôsob vlády, **Francis Bacon** (Nové Organon), považovaný za otca materializmu, **Mikuláš Koperník**, ktorý ako prvý na svete zaradil Zem medzi obežnice Slnka, **Giordano Bruno**, upálený za názor, že Zem ani Slnko nie sú stredom vesmíru, **Galileo Galilei**, zástanca heliocentrickej slnečnej sústavy.

**Francois Rabelais**

**[Obrázok, na ktorom je text, staré

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_788dc1b9.png)**

V **literatúre**sa v 16. storočí vytvárajú hranice medzi náučnou, vecnou a krásnou literatúrou. K najväčším velikánom tejto doby patria **Francois Rabelais** (Gargantua a Pantagruel, kronika rodiny obrov, kritika francúzskej spoločnosti), **Miguel Cervantes y Saavedra**(Dômyselný rytier don Quiote de la Mancha – tragikomická paródia na rytiersky román), **Christopher Marlowe**, anglický dramatik (Doktor Faust) a **William Shakespeare**, geniálny dramatik, reformátor divadla, autor mnohých tragédií ( Hamlet, Kráľ Lear, Rómeo a Júlia) a komédií (Skrotenie zlej ženy, Sen noci svätojánskej).

**William Shakespeare**

**[Obrázok, na ktorom je text

Automaticky generovaný popis](https://oskole.detiamy.sk/media/userfiles/image/zaida/dejepis/marec/Humanizmus%20a%20renesancia_html_71a1fe48.png)**

Vo výtvarnom umení postupne dochádza ku vzniku **manierizmu**, prechodného štýlu medzi renesanciou a barokom, prejavujúceho sa strohosťou, vyumelkovanosťou a zdôrazňovaním formy bez ohľadu na obsah.

16. storočie so sebou prinieslo rozštiepenie kresťanského sveta. Dánsko, Nórsko, Švédsko, Anglicko, Holandsko a veľká časť Nemecka sa odtrhli od rímskej cirkvi, Turci obsadili časť Uhorska a ohrozovali Viedeň. Postavenie katolíckej cirkvi bolo ohrozované postupujúcou reformáciou, aj všeobecnou korupciou vo vlastných radoch. Po založení Spoločenstva Ježišovho a Tridentskom koncile sa teda snažila presadiť novú taktiku boja o obrátenie na vieru. Propagátori protireformácie pochopili, že ich apoštolát sa musí riadiť citmi a obracať sa viac k srdcu ako k intelektu. Stali sa preto priaznivcami rozvoja nového náboženského umenia, ktoré bolo oslnivé, sugestívne, emocionálne a zároveň teatrálne. Tak vznikol **barok,**nový sloh, ktorý prenikol do všetkých umeleckých oblastí: architektúry, maliarstva, sochárstva, literatúry a hudby.

**Fixačná fáza a diagnostická fáza**

**Opakovanie formou organizovanej diskusie**

Otázky na opakovanie :

1. Ktorá krajina je kolískou renesancie?

2. Ktoré dejinné obdobie bolo inšpiráciou renesančných umelcov?

3. Vymenuj charakteristické črty renesančného umenia.

4. Popíš typické znaky renesančnej architektúry.

5. Vymenuj troch najvýznamnejších talianskych renesančných maliarov a ich diela.

6. Vymenuj aspoň tri významné renesančné budovy v Taliansku a dve mimo Talianska.

7. Vymenuj aspoň troch významných renesančných mysliteľov.

**Aplikačná fáza**

**Domáca úloha**

Príprava prezentácie o nejaskom renesančnom diele alebo autorovi. Min 3 strany A4.