**Hospodárstvo a spoločnosť ranného novoveku**

**Hospodárske pomery (poľnohospodárske) v ranom novoveku.**

Koniec stredoveku je poznačený krízou feudálneho systému, ktorá prebiehala od 14. storočia a doznieva do 16. storočia. Od 15. storočia sa začína hospodárstvo a ekonomika rozvíjať.

**Zámorské objavy** priniesli drahé kovy a nové plodiny. Začalo sa utvárať **svetové hospodárstvo** riadené z Európy. Do 18. storočia **prebehla deľba práce** medzi kontinentmi a tiež prebehla aj v Európe 🡪 západ potreboval dovážať poľnohospodárke plodiny a suroviny.

**Cenová revolúcia** je prezentovaná ako dôsledok objavných plavieb, no mala hlbšie príčiny. Na západe sa stali potraviny drahými, lebo boli dovážané alebo dorábané za sťažených podmienok. Na dovoze potravín profituje Poľsko, Litva a východonemecké štáty => asi na 100 rokov tým tieto štáty zosilnejú. Klesala hodnota drahých kovov, hlavne striebra, a začali sa používať nové spôsoby dobíjania kovov. **Ceny potravín rástli a ceny kovov klesali.** Zničujúce dôsledky to má pre ľudí žijúcich zo mzdy. Cenová revolúcia postihne aj šľachtu žijúcu v západnej Európe z renty. **Dôsledkom** cenovej revolúcie bude aj **cechová kríza** = kvalitné, ale drahé výrobky.

**Zmeny v poľnohospodárskej výrobe vyvolali zmeny v dopyte.** Prevládalo trojpoľné poľnohospodárstvo, ktoré nedovoľovalo rozširovať osevné plochy, ani zvýšiť stavy dobytka. Hnojivo ostalo iba na vinice a záhrady. Deväť ľudí muselo pracovať na to, aby uživili jedného nepracujúceho. V západnej Európe nevznikli veľkostatky. Nové prvky sa uplatnili len na malých teritóriách.

🡪**V** **Nizozemsku** prišli na to, že za obilie nedostanú veľa, preto začali chovať **kravy na mlieko**, z čoho vyrábali **syr**, **obilie potom nakupovali**. Kravy poskytovali **hnojivo**, na menších plochách potom mohli pestovať náročnejšie plodiny- **kvety.**

🡪**Anglicko** premení ornú pôdu na **pasienky pre ovce** a ovce dávajú **vlnu** pre Anglické **textilné manufaktúry**. Prejdú aj na pestovanie krmovín a ustajnenie dobytka, čo opäť poskytne množstvo hnoja na pestovanie.

🡪**V západnej Európe**. Hnojenie umožnilo pestovať krmoviny, okopaniny a technické plodiny. Začali sa vysievať úhory, čím **zaniklo trojpoľné hospodárstvo.**

🡪**Vo východnej Európe** k týmto zmenám nedošlo, zostáva pri 3 poľnom systéme. Šľachta začala hospodáriť vo vlastnej réžii, vznikol **šľachtický veľkostatok, majer**. Na veľkostatku zabezpečovala aj vlastný trh, ak nemali dostatočný odbyt. Toto hospodárenie bolo výhodnejšie ako na západe, lebo **využívalo prácu sedliakov a tá bola zadarmo.** Postavenie sedliakov sa zhoršovalo. Východiskom bolo postupné prenikanie moderných prvkov od 18. storočia 🡪 zavádzali sa nové plodiny, krmoviny, ustajnenie dobytka 🡪 **mení ráz poľnohospodárstva** aj v strednej a východnej Európe.

V poľnohospodárstve sa až neskôr uplatňujú nové prvky. Ľahšie sa zavádzajú novoty do remeselnej výroby.

Začiatkom ranného novoveku je pre celú E príznačný 3 poľný systém, ktorý umožní že 9 poľnohospodárov uživí 1 nepoľnohospodára. 90% obyvateľstva je poľnohospodárske a 10% celého európskeho obyvateľstva sa venuje iným činnostiam

3 poľný systém neumožní vypestovať viac bez toho, že by nebol pôda lepšie obohatená a hnojená => prečo sa 1/3 necháva ležať úhorom a je nevyužitá. Aby bolo možné nájsť z toho východisko, treba pôdu hnojiť, čo je závislé od dobytka a dobytok je závislý od úhora. Pre hnoj sa zväčšuje úhor...=> **je to bludný kruh**. Je potrebné nájsť nový spôsob získavania nových potravín než je poľnohospodárstvo. Toto umožní ranný novovek:

* **Nákupom drahých potravín** z Poľska, Litvy, východného Nemecka...
* **Lacnými potravinami z kolónií**: preto tie krajiny čo majú najviac kolónií môžu transformovať svoje poľnohospodárstvo na inú úroveň= **Nizozemsko a Anglicko**.

**Nové plodiny**: zemiaky, kukurica, ryža (najmä v Taliansku). Rozvoj pestovania

**priemyselných plodín**: ľan, konopa, chmeľ.

**Nizozemsko**

Má toľko kolónií že nemusí pestovať obilie a tak chová dobytok na **mliečne výrobky**

**a syry**, ktoré vydržia niekoľkomesačný transport a uskladnenie a prinesú väčšie zisky než pestovanie obilia. Polia nepremenia na pastviny pre dobytok, ale pestujú na nich **krmoviny** pre dobytok, čo umožní ustajnenie dobytka.

Hnojivo potrebujú **kvety**, ktoré sa začnú pestovať v Nizozemsku- vznikla široká vrstva

obyvateľstva ktoré potrebujú kvety na výzdobu ako aristokracia. Z exportu kvetov Nizozemsko bohatne.

**Remeselná výroba a obchod v ranom novoveku.**

**Remeselná výroba** stojí v Európe na vrchole hospodárstva. Najvýznamnejším momentom v Európe je **vznik priemyselnej výroby v manufaktúrach**.

**Cenová revolúcia**

Významný faktor ktorý povedie k zmenám v štruktúre výroby je **cenová revolúcia**, ktorá minimálne v prvej pol 16. storočia poznačí vývin západnej Európy. Cenová revolúcia je jav, keď vzrastie cena potravín a klesne cena peňazí čo je nepríjemné pre tých, ktorý si potraviny nevedia vyrobiť sami, ale sú závislí na mzde.

**Cenovú revolúciu spôsobilo**, že potraviny sa musia do západnej Európy dovážať - nie sú schopní sami si ich vypestovať. Mestské oblasti sa začnú špecializovať na výrobu a tým poklesla poľnohospodárska produkcia. Na dovoze potravín **profituje** Poľsko, Litva a východonemecké štáty => asi na 100 rokov tým tieto štáty zosilnejú. Stúpa týmto cena potravín, lebo dovezené potraviny sú drahšie.

Hľadajú  sa nové plochy na obrábanie, ktoré vyžadujú nové vstupy(počiatočný kapitál), náročnejšiu prácu a tak klesá aj domáca produkcia. Objavia sa nové technológie na získavanie zlata a striebra a tak **klesá cena peňazí**. Po príleve drahých kovov z nového sveta klesá cena kovov ešte viac. Toto má zničujúce dôsledky pre ľudí žijúcich zo mzdy: cechový tovariši, majstri... Cenová revolúcia postihne aj šľachtu žijúcu v západnej Európe z renty.

**Riešenie cenovej revolúcie**

Jedna cesta je domáce remeslo, ktoré zahŕňa : ošatenie, výrobu domáceho plátna, obuvi a tak časť obyvateľstva odchádza na **domáce remeslo.** Domáce remeslo má ale obmedzenú kapacitu aj klientelu, preto je **hlad po lacných výrobkoch** (porovnateľných kvalitou s cechovými) a takéto **začnú produkovať manufaktúry**.

**Manufaktúry:**

Tu už nevyrába jeden človek celý výrobok, ale **výrobný proces sa rozdelí na úkony** ktoré už vedia robiť aj menej kvalifikovaní, pretože nemusia ovládať všetky úkony.

Manufaktúrna výroba:

1. **nepotrebuje kvalifikovanú pracovnú silu**
2. **nie je limitovaná cechovými predpismi** a preto sú výrobky lacnejšie.

Manufaktúry **zakladajú obchodníci**, ktorí si nevedia spotrebovať svoj kapitál v meste.

Manufaktúra je závislá na kapitále, rozdeľuje úkony a spravidla začína v odvetviach kde nedominujú cechy- **lodiarstvo, hutníctvo, baníctvo**. Lenže sú to obmedzené odvetvia.

Manufaktúra sa **stáva fenoménom** až keď prenikne do odvetvia, ktoré má masovú spotrebu = **textilné odvetvie** :

1. každý sa musí obliekať
2. nevyžaduje veľké kapitálové vstupy
3. dá sa rozdeliť na nenáročné etapy práce

=> pre tieto 3 dôvody textilná výroba v rannom aj neskoršom novoveku je rozhodujúcim odvetvím v remeselnej výrobe.

Manufaktúry **vznikajú najskôr** v západnej Európe. Do strednej Európy prenikajú manufaktúry až v 18. storočí. **Postupne manufaktúry vytláčajú cechy**- u nás až v polovici 19. storočia.

**Obchod**

V obchode dochádza k zmenám v dôsledku zámorských objavov: menia sa obchodné oblasti. Dve veľké obchodné centrá: Stredomorské a Seversko-baltské upadajú a vznikajú nové obchodné centrá na západnom pobreží Európy: **Španielsko, Anglicko a Nizozemsko**. Vďaka tomu sa tieto krajiny stávajú novými veľmocami.

Zdokonalenie dopravy = výroba **veľkých ťažkých plachetníc s v veľkou tonážou**.

Medzikontinentálny **karavánový obchod prakticky zaniká** lebo je nákladný + osmanská ríša bráni karavanovej preprave

Budujú sa **nové suchozemské cesty**, vzniká nový prvok = **pošta.** U nás hlavne v 18. storočí vznikajú cesty ktoré sú do dnes hlavnými štátnymi cestami.

**Reformácia**

Reformácia bolo rozsiahle hnutie, ktoré sa začalo v **16. stor**. ako snaha reformovať kresťanskú cirkev. V bežnom historickom význame ide o fenomén smerujúci k náprave chýb, ktoré vznikli v rámci rímsko-katolíckej cirkvi a jej vplyvu na politický a kultúrny život v západnej Európe.

**Hospodárstvo a spoločnosť v západnej a strednej Európe na prelome 15/16 stor.**

Reformačné hnutie vzniklo a šírilo sa predovšetkým vo vyspelejších oblastiach strednej a západnej neskôr aj severnej Európe. Jeho základným predpokladom bol nesporne rozvoj výrobných síl a veľké sociálne presuny, ktoré so sebou priniesli tento rozvoj.

**Cirkev:**

Kríza katolíckej cirkvi sa behom **15 stor**. zdanlivo častejšie konsolidovala utíšením sporu medzi pápežstvom a zástancami konciliárnej teórie. Rozpory vo vnútri cirkvi sa však prehĺbili. Cirkev bola v záujme udržania vlastných mocenských pozícií nútená prispôsobiť sa novej ekonomickej situácií a ťažiť z rozvoja peňažných vzťahov. Cirkevné dávky sa stupňovali spolu s výťažkom za predaj odpustkov, tvorili siliaci odliv peňazí z európskych území do Ríma. Cirkev a jej predstavitelia neposkytovali obyvateľstvu služby, ktoré od nich veriaci očakávali. Cirkevné hodnosti sa stali predmetom finančných špekulácií. Náprava nebola možná, lebo cirkevné inštitúcie sa vymkli svetskej kontrole. Nastala nutnosť svetskej kontroly voči cirkvi a presnú formuláciu a teoretické zdôvodnenie cirkev dostala až v reformácií.

**Predpoklady a príčiny reformácie.**

Nemecko sa tak stalo voľným zväzkom samostatných kniežactiev, mnohých ríšskych rytierskych panstiev a slobodných miest. Tým sa prehĺbila kríza neskorého stredoveku a zostrovanie spoločenských konfliktov. Všeobecnú nespokojnosť zvyšovalo aj finančné vykorisťovanie Nemecka pápežským Rímom. Katolícka cirkev, ktorej v Nemecku patrila 1/3 pôdy, zneužívala roľníkov. Nútila ich platiť desiatky, vysoké sumy vyberala od veriacich za cirkevné úkony a a odpustky. Výnos z odpustkov mal slúžiť na dostavbu Chrámu sv. Petra v Ríme. V tejto situácií sa cirkev stala terčom ostrejšej kritiky. Jej najvýznamnejším kritikom v novoveku sa stal Martin Luther.

**Martin Luther, učenie a dielo**

***Martin Luther*** bol nemecký teológ, kazateľ a reformátor, zakladateľ protestantizmu (reformácia), autor množstva duchovných, politických, pedagogických spisov, cirkevných piesní a prekladov. Jeho najvýznamnejším dielom je preklad Biblie do nemčiny

***Martin Luther***, pôvodne augustiniánsky mních, sa narodil ako jedno z deviatich detí baníka. Jeho otec sa postupne vypracoval na úspešného podnikateľa, čo mu umožnilo financovať štúdiá svojho syna.

Rozhoduje sa vstúpiť do **augustiniánskeho kláštora v Erfurte**. Aj keď je vzorný mních, pobyt v kláštore v ňom od začiatku vyvoláva pochybnosti o možnosti spasenia z vlastnej moci. V roku **1507**bol vysvätený za **katolíckeho kňaza,** čo v sebe zahrňovalo tzv. sľub čistoty.

Po vysviacke prestupuje v roku**1508** na univerzitu vo **Wittenbergu,** od roku **1513** začína vo Wittenbergu **kazateľskú činnosť**. V tomto období ***Luther*** prekonáva svoje pochybnosti a počas štúdia Písma dospieva k poznaniu, že Božia milosť platí pre každého, kto ju vierou prijme.

Skúsenosti s rozporom medzi svojím svedomím, vychádzajúcim zo štúdia Biblie, oficiálnym učením vtedajšej cirkvi a jej praxou, vedú Luthera vo **Wittenbergu 31. októbra 1517 k uverejneniu 95 téz,** určených pre akademickú diskusiu, ktoré najmä kriticky reagovali na prax udeľovania odpustkov. ***Lutherov*** spor o odpustky sa stal predmetom širokého záujmu. Len vďaka priazni, ktorú mu preukázal jeho zemepán - saské knieža ***Fridrich Múdry***, nestihol Luthera podobný osud ako ***Jána Husa***. Unikol pápežskej kliatbe i cisárskemu odsúdeniu (***Pápež Lev X.*** vydal v roku 1515 bulu o predaji odpustkov pre stavbu svätopeterského chrámu v Ríme).

Tézy, ktoré sa bez vedomia ***Luthera*** rýchlo rozšírili, vyvolali kvôli vtedajšej všeobecnej nespokojnosti s cirkvou veľký ohlas. Oficiálne miesta spočiatku reagujú na obvinenie Luthera z kacírstva dominikánmi veľmi zdržanlivo, Luther je totiž chránencom Fridricha Múdreho.

V roku **1519** sa Luther zúčastňuje rozpravy s ***Eckom*** v Lipsku, v ktorej popiera neomylnosť pápeža a koncilov. Rím v roku **1520**oficiálne vydáva bulu s hrozbou kliatby. Luther vydáva reformačné spisy, v ktorých svoje názory ďalej obhajuje. Keď po ich verejnom pálení reaguje Luther spálením pápežskej buly, nariadi ***pápež Lev X.*** v roku **1521** jeho **exkomunikáciu**. Keďže svoje tézy neodvolal ani na nemeckom **Ríšskom sneme vo Wormse**, vydáva ***cisár Karol V.*** proti Lutherovi tzv. **wormský edikt** (vyhlásenie za kacíra, zákaz spisov).

***Fridrich Múdry*** hneď nato dá Luthera uniesť do azylu na hrad **Wartburg,** kde preložil Nový Zákon.

**Lutherove myšlienky** sa medzitým lavínovito šíria a stretajú sa v celej krajine s búrlivým prijatím. Od radikálnych prejavov priaznivcov nového učenia sa Luther od začiatku ostro dištancuje. V roku 1522 sa vracia do Wittenbergu, aby zastavil obrazoborectvo. V roku **1524**začína Luther opäť **prednášať,** vystupuje proti ***Tomášovi Müntzerovi*** (Thomas Müntzer), ktorý svojimi kázňami podnecoval sedliakov k nepokojom (Nemecká sedliacka vojna).

Dňa **13. júna 1525** uzatvára Luther **manželstvo** s bývalou ***mníškou Katarínou von Bora.***

**Marburské náboženské rozhovory** v roku 1529, na ktorých diskutuje ***Luther*** okrem iného s ***Ulrichom Zwinglim*** s cieľom vytvoriť teologickú jednotu evanjelickej strany proti katolíkom, stroskotávajú.

So svojim spolupracovníkom ***Philippom Melanchthonom***kladie Martin Luther **základy inštitucializovanej novej evanjelickej cirkvi**.

Vo zvyšnom období svojho života sa Luther venuje podpore novovznikajúcej inštitúcie, riešeniu cirkevno-politických a praktických teologických otázok a v neposlednom rade vydáva celý rad **ostrých polemických spisov**. Pred svojou smrťou trpí prepracovanosťou. Umiera v **Eislebene dňa 18. februára 1546.**

***Luther*** sa spočiatku neusiloval o založenie novej cirkvi, ale o **reformu vtedajšej cirkvi** na základe týchto **princípov:**

* **Sola scriptura:** Autorita Písma je vyššia ako autorita cirkvi.
* **Sola fide:** Človeka ospravedlňuje jeho viera a nie dobré skutky.
* **Sola gratia:** Božia milosť je dar, nemožno si ju nijako zaslúžiť alebo kúpiť.
* **Solus Christus**: iba Kristus, on je srdcom a stredom Biblie, centrom celého kresťanského života a viery. On sám je vzorom a príkladom do cirkvi a On sám je dostačujúcim.

***Luther*** mal **silne antisemitistické názory**. Vo svojom diele *O židoch a ich klamstvách*navrhoval urobiť so židmi nasledovné:

* vypáliť ich domy a synagógy
* odobrať im náboženské knihy
* pod hrozbou straty končatiny alebo života im zakázať učiť
* zrušiť pre nich záruky bezpečnosti na cestách
* zakázať im úžerníctvo a skonfiškovať ich majetok
* prinútiť ich k manuálnej práci

K jeho odkazu sa hlásili antisemiti v **NSDAP (**Nacionálno-socialistická nemecká robotnícka strana), t.j. nacistická strana v Nemecku a 10. novembra 1938 na Lutherove narodeniny v Nemecku NSDAP počas takzvanej **Krištáľovej noci** skutočne podpálila tisíce synagóg a odviedla desaťtisíce Židov na nútené práce do koncentračných táborov.

***Luther*** bol veľmi plodný spisovateľ, celkové vydanie jeho **spisov** obsahuje viac ako **100 zväzkov**.

**Spisy (**slovenské názvy prác vznikli doslovným prekladom)

* (1517) *95 téz teológa Dr. Martina Luthera* (95 Thesen des Theologen Dr. Martin Luther)
* (1520) *Kresťanskej šľachte nemeckého národa o zlepšení stavu kresťanstva* (An den christlichen Adel deutscher Nation von des christlichen Standes Besserung)
* (1525) *Proti lúpežným a vražedným sedliackym hordám* (Wider die räuberischen und mörderischen Rotten der Bauern)
* (1529) *Malý katechizmus* (Kleiner Katechismus)
* (1529) *Veľký katechizmus* (Großer Katechismus)
* (1543) *O židoch/Židoch a ich klamstvách* (Von den Juden und ihren Lügen)

**Ján Kalvín a kalvinizmus**

* Ján Kalvín bol tvorca nového smeru **protestantizmu**.
* Narodil sa v roku **10.6. 1509** v rodine biskupského notára na severe Francúzska v meste **Noyon**.
* študoval na právnickej fakulte univerzity v Bourgnes, a na kolégiu v Montaigne. Študoval aj filozofiu a podporoval humanistický smer. Po skončení univerzity sa venoval učiteľskej a literárnej činnosti. Žil niekoľko rokov v Paríži, kde pravdepodobne **v roku** **1534** **prestúpil k protestantstvu.**
* Patril k najradikálnejším kruhom francúzskych protestantov a neskôr rozvinul ich myšlienky a učenie vo svojom reformačnom učení.
* Po začiatku prenasledovania protestantov v roku **1534** emigroval do Nemecka, žil v meste Bazilej a v roku **1536 odišiel do Ženevy**.
* Reformácia tu už prebehla v Zwingliho myšlienkach ale nebola hneď prijatá. Mestská chudoba pustošila katolícke kostoly a kláštory.
* V tom istom roku vyšlo aj jeho hlavné dielo – ***Zriadenie kresťanskej viery v Bazileji.*** Táto kniha obsahovala základné tézy **kalvinizmu**. Vychádzal hlavne z Zwingliho ale teologicky kládol väčší dôraz na Starý zákon.

|  |
| --- |
| **Jeho učenie bolo zamerané proti katolicizmu ale aj proti smerom ľudovej reformácie, ktorej predstaviteľov Kalvín obviňoval z bezbožnosti a materializmu. Jednou z jeho hlavných dogiem bolo učenie o Božom predurčení. Podľa tohto učenia Boh už vopred určil ľudí k spaseniu a blaženosti na druhom svete, kým ostatní budú zatratení. Božia vôľa nie je ľuďom známa a nemôžu ju zmeniť svojimi činmi a ak aj človek koná dobro nie je to podľa Kalvína nič iné len dôkaz, že tento človek je predurčený k spáse a pôsobí v ňom božstvo. Ľudia môžu len hádať čo im bolo určené podľa toho, ako prebieha ich život na zemi. Táto časť Kalvínovej doktríny bola vo svojej rozvinutej forme sformulovaná až jeho nástupcami a bola nazvaná „ Učenie o svetskom údele a o svetskom asketizme“.** |

Pravý kalvinista nemá právo ani na pochyby ani na prílišnú sebadôveru, má sa venovať svojmu povolaniu, pohŕdať pohodlím, rozkošou a márnotratnosťou, byť šetrný a starostlivý. Ak sa človeku naskytne možnosť svojou prácou získať veľký zisk a on odmietne, tak sa dopustí hriechu. Z teórie predurčenia vyplývali aj iné dôsledky a to, že urodzenosť a stavovské výsady strácali svoj význam, lebo tie neurčovali vyvolenie a spásu u Boha. Buržoázia teda získala náboženské zdôvodnenie svojich práv v politickom živote spoločnosti.

Chudobe kalvínski kazatelia vštepovali, že ak budú usilovne pracovať a viesť zbožný život, tak si zaslúžia Božiu priazeň. Kalvinizmus stál v ostrej opozícii oproti ostatným reformačným smerom, hlavne **proti luteránstvu na jednej strane a proti radikálnym skupinám a druhej strane**. Bola mu cudzia náboženská znášanlivosť a niekedy dokázal trestať jednotlivcov rovnako kruto ako katolícka cirkev. Kalvín spočiatku nechcel vytvoriť cirkevnú organizáciu, ale bojovať proti kacírskym smerom, hlavne anabaptizmu (novokrstenci). Dokonca novokrstencov aj sám prenasledoval.

V čele cirkevnej obce stáli starší volení z členov obce. Kalvín ospravedlňoval dokonca aj najkrutejšiu formu vykorisťovania človeka – **otroctvo**. Opatrenia, ktoré previedol Kalvín so svojimi stúpencami v **Ženeve** vyvolali taký odpor, že v roku **1538** museli utiecť a až po víťazstve reformácie v roku **1541** bol pozvaný späť.

V roku 1559 založil Kalvín  ženevskú Akadémiu, ktorá sa stala centrom európskej protestantskej vzdelanosti.

V dobe Kalvínovej najväčšej moci museli všetci ľudia povinne navštevovať bohoslužby, bolo zakázané tancovať, spievať a zabávať sa a ak to niekto porušil bol súdne potrestaný. Ženevu nazývali protestantský Rím a Kalvína protestantským pápežom.

Kalvín zomrel 27.5. 1564 na vyčerpanosť a prepracovanie. Je pochovaný na neznámom mieste, pretože sa obával pozemskej glorifikácie. . **Zavrhol niektoré sviatosti, schvaľoval sobáše kňazov a bohoslužbu vykonával v ľudovej reči. Avšak na rozdiel od Luthera neveril na prítomnosť Krista v chlebe a víne.** Moc v Ženeve sa postupne dostala do rúk Kalvínových prívržencov. Kalvinizmus **sa rozšíril predovšetkým v Škótsku, v Nizozemsku, v Čechách, Anglicku a Francúzsku**

**Reformácia v Nemecku**

**Podmienky pre vznik reformácie:**

1. **Vhodná spoločenská situácia**
2. **vyhrotenie pomerov v cirkvy, jej neudržateľnosť**
3. **Mocenská kríza**

Kombinácia týchto troch faktorov sa najsilnejšie prejavila v **Nemecku**. Vo vrcholiacej kríze stredoveku došlo k veľmi výrazným stretom záujmov medzi jednotlivými vrstvami obyvateľstva - **sedliakmi, meštianstvom, šľachtou, rytiermi a cirkvou**, v ktorej boli navyše obrovské rozdiely medzi vyšším a nižším klérom.

Začiatok reformácie bolo vystúpenie augustínskeho mnícha Martina Luthera, keď pribil na dvere kostola vo Wittenbergu 95 téz proti neporiadkom v cirkvi. Kritizoval najmä predávanie odpustkov. V lete **1520** vydal pápež **Lev X. bulu Exurge domine**, v ktorej Luthera odsudzuje za odlišnú interpretáciu písma a **3.1. 1521** bol exkomunikovaný.

Na ríšskom sneme vo Wormse mal Luther svoje učenie odvolať, ale neurobil to a teda mu začalo hroziť nebezpečenstvo. Utiahol sa preto pod ochranu saského kurfirsta Fridricha Múdreho. Počas nemeckej sedliackej vojny Luther zotrval na strane šľachty, keďže práve jej príslušníci boli jeho oporou. **Šľachtická reformácia** tak vyhrala nad radikálnejšou **sedliackou reformáciou**. V roku **1529** sa konal ďalší snem, tentokrát v **Speyeri**. Na ňom sa katolícka strana vedená **Karolom V**. pokúsila hlasovať o správnosti reformačných názorov. Zástancovia reformácie proti tomu protestovali a tak dostali pomenovanie **Protestanti**.

Na sneme v **Augsburgu (1555)** sa **Karol V**. pokúsil zblížiť teologické stanoviská protestantov a katolíkov aby zachránil jednotu západného kresťanstva. Keďže Luther bol v ríšskej kliatbe, protestantov zastupoval jeho spolupracovník Filip Melanchton, ktorý vypracoval augsburské vierovyznanie - Confesio Augustana. Katolícka strana odmietla toto vierovyznanie akceptovať. Bola prijatá zásada **Čia zem, toho náboženstvo - Cuius regio, eius religio**.

Pod vplyvom Lutherovho učenia nastal reformačný pohyb aj vo **Švajčiarsku**. Jeho vedúcou osobnosťou bol kazateľ v **Zurichu Ulrich Zwingli** - cirkev oslobodená od odpustkov, pútí, sviatkov, svätenej vody, spovede či celibátu. Znepriatelil si katolícke mestá a počas blokády **Zurichu** zomrel. Jeho nástupcom sa stal **Ján Kalvín pôsobiaci v Ženeve**. Jeho reformácie bola prísnejšia ako Lutherova a Zwingliho, obsahuje aj učenie o **predestinácii - predurčení**. Kalvínovo učenie viac vyhovovalo novým ranokapitalistickým podmienkam. Vzťah Kalvínskych a Zwingliánskych cirkevných zborov sa ujednotil prijatím spoločného **vierovyznania Confesio Helvetica posterior** (**1566**) - tak vznikla Reformovaná (kalvínska) cirkev.

**Švajčiarska reformácia – Ulrich Zwingli**

Reformačných prút ktorý sa v 15. a 16. storočí prejavil spoločnosti nezasiahol iba Nemecko. Ďalší významný reformačných prúd tzv. druhý smer reformácie, vznikol vo Švajčiarsku.  približne okolo roku 1525 začal cirkevný život vo Švajčiarsku, konkrétne v  ZÜRRICHU, ovplyvňovať  Ulrich  Zwingli (1484 - 1531). Bol to poľný kňaz,  neskôr ako mestský kňaz pôsobil v Zurrichu.  potom Opravujem počas morovej epidémie napriek ošetrovaní ľudí nakazených morom neochorel,  čo pokladal za znamenie na zmenu náboženských pomerov v meste.  Jeho prvým krokom,  bolo zjednodušenie liturgie tým, že odstránil z kostolov obrazy  a vyhnal z mesta rehoľné rády.  Zwingli sa stal autorom  diela Komentár k pravej a falošnej viere.  V tomto diele  komentuje samotný text z Biblie nakoľko preštudoval grécky preklad. Radikálnejší rozdiel  s náukou  katolíckej cirkvi,  našiel vo výklade  poslednej večere.  On túto večeru pánovu  chápal ako symbolickú spomienku na udalosť ukrižovania Krista a zásadný neuznával premenu chleba na Kristovo telo, ani vína na Kristovu krv (transsubstaciácia).

Väčší dosah reformácie nadobudlo učenie Jána Kalvína ( 1509 -  1564)  pôsobiaceho v Ženeve.  Ján Kalvín  pôvodne prijal učenie Martina Luthera,  ale neskôr sa podujal sformulovať vlastné učenie. Toto jeho učenie sa stalo známe pod menom kalvinizmus.  Kalvinizmus  je často označovaný ako tzv.  druhá reformácia,  práve preto,  že ľudia ktorí prijali toto učenie,  predtým boli luteráni. Toto učenie je oproti umiernenej nemeckej reformácii  oveľa radikálnejšie. Vychádza hlavne z potrieb meštianskeho obyvateľstva.  Tak ako je hore formačný  predchodcovia  aj on svoje učenie vysvetlil v literárnom diele s názvom Učenie kresťanského náboženstva. Prvým princípom  bolo učenie o predestinácií (Predurčenie).  Kalvín hovoril o tom, že Boh  nám už pred narodením určil či budeme zatratení alebo budeme spasení.  Hovoril že človek svoj osud nepozná  ale môže svoj osud spoznať na základe toho aký je jeho život teraz.  V podstate tvrdil,  že keď zažívate úspech, tak ste predurčený  spaseniu.  Práve  tento aspekt viedol stúpencov, k dravosti a snahe dosiahnuť úspech. Ďalším rozdielom bolo vysvetľovanie eucharistie.  Kalvín vysvetľoval eucharistiu odlišne od Luthera  aj od Zwingliho. Ján Kalvín zaujal strednú pozíciu medzi katolíckou a luteránskou náukou. Hovoril o tom že podľa neho je Kristus v chlebe a víne prítomný aj v duchovnom ( pneumologickom) význame.  Kalvín sa angažoval aj v otázkach spoločnosti.  povoľoval úžeru respektíve poskytovanie pôžičiek za rozumný úrok a hovoril po legitímnosti odporu voči tyranom.  rovnako ako Zwingli,  odmietal výzdobu kostolov dal odstrániť nie len obrazy, ale aj sochy oltáre a dôraz kládol na samotnú liturgiu slova ( evanjelium a kázeň). Zaviedol aj novú organizáciu cirkvi ktorá mala presbyteriálnu štruktúru, Teda na správe samotnej cirkvi sa podieľali okrem cirkevných predstaviteľov aj predstavitelia svetský tzv. starší. Kalvín sa snažilo dodržiavanie prísnej cirkevnej morálky a nariadení aj porušenie bolo trestané zákazom zábavy, hazardných hier či prísne navštevovanie bohoslužieb,  pre danú osobu.

Zlomovým rokom bol rok 1549.  Práve v tomto roku  nastalo zjednotenie učenia švajčiarskych teológov,  hlavne učenia Jána Kalvína a Ulricha Zwingliho v tzv. Zurrišskej dohode.  V tejto dohode  EZ formovalo švajčiarske reformačné učenie.  V roku 1562 bol vydaný dokument Druhého helvétskeho vyznania. Kalvinizmus sa neskôr rozšíril aj do Škótska, Anglicka,  Francúzska,  Nizozemska,  ale taktiež v Poľsku, na Morave v Uhorsku a v Sedmohradsku.

**Protireformácia a rekatolizácia**

**Protireformácia = rekatolizácia** – hnutie namierené proti protestantizmu, išlo o jeho zastavenie. Je to aj snaha o obnovu cirkvi. Obnova začala v Ríme. Podmienky na dosiahnutie rekatolizácie:

1. **Obroda pápežstva**. V 16.storočí vládli renesanční pápeži, ktorí podporovali vedu, umenie, mali milenky a deti. Prvé snahy začal pápež Pavol III. v roku 1534. Prvým skutočným reformátorom bol Pavol IV a Pius VI, ktorí zreformujú pápežstvo: zakazujú rozdeľovať cirkevné posty a dôchodky príbuzným, zavedú v Ríme disciplínu, odstránia biskupov, ktorí nežijú zodpovedajúcim životom, zavedú kláštornú disciplínu. Táto reforma bola dovŕšená za dve storočia

**2.Reforma cirkevnej správy** – po reformácií bola rozvrátená, kde biskupi sídlia v palácoch a nezaoberajú sa diecézami a kláštory žijú svetským životom s partnerkami. Vzor pre novú cirkevnú správu je Španielsko, kde vďaka reconquiste sa spojili kresťania proti moslimom. V 16.storočí sa kardinál Chimenez založil vysoké školy, nechal preložiť Bibliu do národných jazykov. ( univerzity Alcale a Salamanca mali teologické fakulty)

**3.Vytvorenie predvoja, vysoko organizovanej, uvedomelej, vzdelanej a presvedčenej skupiny ľudí, ktorí by presadzovali rekatolizáciu tam, kde bola katolícka cirkev najviac oslabená** – vzniká Spoločnosť Ježišova v roku 1540 a je založená Ignácom z Loyoly (bol vojak, dôstojník). Cieľ spoločnosti: zabezpečiť všemocnosť pápežovi. Rozvíjali vyučovanie, školstvo, pastoráciu, Pôsobí v celom svete v krajinách so silným protestantizmom. Sídlila v Ríme na čele s generálom voleným doživotne. Má 6 podradených generálov a na čele spoločnosti v krajinách stoja provinciáli. Na misie boli posielaní tzv. profesúzi

**4.Vytvorenie spoločnej platformy, ideového zjednotenia cirkvi –** 13.decembra1545 sa konal **koncil v Tridente,** ktorý sa schádzal 3x z dôvodu odporu Františka I.- francúzskeho panovníka, ktorý odmietol poslať svojich zástupcov. Otvoril ho Karol V. Koncil kanonizoval Sväté Písmo, prameňom vierouky bola scholastika. Koncil aj prerušila Šmalkadská vojna, a zúčastnili sa ho aj jezuiti. Výsledok koncilu: obnovenie disciplíny, vzdelania kňazov, prísne zakázal porušenie celibátu, uznal oddelenie protestantských a gréckej cirkvi.

**5.Vytvorenie legislatívneho podkladu a represívneho aparátu pre boj s protestantizmom –** vytvorenie aparátu na vydávanie legislatívnych predpisov a kontrolu ich dodržiavania. Bola vytvorená **Svätá inkvizícia** – 12.storočie proti kacírom v Európe a pokračovala v 14.storočí v Španielsku proti Maurom a **Index zakázaných kníh**. Pavol III. v roku 1542 vytvoril v Ríme Sanctum Officium(Svätý úrad). Inkvizítori boli nadriadení všetkým svätým osobám v cirkvi. V prípade obvinenia mali konať okamžite, nemilosrdne ani nemali brať ohľad na postavenie obvineného. Po smrti pápeža Pavla IV proti inkvizícii vypukla vzbura, kedy aj podpálili budovu Sanctum Officium. Inštitúcia sa aj tak zachovala a postihovaly všetky odklony od katolíckej cirkvi, vynášala tresty, odovzdávala svetskej moci.

Najvhodnejšie prostredie pre rakatolizáciu bola Nemecká ríša. Boli tu dobré podmienky pretože sám kráľ bol katolík pevne spojený s rímskou cirkvou. Hlavnú úlohu mali Jezuiti, ktorý sa usadili vo Viedni a zakladali školy.

80 roky 16.storočia rekatolizácia Bavorska. Bavorský vojvoda zakázal protestantom účasť na sneme a tak museli podpísať vyznanie viery alebo odísť. Rekatolizácia pokračovala v Badensku a Kolíne, krajiny dolného Rýna

**25.september 1555 Augsburský náboženský mier** – mierová dohoda prijatá Karolom VI, uznaná: 1. náboženská sloboda v duchu zásady: Cuius regio, eius religio(koho panstvo, toho náboženstvo). Zásada platná v Nemeckej ríši ale u nás nie.

2. reformácia má ostať tam, kde bola nastolená a kde nastolená nebola, má zostať katolícka cirkev

Habsburské krajiny – v rakúskych krajinách boli stavy luteráni, preto panovníci šírili katolícku vieru v 16.storočí v : Štajersku, Fransku, Korutánsku . České krajiny – rekatolizácia spojená s protihabsburským odbojom, do roku 1620 sa ich podarilo rekatolizovať. Išlo o zápas českých nekatolíckych síl a ozbrojených katolíkov na čele s Habsburgovcami. Začína sa rodiť panovnícky absolutizmus. V Uhorsku bola obmedzená náboženská sloboda.

**Tridentský koncil**

Reakciou katolíckej cirkvi na nemeckú reformáciu bola snaha očistiť cirkev od kritizovaných nedostatkov a neduhov, a posilniť jej postavenie na základe istých vnútorných reforiem.

Prispôsobenie katolíckej cirkvi zmeneným podmienkam, určenie jej smerovania a zaujatie stanoviska k silnejúcej a šíriacej sa reformácii mal priniesť cirkevný koncil. Snaha o zvolanie takéhoto koncilu bola už v 30-tych rokoch (konkrétne v rokoch 1537 a 1538), ale boli odročené kvôli námietkam francúzskeho panovníka Františka I. a aj cisára Karola V. Pápež Pavol III. ustanovil v roku 1536 aspoň cirkevnú komisiu na preskúmanie stavu cirkvi, ktorá predložila pápežskej kúrii v roku 1537 obsiahlu správu, ktorá sa stala základným východiskom pre riešenie problémov v cirkvi na **tridentskom koncile.** Ten napokon zvolal pápež Pavol III. na naliehanie cisára Svätej ríše rímskej Karola V. v roku 1542 s tým, že prvé zasadnutie sa uskutoční v roku **1545**.

Pôvodnou úlohou koncilu bol pokus o dosiahnutie kompromisu s protestantskými cirkvami a zmierenie všetkých kresťanov. Koncil sa uskutočnil v rokoch **1545-1563** (trval teda 18 rokov, ale medzi jednotlivými zasadaniami boli niekoľkoročné prestávky) v mestách **Trident** (tal. Trento, severné Taliansko) a **Bologna** (od marca 1547). Koncil začal za pontifikátu pápeža Pavla III. a skončil za pontifikátu Pia IV.

Od svojho otvorenia dňa **13. decembra 1545** jednali účastníci koncilu o vyriešení troch hlavných otázok:

**a) ukončenie sporov medzi katolicizmom a protestantizmom,**

**b) vnútorná reforma katolíckej cirkvi**

**c) oslobodenie kresťanov od nadvlády pohanov (moslimov, Turkov), prípadne aspoň snaha o vykúpenie kresťanov z moslimského otroctva.**

Rokovania sa konali v troch etapách (**v rokoch 1545-1548, 1551-1552, 1562-1563**), pretože ich prerušovali vojny v Európe. V prvej fáze rokovaní boli objasnené otázky katolíckych dogiem: katolícke náboženstvo sa presne vymedzilo voči iným konfesiám. Koncil bol zameraný na obnovu katolíckej cirkvi, na určenie formy boja proti reformácii – cestou malo byť upevnenie viery, dogmatiky a rituálov cirkvi. Závery tridentského koncilu sa týkali iba rímsko-katolíckej viery. Napokon účastníci koncilu vyriešili iba otázku vnútornej cirkevnej reformy, ale aj tak môžeme povedať, že Tridentský koncil posilnil pozície katolíckej cirkvi. Medzi dosiahnuté výsledky patrili: prehlásenie vulgáty ako záväzného textu Písma svätého, apokryfy a cirkevná tradícia boli postavené na úroveň Písma, boli vytvorené a prijaté záväzné, misály, záväzná liturgia a priebeh cirkevných obradov. Na koncile bolo tiež potvrdené významné postavenie **inkvizície** – založená 1542, ktoré malo chrániť čistotu viery a viesť boj s protestantizmom. Cirkevní predstavitelia sa zhodli, že jednou zo zbraní mala byť cenzúra kníh, z toho dôvodu bol vytvorený register zakázaných kníh[[1]](#footnote-1). Koncil posilnil vplyv novovytvoreného **jezuitského rádu**, ktorý mal za úlohu šíriť a brániť katolícku vieru. Jeho zbraňou malo byť hlavne školstvo, pomocou ktorého mali **jezuiti** vychovávať kňazský dorast a zároveň privádzať ku katolíckej viere aj laických žiakov a študentov. Posilnené malo byť aj samotné vzdelávania kňazov, mali sa zakladať nové semináre. Koncil ďalej nariadil, aby biskupi trvalo sídlili vo svojich diecézach a konali pravidelné vizitácie v jednotlivých farnostiach s cieľom kontrolovať dodržiavanie cirkevných zákonov a čistotu pravovernosti farníkov. Farári na jednotlivých farách mali začať viesť matriky narodených, zomrelých a sobášených.

Vieroučné články boli stručne zhrnuté do tzv. **tridentského vyznania viery**. Závery cirkevného koncilu jednoznačne podporovali a prijali len panovníci v Svätej ríši rímskej a Španielsku, väčšina talianskych kniežatstiev, ale napríklad Francúzsko s ich prijatím dlhý čas váhalo. Koncil, ktorého pôvodnou úlohou bolo zmierenie všetkých kresťanov, nesplnil v tomto smere očakávania, znamenal naopak vyostrenie protireformácie. Nedosiahla sa ani dohoda v postupe vykupovania kresťanov z moslimského zajatia.

**Reformácia vo Francúzsku, Nizozemsku a Anglicku.**

**FRANCÚZSKO**

Obdobie reformácie vo Francúzsku spadá do vlád **Františka I. (1515-1547), Henricha II. (1547-1559), Františka II. (1559-1560); regentkou matka Katarína Medicejská), Karola IX (1560-1574; 1560-1563 regentkou matka Katarína Medicejská), Henricha III. (1574-1589) z rodu Valois a Henricha IV. z rodu Bourbonovcov (1589-1610).**

Vďaka tlači sa Lutherove myšlienky rozšírili aj do Francúzska. V mestách a mestečkách sa reformačné idey šírili rýchlosťou blesku, zasiahli celé Francúzsko s výnimkou južného Bretónska a stredného Francúzska. Francúzske mestá však nemali politickú a náboženskú nezávislosť ako mestá vo Svätej ríši rímskej alebo vo Švajčiarsku. Roľníci, ktorí tvorili prevažnú väčšinu obyvateľstva, aj naďalej uctievali svätých a v doposiaľ feudálnej spoločnosti končil vplyv mestských ideí pred bránami palácov.

**František I**. sa spočiatku proti protestantským myšlienkam nestaval nepriateľsky. Mnoho protestantských sympatizantov muselo odísť do exilu do Ženevy, kde kázal **Ján Kalvín**.

Jednou zo stránok **Kalvínovho** úspechu údajne bolo aj to, že väčšina jeho stúpencov boli Francúzi, totižto **Kalvín** do Francúzska pravidelne posielal hojný počet misionárov. V tomto spočíval aj jeden z **rozdielov** medzi **Lutherom a Kalvínom** – Luther uzatváral s mocnými dohody, dokonca behom **nemeckej sedliackej vojny** stál na ich strane, kým **Kalvín zakladal náboženské komunity**. Prijatie kalvinistického poriadku predpokladá vytvorenie **konzistória**, ktoré sa v náboženských aj sociálnych otázkach rozchádza s pápežstvom, pretože od veriacich je požadovaná skutočná **segregácia** – aj sobáše s pápežencami sú čoskoro zakázané. Kráľ však na Kalvínovu výzvu nereagoval. Približne desatina z obyvateľov Francúzska sa priklonila k protestantizmu, predovšetkým ku kalvinizmu, menej k lutherskému evanjelizmu.

V roku **1528** koncil v **Sens** zostavil zoznam toho, čo musí vyznávať a schvaľovať pravý kresťan – **1. celibát kňazov; 2. kult svätých; 3. uctievanie obrazov; 4. užitočnosť skutkov vedľa viery; 5. slobodná voľba jedinca, ktorý môže odmietnuť Božiu milosť; 6. sedem sviatostí; 7. náboženské sľuby; 8. existencia očistca; 9. skutočnú prítomnosť Krista v sviatosti oltárnej; 10. neomylnosť cirkvi; 11. autoritu koncilov; 12. tradíciu, ktorá k biblickým textom pripája právo cirkvi oddeliť posvätné od profánneho; 13. legalitu cirkevných inštitúcií zriadených Rímom; 14. nevyhnutnosť viditeľnej cirkvi**; ak tieto body prevrátime naopak, dostaneme podstatu a praktiky reformovaného náboženstva

**Tridentský koncil** **1545-1563** znamenal vrchol pápežských snáh znovu ovládnuť riadenie cirkvi a definovať katolícku vieru. Znamená viac než vyhlásenie vojny protestantským herézam.

Konflikty, ktoré trápili francúzsku spoločnosť v dobe Kataríny Medicejskej až do vydania Nantského ediktu **(1560-1598)** boli nazvané náboženské a ich vyvrcholením sa stal masaker **Bartolomejskej noci** **24.8.1572** – pápež Gregor XIII. dal ako symbol vďaky za tento masaker odslúžiť Te Deum, Alžbeta Anglická a jej dvor sa odeli do smútku. Na základe viery sa vytvorili dve koalície štátov – **katolíci** na jednej strane (**Filip II. Španielsky, Mária Stuartová, Guisovci a Lotrinsko**) na strane druhej **protestanti** (**Ženeva, Nizozemsko, Béarn, Anglicko, Nemecké kniežatá**). Kalvinizmus bol v boji proti pápežskému poriadku nekompromisný a jeho zápas znamenal hrozbu pre panovníkov, na rozdiel od lutherstva, ktoré sa v Nemecku s vládcami spojilo a zapojilo sa do politického a spoločenského poriadku.

**Henrich II.** **Ediktom z Compiégne (1557)** vytvoril pri parížskom parlamente hrdelný súd, ktorý v prípade protestantov vynášal jediný rozsudok – trest smrti. Jeho manželka **Katarína Medicejská** bola po jeho smrti k náboženstvám tolerantnejšia.

V tejto dobe vzniklo veľa protestantských komunít, ktoré prenasledovanie iba posilňovalo a do svojich radov získavali aj príslušníkov šľachty, medzi inými aj **Janu d´Albret a Antona Bourbonského.** Na parížskom dvore dochádza ku konfliktom medzi katolíckou stranou a protestantskou stranou.

Účastníci jednotlivých strán využívajú situáciu plnú konfliktov aby zaútočili na kráľovský absolutizmus. Vydaný je **mierový edikt z Amboise (1563)**, ktorý oprávňuje protestantov verejne vykonávať svoje obrady – ale za mestskými hradbami – a konať synody.

Uskutoční sa **sedem náboženských vojen**, ktoré začínajú **masakrom vo Wassy (1562).** Náboženský konflikt začal ako boj medzi dvoma stranami šľachty – **protestantským rodom Condé** a **katolíckymi Guisovcami**. Počas masakra vo Wassy začali **Guisovi** vojaci strieľať na hugenotov, ktorí napriek nariadeniu konali bohoslužbu v meste.

Po smrti **Antona Bourbonského** (otec Henricha Navarrského) sa na čelo protestantskej strany dostáva admirál **Gaspard de Coligny**.

Ako gesto zmierenia medzi oboma náboženstvami mala byť chápaná svadba medzi protestantom **Henrichom Navarrským** a katolíčkou **Margarétou z Valois**.

**Bartolomejská noc** sa začala **zavraždením admirála Colignyho**, po ňom zaznel signál k všeobecnému masakrovaniu hugenotov vo všetkých parížskych štvrtiach. Táto zúrivosť sa postupne rozšírila v iné dni aj na vidiek. Celkový počet obetí vo Francúzsku sa odhaduje na **desaťtisíc**.

Predpokladá sa, že zodpovednosť za Bartolomejskú noc nesie **Katarína Medicejská**.

Mnohí protestanti ako reakciu na masaker konvertovali alebo emigrovali – Anglicko, Ženeva, juh Francúzska...

Dôsledky Bartolomejskej noci však boli opačné, než sa očakávali. Kráľ sa stal „tyranom“, šľachtici aj mešťania prehodnocujú svoj vzťah k monarchii a ďaleko od ústrednej moci vzniká akýsi hugenotský protištát.

K územnej rozdrobenosti sa pripojilo spochybnenie podstaty kráľovskej moci, tentokrát teoretické vychádzajúce z katolíckej strany. Predstavitelia radikálneho katolicizmu chcú zaistiť cirkvi a pápežovi nadradené postavenie voči panovníkovi.

**Po smrti Karola IX. (1574)**, za vlády ktorého sa Bartolomejská noc uskutočnila, nastupuje na trón jeho brat **Henrich III**., ktorý bol pred svojim nástupom na francúzsky trón zvolený za poľského kráľa. Vo Francúzsku sa rýchlo ocitá v spore so stranou protestantov a ich vodcom Henrichom Navarrským. Je prinútený podpísať **Edikt z Beaulieu (1576)**, ktorým sa povoľuje praktikovať protestantský kult všade s výnimkou Paríža. V tom istom roku vzniká **Katolícka Liga**, spolok katolíckych radikálov, založená **Henrichom de Guise**. Henrich de Guise bol následne zavraždený na pokyn kráľa Henricha III.

Keď v roku 1584 zomrel posledný brat kráľa Henricha III., došlo k politickej kríze, pretože Henrich III. bol bezdetný. Podľa práva by sa jeho nástupcom na tróne mal stať **protestant** **Henrich Navarrský**. V roku **1589** je Henrich III. zavraždený mníchom Jakubom Clémentom, vymiera ním rod Valois a v osobe **Henricha Navarrského** na trón nastupuje nová **dynastia Bourbonovcov**.

Nový kráľ Henrich IV. (predtým Henrich Navarrský) si predsavzal aj napriek svojmu protestantizmu ponechať kráľovstvo katolíckej viere. Veľa ďalších potenciálnych následníkov bolo pripravených nastúpiť na trón, pokiaľ Henrich IV. nekonvertuje. Roku **1593 Henrich IV. prestupuje na katolícku vieru**. Jeho konvertovanie zničilo Ligu, po konvertovaní sa k nemu prikláňalo čoraz viac ľudí a Liga sa postupne rozkladala.

V roku **1598 vydáva Nantský edikt**, zaručujúci náboženskú slobodu. Edikt v skutočnosti vyjadruje, aby sa protestanti prinavrátili do lona katolíckej cirkvi. Mal 148 článkov, a zaisťuje slobodu kultu, panovník platí pastorov a uznáva politické zhromaždenie protestantov, pokiaľ sa konajú v prítomnosti kráľovského sudcu.

**HOLANDSKO**

**Desiderius Erasmus Rotterdamský** sa narodil v meste **Gouda**. Navštívil mnohé európske centrá vzdelanosti, ktoré mu rozšírili obzory. Pretože ovládal klasickú gréčtinu, odvážil sa spochybniť **Vulgathu** sám preložil Nový Zákon, zbavil ho všetkých nejasností a vecných chýb, ktoré vo Vulgathe objavil.

Nizozemsko sa zoznámilo aj s **Lutherovými** spismi, ktoré tam prinášali nemeckí kupci, ale tieto spisy nevyvolali nijaké reformačné hnutie, hoci ich obyvatelia prijali so sympatiami. Luther napríklad vytýkal Erasmovi, že si nevšíma jeho kritiku cirkvi.

V Nizozemsku vzniklo aj tzv. **hnutie novokrstencov**. Reformátor, ktorého myšlienky najviac ovplyvnili Nizozemsko, bol **Ján Kalvín**. Ten bol od Luthera ostrejší, upätejší a nekompromisnejší. Ústredným motívom jeho učenia je **teória predestinácie** (predurčenia).

Kalvinizmus zaimponoval hlavne strednej vrstve, úspešným remeselníkom a ambicióznym kupcom, pretože sa jeho prvky podobali mestskému spolužitiu.

Prechod ku kalvinizmu bol dlhodobým procesom. Vládnuce štruktúry prenasledovali kalvínov tak isto ako aj novokrstencov a upaľovali ich na hranici.

V období reformácie sa k moci v Nizozemsku dostáva katolícky rod **Habsburgovcov.**

**Karol V. (vládol 1519-1556)** bral podstatu funkcie stredovekého cisára, ktorou bola ochrana kresťanstva proti akémukoľvek ohrozeniu, veľmi vážne..

Jeho večným problémom však bol nedostatok peňazí. Na bruselskom dvore ho zastupovali miestodržiteľky, najprv teta **Margaréta Habsburská** a po jej smrti Karolova sestra **Mária Uhorská**. Obe regentky postupovali verne podľa cisárových pokynov. Karol vždy privítal zvýšené príjmy z daní a tiež si prial ochrániť katolícku cirkev pred útokmi reformátorov, prenasledovať inovercov. Sama Mária bola veľkou obdivovateľkou **Erasma Rotterdamského** a mnohokrát sa k svojim poddaným zachovala tolerantne.

**Viliam I. Oranžský (1533-1584)** bol jedným z vodcov nizozemského oslobodzovacieho hnutia. Vychovaný bol v **luteránskom duchu**. Ako člen skupiny rukojemníkov sa dostal k Francúzskemu kráľovi Henrichovi II. do Paríža ako záruka dodržania mierovej dohody, od ktorého sa dozvedel, že po uzavretí mieru Filip II. hodlá kalvínov zmasakrovať. Viliam si túto informáciu nechával celé roky pre seba, čo mu vyslúžilo prezývku Mlčanlivý.

Filip II. ho za verné služby bohato odmenil – vymenoval ho za člena štátnej rady a miestodržiteľa provincií Holland, Zeeland, Utrecht, západné Frízsko, Voorn a Briel.

Úrad generálnej miestodržiteľky prevzala nevlastná sestra Filipa II., **Margaréta Parmská**. Sídlom generálneho miestodržiteľa bol **Brusel**.

Na Filipov rozkaz sa výnosy proti kacírstvu inovovali. **Luteránov, novokrstencov a kalvínov čakala pri prezradení smrť upálením**. Ich prenasledovanie však stále viac strácalo na obľúbenosti. Najradikálnejší odporcovia, vrátane Viliama Oranžského boli názoru, že je potrebné s prenasledovaním skoncovať..

Prenasledovanie kacírov sa minulo účinkom – úradom sa nepodarilo rozbiť podzemné cirkevné komunity, naopak, inoverci získavali stále pevnejšiu pôdu pod nohami, najmä vo Flámsku, kde sa kalvinizmus šíril aj medzi usadlými mešťanmi a vidieckou nižšou šľachtou.

Voči katolíckemu kardinálovi **Antoinovi de Granvelle**, poverenému Filipom II. šíriť katolícku reformu, a jeho nekompromisnému katolicizmu sa začala formovať opozícia na čele s Viliamom Oranžským.

(„To sú ale žobráci!“). Odvtedy sa toto pôvodne hanlivé pomenovanie **„gézovia“** vžilo pre nižšie vrstvy nizozemskej opozície.

Ako reakciu na petíciu Margaréta Parmská pozastavila ich prenasledovanie – kalvíni sa zrazu odvážili verejne prejavovať svoje vyznanie, začali na verejných priestranstvách organizovať verejné, hojne navštevované kázania, na ktorých kazatelia chrlili oheň a síru proti modlárstvu a uctievaniu obrazov svätých a mnohými výčitkami sa tiež vyjadrovali k panovníkovi, vláde a úradom.

**Postupne vypuklo obrazoborecké hnutie, ktoré ničilo obrazovú výzdobu kostolov**.

Filip II. s cieľom nastolenia opätovného poriadku vysiela do Nizozemska Ferdinanda Alvareza, vojvodu z Alby. V roku **1567** vtiahol Alba do Nizozemska, kde preberá po Margaréte Parmskej miestodržiteľskú funkciu. **Viliam Oranžský ušiel z krajiny, ale plánoval odvetu**.

V roku 1568 vpadli do Groningenu prvé vojenské oddiely pod vedením Viliamových bratov. V **bitke pri Heiligerlee (1568)** strana oranžských zvíťazila, táto bitka sa datuje ako začiatok osemdesiatročnej vojny proti španielskej nadvláde.

Oslobodzovací boj Nizozemska začal v roku **1572 dobytím prístavu Den Briel** morskými gézami. Katolícka mestská rada Den Brielu ušla, gézovia podnikli obrazoborecký útok a po srdečnom uvítaní sa rozhodli v meste zostať.

Po čase sa **kalvínske náboženstvo** stalo **jediným povoleným náboženstvom**, ale samotný Viliam Oranžský nikdy neakceptoval prenasledovanie iného vierovyznania.

Proti Viliamovi sa sformovalo vojsko pod velením **Frederika, syna vojvodu z Alby**. Avšak jeho úsilie nestačilo na to, aby povstanie potlačil, preto bol odvolaný a namiesto vojvodu z Alby Filip II. **posiela Luisa de Requesens**, ktorý začal so zmierujúcmi opatreniami – zrušil desiatok a vyhlásil všeobecnú amnestiu, avšak kráľovské výnosy proti kacírstvu ostali platné v plnom rozsahu, Filip II. si neželal na tom nič meniť. Došlo k jednaniami so vzbúrencami, ale bezvýsledne, pretože žiadali odchod všetkých španielskych posádok z Nizozemska.

Po smrti vojvodu de Requesens doľahla na španielsku moc v Nizozemsku kríza. Uzatvorením tzv. **Gentskej pacifikácie (1576)** sa oficiálne zastavilo prenasledovanie odlišného náboženského vierovyznania.

V roku **1579** ako reakcia na aktivity prošpanielskej strany vzniká **„Utrechtská únia“** ako voľný zväzok 7 severných provincií namierený proti španielskej nadvláde. Vojvoda parmský na to zareagoval vytvorením tzv. **Arraskej únie** (10 južných provincií, z ktorých sa stalo Španielske Nizozemsko, neskôr Belgicko), kde bola akákoľvek sloboda pre protestantov vylúčená.

V roku **1581** vydali generálne stavy Utrechtskej únie tzv. **Výnos o zosadení**, v ktorom sa Viliam Oranžský a jeho stúpenci rozhodli hľadať zástupcu na miesto Filipa II. Vybraným bol vojvoda **František z Anjou**, najmladší syn francúzskeho kráľa Henricha II. Avšak oficiálne zosadenie panovníka dosadeného „z Božej moci“ bolo vtedy nemysliteľné, odporovalo by to Božej vôli. Napriek tomu to stavy vykonali, argumentujúc tým, že kráľ nemá právo od Boha, ale prepožičiavajú mu ho nižšie autority, snem a šľachta.

Vojvoda z Parmy sa nevzdával, stupňoval ofenzívu a dobýjal jednu severnú provinciu za druhou, až nakoniec Utrechtskú úniu tvorili len Holland, Zeeland, Frízsko, Utrecht a Veluwe. Viliam Oranžský sa usadil v kláštore sv. Agáty v Delfte. **Zomrel** rukou atentátnika Balthasara Gérarda (**1584**).

V roku **1609 bolo v Antverpách uzavreté prímerie**, ktorým Filip II. uznal nezávislosť Holandska Definitívna nezávislosť Spojených Nizozemských provincií, resp. Holandska bola potvrdená v roku **1648 Haagskym mierom**, južné provincie ostali pod španielskou nadvládou ako Španielske Nizozemsko, neskôr sa z nich stalo **Belgicko**.

**Anglická reformácia**: Spojená s panovníkom Henrichom VIII (1509- 1547) - absolutistický panovník, chcel získať cirkevný majetok a ovládnuť cirkev. Zároveň chcel dosiahnuť rozvod s Katarínou Aragónskou. Henrich bol zozačiatku odporcom reformácie, no nakoniec vytvoril vlastnú cirkev - Anglikánsku. Príčiny vzniku takejto cirkvi boli viaceré - hlavným cieľom bolo zlikvidovať moc pápeža v Anglicku a zhabať majetok cirkvi. Nechal zrušiť kláštory a ich majetok prepadol v prospech štátnej pokladnice. Roku 1534 parlament vydal Supremačný akt, čím teda založil novú národnú cirkev, ktorá bola po prenasledovaní anglikánov za vlády jeho dcéry Márie katolíckej (krvavej) definitívne upevnená za vlády Alžbety I.

1. [↑](#footnote-ref-1)