**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Planéta Zem

**Téma:** Naše miesto vo Vesmíre

**Ročník:** 5. B

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie:   * správne vymenovať planéty Slnečnej sústavy, * Vymenovať aspoň 3 zaujímavosti o planétach Slnečnej sústavy, * vysvetliť vlastnými slovami pojem kométa, * popísať vlastnými slovami čo je galaxia * určiť názov galaxie, v ktorej sa nachádzame |  |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Interaktívna tabuľa, tabula s kriedou, učebnica, , písacie pomôcky, pracovné listy, prezentácia, mapa Slnečnej sústavy, poznámky, kartičky. | Frontálna práca, samostatná práca,  Sokratovský rozhovor, metóda otázok a odpovedí,  výklad, vysvetľovanie, didaktická hra. |

**Metodický postup**

**Úvod**

Pozdravíme sa zo žiakmi a predstavím sa im. Zapíšem chýbajúcich žiakov.

**Opakovanie**

Na zopakovanie učiva využijem metódu otázok a odpovedí, kedy sa budem žiakov pýtať na predošlú tému Tvar Zeme a zistím tým ako sa pripravili na vyučovanie. Ak sa stane, že budú niektorí žiaci veľmi aktívni a budú vedieť odpovedať na moje otázky ohodnotím ich známkou. Ak sa žiaci budú striedať pri odpovediach, teda sa nenájde jednotlivec, čo by vedel odpovedať na všetky otázky, tak žiakov pochválim za ich odpovede.

Otázky:

* Aké sú dôkazy guľatého tvaru Zeme?
* Kto ako prvý oboplával našu Zem?
* Čo je to glóbus?
* Aký tvar pripisovali ľudia v minulosti našej Zemi?
* Odkiaľ sú najpresnejšie dôkazy o danom tvare našej Zeme?
* Aký polomer má naša Zem?

**Motivácia**

V úvode najskôr poviem žiakom tému vyučovacej hodiny **Naše miesto vo Vesmíre**, ktorú zapíšem na tabuľu.

Motiváciu žiakov začnem otázkami aby som si overila, čo všetko vedia o Slnečnej sústave.

Otázky:

* Vymenujte planéty Slnečnej sústavy. Koľko ich je?
* Je Slnečná sústava tvorená iba planétami a Slnkom?
* Ako sa volá galaxia, v ktorej sa nachádza Slnečná sústava?

Ďalej využijem metódu problém ako motivácia, kde žiakom zadám otázku, resp. problém.

* **Keď ste vymenúvavali planéty Slnečnej sústavy nespomenuli ste planétu Pluto, prečo?**
* **Ako je možné, že Pluto nie je súčasťou Slnečnej sústavy?**

Pri tejto otázke sa pozastavím a nechám žiakov trochu porozmýšľať. Predpokladám, že nebudú vedieť správnu odpoveď alebo povedia iba, že je to trpasličia planéta. Žiakom Pluto ukážem aj v prezentácii, kde bude zobrazená celá Slnečná sústava aj s Plutom. Túto otázku nechám otvorenú a žiakom poviem, že k odpovedi sa spolu dopracujeme počas vyučovacej hodiny.

**Expozícia**

Pri preberaní novej témy budem využívať prezentáciu, mapu Slnečnej sústavy. ktorá názorne zobrazuje Slnečnú sústavu. Využijem metódu rozhovoru, krátkeho výkladu. Využijem taktiež pracovný list, ktorý bude po jeho vyplnení slúžiť žiakom ako poznámky. Žiaci budú doň dopĺňať chýbajúce slová z ponúkanej skupiny slov. Po vyplnení odseku zobrazím slide so správne doplneným textom. Následne využijem výklad, kde žiakov oboznámim s vlastnosťami planét Slnečnej sústavy.

V závere prezentácie žiakom zobrazím slide o tom, že Pluto je trpasličou planétou a aké kritériá musí spĺňať aby mohlo byť planétou. Žiaci si písať poznámky nemusia dostanú ich vytlačené na papieri v závere vyučovacej hodiny.

**Fixácia**

Na fixáciu učiva využijem didaktickú hru – Hádaj aká planéta som? Budem mať na katedre pripravené papieriky s „naj“ informáciami o jednotlivých planétach. Otázky budú uložené tak aby žiak nevedel akú si potiahne. Vždy vyvolám dobrovoľníka alebo náhodne žiaka, ten podíde ku katedre potiahne si lístok s „naj“ vlastnosťou. Úlohou žiaka bude prečítať nahlas čo je na papieriku a uhádnuť o akú planétu ide. Následne celá trieda spolu s jednotlivcom budú hovoriť vlastnosti danej planéty, ktoré si zapamätali s hodiny. Ja ich budem zapisovať na tabuľu.