**Putinova vojna**

„Dúfam, že sa nikto neodváži prelomiť neprekročiteľné línie Ruska. Kde také línie sú si v každom konkrétnom prípade určíme my.“ Vladimír Putin

Najnovšie udalosti na medzinárodnej scéne predznamenajú návrat železnej opony, jej hranice už budú o čosi iné, ale antagonizmus dvoch rozdielnych hodnotových, kultúrnych a ideologických svetov sa znovuzrodí. Pojmoslovie, ktoré oddeľovalo demokratický a komunistický svet ostane, len sa pojem západ o kus posunie na východ, ale inak „ na západe nič nového“. Štáty Európskej únie a po novom jej staronový spojenec USA vo svojich principiálnych postojoch nemajú čo meniť, v rebríčkoch naj... (v pozitívnom zmysle) okupujú už pravidelne čelné priečky. Iste i tu sú nespokojní, menšine vadí príliš veľa slobody, iným pluralita názorov a sú i takí, ktorým sa už nechce slobodne voliť. Spoliehajú sa na múdrosť šedín, elitu, ktorá bez dotieravých novinárov a opozície bude múdro a spravodlivo vládnuť. Iste i takí sú, ale kým je ich menšina, môžeme pokojne spať, tešiť sa že ďalší deň nebude horší. No a potom je tu Rusko, sám seba označuje za iný svet, nuž svet východu, kam zviera svoj zrak už od Zlatej hordy. Krajina, kde sa toho málo mení, nehybné monštrum, ktoré občas zaškrípe, občas sa pohne, miestami ožije, miestami rozrastie, občas niekoho ubije, ale nikdy necúvne, vždy hrdo precení matku Zem na mape sveta. V posledných rokoch však chtiac-nechtiac prechádza obdobím, ktoré ju posúvajú nevedno kam, sčasti vlastným pričinením, zčasti medzinárodnými krokmi si Rusko hľadá novú tvár, vlastne nie novú iba inovovanú. Prikrášľuje svoj výzor novými prvkami.... je spôsobená vlastnými krokmi, zámernými, možno nechcenými, ale určite nie nevyhnutnými. Sankcie sú neželaným dieťaťom tohto naratívu, nikomu neprispejú, nikoho netešia, ale sú podmienkou, akou sa bytostne a hodnotovo vymedzujeme od stále vzdialenej kultúre východu.

Táto imanentná nútená transformácia zahraničnopolitickej orientácie tlačí Rusko stále ďalej a ďalej na východ, kde však okrem chatrného partnerstva s krajinami post sovietskej éry nemá žiadneho silného partnera, naopak naráža tam na progresívnu Čínu a sebavedomé Japonsko. Rusko sa ocitá v izolácii, jeho stopa paradoxne transformáciou medzinárodných vzťahov nadobúda iný, kvalitatívne odlišný zámer ako éra predchádzajúceho obdobia. Jeho transformácia uviazla v nekonečnom cykle lavírovania medzi tým čo Rusko potrebuje a tým, čo by chcelo. Takáto synkréza existenčných a hodnotových kvalít robí krajinu nevyspytateľnú, nečitateľnú a nebezpečnú.

Ruská tlačová agentúra, ruské spravodajské služby, ruské média a v konečnom dôsledku všetky primárne inštitúcie, ktoré sa podieľajú na šírení ruského príbehu sú štandardne cielené k vytváraniu obrazu v ktorom sa statočný ruský medveď musí brániť pred zlovestnými lovcami zo západu. Bežný čitateľ nemá čas overovať pravdivosť slov, relevantnosť tvrdení, či už jednej alebo druhej strany, čo vidí je dejová línia v ktorej je Rusko obviňované z mnohých incidentov, stavané do pozície utláčaného a obviňovaného. Tento strohý obraz, umocnený sčasti reminiscenciou na šťastné detstvo, kde Rusko bolo synonymum dobra, mieru a priateľstva, ale i po celé generácie vštepovaný leitmotív národnej emancipácie, ktorá po boku Štúra i Kollára obracala naše hlavy na východ k tomu dubisku, o ktorý sa môžeme oprieť v nás inklinovala skreslenú mienku o tejto krajine. Presnejšie o ruskom elitárskom a vodcovskom establishmente, ktorý od cárskeho Ruska po dnešného Putina má jednu spoločnú črtu – autoritarizmus. Rusko má síce ústavu, pluralitný politický systém, zdanlivo slobodné média, ale všetko je to šité nacionalistickou „putinovou ihlou“. Už len fakt, že ruská ústava je nadradená medzinárodnému právu dáva možnosť Rusku vysvetľovať si ľudské práva po svojom. Aby sa Putinov scenár praktizoval na večné časy, musí sa silné pole Ruska na politickej scéne doma i v zahraničí dobre zakoreniť do povedomia Rusov, pretože Putin je smrteľný, i keď to tak nevyzerá.

A tak sa múdry zvodca prostoduchých duší v hypermaskulínnom formáte rozhodol vychovať novú generáciu, veď putinizmus je nová ideológia budúcnosti, ktorá sa rozšíri do celého sveta, ako to povedal jeho poradca Surkov.

A tak s a zrodila nová učebnica dejepisu.O tom, aby to tak bolo sa postarala i školská reforma z roku 2016, do ktorej sám zasiahol. Trval na tom, aby nová učebnica bola písaná v dobrej ruštine, bez vnútorných rozporov a dvojitých interpretácií. Jedna interpretácia dejín, znamená už len jednu učebnicu dejín a tá svoje dejiny vníma menej kriticky. Napríklad termín Kyjevská Rus sa nahradil označením Staroveká Rus. Výrazný dôraz sa kladie na význam pravoslávnej viery, a to i napriek tomu, že Rusko je sekulárnou krajinou, kde je cirkev oddelená od štátu. Prax je však iná a pravoslávna cirkev spolu s prepiatym vlastenectvom mätie hlavy žiakom už od 6. rokov. O Stalinovom kulte sa píše len stroho. Časť venovaná Stalinským represiám sa podstatne znížila a počet obetí sa ani neuvádza, naopak 30 roky sa vyzdvihujú pre industrializáciu, ktorá krajinu pozdvihla. Nová učebnica pripúšťa pracovné tábory, no úplne zľahčuje násilnú a neľudskú politiku a obete, ktoré v gulagoch zahynuli podceňuje a zľahčuje. Značný priestor v novej učebnici má Putinova kariérna činnosť. Anexia Krymu sa šetrne podsúva ako logická a nevyhnutná, navyše podmienená rozhodnutím samotného Krymu. Ideologické podfarbenie je cítiť i v miestach, kde sa píše o západných sankciách, ktoré vytvorili protiruský front na čele s USA. Unilaterálny výklad vlastných dejín a vlastného videnia sveta bolo pre ruskú elitu vždy dôležitý nástroj, ako udržať krajinu jednotnú a konsolidovanú a pre pre obyčajného človeka to bola a je stále výzva, že krajina má len jednu možnosť. Dôležitým prvkom

Čoraz intenzívnejšie sa do povedomia politologickej praxe dostáva termín putinizmus. Podľa poradcu Putian Surkova, putinizmus je ideológiou budúcnosti a bude sa ním inšpirovať viacero štátov na ďalších 100 rokov

Ruská vakcína zachránila európsku krajinu pred koronavírusom