**Pád komunizmu - koniec studenej vojny.**

Komunizmustická cesta, ktorou sa uberal východný blok, bol odsúdený k zániku. Príčina je hlavne v tom, že komunizmus vsadil na celok, štát. Silný štát, navyše totalitný a diktátorský štát, ktorý ovláda každého občana určuje všetko, určuje ekonomiku, ako, čo a za koľko sa bude vyrábať, určuje spoločenský život, určuje morálku, športové výkony riadi kultúru, no skrátka všetko, mal vždy pravdu, nikdy sa nemýli. Preto sa i takémuto štátu hovorí totalita. Veď komunisti sami dokonca v jednej pesničke spievali: „ Poručíme vetru a dažďu“. V spoločenskom živote zrušili dobrý deň a nahradili ho česť práci, ľudia sa neoslovovali pán a pani ale súdruh a súdružka. V športe mal napr. socialistický športovec podávať maximálne výsledky, i za cenu dopingu. Studená vojna totiž prebiehala i na športoviskách, ak komunistická krajina niekde vyhrala, tak naši politici hovorili, že je to ďalší úspech socializmu. Pozrite si napr. kto bola Kratochvílová. Jej výkon je do dnes neprekonaný. No typickým príkladom sú východonemeckí športovci, kde bol každý smerovaný k úspechu. Šport tu nebol pre radosť, ale pre úspech, no nie úspech športovca, ale úspech socialistického športu. To isté platilo všade. Komunizmus skrátka nešiel prirodzenou evolučnou cestou. Chcel prebehnúť západ vo všetkom. Západné krajiny vyhlasoval ako za prehnilé a odsúdené k zániku. Realita však bola opačná. Ľudia videli, že socializmus tu nie je pre ľudí, videli, že sme zaostávali za západom. Komunisti sa snažili zabrániť tomu, aby sme to vedeli, napr. tak, že nás nepúšťali za hranice, nemohli sme si kúpiť západný tovar, počúvať západné média. No i tak sme to vedeli, i keď mnoho ľudí si naozaj myslelo, že tam na západe, je život stokrát horší ako u nás.

Už v 80. rokoch minulého stor. si to ľudia dobre uvedomovali. Ako prví povstali Poliaci, po nich ďalšie a ďalšie krajiny, až kým sa v roku 1989 komunizmus definitívne zrútil. Z politikov si to prvý uvedomil sov. prezidnet M. Gorbačov, ktorý chcel ešte komunizmus reformovať. Zaviedol perestrojku (prestavbu) a glasnosť (otvorenosť). Bolo však neskoro a navyše komunizmus sa ani nedá reformovať. Reformy (zmeny) sú možné v demokracii, nie v totalite. V totalite má komunistická strana a štát vždy pravdu, aj keď ju nemá.Len čo to Gorbačov zaviedol, ľudia sa začali otvorene rozprávať, komunikovať a kritizovať. To bol začiatok demokracie. ZSSR sa pod vplyvom Gorbačovových zmien začal rozpadať, lebo jednotlivé štáty ( Gruzínsko, Ukrajina, Bielorusko, Lotyšsko....) chceli ísť svojou cestou. Ak sa začal rúcať komunizmus v Sovietskom zväze, začal sa rúcať i v jeho satelitoch( ČSSR, Poľsku, NDR, Rumunsku, Maďarsku, Bulharsku a Juhoslávii). I Juhoslávia sa začala rozpadať, lebo i ten štát podobne ako ZSSR bol vytvorený umelo. V roku 1989 už vo všetkých krajinách bývalého sovietskeho bloku sa začala demokracia. Najtvrdšie sa komunisti držali pri moci v Rumunsku, tam i bola krvavá revolúcia, kde sa po uliciach i strieľalo. U nás sa táto revolúcia nazýva nežná, lebo nikto nebol zabitý.

Pozrite si ako dopadol diktátor Ceausescu v Rumunsku <https://www.youtube.com/watch?v=zILELsMy_B0>