**Písomné opakovanie**  meno: \_\_\_\_\_\_\_\_\_\_\_\_\_\_\_

1. Vymenujte pôdne typy nížin a pohorí na Slovensku.
2. A.)Načrtnite pozdĺžny profil rieky a označte v ktorom z jej troch úsekov je najväčšie usadzovanie splavenín, najväčšie usadzovanie plavenín a najväčšia hĺbková erózia.

B.)- Z uvedených foriem reliéfu vyberte tie, ktoré sú *podmienené činnosťou vody*: výmole, permafrost, moréna, erg, kaňon, turbidné prúdy, závrty, soliflukcia, karlingy, náplavový kužeľ.

3. Opíšte stavbu zemského telesa, druhy zemskej kôry a rozdiely medzi nimi, definujte litosféru.

4. Na schematickom nákrese popíšte stavbu vrásy. Popíšte schému sopky.

5. Formulujte súčasnú kategorizáciu chránených území Slovenska, uveďte príklady a lokalizujte na mape.

6.- a.)Vyznačte na priloženej mape SR (pracovná obrysová mapa) tieto povrchové celky: *Záhorská nížina, Vihorlat, Malé Karpaty, Laborecká vrchovina, Malá Fatra, Východoslovenská nížina.*

b.) Vyznačené povrchové celky zaraďte do klimatických oblastí a charakterizujte ich.

c.) Na vrchole Sitna je teplota vzduchu 15°C. Aká bude teplota vzduchu za štandardných podmienok na Gerlachovskom štíte a na najnižšom mieste Slovenska?

