**Recenzia Bábkové predstavenie**

**Braňo Mazúch – Marek Turošík**

**O psíčkovi a mačičke**

**Trvanie: 60 minút**

**Účinkujúci :** Kristína Medvecká Heretiková, Miroslav Kolbašský

**Réžia:** Braňo Mazúch

**Dramaturgia:** Marek Turošík

**Scénografia:** Ján Brejchta

**Asistent réžie:** Peter Creek Orgován

Ako asi každý, tak aj ja si hoci už len matne spomínam na príbehy rozprávkovej knižky O psíčkovi a mačičke. Príbehy plné ponaučení a tolerancie. V podstate tu hovoríme o opaku rozprávok Toma a Jerryho. To, že sa táto zaujímavá detská knižka stala predobrazom respektíve inšpiráciou pre bábkové predstavenie je naozaj úžasné.

Dá sa povedať, že hoci ide o známe príbehy, tak v tejto forme nabrali úplne iný charakter. Tak ako to už dnes býva dúfať v to, že deti si zoberú ponaučenie z kníh je naozaj márne. Už len samotné čítanie je pre nich problémom a čo deti, ktoré ešte čítať nevedia? Ako dostaneme ponaučenie k nim? Bábkové divadlo našlo riešenie. Predstavenie malo jednoznačne vysoký potenciál ponaučiť svojich malých divákov a možno aj ich rodičov. Hoci malo predstavenie nejasný začiatok a z počiatku som naozaj premýšľal o čom to vlastne je, tak od začiatku boli deti zapojené do deja. Záujem detí podporila aj známa melódia z kreslených rozprávok, ktorá nám na scénu uviedla hercov Kristínu Medveckú Heretikovú a Miroslava Kolbašského. Ako som už vyššie spomenul začiatok predstavenia som úplne nepochopil asi prvých 20 minút som stále premýšľal či sa pozerám na bábkové predstavenie. Herecký výkon oboch hercov ako aj interagovanie s deťmi boli naozaj skvelé. Avšak miestami som mal pocit, že ide skôr o prednes či stand up. Rozhovor s deťmi na začiatku bol veľmi poučný a zaujímavý aj pre mňa ako pre staršieho diváka. Sprostredkovať zaujímavé otázky na ktoré sa niekedy rodičom už nechce odpovedať boli jednoducho a zábavnou formou použité ako edukačná hra na úvod predstavenia.

Ja osobne si myslím, že miestami sa strácala atmosféra bábkového divadla. Samotná práca s rekvizitami bola veľmi zaujímavá a mala aspekt poučenia. Deti mohli vidieť na čo všetko a hlavne ako sa dajú použiť úplne bežné predmety s domácnosti pri hre. Avšak samotné rekvizity bola v niektorých momentoch príliš komentované a na druhej strane niektoré boli príliš metaforické. Vzhľadom na to, že predstavenie je sprístupnené deťom od 5 rokov nie som si úplne istý či to deti pochopili, o čom svedčila aj občasná otázka detí ,, čo to je?“ Samozrejme náučný charakter bol aj na pozadí príbehu a situácií či už sa jednalo o pranie alebo o pečenie torty. Čo sa týka kostýmov tam som bol mierne zmätený a predpokladám, že aj deti. Ak by som mal identifikovať mačičku asi by som mal jednoduchšiu úlohu ako pri psíkovi. A kostýmy v úvode boli taktiež trocha mätúce. Jedna vec, ktorá mne osobne vadila bolo prehnaná identifikácia miesta. Chápem, že deti nemusia chápať to že sú v divadle ale nemyslím si, že je nutné to toľko krát opakovať. Z môjho pohľadu išlo o rušivý moment. Vloženie hudobných aspektov v podobe zvukov a piesní bolo potrebným oživením deja. Použitie lopaty ako hudobného nástroja bolo zaujímavé aj keď si nemyslím, že basová gitara znie tak ako znela lopata v predstavení ale to zrejme nie je tak podstatné.

To, že sa v závere použila deťom dobre známa pieseň Prší prší , ktorú si mohli zaspievať spolu s hercami bolo peknou bodkou za umeleckým zážitkom. Musím znova pochváliť manipuláciu s gitarovou lopatou, ktorá bola naozaj super spestrením celého predstavenia. Vzhľadom na to, že ide o bábkové divadlo chýbali mi tam práve nejaké bábky. V predstavení bol použitý len mop na znázornenie psa. To bolo efektívne len vďaka zvukovému doprovodu. A aj táto v podstate jediná bábka bola zatienená rozprávačom a jeho rozprávaním. Možno nechtiac sa aspoň pre mňa stal mop teda pes z bábky kulisou. Rovnako ostatné rekvizity ako som už spomínal v určitých momentoch boli natoľko okomentované, že v podstate by tam ani nemuseli byť aby som si ich vedel predstaviť. ...

Celokovo ...