**Prešovská univerzita v Prešove**

**Filozofická fakulta**

**Inštitút histórie**

**Dominik Valeš (DeFiB)**

**Karel Čapek - Hovory s T. G. Masarykem**

ČAPEK, Karel a Tomáš Garrigue MASARYK. *Hovory s T.G. Masarykem*. Souborné vydání. Praha: František Borový, 1937. Kmen (Fr. Borový).

***Myšlienky ako zbraň***

Táto jedinečná publikácia nám ponúka nielen pohľad do života samotného T.G. Masaryka, ale predovšetkým pohľad na jeho myslenie. Kniha je rozdelená na dva veľké celky. Prvý I. HOVORY S T. G. MASARYKEM a druhý II. JEDINEC A DĚJINY. Tieto celky sa ďalej delia na jednotlivé kapitoly a podkapitoly. Kniha má príliš veľa myšlienok a podnetov na zamyslenie na rozbor, rozhodol som sa zamerať len niektoré z nich, ktoré rezonovali pri čítaní vo mne.

Samotný štýl  akým je písaný text je pre čitateľa  nezvyčajný. V náučných, ani vo filozofických textoch nie je zvykom využívať istú formu dialógu, preto autorov prístup považujem za inovatívny. Text vo forme rozhovoru, ktorý však nie je úplne dialógom v pravom slova zmysle,  podnecuje v čitateľovi zamyslenie sa nad tým, prečo autor zvolil práve túto metódu písania textu. Z textu je jasné, že vedúcou osobou samotného textu je Tomáš Garrigue Masaryk  a autor je len akýmsi moderátorom  jeho myšlienok.  Zdá sa, že ako autor tak aj samotný Masaryk vedia, kam samotné myšlienky textu majú dôjsť, a to považujem práve za autorský zámer, zámer dopracovať sa ku konkrétnym myšlienkam, v ktorých sa autor odvoláva na Masaryka ako na vplyvnú osobu v politických, filozofických kruhoch, a rovnako za významnú osobu slovenských dejín. Preto si myslím, že Masarykove myšlienky môžu ľahko pomôcť naplniť autorov cieľ tak, že čitateľ nadobúda pocit, že myšlienky sú mu sprostredkované niekým významným a uznávaným. Autor dáva Masarykovi v tejto knihe naozaj veľký priestor je to zrejme aj preto,  že ide o primárne spracovanie Masarykovej filozofie života. Podľa mňa kladným aspektom samotného textu je aj to, že rozhovor nie je písaný tak úplne formálnym štýlom. Text na mňa pôsobí priateľsky, a práve jeho neformálnosť mi dáva pocit, že dokážem textu lepšie porozumieť, a následne ho aj interpretovať. Samotný autor je v tejto knihe v pozícii akéhosi pozorovateľa, ktorý je práve svedkom Masarykových myšlienok a snaží sa ich pochopiť, analyzovať a nakoniec vyvodiť odpoveď na pôvodnú otázku.

Autor filozofické myšlienky prepája s krátkymi opismi činností, ktoré sa odohrávajú počas rozhovoru. Prepájaním dôležitých filozofických  tém s jednoduchým popisovaním reality okolo dvoch komunikantov podnecuje v čitateľovi zdanie, že autor sa s bývalým prezidentom naozaj rozpráva, a rozpráva sa s ním ako so starým priateľom.

V jednotlivých kapitolách a podkapitolách tejto publikácie prostredníctvom Masarykových monológov  a doplňujúcich otázok autora  otvárajú nové a nové  myšlienky a postrehy, ktoré sa  dajú rôzne interpretovať.  Práve z tohto dôvodu  je dobré,  že autor svojimi otázkami koordinuje samotné  Masarykove monológy,  aby tak text získal určitú  logickú formu a štruktúru. Tak ako v každej publikácii, tak aj v tejto môžeme nájsť rôzne paralely s dnešným svetom.  V niektorých prípadoch, ktoré sa vyskytujú v rámci celej tejto knihy môžem povedať, že aktuálnosť alebo nadčasovosť myšlienok prvého slovenského prezidenta je až neuveriteľná.  V knihe sa nachádza mnoho podnetov a rôznych plánov do budúcnosti, ktoré ak by boli realizované mohli by mať reálne a kladné výsledky Zmeny v spoločenskom vnímaní, každodennom vnímaní sveta, zmenách názorov nielen v politických otázkach, ale aj v otázkach týkajúcich sa zmysla života, zasahujú zmeny každého z nás aj v súčasnosti, a toto je odkaz, ktorým by sa mohol inšpirovať ktokoľvek.  Z môjho pohľadu  ide o naozaj nadčasové dielo, ktoré vďaka rôznorodosti  tém rozoberaných v tejto publikácii môže niečo povedať každému z nás. Či už ide o politické otázky, o otázky zo sféry filozofie, náboženstva alebo školstva,  myslím si, že aktuálnosť myšlienok,  ktoré sú rozoberané v texte je nepopierateľná. Veď ako sa hovorí história je tu preto, aby sme sa z nej poučili a neopakovali rovnaké chyby ako naši predchodcovia, alebo na to, aby sme sa inšpirovali velikánmi, ktorí nám stále majú čo povedať.  Filozofické myšlienky Masaryka sa netýkali len aktuálnej doby, v ktorej žil. Bol to človek, ktorý myslel vo veľkom, preto sú jeho slová stále aktuálne a možno také budú aj o ďalšie storočie. Podľa mňa toto dielo nie je tak úplne čítaním pre každého.  Človek,  ktorý sa nezaujíma o myšlienky v hlbšom slova zmysle zrejme po chvíli knihu odloží, keďže myšlienky sú rozoberané naozaj dopodrobna. Avšak určite by som knihu odporučil všetkým, ktorí sa zaujímajú nielen o dejiny, ale aj o filozofiu a o politiku. Autor, alebo Masaryk sa v texte viackrát odvoláva na myšlienky starovekých mysliteľov, náboženstvo a filozofiu nie vlastnú Masarykovi, a preto je pre správne pochopenie tejto publikácie dôležité byť v tejto téme zorientovaný. Ak čitateľ nedisponuje informáciami o iných filozofických dielach alebo otázkach môže byť pre neho rozprava dvoch filozofov nepochopiteľná. Preto si myslím, že publikácia môže byť určite zaujímavá hlavne pre tých ľudí, ktorí našli vo filozofií, v témach verejných či v politike akúsi vášeň. V samotnom texte sa nachádza množstvo odkazov na iné filozofické diela.  Diela mnohých filozofov, alebo iné náboženské otázky sú spomenuté, či načrtnuté primárne z dôvodu inšpirácie. Títo známi filozofi sú v publikácií spomenutí na to, aby sme dokázali správne a lepšie pochopiť či interpretovať Masarykove myšlienky, a na druhej strane preto ,že týmito autormi sa inšpiroval samotný Masaryk pri  kreovaní svojich politických, sociálnych, či kulturálnych názorov. Nikde v texte nás autor nenavádza priamo k čítaniu danej literatúry a nespomína, že na správnu interpretáciu prezidentových myšlienok musíme prečítať daných autorov alebo ich poznať,  avšak podľa mňa ak chceme naozaj dospieť k tomu, aby sme rozhovor dvoch postáv v knihe pochopili dokonale a prišli do bodu, do ktorého nás chce autor dostať, mali by sme tieto diela poznať aspoň zbežne.

Ja osobne by som túto knihu zaradil do kategórie vhodné prečítať, pre získanie nových informácií či kvôli kreovaniu si názoru na základe myšlienok,  ktoré otvárajú otázky nielen spoločnosti, kultúry, politiky, dejín ale hlavne samotného bytia.

Z môjho pohľadu je, ale práve podrobná analýza každej myšlienky aj jeho čiastočnou negatívnou stránkou.  V texte sa nachádza naozaj nespočetne veľa zamyslení a myšlienok,  dovolím si povedať až príliš veľa.  Priznám sa, že aj ja sám som knihu nedokázal prečítať  na jedenkrát, ale to nie je ani primárnym cieľom tejto knihy.   Knihu som čítal postupne po jednotlivých  podkapitolách a často i len po niekoľkých stranách denne, a tak to odporúčam všetkým čitateľom. Nad touto knihou je potrebné sa zamyslieť, uvariť si k nej trebárs šálku kávy a po prečítaní pár strán uvažovať. Kniha nie je o prázdnom nasávaní myšlienok, má pomôcť čitateľovi utriediť si vlastné myšlienky a názory za pomoci dvoch filozoficky zmýšľajúcich ľudí, ktorí spolu komunikujú. Ak by sme chceli pochopiť každú jednu myšlienku, ktorá bola použitá a vyjadrená, myslím, že by sa nám to nepodarilo.  Práve to, že je publikácia tak rozsiahla môže byť práve jej mínusom. Všetky myšlienky, ktoré sú uvedené v danom texte sú naozaj cenné a majú nám čo povedať, avšak je ich priveľa.  Preto táto kniha zrejme nebude pre tých, ktorí knihy čítajú mechanicky. Knihu budú chcieť prečítať čo najskôr, no toto je jednoducho dlhšie čítanie. Myslím si, že zaujímavým riešením by bolo ak by kniha bola rozdelená na viac častí,  ktoré by boli rozdelené podľa tematických okruhov. Tak by si každý mohol vybrať presne tú tému, ktorá ho zaujíma, alebo tú, ktorú potrebuje pre svoje štúdium, a tak by sa text mohol stať populárnejším. Nie všetci chcú čítať dlhé publikácie, a preto to mnohých odradí od čítania literatúry, ktorá je podľa mňa kvalitná a je škoda, že o nej nevie viac ľudí. Najviac ma oslovil autorov spôsob výkladu filozofických myšlienok. Páči sa mi akým spôsobom autor nastoľuje dôležité témy rozhovoru a často trefnými poznámkami núti komunikačného partnera rozhovoriť sa alebo dokonca zmeniť uhol pohľadu ,a to práve vo filozofií považujem za to najkrajšie. Vedieť sa pozrieť na problémy z rozličných strán a k cibreniu tejto schopnosti nám táto publikácia môže určite dopomôcť. Taktiež je text písaný naozaj zrozumiteľne,  hoci niektoré myšlienky stoja za hlbší pohľad do merita veci a v knihe sú len načrtnuté. Filozofické myšlienky položené priamo pred čitateľa rozvíjajú nielen jeho čitateľskú schopnosť, ale zároveň aj samotné myslenie človeka. Ako  som už uviedol, práve táto publikácia by mohla mnohým ľuďom pomôcť docieliť vytvoriť si vlastný názor na základe podnetov a ideí aj T.G. Masaryka.

Myslím si, že aj na základe toho, ako je text písaný a ako sú vyjadrované jednotlivé myšlienky či literatúra, na ktorú Masaryk intertextuálne odkazuje  by si mohli mnohí  čitatelia myslieť, že kniha je venovaná výlučne filozofom, politikom či náboženským znalcom.  To rozhodne nie je pravda.  Samotná kniha je rozdelená do kapitol presne tak, aby si každý našiel tú svoju, o ktorú sa zaujíma.  Tento knižný text je naozaj logicky zoradený a jednotlivé kapitoly na seba nadväzujú.  Samotnej nadväznosti pomáhajú aj presahy myšlienok z kapitoly do kapitoly.   Prechody z témy na tému sú väčšinou logické  a nemyslím si, že pozorný čitateľ by mohol nazvať tento text chaosom.

Po prečítaní celej publikácie musím skonštatovať, že by som ju odporučil jednoznačne každému, pre jej nadčasovosť. Je to dielo, ktoré ponúka inú perspektívu pohľadu na rôznorodé témy a môže byť katalyzátorom procesu sceľovania názorov na svet, ako aj katalyzátorom pochopenia základných principiálnych faktorov society, kultúry, náboženstva či politiky. Jednoducho katalyzátorom pre pochopenie zmyslu života. Hoci je kniha písaná českým jazykom nevidím problém v zrozumiteľnosti samotného textu aj pre slovenské publikum. Publikácia je náročnejšie čítanie z hľadiska času, ale po prečítaní môžem povedať, že ten čas, ktorý jej čitateľ venuje naozaj stojí za to.