**P. Richard Rohr:  
Cesta duchovní proměny člověka**

*Podle poznámek z přednášky P. Rohra, františkána, přednesené v kostele sv. Vojtěcha v Praze 6 při jeho návštěvě v září 2001. P. Rohr pracuje mnoho let jako exercitátor, a to jak pro řeholníky, tak pro lidi žijící v manželství. Tématem jeho exercicií je „pravá spiritualita“.*

**Cesta proměny ženy**

**1. období: ženský sestup (věk 1 – 22 let)**

Ve většině kultur je mladá dívka nejprve upozorněna na své „podřadné postavení“, svou slabost, závislost, potřebnost. Její počáteční cesta je obvykle zkušeností limitů, tělesnosti, „krvácení“, bezmoci, prohrávání – ne vyhrávání. Je sama sobě „smíšeným požehnáním“.

Není třeba, aby se učila posvátným mysteriím umírání, opouštění, neprosazování vlastní cesty. Život, kultura i tělo ji samy učí, že život je těžký a že ona nemá vše pevně v ruce.

Má symbolickou výhodu, náskok ve vztahu k Bibli a spiritualitě. Ale má pomalý start, pokud jde o smysl pro poznání vlastní hodnoty, autonomie, vlastní omezení a identitu. Obvykle hledá sebe sama ve vztazích spíše než ve vizích a ideálech, jak to činí muž. Nepřekvapuje, že Ježíš zásadně vždy zve ženu k tomu, aby se pozdvihla (a věřila sobě a Bohu v sobě).

Vzestupu ducha, „heroismu“ v mužích se obdivuje, ale nedůvěřuje mu.

Je to doba propustné vlastní identity: má mnohem pružnější pochopení sebe samé – pro dobro i pro zlo. Je otevřena tomu, aby nechala jiné sebe ovlivňovat, měnit a tím i růst. Je také více schopna pochybovat o sobě, i když to není třeba – je zranitelnější. Je více závislá na ostatních, také na Bohu a na „sociální síti“.

**2. období: práce těla a duše (věk 22 – 42)**

Léta spěchu, aktivity a růstu – pravděpodobně si neuvědomuje, že „to vše uchovává ve svém srdci“. Prožívá „znamení odporu“. Láska, odpuštění, ztráta, opouštění se stávají jejími učiteli. Přátelství, manželství, děti, přežití, kariéra, boj, neúspěch/úspěch, nemoc – to vše jí dává své lekce.

Nemůže se ztratit v ideálech, ideologiích, musí se učit z přítomnosti, konkrétna, všedních, obyčejných skutečností, které nemůže ovládat či dokonce pochopit.

Nemá-li lásku, podporu nebo čas pro sebereflexi, stává se prázdnou, povrchní, s malým smyslem pro sebe samu kromě svých povinností a svých několika málo vztahů. Život se pro ni stává pouhým řešením problémů. Je ztracena v drbech a vtípcích, bez základních modelů jednání a bez jeho smyslu. Je uvězněna v těle, bez ducha, neschopna vzestupu.

Zůstane-li tak, stane se z ní sebezničující mladý blázen.

Bouře, která v ní sílí, směřuje k dobru či ke smrti.

**3. období: krize středního věku (věk 42 – 49)**

Normálně nenastává jednorázová dramatická konfrontace s křížem, ale řada konfrontací se sérií malých křížů, které se stupňují. Objevuje se ztráta smyslu, ztráta pochopení smyslu, ztráta uspokojení – společně s novou touhou po celistvosti a bytí sama sebou.

Často je to období nutného hněvu: „Kdo mi bránil v tom být sama sebou?“

Čas nezbytného smutku a přehodnocování. K tomu, aby přežila, potřebuje starou moudrou bábu a pravou spiritualitu.

**4. období: růst síly (věk 50 – 65)**

Afrodíté, vynořující se z moře! Moudrost, přicházející ke své plnosti! Podivuhodné spojení síly, zranitelnosti a pravé moudrosti. Ví, že ví, ale nemůže to vždy lineárně vysvětlit. Velmi ohrožující vůči mužům, protože stoupá tehdy, když on, doufejme, sestupuje!

Silná stará žena a moudrý starý muž jsou univerzálními stereotypy. Jen tak se mohou setkat jako partneři.

Pokud v tomto období není bolest ženy přetvořena v milosrdenství a pochopení, čeká ji tzv. hořknoucí cesta.

Používá-li své nové odpovědi, svoji novou sílu jen pro sebe, stává-li se pouze „myslí“, „vysvětleními“, nebo nejsou-li její rány přetvořeny, pak je zde nebezpečí, že se z ní stane „čarodějnice na koštěti“. Všechny její názory a hněv nesměřují nikam jinam, než k obviňování ostatních a obhajování sebe samé.

Pravým opakem je ovšem „svatý blázen“: milovaná dcera Boží, „žena silná“ z Písma. Může žít s paradoxem a tajemstvím, soucítěním a odpuštěním. Nepotřebuje trestat a obviňovat druhé. Jako zcela zralá žena může vést, být partnerem či následovat – podle toho, co je právě zapotřebí. Dostalo se jí toho všeho. Byla tam.

**Cesta proměny muže**

Na rozdíl od ženy má cesta proměny muže obrácený průběh – začíná etapou růstu, kdy muž k růstu potřebuje dělat a dodržovat sliby, a končí stádiem poklesu, v němž muž potřebuje spočinout v Božích příslibech a být modelem plnosti/svatosti pro ostatní. Ženy naopak ve většině kultur neprocházejí iniciací.

**1. období: heroická cesta hrdiny (věk 1 – 32)**

Nezbytná etapa idealismu: zdravý mladý muž potřebuje zažít zkušenost svojí vlastní síly a možností. V časných „náctinách“, v rané pubertě prožívá svou mužskou iniciaci. K tomu patří nezbytný egocentrismus: není zamilován do Boha, ale do myšlenky být zamilován.

Je, nebo má mu být vlastní povinnost, odpovědnost, tvrdá práce, odložený požitek (odměna, radost), černobílé vidění světa. Projevuje nezralou a potenciálně nebezpečnou spravedlnost, i když je vážně míněna a je šlechetná. Oběť je pro něj důležitější než milosrdenství (Jan Křtitel, mladí světci). Je to tzv. rozhněvaný mladý muž.

Pokud nikdy nepozná zkušenost vlastní síly, dobroty, nebo potenciálu, stává se z něj mladý blázen.

Na vrcholu tohoto období dospívá k poznání vlastní identity: ta obsahuje pochopení vlastních hranic, smysl sebe sama, které odpovídá opuštění sebe sama: „Zrno musí zemřít, jinak zůstane jenom obilným zrnem.“ (Jan 12, 24)

**2. období: krize vlastních omezení (věk 35 – 50)**

Krize středního věku: doba vnitřní ztráty smyslu, někdy doprovázená zhroucením, rozpadnutím se a „vypadnutím“ proto, aby osobnost znovu získala kontrolu nad sebou. Konfrontace s vlastními limity, s paradoxem a s tajemstvím, s křížem. Už obvykle nefungují hrdinská vítězství, a obvykle ani nepomáhají. Potřebuje pokoru, čestnost. Zvolna se objevuje posun od vlastní vlády nad sebou k počátkům Boží vlády nad sebou samým.

Zde začíná stádium poklesu: muž potřebuje spočinout v Božích příslibech a být modelem plnosti/svatosti pro ostatní. Pokud se snaží dále stoupat bez ohledu na svědectví a pozvání, jichž se mu dostalo, stává se z něj mělký a povrchní muž, který nedosáhl cíle.

**3. období: cesta moudrosti (věk 50 – 65)**

Potřebuje duchovní vedení svého směřování, protože pravidla ve svých starých formách už dále nefungují. Toto období charakterizují opouštění, vzdávání se mnohého, důvěra, trpělivost, vydání se, zřeknutí se, soucit, temné noci boje, Abrahamova cesta z toho, co mám, k tomu, co nemám. Konečně je dost jistý k tomu, aby byl nejistý. Nastal čas pro znovuobjevování toho, co je to vítězství a úspěch. Je nutné bolestné předefinování těchto pojmů, oblékání si ducha Kristova velikonočního tajemství. Nemůže dále falšovat modlitbu, ale musí se modlit, aby přežil. Stíny jsou nejen tolerovány, ale přijímány, odpuštěny a viděny jako dar. Zavržený kámen se stal kamenem nárožným (1 Petr 2,7). Sem patří milosrdenství namísto oběti.

Pokud konfrontace nevede k osvícení, jeho zranění se nestanou svatými ranami a jeho cesta se stává roztrpčenou cestou. Stává se z něj negativní a cynický muž, který stále hledá něco, co by obvinil.

V opačném případě ovšem ho můžeme charakterizovat slovy svatý blázen: Boží milovaný syn, zralý (něžný) děd, který může udržet paradoxy pohromadě (v napětí), protože Bůh to v něm koná. Bůh je nakonec ten, který ho řídí, ovládá. Návrat k jednoduchosti, do zahrady. Přechod od odsuzování a snahy o moc a ovládnutí k moudrosti. Být lidský je důležitější než vlastní obraz, úloha, síla, prestiž nebo majetek. Může vést, být partnerem, nebo i následovat, je-li to třeba. On to všechno má.

**Ženská a mužská identita.**

Niekoľko desaťročí identifikujeme problémy s mužskou a ženskou rolou, ktoré stratili presné hranice a obom pohlaviam to spôsobuje značné problémy. Ale ako to zasahuje mužskú a ženskú identitu, ako sami seba vnímajú súčasní muži a súčasné ženy, o tom máme len hmlisté predstavy.

Ženy skôr anticipujú svoj údel a osud ako problém. Paradoxom je, že zostávajú pri konštatovaní, poznaní, energia na tendenciu k zmene stále chýba. A tak sa väčšinová skupina populácie – ženy, stala nositeľkou menšinovej mentality (Z. Bútorová a kol. 1998).

Muži sa dlhodobo predstavovali ako bezproblémová časť populácie v otázkach sebaponímania, ako tí, čo tvoria normy a dávajú pravidlá spoločnosti, v ktorej žijú. Zdá sa, že tento mýtus je pomaly dekonštruovaný. Nevypovedá rozhodne o väčšine príslušníkov mužského pohlavia. Väčšina mužov sa necíti identifikovaná s modelom muža typu macho. Naopak, na feministický tlak verejne začali reagovať ústretovosťou, akceptáciou a adaptáciou. Takto flexibilný tzv. mäkký muž (K. Olechnicki, 1999) sa ale neukázal ako riešenie sporu, naopak, vniesol do problematiky novú štruktúru problémov.

Keď dnes analyzujeme jednotlivé štúdie o rodovej problematike, musíme si všimnúť, že sa aj muži, aj ženy ocitli v difúznej pozícií vo vzťahu k sexuálnym a rodovým danostiam a determináciam.

Je možné konštatovať, že väčšina mužov a väčšina žien nie je identifikovaná so svojou mužskou, resp. ženskou rolou.

Spôsobuje im to vlastne problémy, alebo im je to jedno? Aký význam a miesto má tento problém v spoločenských vedách a aplikovaných vedách?

Pracujeme s týmto problémom v poradenstve pre rodinu, pár a jednotlivca?

To sú otázky, ktoré som si položila, keď som sa bola nútená zaoberať gender problematikou bližšie.

*K definíciam:*

Problém definícií v tejto oblasti spočíva v definičnom poli jednotlivých prístupov: keď do neho akceptujeme biologické, sociálne, eventuálne psychologické determinanty, skonštruujeme inú definíciu, ako keď vychá-dzame z aspektu politického, ekonomického, sociálneho.

Spor o definície ide ešte hlbšie. Otázka stojí, či ide o definíciu konsenzuálnu, teda pomenovávajúcu, na základe dohody, alebo o definíciu významovú, teda takú, ktorá vystihuje podstatu daného javu.

Zdá sa, že dnes nie je možné v tejto oblasti operovať s významovými definíciami. Tento fakt ma prekvapil. Práve v oblasti ženského hnutia som zistila, že sa rezignovalo na biologické a psychologické odlišnosti, aby sa mohli tým účinnejšie hľadať nástroje na nové definovanie rolí pre ženy v politike, ekonomike. Nie som s tým doteraz identifikovaná. Prístup je teda taký:

Pojem sex sa vzťahuje na biologické odlišnosti medzi ženami a mužmi. Tieto sú väščinou nemenné, stále, univerzálne.

Pojem gender - rod sa vzťahuje na spoločensky vykonštruované úlohy, roly a zodpovednosti mužov a žien v danej kultúre, oblasti a lokalite (A. Touwen, 1999). Tieto roly sú ovplyvnené vnímaním a očakávaním pochádzajúcim a ovplyvneným kultúrnymi, politickými, ekonomickými, sociálnymi a náboženskými faktormi, rovnako ako aj právom, spoločenskou triedou, etnikom, individuálnymi a inštitucionálnymi vplyvmi.

Gender - rodové prístupy a vlastnosti sa dajú naučiť, získať, ovplyvniť a meniť.

Kde sa prejavujú rodové odlišnosti:

*\* Sféra sociálna*

Odlišné chápanie sociálnych úloh žien a mužov. Muž sa chápe ako pán domácnosti a živiteľ rodiny.

Žene sa pripisuje úloha opatrovateľky a starostlivosť o domácnosť.

*\* Sféra politická*

Odlišnosť v chápaní a deľbe moci a postavenia. Muži sú zapojení do vyššej národnej politiky, ženy viac pracujú na lokálnej úrovni a v súlade s ich zameraním v domácnosti.

*\* Sféra vzdelávacia*

Rozdielnosti v možnosti vzdelania a očakávaní rodiny v súvislosti s dcé-rami a synmi. Podporuje sa viac vzdelanie chlapcov, dievčatá sa usmerňujú na menej náročné posty.

*\* Sféra ekonomická*

Rozdielnosť v prístupe a možnosti uplatnenia na lukratívnych pozíciach, s možnosťou postupu v kariére a finančnom odmeňovaní. Menšia možnosť získania úverov, pôžičiek a vlastníctva.

V takto definovanom ponímaní majú rodové role pomerne jasné kontúry:

Rola muža: živiteľ rodiny, organizátor spoločnosti, práce i komunít,

Rola ženy: produktívna - výroba tovaru v rodine, alebo v zamestnaní

reprodukčná - rodenie detí a starostlivosť o ne.

práca v komunite - úlohy, vykonávané pre rozvoj komunity.

Z uvedeného je pomerne zreteľne jasné, ako sú ženy v nerovnoprávnom postavení a o čo sa majú usilovať.

Trojitá rola ženy je záťažou, v rámci ktorej si žena sama musí stanovovať priority, pretože nie je možné plnohodnotne obsadiť všetky spomenuté súčasti jej role.

Keďže žene k reprodukčnej funkcii pribudli aj ostatné dve (produktívna a spoločenská), sú už zabudované v jej skúsenosti, nemožno ísť späť. To ukázala aj skúsenosť postsocialistických krajín v priebehu posledných desiatich rokov.

So všetkými týmito poznatkami teda je potrebné uvažovať ako ďalej.

V tomto zmysle aj pojem rod ako základný organizujúci prvok spoločnosti je potrebné brať do úvahy pri všetkých mikro i makrosociálnych úvahách.

Je potrebné si klásť otázky:

• Kto robí čo a s akými zdrojmi

• Kto má prístup k zdrojom, výhodám, príležitostiam

• Kto kontroluje zdroje, výhody a príležitosti?

Rodový a rozvojový prístup (GAD) – predstavuje narastajúce uvedomenie toho, že trvalo udržateľný rozvoj musí zahŕňať plnú a rovnakú účasť mužov a žien. Rozvoj prístupu GAD súvisí s presunom od zvýšenej efektivity pri plnení rozvojových cieľov cez zaradenie žien do rozvojových projektov až po väčšiu rovnosť a zrovnoprávnenie žien s mužmi.

Prístup GAD spočíva na troch hlavných koncepciách:

3. Ako muži, tak aj ženy vytvárajú a udržiavajú spoločnosť a zúčastňujú sa deľby práce. Avšak nemajú z toho rovnaké výhody, ani rovnako netrpia. Preto je potrebné zamerať sa viac na ženy, lebo boli viac znevýhodňované.

4. Ženy a muži sa zúčastňujú spoločenského života rozdielnym spôsobom a často sú činní v rozličných oblastiach spoločnosti, hoci tieto navzájom súvisia. Následkom toho majú rôzne priority a perspektívy. Z dôvodu rodoveho postavenia (funkcií) môžu muži obmedzovať, alebo rozširovať možnosti žien.

5. Rozvoj ovplyvňuje mužov a ženy rozdielne, preto musia byť aj muži aj ženy zaangažovaní na identifikácií problémov a riešení, pretože majú byť podporované záujmy spoločnosti ako celku.

Praktické a strategické rodové záujmy

Praktické potreby sú okamžité a materiálne, vyplývajú z každodenného života, týkajú sa takých vecí ako je domácnosť, životné prostredie, zdravie, bývanie, príjem. Intervencie do tejto sféry môžu zvýšiť záujem žien o riešenie svojich problémov. Nie je tu však priestor na ich vyriešenie.

Strategické záujmy mužov a žien sa týkajú štrukturálnych nerovností, napríklad rozdielov v platoch mužov a žien, vo vzdelávaní a v účasti na rozhodovaní.

Zameranie sa na strategické ciele môže priniesť dlhodobé zlepšenie postavenia žien.

V praxi je užitočné spojiť usilovanie o praktické ciele, ktoré sú dobré ako štartovacie so strategickými, ktoré sú efektívne a systémové. Na zistenie týchto cieľov je potrebný organizovaný prístup k skúmaniu faktorov, súvisiacich s rozdielnym postavením mužov a žien.

**ŽENY**

**Aktuálne postavenie žien na Slovensku:**

Postavenie žien v spoločnosti je dané systémom písaných a nepísaných noriem. Písané normy, právo, sociálne, politické, ekonomické princípy sú v našej spoločnosti paradoxne na oveľa vyššej úrovni, ako ich skutočne uplatňovaná úroveň .

Ženy majú v podstate rovnoprávne postavenie a rovnosť šancí pred zákonom zaručenú. To, že v praxi sú výrazne diskriminované a to aj spôsobmi, ktoré je možné explicitne popísať, aj spôsobmi, ktoré sú podprahové z hľadiska sociálnych analýz sa im dáva takmer za vinu a vzniká tu známa dvojitá väzba, ktorá vytvára začarovaný kruh. Každému kompetentnému účastníkovi tejto diskusie musí byť jasné, že robiť preťaženú a bezmocnú ženu zodpovednou plne za svoju situáciu znamená uzatvoriť kruh tejto reťaze posledným ohnivkom.

Kto je teda zodpovedný, kompetentný, kto má v rukách silu a moc pohnúť osudom ženy v reálnom živote?

V súčasnosti sa darí zainteresovaným spoločenským vedcom pomerne zhodne konštatovať, že to, čo je potrebné zmeniť je **verejný diskurz.**

Rodovo podmienený pohľad na svet, na základné piliere usporiadania spoločnosti, na ústredné ľudské hodnoty, na manželstvo, materstvo, sexualitu, na problematiku práce, vzdelávanie, vedu, na politiku, právo, média to všetko sa vo väčšine západných demokracií stalo normálnou štandardnou súčasťou verejnej diskusie aj vzdelávacích osnov.

Na Slovensku rodová citlivosť zatiaľ nemá širšie zázemie. Je obmedzená na enklávy, ktoré sa iba pomaly rozširujú a prepájajú. Stav verejnej diskusie je však veľmi neuspokojivý a záleží skutočne na každom z nás a v tomto zmysle aj na ženách, pretože existujúca reflexia v masmédiach a iných verejných prostriedkoch skôr posilňuje rodové stereotypy na Slovensku, ktoré majú pre ženy katastrofálnu polohu.

Ilustráciou stavu môže byť domáce násilie, zvlášť násilie páchané na ženách a deťoch ženského pohlavia.

Tento problém sa najčastejšie vníma ako súkromný problém, do ktorého by nemal nikto zasahovať, lebo rodina je výsostným teritóriom dvoch indivíduí – manželov. Ženy však tvoria 90-95% obetí domáceho násilia. Ak im nikto v ich súkromnom teritóriu nepomôže stávajú sa obeťami hrubšieho a brutálnejšieho násilia.

Odborníci žiadajú, aby násilie v rodine bolo považované za problém celej spoločnosti a aby sme mali v dohľadnej dobe vypracovaný funkčný mechanizmus na ochranu žien a detí.

Ak sa má zlepšiť kvalita života na Slovensku, ak sa majú odstrániť prvky diskriminácie v prístupe k ženám vo sfére práce, ak sa má zvýšiť participácia žien na verejnom živote, ak sa má obmedzovať domáce násilie, páchané na ženách, je potrebné najskôr rozvinúť o týchto témach verejnú debatu.

Ide totiž o zásadné zmeny v systéme hodnôt a vzorcov správania žien a mužov a tie možno dosiahnuť len kultiváciou rodovej citlivosti širokej verejnosti.

IDENTITA ŽENY na Slovensku nie je určite zhodná s identitou ženy, ktorá je modelovým cieľom hnutia za rovnosť šancí pre mužov a ženy. Žena na Slovensku je poväčšine stotožnená, identifikovaná so svojou rolou, ktorá je jako sme spomenuli, trojjediná. Preto ani nemá mnoho času, sily a šancí starať sa o svoju novú žiadúcu identitu.

Aká je modelová identita ženy?

Akceptuje svoje biologické určenie. Akceptuje tiež svoje psychologické danosti a z toho vyplývajúce konzekvencie. Aktívne artikuluje svoje miesto na svete, očakávania, hodnoty. Váži si seba, rovnako ako iných.

Sociobiológia a psychológia nachádzajú občas falošné argumenty nato, prečo je žena dobrou opatrovateľkou, ošetrovateľkou, poradkyňou a prečo nie je optimálnym generálnym riaditeľom plynárenského priemyslu, či energetiky

Keď sa bližšie pozrieme na odlišností, vyplývajúce z odlišnej sexuálnej príslušnosti u detí, ako ich popísali Piaget, či Wilson (viď Empatia č. 3/95) nikde nenájdeme také, ktoré by vypovedali, že žena nemôže byť dobrý manažer, prezident, alebo predseda vlády.

Keď čítame tieto materiály pozorne a nezaujate, získame informácie pre to, v čom môže byť žena lepšie, či muž efektívnejší, ale žiadne negatívne a diskrimačné postoje sa nimi nedajú legitimizovať.

Ženy majú v rukách všetky teoretické argumenty pre to, že môžu žiť rovnocenne s mužmi.

Všetky sociologické výskumy, ktoré u nás boli realizované v priebehu posledných desať rokov (Rosová 1995, Bútorová a kol. 1996, Focus 1997, Guráň, Filadelfiová 1997, Bútorová a kol.1998, atď.) vypovedajú o tom, že čo chýba hlavne, je postoj žien, rozhodnutie a vôľa zasadiť sa za svoje postavenie, svoje práva. Je paradoxné, že v niektorých smeroch sú za rovnocennosť príležitostí pre ženy, napr. v práci, skôr muži (53%), kdežto ženy len 47%.

Práve tieto problémy, kotviace hlboko v problémoch s identitou u slo-venských žien, ktorej internalizovaná podoba je stará stáročia a len na povrch narušená deformovanými princípmi emancipácie, podľa ktorých mala žiť posledných štyridsať rokov.

Ťažká ovplyvniteľnosť hlbokých štruktúr vedomia je ďalším zdrojom súčasného stavu difúznej identity (máme na mysli, že každá si vyberie z identity ten kúsok, ktorý je najbližší jej kulturálnym vzorcom a ostatné spektrum štruktúry identity ignoruje). Výskumy upozorňujú na rozdiely medzi vidieckými a mestkými ženami v jednotlivých rovinách uvažovania a rozhodovania, na Slovensku, čo je v informačnej dobe práve ilustráciou zotrvačnosti historických štruktúr vedomia.

Problém je, že sú vychovávateľkami novej generácie žien, takže hrozí opakovanie sociálnych modelov do nekonečna.

Preto je nevyhnutné, aby sa potrebné kritické množstvo slovenských žien zmobilizovalo a začalo aktívne pracovať na zmene tohoto stavu.

Tie, ktoré samé nemajú energiu, záujem, či chuť, môžu pomôcť žičlivým, podporným postojom ku tým kolegyniam, ktoré sa vyberú na cestu k obsadzovaniu mužských teritórií, získavaniu moci a prostriedkov. Nebudú im závidieť viditeľnosť a status, nebudú ich ťahať za nohy dolu, ale uvedomia si že ide o nové ”my” súčasnej ženy.

Je možné poslať do akcie dcéry, ale je možné začať aj na dôchodku.

Je potrebné veľa hlasov, aby sme zmenili verejný diskurz, ak sa rozhodneme vôbec ho meniť.

V súčasnej ekonomickej a politickej situácii je u nás zvlášť vhodná klíma pre pasivitu. Ale nie je pre ňu dôvod, pretože situácia dopadá znova ťažšie na ženy ako na mužov.

Je paradoxné, že takmer každá žena je za zmenu, ale väčšina ju očakáva bez svojej účasti, alebo dokonca od mužov.

Okrem vstupu dynamických, suverénnych žien na verejnú scénu, podporovaných dostatočne silným zázemím z vlastných radov, je nevyhnutné, aby sa odtabuizovali socikultúrne bariéry, ktoré bránia tomu, aby sa problematika vzťahov ľudí odlišného pohlavia stala témou politického diskurzu. Súčasná vládna koalícia má niečo v tomto zmysle vo vládnom programe, ale jeho realizáciu si musíme vyvzdorovať.

Zostáva len otázka, ktoré to budú, čo vytvoria potrebné kritické množstvo rozhodnutých.

My vieme, že začať treba od seba, aj, že je to pre nás, naše deti a vnučky, ale aj pre mužských členov spoločnosti, pretože takýto proces zrovnoprávňovania v praxi uvoľní veľa konštruktívnej sociálnej energie.

**Identita muža**

Komplikované postavenie muža, ktoré spochybnilo jeho identifikáciu s tradičným modelom muža s jeho tradičnými atribútmi, bolo spôsobené niekoľkými faktormi historického vývinu. Od 60-tych rokov tohoto storočia, kedy došlo k zásadnému predefinovaniu významu a role ženy v spoločnosti prechádza identita muža fascinujúcim procesom premeny.

Muži by chceli byť, prirodzene, mužskí, ale zoči-voči silnému feministickému tlaku nevedia ako to urobiť. Tradičné atribúty muža sú zosmiešňované, alebo označované za reakčné, neužitočné a nebezpečné. V tejto situácii zatiaľ muži našli dve krajné cesty: hypermužnosť typu A. Schwarzenegger, hoci je isté, že to nebude cesta k masovému nasledovaniu a cestu prispôsobenia, zjemnenia, priblíženia k ženám, v snahe naplniť ich očakávania. Ani títo sa nikomu nezavďačili. Nielen, že sú vysmievaní a opovrhovaní mužmi, ako zradcovia a karikatúry, ale ani ženy nimi nie sú nadšené, nie sú imponujúci (aby sme si pripomenuli termín dr. Plzáka), príťažliví a chýbajú im práve atribúty muža – sila, opora.

K tomuto procesu prispel technologický rozvoj, ktorý urobil z muža továrenského robotníka, kde strácal tradičné mužské cnosti, jako sila, odvaha v monotónnej práci. Zároveň bol vzdialený od rodiny a nemohol vychovávať svojich synov, ako farmár, či lovec predtým.

Výsledkom bola generácia mužov, ktorá vyrástla prakticky bez otcovskej výchovy a práve táto sa stretla s feminizmom.

Prvá vlna emancipačného hnutia vybojovala rovnosť pohlaví v oblasti práva, dala ženám možnosť účasti na verejnom a politickom živote. Ženy však zostali často v očiach mužov tvormi druhej kategórie. Až druhá vlna feministického hnutia bola schopná zmeniť chápanie ženskej a mužskej role. Ženy napokon uverili, že sú rovnako dobré ako muž. Čo je dôležité, mnohí muži túto definíciu akceptovali a začali vnímať ženy ako partnerov. Tým však nastali problémy pre mužskú identitu.

Črty sociálnej funkcie pohlavia ženy a muža sú od seba navzájom závislé a obrátené. Keď feminizmus spochybnil ženskú rolu, muži zareagovali a výsledná situácia je zmätená. Kým pôvodne muži boli definovaní jako dominujúci, aktívní a nezávislí, ženy jako pasívne, podliehajúce a závislé, v súčasnosti ašpirujú obidve pohlavia na mužské denotáty. A to nejde. Obidve pohlavia nemôžu byť dominantné, aktívne a nezávislé, ak má ľudský rod uchovať svoju existenciu.

Mužské prvky sa ale stali aj samé osebe v informatívnom veku nefunkčnými. Muži typu terminátora sú komickí a zbytoční. Navyše tento model mužov stresuje, pretože je pre väčšinu nedosiahnuteľný. Pre spolužitie so ženami je nebezpečný, lebo má v sebe zabudovaný anti ženský prvok (muž nesmie byť baba) a hrozí násilím voči ženám.

Tzv.nový muž, mäkký, ktorý bol zaregistrovaný v sedemdesiatych rokoch, bol spočiatku ženami vrelo vítaný, ale po čase sa stal ich vzťah ambivalentným. Je to muž, ktorý rezignuje na tradičné privilégia muža, uznáva ženy a je ochotný venovať sa rodine, deťom, žene. Pokúša sa byť neagresívny, jemný a rozvážny (Badinterová 1998). A predsa je to muž zbavený vnútornej štruktúry, pociťuje problémy pri rozhodovaní, určovaní hraníc, títo milí, citliví muži nie sú ani šťastní. Zdá sa, že sa nepodarila časť tohoto experimentu. Muži správne prijali ženský rozmer vlastnej bytosti, ale nesprávne odvrhli tradičnú mužnosť. Veď ženy odjakživa túžili po mocných ramenách a horúcom srdci, keď to bude obohatené o rozmer vnímavej duše, čo už by si mohli priať? Otázka je, ako sa muži rozídu so strachom zo zodpovednosti a slabosťou, ktorá sa im dostáva do výbavy aj výchovou ženami.

V súčasnosti už vznikli terapie, v ktorej sa má muž spojiť s divochom v sebe, odhaliť svoju mužskú podstatu, pretože vo svete žien na to stratil príležitosť a tým zostáva nešťastnou, nenaplnenou bytosťou.

Pravdepodobne neexistuje jedna cesta k mužskosti: Každý muž musí nájsť vlastnú cestu k dospelosti. K tomu potrebuje, aby sa aktívne stretol s identifikáciou s tradičným a moderným modelom muža a vybral si. Je možný istý optimálny modus vivendi ako kombinácia tradičných a nových prvkov tak, aby muž nestratil podstatu a atraktivitu pre druhé pohlavie.

V praxi stretávame slovenských rambov a slovenských mäkkých mužov, množstvo variantov medzi nimi, ktorí sa usilujú, alebo aj neusilujú vyjsť so svetom žien. Nevedia presne, kto sú, často o to viac trvajú na svojom, aby sa neprezradili.

Tí, čo sa úprimne snažia prispôsobiť ženám to tiež nemajú ľahké, lebo ženy presne tiež nevedia kto sú a čo by presne chceli.

Ale aj pri tejto komplikovanej situácii nám nezostáva nič iné, len vydržať a urýchliť proces prechodu k druhej feministickej vlne- k zmenám vo vedomí.

*J. Kusá*

\* \* \*

*Aj biedna ťava unesie náklad mnohých oslov.*

*Goethe*

*Šťastná žena je ako kamenný múr, ktorý nič nemôže zvaliť.*

*Premčad*

**ODBORNÉ ČLÁNKY**

**Muž a žena v dnešnej kultúre**

Terézia Lenczová  
  
Muž a žena sú dvojakou podobou človeka, dva póly, ktoré sa priťahujú, aby sa dopĺňali a vzájomne obohacovali do plnosti bohatstva ľudskej osoby, a ktoré sa pre svoju "inakosť" potrebujú navzájom aj dištancovať, aby si zachovali vlastnú identitu. Muž sám a žena sama nie sú človekom v plnosti a preto v každom z nich je čosi z toho druhého. Nie sú teda oddelené dva rôzne svety. To je vlastne aj podmienka, aby boli schopní spolu komunikovať a vzájomne sa porozumieť.   
  
Ciele tejto prednášky:  
- Umožniť mladým ľuďom, aby si uvedomili bohatstvo, ktorým disponuje človek   
- Podporiť u mladých ľudí akceptáciu ich vlastnej ženskosti, mužskosti  
- Viesť mladých, aby s úctou a chápavo vnímali druhé pohlavie ako človeka  
- Pomáhať mladým prekonať určité deformácie v pohľade na príslušníkov druhého pohlavia, získané v rodine (staré rodové stereotypy), v masmédiách (nové rodové stereotypy, ktoré vznikajú často ako kyvadlový efekt na staré a odmietaním tradičných či klasických hodnôt niekedy "vylievajú vaničku aj s dieťaťom")  
- Motivovať k práci na svojej osobnosti  
- Zreálniť očakávania od príslušníkov/príslušníčky druhého pohlavia  
  
**1: Žena a muž ako človek**  
Jeden psychológ povedal: za posledných 40 tisíc rokov sa človek vo svojej osobnostnej štruktúre a povahe nezmenil.  
  
**1.1:** V pohľade na osobnostné bohatstvo človeka si poslúžime metodickým inštrumentáriom pojmu "ľudský potenciál".  
Koncom 80. rokov sa stretávala skupina odborníkov z Brna, Prahy a Bratislavy pod vedením prof. Martina Potúčka, aby rozvíjala metódy, ako uchopiť bohatstvo človeka prostredníctvom spoločenských vied za účelom zdokonalenia nástrojov vedeckej analýzy a určitej prognózy sociálneho rozvoja. My tento pojem použijeme v diskusiách na popis a analýzu aj prognózu rozvojových možností a potrieb človeka ako spoločenskej bytosti.  
  
Čo sa chápe pod pojmom ľudský potenciál?  
Človek je vybavený okrem zmyslov, fyzických, duševných a duchovných rozmerov svojej osobnosti mnohými rozvojovými dispozíciami, ktoré mu umožňujú - za jeho aktívnej súčinnosti - dosiahnuť určitú mieru plnosti života a stať sa aktívnou súčasťou širšieho ľudského spoločenstva (komunity).  
  
**Štruktúra ľudského potenciálu:**  
  
1. Potenciál poznávací (kognitívny)  
2. Potenciál hodnotovo-integračný  
3. Potenciál duchovno-regulačný  
4. Potenciál pracovno-tvorivý  
5. Potenciál zdravia   
6. Potenciál participačný  
  
Ad 1/ Význam poznávania pre rozvoj osobnosti človeka   
Poznanie je sila, ktorá má a môže viesť ku zmene človeka a motivovať ho k činnosti.  
Poznanie nie je viazané iba na intelektuálne schopnosti. Človek môže poznávať aj prostredníctvom vnímania umenia, ako hovorí vo svojich Literárnych esejách básnik Milan Rúfus. Druhého človeka môžeme lepšie poznať, keď ho máme radi, teda láska zdokonaľuje poznanie, lebo vidí zvnútra, vidí aj neviditeľné skutočnosti. Poznávame teda aj láskou. Skutočnosti, ktoré človeka presahujú, sme schopní poznávať vierou, ktorá v sebe zahŕňa akceptovanie a lásku voči človeka presahujúcej duchovnej skutočnosti.   
Existuje aj tzv. sociálna inteligencia (Eduard Bakalář), do ktorej patrí znalosť ľudí, ľudskej povahy, ľudských potrieb, motívov a slabostí. Sociálna inteligencia obsahuje komunikačné schopnosti, schopnosť predvídať konanie druhých ľudí, schopnosť rozpoznať lož od pravdy a pretvárku, schopnosť vcítiť sa do vnútorného stavu druhého človeka. Všímavosť a pamäť na udalosti, tváre ľudí a ich mená a správanie sa, znalosť prirodzenosti človeka, vnímavosť na to, čo ľuďmi hýbe.  
V dejinách ľudstva z 1000 najvýznamnejších objavov a vynálezov boli v 992 prípadoch muži, v 8 prípadoch ženy. História pozná 15 najväčších znalcov ľudskej povahy a človeka a sú to muži (Šalamún, Sokrates, Kristus, Augustín, Machiavelli, Shakespeare, Dostojevskij, Jung, Fromm ai.). Napriek tomu ženská sociálna inteligencia je považovaná odborníkmi z oblasti psychológie za vyššiu ako je sociálna inteligencia mužov. Ad 2 - 3/ Prostredníctvom hodnôt vyjadruje človek svoj vzťah k niečomu, čo je reálnou súčasťou jeho života. Latinský pôvod podstatného mena "valor" a slovesa "valere" naznačujú význam slova hodnota v zmysle kvalitatívnom, t.j. niečo, čo je hodné realizácie a naplnenia (Hrehová Helena). Hodnota určuje tri základné významy:  
Ekonomický - vyjadruje vzťah k veciam, ktoré zabezpečujú život  
Etický - zabezpečuje vzťahy a pozdvihuje ducha (cnosti, vlastnosti)  
Ontologický, bytostný význam - poukazuje na hodnosť, kvalitu, uznanie, ktoré si nejaký človek či vec zaslúžia pre ňu/neho samého.  
  
**Hodnoty môžu mať tri stupne:**  
Hodnoty relatívne (krátkodobé, slúžia na spríjemnenie života)  
hodnoty morálne (robia človeka ušľachtilým, čestným)  
hodnoty absolútne, človeka presahujúce (tie, ktoré vníma svedomie človeka, presahujú každodenný obzor človeka - Boh, jeho videnie dobra a zla)   
  
Čo integruje, zjednocuje osobnosť človeka?  
Človek je integrovanou osobnosťou, ak si buduje systém hodnôt, od ktorých odvodzuje svoje rozhodnutia.  
Človek je integrovanou osobnosťou, ak rešpektuje svoje svedomie a cibrí si ho poznávaním pravdy o živote človeka a otvorenosťou načúvať múdrosti druhých ľudí.   
Človek je integrovanou osobnosťou, ak dokáže prijať hranice svojich možností a ak si dokáže klásť reálne ciele a ich aj realizovať.   
Človek je integrovanou osobnosťou, ak dokáže uznať skutočnosti, ktoré presahujú obzor človeka a vyvodiť z toho poznania dôsledky pre svoje správanie sa.   
  
*Otázky pre diskusiu:*   
Čo je to svedomie? Akú má funkciu? Ako ho vy vnímate v sebe? Slúži vám ako regulátor správania?   
  
Ad 4/ - 6/ Priblížiť deťom a mladým ľuďom hodnotu práce, tvorivosti, zdravia a účasti na správe vecí verejných prostredníctvom diskusie na základe nižšie uvedených otázok môže obohatiť pohľad cez zorný uhol zmyslu života:  
  
**2: Potreba zmyslu života**   
V súvislosti s potenciálom rozvoja človeka ako celostnej osobnosti je veľmi vhodné hovoriť s mladými o zmysle života, o plnosti života, o sebarealizácii, o cieľoch, o motivácii pre ich realizáciu, o pripravenosti v mene ich realizácie čosi aj vynaložiť či stratiť.   
Je to téma stará ako ľudstvo samo.   
  
*Typy otázok:* · V čom spočíva plnosť života, sebarealizácia, šťastie človeka?  
- V bohatstve, v naplnení fyzických a duševných potrieb v najvyššej miere?  
- V sláve - to znamená, že človek v niečom (v jednej veci stačí? Alebo ašpirujem na viac?) prevyšuje priemer svojho okolia a je tak známy veľa ľuďom, všetkým súčasníkom?  
- V tom, že veľa ľudí si ho váži, majú ho radi?  
- V tom, že dokáže veľa ľudí potešiť, obšťastniť, rozdáva lásku?  
  
Myslíte, že v rôznych obdobiach života človek na tieto otázky odpovedá rovnako? Alebo rôzne? Prečo? Rôznia sa odpovede žien a odpovede mužov? Prečo asi? V čom?  
  
· Pretrvá niečo, aj keď stratím zdravie, blízkych? Keď neuznávajú moju prácu?   
· Dokázali by ste robiť prácu, ktorá pre nikoho nie je osožná (príklad) a nezanechá po sebe žiadnu stopu? Keby Vám za to dobre zaplatili? Keby vám ju nanútili? Čo by to pre vás znamenalo?  
· Predstavte si, že by vašim najvyšším životným cieľom bolo vyniknúť v práci?  
· Považujete za vhodné sa v živote upnúť na jediný cieľ? Aké to má výhody, aké nevýhody?  
· Viete sa vcítiť do situácie politika, o ktorom všetci všetko vedia, ktorého všetci môžu kritizovať, ktorého snahu ľudia nedokážu a ani nechcú oceniť? Čo by vás motivovalo robiť niečo užitočného pre druhých ľudí?  
· Čo podľa vás môže podržať človeka, aby nestratil záujem žiť: keď stratí zdravie, možnosť pohybu, dobré meno na verejnosti, keď stratí slobodu, keď stratí tých blízkych ľudí, ktorých má rád?  
  
**3: Identita muža a ženy** Žijeme v určitom kultúrnom prostredí, ktoré má svoje duchovné hodnoty, svoje pravidlá hry pre správanie ľudí jednotlivo aj v ich vzájomných vzťahoch, vo vzťahoch mužov a žien, rodičov a detí. Z čoho to všetko vzniklo?  
**Čo sú to stereotypy?** V správaní jednotlivcov vždy vznikali a vznikajú určité kultúrne, nábožensky, ekonomicky, politicky a inak podmienené zaužívané a očakávané formy a obsahy správania. Slúžia a v určitej miere podporujú stabilizáciu v správaní a v tvorbe a využívaní životných podmienok (Terézia Lenczová). Spoločenskou komunikáciou sa prenášajú do celospoločenských rozmerov, čo podporuje a zvyšuje ich určitú zotrvačnosť. Dosiaľ sme ich zahŕňali pod pojmy národné, etnické, náboženské tradície, zvyky, rituály. Ako také sa dedili z generácie na generáciu. Poväčšine zohrávali svojim stabilizujúcim účinkom obohacujúcu a funkčnú kultúrnu rolu.  
Vo vzťahoch muža a ženy, medzi rodičmi a deťmi, medzi občanmi rôznych národov a kultúr sú tieto stabilizované prejavy správania hodnotené v súčasnosti skôr kriticky, v mene a z pozície súčasných demokratických princípov, individuálnej slobody, tolerancie odlišných životných štýlov a názorov. V tomto zmysle sa ujal pojem stereotypy a osobitne kriticky sa vnímajú vo vnútro rodinných vzťahoch, najmä vzťahoch žien a mužov, v ich mikro- aj makrorozmere.  
  
Popri určitých stabilizovaných a stabilizujúcich prvkoch vo vzťahoch žien a mužov je pre ľudské dejiny typická aj zmena.   
  
Za všetkými zmenami počas histórie ľudstva, v tom aj za zmenami v chápaní pozície a vzťahov mužov a žien v rodine a spoločnosti, je vždy veľa skutočností, ktoré sa nemenia, ktoré tvoria kontinuum rodinných vzťahov. Ide o to, tieto relatívne nemenné, podstatné skutočnosti rozpoznať, pomenovať a odlíšiť od premenlivých, menej dôležitých.  
  
**Stabilné a premenlivé u muža a ženy.**  
  
Jednou z podstatných, stabilizujúcich skutočností vo vzťahoch žien a mužov je   
  
- komplementarita (vzájomné dopĺňanie sa ) ich osobnostnej identity,  
- spoločná realizácia poslania "byť človekom", čo však predpokladá spoluprácu a spoločný dialóg,   
- ich psychická a biologická rozdielnosť a potreba slobodného priestoru pre možnosť "byť sebou",  
- ich podobnosť v ich človečenstve, (ich povinnosť budovať svoju osobnosť, hľadať a nachádzať svoje miesto v rodine, v spoločenských skupinách, v zodpovednosti za širšie spoločenstvo, ich zraniteľnosť, právo na slobodu, na informácie ai.)  
  
Premenlivé:  
  
- Podmienky a osobná pripravenosť žien a mužov v daných spoločenských pomeroch realizovať svoje roly v rodine a v spoločnosti,  
- vonkajší priestor pre vzájomnú spoluprácu, priestor pre výkon svojich úloh a miera slobody pre osobnú voľbu životných stratégií, najmä u žien. A iné.  
  
**3.1: Identita ženy:**  
  
V čom je žena iná, v čom spočíva jej identita? "Ženskosť uskutočňuje "ľudské" rovnako ako mužskosť, no každé iným, harmonicky sa dopĺňajúcim spôsobom... Nejde o nejakú statickú rovnosť, ale ani o konfliktný rozdiel... V pretváraní tváre zeme majú muži a ženy rovnakú zodpovednosť.... Vďaka psychickým, fyziologickým a citovým danostiam žena ako matka je orientačným bodom dieťaťu na jeho životnej ceste, ako partnerka je darom partnerovi, ako pracovníčka má schopnosť spájať intelekt a cit, "vidieť srdcom", čím napomáha budovanie ľudsky bohatších ekonomických, politických a sociálnych štruktúr" (Ján Pavol II.: Vďaka ti, žena, za to, že si žena, List ženám do Pekingu, rok 1995)  
  
*Otázky pre dievčatá a chlapcov:*  
  
- Ako vnímate prívlastky: Žena - slabšie pohlavie? Nežné pohlavie? "sedí nám" toto hodnotenie?  
- V čom vidia súčasné dievčatá svoju najzaujímavejšiu a najatraktívnejšiu rolu, svoje úlohy?  
- Aké sú ich ciele? Od čoho závisí, aké ciele si dievčatá stavajú? Ako tieto ciele vidia chlapci?   
- V čom spočíva dôstojnosť ženy?  
  
Tieto otázky sú veľmi dôležité aj pre chlapcov, aj pre dievčatá. Ich čestné a informované zodpovedanie je podmienkou pre nový dialóg žien a mužov v súčasnej kultúre.  
  
**Ľudské práva žien** Žena je človek a tým je povedané skoro všetko. Jej špecifická a nenahraditeľná úloha nositeľky života jej vymedzuje určité osobitné postavenie v rodine a spoločnosti, ktoré je prameňom jej ľudských ženských práv.  
"Špecifické práva žien vyplývajú z toho, že ženy sú rovnocenným partnerom mužov, nie muži v sukniach, sú nositeľky života, tmel rodiny, ničím nenahraditeľný ženský prvok v ľudstve. To nie sú privilégiá, ale vyrovnávanie šancí pri plnení ich špecifických funkcií (podobne ako práva znevýhodnených národnostných menšín alebo zdravotne postihnutých občanov). Ženy chcú mať rovnosť šancí s mužmi pre plnenie svojich špecifických úloh" (podľa prednášky prof. Kusého o ľudských právach žien).  
Intenzita angažovanosti žien za nový život, za budúcnosť spoločnosti je priamo závislá od úcty k životu v danej spoločnosti, od angažovanosti mužov za nový život.  
  
**Niektoré koncepcie vnímania ženy:**  
  
**Naša skúsenosť z komunizmu:**  
  
Komunistická ideológia predstavovala ženu, ktorá dokáže všetko, čo dokáže muž. Mierou jej schopností bol teda muž.  
Žena mala zvládnuť tri životné rozvojové stratégie - rodinu, zamestnanie, politickú angažovanosť skoro súbežne, za hlavnú z nich sa považovala pracovná angažovanosť.  
Táto jednostrannosť neumožňovala ženám slobodne si zvoliť postupnosť životných stratégií podľa svojich a rodinných potrieb. Nerešpektovala špecifiká rôznych fáz rodinného cyklu a úlohu žien v nich. Viedla k preťaženiu žien na jednej strane, čiastočne však viedla k zmene správania aspoň časti mužov v prospech väčšej účasti na domácich prácach a povinnostiach.  
  
**Feministické hnutie**   
  
- Feministické hnutie je odpoveďou na spôsob "kyvadlového efektu" na neriešené problémy žien, ktoré vďaka vzdelaniu a volebnému právu logicky požadovali zmenu svojej pozície v spoločnosti a tým aj v rodine. Feministické hnutie vzniklo v USA a Anglicku, svoju najvýraznejšiu dynamiku nadobudlo v 60. rokoch minulého storočia. Poukazuje na to, že tradičný obraz ženy v spoločnosti a tradične definované roly ženy sa musia korigovať  
Hlavná požiadavka feminizmu: aby ženy mohli svoju rolu v spoločnosti definovať samy a nezávisle od mužov.  
  
**Tri prístupy feminizmu k identite ženy:**  
  
- Dané sociálne rozdiely medzi mužským a ženským pohlavím nie sú podmienené biologicky, ale sú výsledkom socio-kultúrnych názorov a predsudkov. Napr. že sa dievča cíti ženou, je dané jeho vnímaním v prostredí, kde žije, očakávaniami, ktoré sú na dievča kladené - čím sa vytvárajú tzv. rodové stereotypy. Málo sa však hovorí, čo je optimálne pri výchove dievčat a pri výchove chlapcov k ich životným rolám, naznačeným ich biologickým, psychickým a genetickým vybavením.  
  
- Časť feministického hnutia pripúšťa biologické a mentálne rozdiely medzi mužským a ženským pohlavím, avšak zdôrazňuje rovnocennosť obidvoch pohlaví. Nezdôrazňuje potrebu vzájomnej spolupráce mužov a žien, skôr podporuje vytváranie ženskej subkultúry vo vede, výskume, v politike ai. Rozvinula pomerne bohatú literatúru feministickej psychológie, sociológie, pedagogiky, biológie a antropológie.  
  
- Radikálna časť feministického hnutia vyzdvihuje biologické a psychické prednosti ženského pohlavia a obžalúva mužov, že oni dosiaľ nedovolili ženám plne využiť ich špecifické schopnosti. Žiada účasť žien na moci, na rozhodovaní - v rodine, v zamestnaní, v spoločnosti.   
  
Táto skupina argumentuje tým, že:  
  
- ženy sú odolnejšie voči chorobám a psychickým poruchám, ich neurózy zapríčiňujú hlavne muži,   
- ženy, hoci sú citlivejšie, znášajú duševné a telesné bolesti zdatnejšie  
- ženy majú vyššie životné očakávania,  
- ich vnímanie má súhrnný, globálny charakter, čo im umožňuje celostný pohľad na situácie a realistickejšie ich posúdenie,  
- ženy sú flexibilnejšie v spoločenských zmenách,  
(podľa prof. Vladimíra Perichtu).  
  
Z týchto porovnaní sa odvodzuje, že ženám patrí vedúca úloha v spoločnosti - z dôvodov spravodlivosti za minulosť a z dôvodov ich lepších schopností - niečo na spôsob matriarchátu.   
  
Iný pohľad na ženu poskytuje citát z knihy feministickej autorky Betty Fredan: Druhý krok:  
"My, ženy, sme sa vydali na cestu "do mužského". Teraz tu máme mnoho silných, sebavedomých žien, ktoré sú rozhodné a idú za svojim cieľom. To je úžasné. Ale akosi to ešte nie je všetko. Musí existovať ešte druhé štádium: cesta späť, k pravej, hlbokej ženskosti " - "bez toho, aby sme sa vzdali vecí, ktoré sme sa na predchádzajúcej ceste naučili" dodáva Robert Rohr.  
  
Zhrnieme slovami V. Perichtu: "Rola ženy v súčasnej spoločnosti je neustálená, neistá a labilná. Stereotypná rola ženy je málo aktuálna a stala sa do istej miery dysfunkčnou. Modely, s ktorými sa mladá žena môže identifikovať, sú v pluralitnej spoločnosti plnej kontrastov tak rozmanité a rozdielne, že viac mýlia ako pomáhajú nájsť vlastnú identitu a vlastnú rolu." ( Vladimír Perichta)  
  
**3.2: Identita muža:**  
  
Vzájomné dopĺňanie sa muža a ženy zákonite spôsobuje, že so zmenami v rolách, v správaní sa, v pozícii žien nastávajú zmeny aj v rolách a postavení a správaní sa mužov. Každý z týchto spoločenských procesov môže mať svoje špecifické (primárne a vedľajšie) príčiny, avšak podstatnou príčinou je vzájomné sa bezprostredné ovplyvňovanie sa sveta žien a sveta mužov.  
Za primárnu príčinu zmeny v postojoch mužov považuje americký spisovateľ Róbert Rohr priemyselnú revolúciu, ktorá vyvolala prechodnú, ale výraznú absenciu otca v rodine. "Muži zakúšajú neidentifikáciu s otcom. Po priemyselnej revolúcii muži opustili domov a išli do fabriky, do kancelárie. K tomuto svetu ich synovia nemali žiadny prístup. Tu vzťah otec a syn veľmi utrpel - s vážnymi dôsledkami na formáciu synov a dcér ako budúcich otcov a matky.   
Takto sa v dušiach mnohých mužov, v ktorých svete ich otec už nebol prítomný, aby im dával dôležitosť a hodnotu, sebadôveru a uznanie, vytvorilo z čias detstva vákuum a v ňom sa usídlili:  
nedôvera voči vlastnej mužskosti,  
nedôvera voči otcovi,  
nedôvera voči autorite,  
strach pred vlastnou sexualitou.  
Autor porovnáva našu civilizáciu s africkou kultúrou: "14 roční Afričania majú", podľa neho, "akýsi druh :sebavedomia a istoty, ktoré v našej spoločnosti nenachádzam u väčšiny tridsiatnikov".   
  
(podľa R.R. 18)  
  
Muži sa vzájomne stretávajú, očividne sa pokúšajú dostať jeden od druhého to, čo nikdy nedostali od svojich otcov: mužskú energiu... Rôzne cesty ako získať energiu a čas iných mužov, úplne pustoší rodinný život. /R.R. s. 20)  
  
Obraz otca je často filtrovaný cez matkinu interpretáciu ... Veľa mužov získalo predstavu o mužskej energii len cez oči svojej matky: "Otec je nemožný a neschopný!  
  
Vezmite im peniaze, sex a moc - a väčšina mužov tejto zeme stratí akúkoľvek životnú motiváciu (R. R. s. 15)  
  
Mnoho žien si praje muža, ktorý im rozumie, ktorý je niekedy aj mäkký a slabý, s ktorým sa môžu rozprávať. Toto je nová sloboda ... sloboda k citu... Muži okrem citlivosti a vľúdnosti však potrebujú dostatok energie, cieľavedomosti, ktorá by ich posúvala dopredu, rozhodnosť a autoritu. (R. R. s. 20)  
  
Muži sa vzájomne stretávajú, očividne sa pokúšajú dostať jeden od druhého to, čo nikdy nedostali od svojich otcov: mužskú energiu... Rôzne cesty ako získať energiu a čas iných mužov, úplne pustoší rodinný život. /R.R. s. 20)  
  
Obraz otca je často filtrovaný cez matkinu interpretáciu ... Veľa mužov získalo predstavu o mužskej energii len cez oči svojej matky: "Otec je nemožný a neschopný!  
  
Vezmite im peniaze, sex a moc - a väčšina mužov tejto zeme stratí akúkoľvek životnú motiváciu (R. R. s. 15)  
  
Mnoho žien si praje muža, ktorý im rozumie, ktorý je niekedy aj mäkký a slabý, s ktorým sa môžu rozprávať. Toto je nová sloboda ... sloboda k citu... Muži okrem citlivosti a vľúdnosti však potrebujú dostatok energie, cieľavedomosti, ktorá by ich posúvala dopredu, rozhodnosť a autoritu. (R. R. s. 20)  
  
*V Indii rozlišujú 4 štádiá v živote muža:* Prvé: Žiak. Chlapec sa učí prijímať život iných do svojho vlastného a tak poznávať druhých aj seba.  
Druhé:: Domáci pán. Muž sa ožení, vychováva deti, učí sa milovať svoju ženu a byť jej verný. V našej civilizácii muž končí svoj rozvoj. Zvyšok života už muž sedí doma, čaká návštevu svojich detí, kupuje im darčeky, prerába dom...  
Tretie: Hľadač alebo obyvateľ lesa. Muž, keď vychoval deti, jeho obraz sveta sa rozšíri a jeho pohľad sa orientuje skôr na hlbšie súvislosti existujúceho. V západnom svete toho štádium chýba. Tu je skôr sebaláska. Zaujímame sa o našu politiku, o náš systém poistenia a pod. To, čo je za našim plotom, nás nezaujíma. Vízia veľkej rodiny ľudstva poväčšine chýba.  
Štvrté: Mudrc. Muž je schopný pokojne vidieť aj "buď" aj "alebo", je nad bojujúcimi stranami. Jeho pohľad mu integruje svet do snahy porozumieť všetkých. Taký múdry starý otec vyžaruje istotu a nešíri okolo seba strach a prísnosť.  
V našej civilizácii väčšine otcov chýbajú takí starí otcovia - a preto sa stanú vo svojej starobe zajatcami hry na sebapotvrdenie.  
  
**Mužské a ženské vlastnosti (cnosti):**   
  
**Ženám sa zvyknú prisudzovať vlastnosti:** trpezlivosť, poslušnosť, odpúšťanie, starostlivosť, dôvera, otvorenosť.  
  
**Za mužské vlastnosti sa považujú:**  
Zdravé sebavedomie (vedieť čo chcem a dokázať konať, nie iba pasívne reagovať na udalosti),  
Vlastná zodpovednosť ako opak poslušnosti (konám to, za čo ma chvália, za čo som považovaný za úspešného, alebo to, čo považujem za správne?  
  
Pravdivosť ako opak dôvery? Schopnosť nazvať veci pravým menom, to chce odvahu a energiu  
Rozhodnosť ako opak otvorenosti, schopnosť konať na základe informácií a vypočutia ostatných - ale potom rozhodnúť a riskovať, že neulahodím každému. To chce energiu.  
Odpustenie - vyžaduje silu, ale z odpustenia sa rodí obrovské množstvo energie a slobody.  
Pri odpúšťaní má veľkú hodnotu aj drsne pravdivá láska - odpúšťam ti, ale už to nerob! Láska, ktorá ukazuje nový smer.  
Láska, ktorá sa nebojí zraniť, ak je to pre rozvoj dieťaťa potrebné: darovať dôveru, ale v pravej chvíli "hodiť do vody a plávaj!", vyhodiť z hniezda a leť!  
  
Ak je otec príliš materský, zostane dieťaťu dlžný zážitok samostatnosti. Ak je príliš tvrdý, ničí v deťoch samostatnosť a vedie skôr k pasívnej ľahostajnosti alebo k agresivite ako k poslušnosti.  
  
**Záver: Tieto vlastnosti potrebujú aj muži aj ženy.**  
**Sú k tomu účelu vybavení určitou časťou spôsobilostí druhého pólu človeka.**  
  
**4. Rozvojové stratégie muža a ženy v súčasnej kultúre**   
  
**4.1: Ženy a ich rozvojové životné stratégie:**  
  
Európska zástupkyňa organizácie Profesionálne ženy Ilse Spritzendorfer (2002) hovorí: Ženy sú nedostatočne zastúpené v rozhodovacích procesoch , považujú sa za prirodzene smerujúce k profesiám ako učiteľka, zdravotná sestra a sociálna pracovníčka. My im chceme dať technické vzdelanie. Je to preto, že ženy sú menej schopné? Ženy majú rovnaký IQ a vyšší EQ (kvocient citovosti, empatie - slúži na meranie sociálnej inteligencie človeka). Sociálna inteligencia je žene vrodená vďaka tomu, že dáva život. To samozrejme neznamená, že sú o to ženy lepšie od mužov, ale že žena inak myslí a inak koná. Rozhodne jej vyššie EQ pomáha pri jej profesionálnej činnosti.  
V demokratickej spoločnosti legislatíva spravidla umožňuje ženám, aby mohli - v spolupráci s mužmi rozvíjať všetky svoje rozvojové dispozície: Materstvo, prácu v povolaní, v zamestnaní, v podnikaní, spoločenskú angažovanosť ako rozvojové životné stratégie. Okrem legislatívy tu však pôsobí aj ekonomický tlak na uspokojenie potrieb rodiny a množstvo predsudkov a stereotypných predstáv o tom, čo, ako a kedy môže žena robiť. Hlavným kritériom pre voľbu, čo, ako a kedy má žena robiť je prítomnosť dieťaťa v rodine a jeho konkrétne potreby. Potom podpora zo strany manželského partnera, otca a možnosti spoločnej jeho účasti na starostlivosti o deti a domácnosť. A po tretie potreby konkrétnej rodiny v danej rodinnej fáze.  
  
Žena má možnosť uplatniť svoje schopnosti a rozvinúť bohatstvo svojej osobnosti **ako matka** v rodine, ako pracovníčka v zamestnaní alebo v podnikateľskej činnosti, ako účastníčka verejného života. Má možnosť - a tú ženy tiež v nemalej miere využívajú - zvoliť si duchovné povolanie a stať sa tak sestrou a matkou tých, ktorí potrebujú citlivú pomoc duchovnú alebo sociálnu.   
Hodnota rodiny a dieťaťa sa podľa výsledkov výskumu na Slovensku hodnotí vysoko, avšak hodnota materstva ako rozvojovej životnej stratégie ženy sa hodnotí už podstatne menej. Hoci materstvo rozvíja cit, fantáziu i mnohé odborné zručnosti ženy, legislatívou daná možnosť starať sa o dieťa do jeho veku 3 rokov a poberať rodičovský príspevok sa na Slovensku relatívne málo využíva, podobne aj možnosť pracovať na čiastočný úväzok. Materstvo ako celoživotné povolanie sa podľa výsledkov výskumov vyskytuje na Slovensku zriedkavo.  
Možnosti žien využiť svoje vzdelanie a schopnosti prácou **v zamestnaní alebo v podnikaní** sú na prvom mieste podmienené situáciou v konkrétnych rodinách s deťmi. Je to kolízia dvoch dôležitých životných rolí ženy v záujme rodiny, najmä v záujme detí. Od jej riešenia závisí pocit radosti alebo životného zlyhania ženy, aj jednota a prostredie spolupráce v rodinách.   
Pre jej uspokojivé riešenie sa robia rôzne opatrenia rodinnej politiky, podporuje sa súbeh rodinných a pracovných zodpovedností ženy-matky a otca. Je možné aj postupné radenie materstva a pracovnej aktivity ženy v kombinácii s mužom-otcom: rodičia sa môžu dohodnúť tiež na striedaní svojho aktívneho rodičovstva, môžu uprednostniť najskôr príchod detí a pracovnú činnosť zaradiť na neskorší čas podľa potrieb detí.  
Výsledky výskumov (FOCUS 1995) o spoločnej deľbe práce žien a mužov v rodine hovoria, že ženy väčšmi uprednostňujú partnerské rozdelenie povinností na obidvoch rodičov, mužom skôr vyhovuje, keď ťažisko zodpovednosti za domácnosť nesie žena. 50% opýtaných žien a 42% opýtaných mužov je presvedčených, že rodina môže dobre fungovať, keď sa pracovnej kariére venujú obaja rodičia. Presvedčenie, že profesionálna kariéra ženy neohrozuje vzťahy medzi manželmi vyjadrilo až 61% žien, ale len 52% mužov. Zvyšovanie účasti žien vo verejnom živote znamená využitie rezervy bohatstva spoločnosti, je darom pre spoločnosť. Samozrejme za predpokladu zabezpečenia veku detí primeranej starostlivosti. Relatívne vysoký podiel stredoškolsky a vysokoškolsky vzdelaných žien na Slovensku je predpokladom, aby sa ženy - podľa svojich rodinných možností a osobných schopností mohli podstatne širšie uplatniť na riadení a fungovaní spoločnosti.   
Ženy majú veľmi vysoké zastúpenie v dobrovoľných organizáciách tretie sektora, kde môžu uplatniť svoje " spájanie intelektu s citom a schopnosť vidieť srdcom" (Ján Pavol II, 1995): Tu ej ich prítomnosť veľkým prínosom a pre ženy hlbokou realizáciou.   
Je pravda, že iné možnosti majú ženy v mestách a iné na vidieku. Preto sa v posledných dvoch desaťročiach sa kladie veľký dôraz na vzdelávanie a rozširovanie rozvojových príležitostí pre vidiecke ženy.  
  
Na záver môžeme zhrnúť: Pracovná alebo politická angažovanosť žien je jednou z najaktuálnejších a najnáročnejších výziev pre vzájomnú solidaritu mužov a žien v rodine a v spoločnosti.   
  
**Plusy a mínusy emancipácie žien:**  
  
- Obrovské šance pre osobnostný rozvoj žien, vec spoločenskej spravodlivosti  
- Prínos pre spoločnosť vďaka využitiu ľudského potenciálu žien  
- Zvýšená záťaž pre ženy - práca "na tri smeny" - v zamestnaní, doma v rodine, v spoločenskej angažovanosti  
- Deti si málo užijú svoje mamy a mamy si málo užijú svojich detí. Ako to môže pôsobiť na kvalitu prežívania detstva malých detí?  
- Ako to ovplyvňuje stabilitu partnerských vzťahov a rodín?  
  
*Počet plusov aj mínusov môžu deti doplniť svojimi pohľadmi*  
  
**Otázky:** - Je emancipácia žien, alebo ženy samotné na vine, že sa ženy často cítia preťažené?  
- Od akých podmienok závisí, či matka (spolu s otcom) sa dohodnú na súbežnom alebo časovo postupnom radení materských, rodinných a pracovných povinností matky, otca?  
- Ako využiť potenciál žien a priveľa ich nezaťažiť?   
  
**4.2: Muži a ich rozvojové stratégie:** Bežná predstava o životných stratégiách muža je takáto:  
- Pôsobenie mimo rodiny, v spoločnosti, vo svete je hlavnou zodpovednosťou muža   
- Práca ako hlavná životná aktivita, zdôvodnená aj zodpovednosťou za výživu rodiny a zodpovednosťou za vývoj sveta, spoločnosti, vecí verejných. V kresťansko-židovských základoch našej civilizácie je príkaz, úloha daná človekovi na počiatku jeho cesty , ktorá je adresovaná tak mužovi, ako aj žene: "Podmaňte si zem (Kniha Pôvodu 1,28). To platí aj o zodpovednosti za zabezpečenie rodiny. Žena je vždy spoluživiteľka, ako aj muž je spoluživiteľ. Neplatená práca v domácnosti, ktorú vykonávajú hlavne ženy alebo v spolupráci s mužmi, je rovnako "produktívna" a pre budúcnosť človeka a jednotlivých spoločností v značnej miere nezastupiteľná. Jej výsledkom sú noví, zdraví a pre život dobre pripravení ľudia. Je to práca "reproduktívna", dôležitá a vzácna, hoci morálne aj ekonomicky nie vždy docenená.  
- Účasť na rozhodovaní, na riadení spoločnosti   
- Otcovstvo bolo donedávna spoločnosťou málo zdôrazňovanou rozvojovou stratégiou muža  
Do 50. rokov 20. storočia boli spoločenskovedné výskumy o otcovstve zriedkavé. Pokiaľ sa robili výskumy, hovorilo sa o otcovstve v relácii k materstvu ako porovnávaciemu základu, v tom zmysle v čom sa postoj k otcovstvu, predstava otcovstva, realizácia otcovstva líši od tých istých pohľadov na materstvo. Tieto výskumy boli založené na odpovediach žien. Neskôr bolo vychytenou témou výskumov otcovstva jeho zneužívanie voči deťom. Až od 70.rokov, vďaka systémovému pohľadu na rodinu, sa vo výskume rodiny začali odborníci pozerať na otca ako jedného zo siete vzťahov rodiny, ktorý má vzťahy so všetkými. K tejto zmene pohľadu prispel aj zvýšený výskyt neúplných rodín, resp. porozvodových rodín, ktorý priniesol zvýšený záujem výskumníkov o účasť otcov na zabezpečovaní úloh v domácnosti.  
Ukázalo sa, že prístup k otcovi ako živiteľovi je jednostranným pohľadom, od 80.-90. rokov sa považuje za neplodný. Nové výskumy vidia otca v oveľa širšom pohľade, rešpektujú a analyzujú sociálne funkcie otca nielen ako živiteľa, zabezpečovateľa Provider), ale aj ako opatrovníka (Carerer), vzdelávateľa.   
  
**Súčasná zmena roly otca závisí od množstva faktorov:** od osobnosti konkrétneho otca, od zainteresovanosti otca do očakávania dieťaťa počas tehotenstva, od osobnosti konkrétnej matky, od kvality manželského vzťahu, od schopnosti matky zapojiť otca do rodinných aktivít, od dôvery matky v schopnosti a kompetencie otca, od zdravia dieťaťa, od pracovnej zaneprázdnenosti otca atď.)  
(Podľa prof. Wassillios Fthenakis, 2002)  
  
Analyzovali sme v stručnosti masívne, ešte stále prebiehajúce spoločenské zmeny, dotýkajúce sa pozície v rodine a v spoločnosti tak žien ako aj mužov. Tieto zmeny preverujú nosnosť základného vzťahu v ľudskej spoločnosti, vzťahu muža a ženy, od ktorého sa odvíja vzťah matky a otca k dieťaťu. V tomto procese zmien kryštalizujú začiatky novej solidarity a spolupráce medzi mužmi a ženami. Na záver môžeme zhrnúť: "Keď muži a ženy budú viesť dialóg bez predsudkov, vo vzájomnej dôvere a solidarite, tak to povedie k inovácii vzťahov oboch pohlaví a privedie mužov aj ženy na rovnakú spoločenskú úroveň a patričným usporiadaním ich úloh. " (prof. Vladimír Perichta)  
  
**5: Niektoré špecifiká pozície muža a ženy v postmodernej kultúre (a ich špecifické problémy)**  
  
**5.1: Súčasný obraz ženy a muža v masmédiách:**  
  
Masmédiá sú stále viac mienkotvorné, vedome a aktívne vytvárajú svojou informačnou, vzdelávajúcou a zábavnou činnosťou verejnú mienku a spoločenskú klímu. Osobné aj skupinové právo slobody prejavu však niekedy môže viesť až k nedemokratickému manipulovaniu názorov ľudí - pri nedostatku múdreho nadhľadu nad spoločenskými problémami u informujúcich. Je potrebné u mládeže pestovať kritický pohľad a schopnosť vytvárať si vlastné názory.  
  
*Metódou brainstormingu chlapci a dievčatá vymyslia určite širší záber prívlastkov pre ženy aj pre mužov:*  
  
**Žena**:  
Sebavedomá,   
Nezávislá,  
Úspešná,  
Milovaná (mužmi a deťmi)  
Pekná  
  
**Muž**:  
Úspešný,  
Cieľavedomý,  
Nezávislý,  
Sexuálne príťažlivý a aktívny  
Ženami obletovaný  
Závislý na rôznych látkach a činnostiach  
  
*A napokon zhodnotia, ktoré vlastnosti žien a mužov oni osobne považujú za najdôležitejšie.*  
  
*Typy otázok pre rozhovor:*  
  
Čo si vážim na mojej mame?  
Čo si vážim na mojom otcovi?  
S čím nesúhlasím na živote mojej mamy, môjho otca?  
Viem ich pochopiť a akceptovať ich takých, akí sú? Čo mi v tom pomáha?  
Ktorí literárni alebo televízni hrdinovia, hrdinky sú mi sympatickí a prečo?  
  
**5.2: Žena - samoživiteľka a samovychovávateľka**  
  
Zhruba 90 % detí zostáva po rozvode pri matke - žena sa stará o ich výchovu a o ich existenčné zabezpečenie.   
Sú nútené prevziať aj výchovnú funkciu a rolu otca - čo je nad ich sily. Preto sú často v riziku nervozity, že budú voči deťom nestále, nevyrovnané (raz prísne, raz povoľné), čo je zdrojom ďalších deprimujúcich konfliktov a rezignácie.  
  
*Otázky:*  
- Je v silách ženy, aby sama matka plnila rolu materskú aj otcovskú?  
- Prečo sú samovychovávateľky ukrátenou, neprávom ochudobnenou sociálnou skupinou?  
- Sú to hrdinky?   
- Prečo otcovia po rozvode často nechcú prispievať na svoje deti?  
- Je správne, aby žena sama rozhodovala o dieťati, bez zodpovednosti otca?   
- Aké riešenia sú možné?  
  
**5.3: Muž v domácnosti ? - to chce odvahu!**  
  
**Vo verejnej mienke Podozrenie, že je to:**  
- Muž, ktorý neuspel v zamestnaní, v kariére?  
- Muž, ktorého žena lepšie zarába ako on?  
- Muž, ktorý je menej muž, zženštilý muž?  
  
Do tejto témy patria 4 riziká pre ženu o ktorých sa (pri)veľa hovorí a 4 riziká pre ženu o ktorých sa nehovorí. Ale to bude predmetom prednášky v 3. ročníku vzdelávania, zameranom na rodinu.  
  
Terézia Lenczová  
Prednáška v rámci priebežného vzdelávania učiteľov v Prešove 4. apríla 2003  
Kontakt e-mail: family@family.sk  
Citovaná literatúra:  
  
Fthenakis Wassillios: The changing Role of Fathers and Mothers in Society, (Zmena roly otca a matky v spoločnosti), prednáška, Viedeň, 2002  
Ján Pavol II.: List ženám do Pekingu, Rím, 1995  
Kusý Miroslav: Ľudské práva žien, prednáška, 2003  
Perichta Vladimír:Úloha ženy v súčasnej spoločnosti a rodine v sociologickej perspektíve, Mníchov, 1991  
Potúček Martin: Lidský potenciál, štúdia, Brnenská univerzita, 1988  
Rohr Róber: Divý muž (o oslobodení muža), Zrno, Dolný Kubín, 1997  
Spritzendorfer Ilse: Is There a Real Choice between a Career and a Family? (Existuje reálna voľba medzi kariérou a rodinou?), prednáška, Viedeň, 2002  
  
**Žena v dnešnom svete**  
  
**Dnešný svet** je zmesou rozličných druhov egoizmov, ktoré sa realizujú v oblasti materiálna i ducha. Využívame prírodu, zákonitosti trhu, využívame vzájomnosť, rodinné zväzky, priateľstvá, aby sme viac mali, aby sme boli vyššie, aby sme boli menej závislí.  
Dnešný svet je zmesou ľudských snáh po dobre, je zmesou darov využitých i premrhaných.  
Naša židovsko-kresťanská civilizácia je založená na chápaní človeka, ktorý je jednotou muža a ženy, ako Božieho obrazu, práve vďaka ich spoločenstvu a vzájomnej jednote. "Človečenstvo znamená povolanie k medziosobnému spoločenstvu" /MD 2,7/. "Jestvuje istá podobnosť medzi jednotou božských osôb a jednotou božích detí v pravde a v láske" /GS 24/. Povedať, že človek je stvorený na obraz a podobu Boha, znamená to isté ako povedať, že človek je povolaný byť "pre" iných, stať sa darom /por. MD 2,7/. Muž a žena napĺňajú toto povolanie osobitným spôsobom.  
Ak žena a muž objavia a napĺňajú svoju pôvodnú identitu, človek a ľudstvo sú na najlepšej ceste ku svojmu skutočnému rozvoju v každom slova zmysle.  
  
Keď sa pozrieme na dnešný svet, dávame si otázku - ako objaviť svoju identitu v takej spleti protichodných názorov, osobných skúseností, spoločenských determinácii...? V tomto prostredí sa žena často cíti neisto práve preto, že už nevie, kým je, že sa jej často predkladá falošný **obraz ženy** a hľadá uznanie vlastnej dôstojnosti mimo svojej ženskosti.  
Ženskosť je citlivým bodom, pretože ľudstvo bolo zranené hriechom. Táto rana je špecifická tým, že jej koreňom je odmietnutie závislosti. Ľudská povaha sa búri pri myšlienke, že by mala závisieť od iných a tak sa zamotáva do seba...  
Hoci žena aj tuší krásu svojho poslania, naráža na ťažkosti, cíti sa nesvoja, pretože okolie jej vnucuje rozličné masky a očakávania. Cesta k jej oslobodeniu prechádza troma etapami v ktorých je: dcérou, manželkou a matkou. Nemôže byť manželkou ak sa nenechá sformovať Otcovou láskou a nemôže byť matkou kým nebola manželkou.  
  
**Žena - dcéra** Žena je najprv dcérou; dcérou Otca, dcérou svojho otca. Jej citový a duchovný vývoj je hlboko poznačený vzťahom k otcovi, ktorý predstavuje jej prvý dotyk s mužským svetom a rozhodujúco ovplyvňuje jej budúcnosť. Otec formuje a pomáha dospieť a správny vzťah k otcovi podporuje sebadôveru a harmonické začlenenie sa do spoločnosti. Čo platí v rovine psychologickej, platí aj v rovine duchovnej. Každá žena - slobodná, zasvätená, alebo vydatá, vždy zaujíma istý postoj voči mužovi. Je povinná udržiavať s ním vyrovnaný vzťah. Žena vždy kolíše medzi dvoma postojmi - závislosti a nezávislosti. Ani jeden však nie je ovocím skutočnej lásky. Iba ten je skutočne slobodný, kto sa oslobodil od náhľadu iných a s rozhodnosťou zotrváva pod božím pohľadom. Aj žena môže byť oslobodená a môže začať plodný vzťah s mužom iba vtedy, ak si zachová odstup od mužovho videnia a ak zostane pod pohľadom Otca.  
Vzťah k Bohu Otcovi je základom našej skutočnej osobnosti. Súčasná generácia sa však vzbúrila proti patriarchálnej spoločnosti a panovačnosti otcov. Freud túto vzburu nazval "zavraždenie otca". Ak žena odmieta vzťah k Otcovi, zároveň sa odvrátila od otcovstva, ktoré má moc uschopňovať k dospelosti a tak ostáva večnou dospievajúcou. Dnes naliehavo potrebujeme znova objaviť Otcovo srdce a mať srdce dieťaťa.  
Dieťa na seba nepozerá, a to mu dáva nevinnosť - vidí sa v pohľade svojich rodičov. Ako rastie, začína vnímať pohľady iných, ktorú už nie sú také povzbudivé. Postupne sa s týmto pohľadom iných stotožňuje. Už nevie kým je. Už nie je slobodné. Prichádzajú komplexy. Dospievajúci sa hanbia za seba, za svoju rodinu, rád by bol inakší /skrýva sa za šticu vlasov, za veľký sveter/. Pravda, obdobie dospievania je skúškou. Drámou však je, že toto štádium sa nám poväčšine nepodarí prekročiť. Zostávame po celý život väzňami pohľadu iných. Svoje rozhodnutia robíme v závislosti od okolia ( máme strach, že urobíme bolesť, strach, čo si budú o nás myslieť...). Strach, že nás nepochopia, nás načisto robí neschopnými. Najmä žena musí mať veľa odvahy, aby dokázala čeliť pohŕdaniu iných, ich požiadavkám. Máme jednoducho nechať na sebe spočinúť boží pohľad, prijať Otcov dohľad a podvoliť sa mu. Pretože Otec nás miluje. Naše pády ho nikdy neodradia. Pozná nás, verí v nás, dúfa v nás: "My však sme povolaní k slobode božích detí" /Rim 8,21/.  
Žena je oveľa citlivejšia na pohľad, ktorým sa na ňu pozerajú pohľady muža. Potrebuje byť uznaná, páčiť sa, byť obdivovaná, no v hlbšom zmysle - byť milovaná! V tomto hľadaní, ktoré je oprávnené sa ale často zamotáva, stráca svoju skutočnú osobnosť. Usiluje sa páčiť všetkým, je rozpoltená, často robí to, že reaguje ako pštros, nevidí túto svoju ohraničenosť, a na druhej strane sa zamestnáva analýzou seba... točí sa okolo seba. Jediný liek nie je analýza, ale kontemplácia. Vystaviť sa božiemu pohľadu a tak objaviť, kto sme. Nájdeme sa, keď na seba zabudneme. Jeho pohľad nás uzdravuje. Kontemplovať Ježišovu tvár. "Na Neho hľaďte a budete žiariť" /Žalm 33,6/.  
  
**Žena - manželka** V každej žene je neuhasiteľná túžba milovať. Ak ma Otcov pohľad previedol z detstva do dospelosti, som pripravená milovať = dávať sa. Ak chce byť spoločníčkou muža, musí mať od neho odstup (to spôsobí vyzrievanie pod Otcovým dohľadom). Milovať je skutočne darom ženy. Žiť manželskosť znamená žiť vzájomnosť. Hlavnú úlohu tu má povedomie ženy, že má čo darovať. Manželská vzájomnosť ženy znamená schopnosť aktivizovať druhého a jeho možnosti, je provokácia, aby zaujal postoj zodpovednosti a tvorivosti. Žena aktivizuje druhého nie donucovaním, ale dôverou a svojou podriadenosťou (očakávaním od neho, pozitívna atribúcia) a vernosťou. Toto sú atribúty jej lásky ako manželky.   
Láska manželská, to nie sú len city, to je rozhodnutie. Kto ho príjme, tomu Boh dáva radosť. Poslaním ženy je láska. V Mulieris Dignitatem /4/ Ján Pavol II. hovorí, že "žena je reprezentantkou a vzorom celého ľudského rodu, preto ju Boh zveruje mužovi".  
Zasvätená žena hľadá paralelu svojej manželskosti v poslaní. Práve prostredníctvom poslania vstupuje do spoločenstva s ostatnými. Žena dokáže oveľa prirodzenejšie ako muž vytvárať atmosféru porozumenia a buduje mosty medzi čiastkovými pravdami. O čo viac ak je táto žena zasvätená a nechá sa viesť Božím Duchom. Vtedy je schopná nevlastniť toho druhého, ani nenanucovať mu svoju pravdu, ale naopak vytvára okolo seba atmosféru slobody.  
  
**Žena - matka** Je matkou, pretože je manželkou. Niet materstva bez manželského spojenia, bez oddania seba a prijatia druhého. Žena dostala mimoriadny dar nosiť pod srdcom dieťa. Celá jej bytosť je uspôsobená na materstvo. Je to ženský primát. Žena pozná podmienky, ktoré si materstvo vyžaduje, vie čakať, dúfať, rozdávať nádej napriek odkladom, protirečeniam a skúškam. Žene ako matke je prirodzená istá radikalita darovania sa, istý heroizmus obsiahnutý v každom skutku, ktorým daruje, obraňuje a napomáha rast nového života. Psychológ Buytendiyk označuje túto osobitosť ženy ako starostlivosť. Žena je tá, ktorá si vezme na starosť druhého, je ochotná byť celá pri ňom.  
Zasvätená žena napĺňa svoje poslanie matky cez svedectvo alebo lepšie povedané cez mučeníctvo. Ide o svedectvo vernosti tomu posolstvu, ktoré je v centre jej života, jej rozhodnutí, jej citov, v ktorých nachádza svoje ja, ktoré i druhí môžu objaviť ako dôležité pre ich život. A toto dáva priestor na uplatnenie tej typicky ženskej schopnosti a to je materstvo - totiž dáva život, resp. to, čo je životaschopné.  
Celá spiritualita a zasvätenie nám bolo dané pre druhých, aby sa pre nich stalo ohlasovaním. Mučeníctvo, ktoré znamená darovať život, nachádza svoju plnosť v materstve, kde žena je citlivá na bolesť, chudobu, rozličné typy nových bied vo svete. Kto zostáva mimo tohto sveta, ostane sterilný. Byť matkou je inštinkt, ale aj povolanie. Byť pannou a matkou je povolanie, ktoré realizuje plodenie nových povolaní. Vzorom, prototypom ženám je Panna a Matka Mária, v ktorej sa tieto dva rozmery stretli vynikajúcim spôsobom.  
  
Je ešte jeden rozmer, ktorý súvisí so ženskosťou a to je **proroctvo**. O tejto charakteristike ženy hovorí Ján Pavol II. takto: "Žena ako bytosť je prorocká v tom zmysle, že ona odhaľuje identitu a hodnotu človeka tak muža ako aj ženy, pretože odhaľuje pôvod a určenie žijúceho stvorenia, ktoré prichádza k existencii z lásky a je povolané žiť, darujúc tú istú lásky." A ďalej argumentuje, že "ona je reprezentantkou a vzorom celého ľudského rodu" /MD4/.  
Postava ženy sa takto javí obdarená mimoriadnou morálnou a duchovnou silou, v ktorej je uložená pravda o ľudskej existencii, je schopná bojovať za človeka a jeho dobro. Tak je žena schopná objaviť najhlbšie požiadavky, obavy a túžby každého človeka. Nejde ani tak o teoretickú analýzu problémov, ale vycítiť skutočné potreby, no nie iba ako čistý cit, ale ako prorocká schopnosť počúvať. A toto už urobili a robia ženy, ktoré sú bohaté na počúvanie, tvorivé, odvážne, duchovnými darmi naplnené ženy.  
  
A na záver jeden citát:  
"Všetko to, čo je panenské a materské, všetko to, čo je intuitívne prenikajúce, všetko to, čo je vyjadrením konkrétnej bdelosti, spoločenstva a spoluúčasti, všetky tieto ľudské kvality, ktoré sa stretávajú vo všetkých, ale najintenzívnejšie v žene, prichádzajú prostredníctvom Ženy Márie.(/Boff, Ave Maria).  
  
Literatúra:  
JÁN PAVOL II.: Mulieris Dignitatem, (Dôstojnosť ženy), ÚSCM, Rím 1991  
CROISSANT, J: Kňazstvo ženy, Serafín, Bratislava 1994  
J. Žembera - Duchovné cvičenia o žene - rukopis r. 1998

[Návrat naspäť](javascript:history.go(-1))