**Romain Rolland – Peter a Lucia**

**ŽÁNER:**

novela (postavy sa nevyvíjajú)

**KOMPOZÍCIA:**

hra o láske a smrti  
láska – zbraň proti vojne

**PRIESTOR:**

územie Paríža

**ČAS:**

počas 1. svetovej vojny: 30. január – 29. marec 1918 (Veľký piatok)

**Lit. obdobie:**

medzivojnová literatúra

**Téma:**

Neľudskosť a nezmyselnosť vojny, zabíjajúcej lásku a porozumenie.

**Idea:**

Láska ako posledná záchrana pred nežičlivými silami života a svetovej vojny.

**TÉMA:**

láska dvoch ľudí na pozadí ničivej vojny. Chcel poukázať na život vo vojne, utrpení, ničivé dôsledky a jej samotnú nezmyselnosť.

**IDEA:**

autor bojuje proti vojne a láska mu slúži ako jedna zo zbraní.

**HRDINOVIA:**

mladý ľudia vo veku 18 rokov.

**HLAVNÉ POSTAVY:**

Peter Aubier – pochádza z bohatej meštianskej rodiny, pôvod ovplyvňuje aj jeho povahu.

Lucia – pochádza z chudobnej rodiny, je realistkou. Na živobytie si zarába maľovaním obrazov. Jej mama pracuje v muničnej továrni.

**JAZYKOVÉ PROSTRIEDKY:**

prevládajú úvahy, prevládajú monológy, dej je prerušovaný úvahami, používa nedokončené vety, zvolacie vety sú tiež dosť časté.

**ÚVOD:**

motív lásky – motív vojny

**JADRO:**

myšlienky autora:

v rozhovore Petra a Lucie o povolaní jej matky, ktoré odsudzuje; Lucia sa bráni tým, že žije v biede a musia si niečím zarobiť;

rozhovor spolužiakov – postoj človeka, ktorý vojnu odsudzuje a hľadá cestu ako z nej uniknúť;

Luciin vzťah k matke sa vyvíja, vojna rozkladá rodinné vzťahy;

**ZÁVER:**

motív lásky – motív smrti

predzvesť smrti – zjavenie dievčatka

**DEJ:**

Peter nastupuje do vagóna podzemnej železnice. Bombardovanie stanice si už ani nevšíma, no jeho pozornosť upúta silueta mladej dievčiny. Hneď na prvý pohľad sa do nej zaľúbi. Keď vybuchne bomba na stanici, všetci vo vagóne sa pritisnú k sebe a zrazu sa Peter s dievčaťom chytia za ruky. Asi dve stanice sa takto držia, no na ďalšej už dievča vystupuje. Peter odchádza domov, cestu si ani neuvedomuje, lebo v myšlienkach je stále pri tom dievčati.

Jeho otec je úradníkom, plne dôveruje štátu, matka je vzorná kresťanka. Obaja sú milujúcimi rodičmi. Peter ma o 6 rokov staršieho brata, Filipa, ktorého už povolali na vojnu. Pred vojnou bol Filip plný ideálov a snov, ale vojna ho veľmi zmenila. Filip ovplyvnil Petrov postoj k vojne

Peter sa raz prechádzal po Seinskom nábreží a znovu ju zbadal, vychádzala z múzea a v ruke držala skicár. Neváhal ani chvíľu a utekal jej ústrety. Ich pohľady sa stretli, a nastal začiatok ich krásnej no krátkej lásky.

O týždeň neskôr sa stretávajú v Luxemburskej záhrade a prihovoril sa jej. Zistil, že sa volá Lucia, ponáhľala sa na električku, kým na ňu čakala boli spolu. Neskôr sa začali stretávať pravidelne.

Lucia bola maliarka. Maľovať obrazy podľa fotografií, k tomu ju prinútila vojna, aby mala s matkou z čoho žiť. Jej matka pracuje v muničnej továrni, čo sa Petrovi vôbec nepáči. Luciin otec bol chudobný, jej matka pochádzala z meštianskej rodiny. Vzali sa aj napriek nesúhlasu jej rodičov. No onedlho zomiera Luciin otec a tak matka ostáva sama s Luciou, ktorá je ešte dieťa.

Lucia chce od života trochu šťastia. O vojne sa nikdy nerozprávajú, aj keď vedia, že ich o pol roka osud rozdelí, lebo Petra povolali tiež k vojne. Peter jej chce pomôcť, no Lucia odmieta jeho pomoc. Napokon jej Peter navrhne, nech ho aspoň namaľuje. Lucia spočiatku odmieta, lebo jemu sa jej obrazy nepáčia, no po dlhšom prehováraní nakoniec súhlasí. Dohodnú sa, že Peter príde k nej domov, keď bude matka v práci aj cez noc. Napätie medzi nimi by sa dalo krájať, postupne si začnú prezerať fotografie a napätie opadáva. Kým ho maľuje, rozpráva mu o svojej rodine. Už je veľa hodín a Peter odchádza domov.

Onedlho prichádza na dovolenku domov Petrov brat Filip. Filip si všimol Petrovu zmenu, no nevedel prísť na koreň veci. Až raz večer zbadal Petra s Luciou, ktorý sa držali za ruky. Filip chcel zachrániť aspoň ich vzťah.

Raz v noci, keď sa prechádzali po meste ich prekvapila neďaleká explózia a vtedy sa spýtal Peter Lucie kedy môže byť jej. No Lucia chcela počkať do Veľkého piatku. V ten večer sa zasnúbili. V jedno poludnie sa vybrali do Chavillských lesov. Pokojne si ľahli do trávy, no zrazu Lucia zvážnela. Trápilo ju, že si jej matka našla milenca a čakala s ním dieťa.

Jedného dňa sa Peter zišiel so svojimi 4 spolužiakmi u jedného z nich. rozprávali sa o politike a vojne, tak ako veľakrát predtým, no Petra to teraz vôbec nezaujímalo. V myšlienkach blúdil pri Lucii. Stretávali sa u nej doma a plánovali si spoločnú budúcnosť, hoci obaja vedeli, že sa to nikdy nestane skutočnosťou. Celé hodiny si plánovali ako budú mať zariadený byt.

Prišlo obdobie Veľkého piatku a oni sa rozhodli, že pôjdu do Chrámu sv. Gerváza. Držali sa za ruky, objímali sa, bozkávali a zrazu zaznela explózia. Tesne predtým mala Lucia vidinu rusovlasého dievčatka, ktoré sa tvárilo vystrašene. Ale nevenovala jej pozornosť. Lucia sa pritúlila k Petrovi, objali sa a v tom sa na nich zrútil mohutný pilier a obaja zahymuli. No zahymuli v spoločnom objatí.