**RÉTORIKA, REČNÍCKY ŠTÝL, PROZODICKÉ VLASTNOSTI REČI**

- je to subjektívno-objektívny štýl

Dôležité štylistické pojmy v rétorike sú rečnícky štýl, rečnícky prejav a rétorika.

**Pojem - rečnícky štýl**

Rečnícky štýl je jedným z funkčných jazykových štýlov. Vyznačuje sa cieľavedomým výberom, usporiadaním a využitím jazykových i mimojazykových prostriedkov.

**Pojem – rečnícky prejav**

Rečnícky prejav je základný žáner rečníckeho štýlu, je to špecifický komunikačný akt, ktorý sa realizuje v ústnej podobe a za prítomnosti adresáta. Jeho dôležitým znakom je verejnosť a oficiálnosť a teda i spoločenský záväznosť používania kodifikovanej podoby slovenčiny.

**Pojem - rétorika**

Základom pojmu je grécke slovo rhesis = reč; rhétoriké techné = rečnícke umenie; rétor = učiteľ rétoriky. Nie každý rétorik je aj dobrým rétorom. V antickom grécku do pojmu techné – umenie, zahrňovali aj vedy.  
Každú vedu charakterizujú najmenej tri hlavné znaky: systém poznatkov, predmet skúmania a metódy.

**Rétorika ako systém**

Rétorika je systémom poznatkov z viacerých vied, predovšetkým jazykovedy (fonológie, gramatiky, štylistiky), fyziky, kinetiky, zo psychológie, pedagogiky. Rétorika je teda medzi predmetná – interdisciplinárna veda. Popri iných funkciách, ktoré plní každá veda, rétorika plní aj funkciu sprostredkujúcu, a to medzi jazykovou teóriou a konkrétnou živou jazykovou praxou.

**Predmet rétoriky**

Predmetom rétoriky ako vedy je určitý druh ľudskej komunikácie, označený pojmom rečnenie. Rečnenie je taký druh ľudskej komunikácie, ktorého podstatou je zdeľovanie, odovzdávanie svojich pocitov, predstáv, myšlienok, úvah, citových impulzov, názorov, prejavov vôle a iných zložiek obsahu nášho vedomia. Subjektom uvedenej činnosti je rečník, prijímateľom poslucháč, účastník, spoluúčastník.

**Metódy rétoriky**

Teoretik z oblasti rétoriky môže skúmať predmet a získavať poznatky o ňom nasledovnými metódami:

Experimentálne metódy, pomocou ktorých sa dá skúmaný jav rétoriky umele vyvolať, pripraviť a meniť podmienky výskumu. Experiment umožňuje presne registrovať výpovede či už na magnetofónový záznam, alebo videozáznam a rýchle hromadiť poznatky.  
Pozorovanie, ktoré sa v starších učebniciach psychológie a sociológie delilo na sebapoznanie – introspekciu, a pozorovanie iných – extrospekciu.

Historická metóda – využíva ju historiografia rétoriky. Jej podstata spočíva v štúdiu prameňov (rukopisov, publikovanej a inej literatúry).

* Využíva sa v súkromnej (slávnostný prejav..) a verejnej (politický prejav..) kompozičnej sfére
* Patrí k najstarším jazykovým štýlom (spolu s hovorovým a umeleckým)

***Komunikačná sféra***

*1.*Verejná (oslavy, výročia, moderovanie...)

*2.*Súkromná (rodinné slávnosti...)

*3.*Pracovná (konferencie, zhromaždenia...)

*Komunikanti* rečník → publikum

***Funkcie***

*Presviedčať*

*Komentovať*

*Informovať*

*Agitovať*

*Vysvetľovať*

*Zabávať*

*Zapôsobiť na city*

*Sprevádzať slávnosť alebo pracovnú akciu*

*Prezentovať*

**Znaky rečníckeho štýlu**

**1)      Verejnosť**= realizuje sa vo *verejnej* komunikácií, ale aj v *súkromí*. Využíva prostriedky *iba spisovnej slovenčiny*. Výrazové prostriedky musia byť také, aby boli zrozumiteľné a vhodné pre širokú verejnosť.

**2)      Ústnosť**= prejav  musí byť vopred písomne pripravený a následne sa prednesie. Rečník pritom využíva zvukové prostriedky reči (melódia, intonácia, dôraz).  Sleduje spätnú väzbu v reakciách poslucháčov. Využíva aj prostriedky *neverbálnej komunikácie*.

**3)      Sugestívnosť**= znamená to že rečník sa snaží zapôsobiť na city poslucháča, získať ho, presvedčiť a ovplyvniť ho. Využíva prostriedky *z iných jazykových štýlov* (napr. umelecký → umelecké jazykové prostriedky...)

*4)***Adresnosť**= rečník má publikum vždy pred sebou. Na vytvorenie kontaktu využíva „*kontaktové slová*“ (oslovenie...). Ďalej sa využívajú dialogizujúce gramatické kategórie tj. 1. a 2. osoba. Na dosiahnutie *adresnosti* sa využívajú *rečnícke otázky.*

**5)      Názornosť**=  reč je sprevádzaná presviedčaním, dokumentovaním, argumentovaním.

**História rečníckeho štýlu**

Prvé rečnícke prejavy vznikli v **6. storočí** pred našim letopočtom v starovekom **Grécku**. Rečníctvo sa spolu s *drámou*, *hudbou*, *sochárstvom* a *staviteľstvom* považovalo za umenie. Gréci *považovali rečníctvo ako prostriedok presviedčania*, pretože podľa demokratických ústav gréckych mestských štátov mal občan právo obhajovať sa pred súdom, alebo prejavovať svoj názor pres ľudovým zhromaždením. Gréci rozpoznávali rečníctvo politické, súdne a slávnostné.

V 5. storočí pre našim letopočtom začala na rečnícku prax pôsobiť rečnícka náuka. Občanom, ktorý viedli súdny spor mohli pomáhať  logografy, poskytovali im právne rady a učili ich pôsobivo predniesť súdnu reč.

Najznámejší rečníci:

·         **GORDITAS-**zakladateľ prvej rečníckej školy, tvrdil, že moc slova má pre dušu, taký význam ako založenie liekov pre chorého pacienta bol znalcom slávnych prejavov.

·         **SOKRATES-**zdokonalil umenie dialógu (Viem, že nič neviem)

·         **PLATÓN-** vyžadovali od rečníka zodpovednosť a morálku, bezúhonnosť. Spájal rétoriku a filozofiu.

·         **ARISTOTELES-**napísal dielo o rečníctve = rétorike, v ktorej spojil osobnosť rečníka, pôsobenie na poslucháča a spracovanie témy.

·         **DEMOSTENES-**najslávnejší grécky rečník. Prednášal *filipky*.

Rimania nadviazali na grécke rečníctvo za najlepších rečníkov sa považovali *CICERO* a *CESAR*.

·         **CICERO-**napísal dielo= *O rečníkovi*, najznámejšia kniha o rečníkovi.

**V stredoveku** zanikla a antická súdna a politická reč. Rečníctvo sa rozvíjalo v *náboženských žánroch*, rétorika sa vyučovala na *univerzitách*. Vznikli nové rečnícke žánre: výklady biblických textov, postily (kázne). Najznámejší predstaviteľ **Ferantišek z Assisi.**

**V období renesancie** dochádza k *znovuzrodeniu rétoriky*, dbalo sa na kultivovaný jazykový prejav, žiakov učili písať a rečniť. Od 16. storočia sa rétorika vyučovala v národných jazykoch.

Rétorika na Slovensku -          Do 18. storočia na našom území bola *latinčina jazykom vzdelancov*. Slovenské rečníctvo získalo národnú platformu, na ktorej sa mohlo rozvíjať už po vzniku 1. učených spoločností.

-          So vznikom spolkov vznikali správy o činnosti, diskusné príspevky, otváracie prejavy... Toto sú počiatky rečníctva na Slovensku. Vďaka zvoleniu Ľ. Štúra za poslanca uhorského smeru máme v slovenských rečníckych pamiatkach aj politické reči a parlamentné prejavy. Najznámejšia je reč o potrebe zrušenia poddanstva

**Žánre rečníckeho štýlu**

**1.    Agitačné žánre-** sú to argumentačno-presviedčacie prejavy. Ich cieľom je vyjadriť názory, ovplyvniť názory, alebo konanie prijímateľa, získať publikum a presvedčiť o správnosti. Autori využívali *argumentáciu* (časté oslovenia, autori pomenúvajú a opisujú potreby a problémy, navrhujú riešenia, vyzývajú k spolupráci / činu)

**Druhy argumentov**: konkrétne čísla, znaky, údaje, všeobecný príklad, posudok odborný, analógia...

*K agitačným žánrom patrí:*

***a)      Súdna reč -*reč *obhajoby* alebo *obžaloby*.**

·         Je to jazykový prejav verejnej oficiálnej komunikácie. Založená je na presviedčaní a argumentácii. Má veľa spoločných znakov s administratívnym štýlom.

·         Využíva klišé (obžalovaný sa necíti byť vinný, námietka ctihodnosť,...).

·         Prevláda menné vyjadrovanie.

·         Význam slov je jednoznačný

***b)      Politická reč***

·         Je to predvolebný, parlamentný prejav. Cieľom politickej reči je presvedčiť o správnosti tvrdení rečníka, získať ľudí na svoju stranu, presadzovať stranícky pohľad na prerokovanú problematiku

Môže obsahovať:

* Kritiku
* Posmešné parafrázy
* Výsmech opozičnej strany

**2.    Náučné žánre**

®     Cieľom je podať informácie, inštruovať poslucháčov, aby vykonali nejakú činnosť, objasniť nové poznatky.

®     Funkcia je:

* *Naučiť*
* *Vzdelávať*
* *Informovať*
* *Prezentovať*

Komunikačná situácia: školenie, konferencia.

*Náučné žánre:*

***Monologické žánre***

* **K nim patrí prednáška.**
* Využíva výkladový a informačný slohový postup.
* Štylizácia textu závisí od poslucháčov.

**Úvod** prednášky je nadviazanie kontaktu, predstavenie obsahu, cieľa, postupu výkladu.

**Jadro** je vysvetlenie jednotlivých myšlienkových celkov, odôvodnenie tvrdení a argumentácia.

**Záver** nachádza sa zhrnutie hlavných myšlienok. Je to využitia vysvetlených poznatkov v praxi.

·         *Funkcie prednášky:  Vedecká prednáška* – vysvetliť a naučiť.

*Popularizačná prednáška*– rozšíriť nové poznatky pre verejnosť.

Patrí k nim aj**prezentácie projektovej práce, náboženský prejav, referát.**

***Dialogické žánre***

***Diskusný príspevok***

·         Je to vyjadrenie názoru jednotlivca. Súhrn diskusných príspevkov na rokovaní sa nazýva *diskusia*, ktorá musí byť vždy riadená vedúcim. Vedúci nastolí problém a vyzýva diskutujúcich, aby prezentovali svoj názor.

Druhy diskusie podľa **obsahu**:         *Vedecká diskusia*

*Rozhodovacia diskusia*

Druhy diskusie podľa **formy**:            *Riadená*

*Neriadená*

*Panelová*

***Polemický príspevok***

* Je to spor vzdelaných ľudí, rečníci sú presvedčení o svojej pravde a snažia sa vyvrátiť názor iných.
* Kritiku názorov iných musíme podložiť argumentmi.
* Autori sú v replikách veľmi osobní, ale nemôžu zosmiešňovať alebo urážať tých, s ktorými nesúhlasia.

***Debatný príspevok***

* Realizuje sa v debate.
* Je to pokojné, neriadené vymieňanie názorov na viacero tém.
* Nie je organizované ako diskusia, účasť na nej je dobrovoľná.
* Cieľom nie je zjednocovať názory, stačí si ich len vymieňať.
* Nemá vopred stanovenú formu. Rešpektuje zásady jazykovej komunikácie,  hlavne princíp zdvorilosti.

**3.    Príležitostné žánre**

* Sú späté s konkrétnou spoločenskou príležitosťou, ceremoniálom,...

Funkcia je:

o   *Vytváranie atmosféry*

o   *Vzbudzovanie emócií, sprevádzanie počas akcie*,...

Komunikačná situácia: stužková, vernisáž, svadba,...

*Druhy prejavu*:

o   *Uvítací, otvárací , záverečný-*cieľom je sprevádzať publikum v rôznych fázach programu.

o   *Smútočný- cieľom je zapôsobiť na city.*

o   *Rozlúčkový- cieľom je otvoriť slávnostnú atmosféru.*

**Delenie prejavov**

a)      Verejné prejavy

* Rámcové prejavy („Stretávame sa na slávnostných akadémiách.“)
* Informačné prejavy (napr. upozornenie, rozkaz, výzva, reklamný spot,...)
* Slávnostné prejavy – oslovenie, pomenovanie príležitosti, klasifikácia (hodnotenie pojmov, analýza, porovnanie, zovšeobecnenie, vyslovenie predpokladov,...), záverečné formulky (napr. prianie príjemného večera)

b)      Súkromné prejavy

* Blahoželanie
* Prípitok
* Sobášny prejav
* Prejav pri krste
* Smútočný prejav

**Fázy (etapy) tvorenia prejavu :**

1. zhromažďovanie faktov   
2. kompozícia - má byť prehľadná a stručná  
3. štylizácia  
4. spôsob nacvičenia - ak má prejav zapôsobiť, prednáša sa spamäti  
- používanie mimiky, gestikulácie (ale prirodzene!!)  
5. prednes - rečnícky prejav musí zaujať už hneď prvou vetou  
- pozor na správne oslovenie!  
- možné spôsoby úvodu: výrokom, mottom, otázkou, príhodou, príbehom, definíciou, správou z novín

**1. Zhromažďovanie faktov**

- závisí najmä od funkcie, cieľa prejavu

Sú to tieto funkcie:

1. niečo vysvetliť, objasniť (náučné)

2. zapôsobiť a presvedčiť ( príležitostné, agitačné)

3. zmobilizovať k činnosti (agitačné)

4. pobaviť (príležitostné)

Zhromažďovanie faktov závisí od:

1. téma (o čom)

2. cieľ, funkcia

3. situácia (adresát, okolnosti)

4. autorský subjekt (vzdelanie, vek, záujmy, temperament)

**2. Kompozícia a štylizácia prejavu**

- ohľad na poslucháča je rozhodujúci najmä pri kompozícii (prehľadnosť a stručnosť) a štylizácii reči (pôsobivosť)

Rečník:

- musí každú tému predniesť zaujímavo  
- opakovaním cudzích myšlienok nezaujme poslucháčov  
- musí hovoriť svoje myšlienky a svoje názory  
- musí sám hovoriť za vec

Súčasné vzdelané publikum požaduje od rečníka :

1. aby vedel niečo, o čom treba hovoriť

2. aby bol úprimný

3. aby do témy vložil vlastné presvedčenie

4. aby hovoril priamo k veci, jednoducho, prirodzene a pútavo

Do histórie sa zapísali dva najkratšie prejavy, ktoré vystihli, že už nepomôže nijaké slovo, iba čin.

Prvý prejav je z antického obdobia: ,,O čom môj predrečník hovoril, to ja urobím.”

Druhý je od slávneho írskeho dramatika Georga Bernarda Shawa z obdobia 2.sv.vojny : ,,Pomôžte Rusku.”

**Klasická kompozícia prejavu je trojčlenná:**

**- úvod  
- jadro  
- záver**

**Podľa funkcie prejavu sa dajú vyčleniť dva základné modely:**

**I. vysvetľujúci prejav**

**II. mobilizujúci prejav**

I. vysvetľujúci prejav :

1. Uveďte cieľ, prípadne i dôvod prejavu.

2. Vyložte fakty.

3. Vyvoďte z nich závery. Zhodnoťte, či ste dosiahli cieľ prejavu.

II. Mobilizujúci prejav :

1. Ukážte na nejaký záporný jav.

2. Ukážte, ako ho napraviť.

3. Žiadajte o spoluprácu, o aktívnu činnosť.

Oba kompozičné modely sa však môžu spájať, napr model I. je vhodný pre odbornú prednášku, môže však tvoriť podstatnú časť aj mobilizujúcej, politickej reči.

Nadväznosť úvodu a záveru

- úvod a záver sú obsahovo v podstate rovnaké  
- úvod naznačuje cieľ, prípadne i obsah prejavu  
- záver, zhrnie obsah a zhodnotí dosiahnutie cieľa - inou štylizáciou

**Úvod**

- má za cieľ vzbudiť pozornosť a záujem  
- zaujať poslucháčov hneď od prvej vety

Šesť možností ako začať úvod:

1. Výrok - slávnej osobnosti, všeobecný výrok, porekadlo, príslovie

2. Paralela - prirovnanie príkladom z minulosti a súčasnosti, zo života ľudí,

živej alebo neživej prírody

3. Definícia - z encyklopédie, učebnice

4. Otázka

5. Konkrétny príklad, príbeh - zo života, z filmu, vlastná skúsenosť

6. Stupňovanie (gradácia)

Nevhodné typy úvodov : - ,,Nie som rečník, … ”

- ,,Neviem, čo by som vám povedal,… ”

- ,,Na úvod by som chcel,… ”

- ,,Všetci dobre vieme,… ”

- ,,a dnes všetci už vedia ”

- ,,Často sa zamýšľam… ”

- ,,Rozmýšľali ste už niekedy nad tým,… ? ”

**Záver**

- štylizácia záver závisí od celého prejavu, vychádza z jadra

**Niekoľko všeobecných typov:**

1. Zhrnutie vlastných myšlienok

2. Výzva k činnosti

3. Citovanie vhodných veršov

4. Pochvala poslucháča (kompliment)

5. Vyvolanie smiechu

6. Vystupňovanie myšlienky

**Jadro**

- kompozícia a štylizácia

1. Logická nadväznosť a postupnosť, kompozície

- nepreskakovať z jednej veci na druhú

- dokončiť začaté, a už sa k tomu nevracať

- zložitú myšlienku si rozložiť na menšie celky a postupuj pomaly od jednoduchších k zložitejším

- opakujte určitú myšlienku, ale inými slovami

2. Názornosť, obraznosť štylizácie, konkrétnosť a zrozumiteľnosť

- dôležité, aby mal poslucháč správnu predstavu

- prirovnanie (zaokrúhľovanie čísel)

- spájanie všeobecného záveru s konkrétnym príkladom i s konkrétnym menom, uvádzanie kontrastov

3. Zdôrazňovacie a ozdobné rečnícke figúry (na udržanie pozornosti poslucháča)

Rečnícka otázky, odpoveď, zvolanie, opakovanie, elipsa.

Možno sa uspokojiť s takouto otázkou? (Nie!)

Už nikdy, nikdy vojnu!

Vytýčený vetný člen, dva zápory.

Naši ľudia, tí sa vo svete nestratia.

Nemožno nespomenúť jeho zásluhy o …

Stupňovanie významu synonymami .

Jeho úsilie bolo zbytočné, márne, bezvýsledné.

**Prozodické vlastnosti reči - intonácia**

Zvukovou stránkou jazyka sa zaoberajú jazykovedné disciplíny fonetika a fonológia.

**FONETIKA** - skúma a opisuje tvorenie zvukov reči artikulačnými orgánmi - ich znenie (chybným vyslovovaním sa zaoberá logopédia)

**FONOLÓGIA** - skúma vzájomné vzťahy medzi fonémami z hľadiska ich významovo rozlišovacej funkcie

**FONÉMA** - najmenšia zvuková jednotka - rozlišuje význam slova.

Prejavuje sa vo väčších rečových jednotkách, než je hláska. Najmenšia intonačná jednotka je slabika. Intonácia vzniká modulovaním (zmenami) hlasu. Artikulačný prúd - hlas môže mať trojaké stvárnenie, čiže moduláciu : - časovú - kvantita, pauza, rytmus, tempo

- silovú - intenzita hlasu, prízvuk, dôraz  
- tónovú - melódia, hlasový register

**1. Časová modulácia**

Kvantita (dĺžka)

- je dĺžka nositeľov slabičnosti  
- trvanie dlhej samohlásky alebo dvojhlásky je dvojnásobok trvania krátkej samohlásky

Pauza (prestávka)

- pauzami sa člení súvislá reč na úseky - takty  
- takéto členenie sa nazýva frázovanie  
- **prestávky rozoznávame:**

a) logické, čiže významové  
b) fyziologické (nevyhnutnosť nadýchať sa)

**Príjemca** (počúvajúci) hodnotí každú prestávku ako funkčnú komunikatívnu.

**Pauza** je dôležitý komunikatívny prostriedok, ale nadbytočné prestávky pôsobia rušivo, napr. každá čiarka vo vete (súvetí) sa nemusí zvýrazniť prestávkou.

**Rytmus** je vytvorený najmä striedaním prízvučných a neprízvučných slabík v slove, ktoré utvárajú takty.

Tempo reči (rýchlosť)

- závisí od obsahu a funkcie prejavu  
- čím je prejav obsahovo bohatší, náročnejší, tým má pomalšie tempo a naopak  
- rýchlejším tempom sa spravidla realizujú menej dôležité časti vety  
- priemerné tempo reči je asi 100 slov za minútu, napr pri čítaní správ v rozhlase, pri vysvetľovaní učiva v škole a pod.  
- zrýchlené tempo reči je asi 120- 150 slov za minútu, napr. pasáže z dramatických diel a reportáže.

**2. Silová modulácia hlasu**

Intenzita hlasu (sila)

- celková sila reči  
- možno ňou znižovať alebo stupňovať dynamiku zvukového rečového prejavu, vyčleňovať a rozlišovať menej dôležité časti výpovede od dôležitých.  
- je dôležitý štylizujúci prostriedok vety, najmä pri prednese umeleckého textu

Prízvuk

- slovenčina má pevný (nepohyblivý) prízvuk na prvej slabike slova, preto sú v slovenčine prirodzené trochejské takty  
- takt (stopa) s neprízvučnou prvou dobou vzniká použitím predkloniek  
- vedľajší prízvuk sa vyskytuje napr. v zložených slovách a od hlavného prízvuku sa líši tým, že je menej výrazný  
- predklonky a príklonky sú neprízvučné  
- medzi príklonky patria jednoslabičné slová: byť, som, si, je, sme ,ste, sú (PS byť) zámená: mi, ti, si, mu, jej, ma, ťa, ho, ju, vám, im, nás, vás, ich  
- medzi predklonky patria jednoslabičné spojky a častice: a, i, aj, že, až, keď, len,

Jednoslabičné predložky sú vo vete zväčša prízvučné, ak je na nich dôraz, alebo ak stoja pred jednoslabičným slovom, napr. Dokončili stavbu pred termínom.

**Inokedy sú neprízvučné:** pred viacslabičným slovom, napr. Po prečítaní úlohy zatvorte knihy.