**RIMSKÝ MISÁL**

**8. januára**

**BL. TITUSA ZEMANA, KŇAZA A MUČENÍKA**

**Spomienka**

**8. januára**

**BL. TITUSA ZEMANA, KŇAZA A MUČENÍKA**

Spomienka

**ÚVODNÝ SPEV**

Oslavujme svätca, ktorý za Boží zákon položil svoj život

a nebál sa hrozby bezbožných, lebo mal základy na pevnej skale.

**MODLITBA DŇA**

**Bože, ty si blahoslavenému kňazovi a mučeníkovi**

**Titusovi dal odvahu poslúchnuť evanjelium**

**a nebáť sa vystaviť svoj život nebezpečenstvu**

**pre bratov a sestry; \***

**na jeho príhovor nám pomáhaj, --**

**aby sme mali na zreteli dobro našich blížnych**

**a boli verní a vytrvalí v kresťanskom povolaní.**

**Skrze nášho Pána Ježiša Krista, tvojho Syna, ktorý je Boh**

**a s tebou žije a kraľuje v jednote s Duchom Svätým,**

**po všetky veky vekov.**

**NAD OBETNÝMI DARMI**

**Láskavý Bože, \***

**prijmi dary, ktoré ti prinášame**

**v deň spomienky na blahoslaveného mučeníka Titusa , -**

**aby ti boli také vzácne,**

**ako ti bola vzácna obeta jeho života.**

**Skrze Krista, nášho Pána.**

**PREFÁCIA O SVÄTÝCH MUČENÍKOCH**

**V.: Pán s vami.**

**O.: I s duchom tvojím.**

**V.: Hore srdcia.**

**O.: Máme ich u Pána.**

**V.: Vzdávajme vďaky Pánovi, Bohu nášmu.**

**O.: Je to dôstojné a správne.**

**Je naozaj dôstojné a správne, dobré a spásonosné**

**vzdávať vďaky vždy a všade**

**tebe, Pane, svätý Otče, všemohúci a večný Bože.**

**Lebo blahoslavený mučeník Titus**

**podľa Kristovho príkladu oslávil tvoje meno,**

**keď položili život za vieru.**

**Veď tvoja sila sa prejavuje v slabých ľuďoch,**

**keď ich v krehkosti posilňuješ**

**a dodávaš im odvahy k mučeníctvu**

**skrze nášho Pána Ježiša Krista.**

**Preto so zástupmi anjelov a svätých**

**aj my, pútnici do nebeskej vlasti,**

**ustavične ťa oslavujeme a radostne voláme:**

*Svätý, svätý, svätý Pán Boh všetkých svetov*

**SPEV NA PRIJÍMANIE**

Pán Ježiš hovorí: „Kto chce ísť za mnou, nech zaprie sám seba, vezme svoj kríž a nech ma nasleduje“.

**PO PRIJÍMANÍ**

**Dobrotivý Bože, prosíme ťa, \***

**nech nám toto sväté prijímanie**

**dá duchovnú silu, --**

**ktorá blahoslaveného mučeníka Titusa**

**urobila verným v tvojej službe**

**a víťazom v utrpení.**

**Skrze Krista, nášho Pána.**