S knihou v ruke...

V tejto dobe nie je náročné vyhľadať si informácie na akúkoľvek tému. Internet vám ponúkne množstvo stránok, z ktorých môžete čerpať a niečo nové sa dozvedieť. Dnešní študenti to majú v tomto ohľade určite jednoduchšie, ako my, ktorí sme ešte neštudovali v ére domácich počítačov a informácie sme boli nútení vyhľadávať priamo v knihách. Sedávali sme v knižniciach, obracali stránky kníh a robili si z nich výpisky. Trvalo nám to síce oveľa dlhšie, ale malo to svoje čaro.

Vybrať si pravdivé a relevantné informácie na webe si vyžaduje istú zručnosť, rovnako ako aj samotná práca s knihami. Naši študenti sa v prvom ročníku učia, ako si vyhľadávať informácie, ako s nimi pracovať a zaznamenať si ich. Naučia sa, ako sa píšu citáty a citácie, z ktorých častí pozostáva bibliografický odkaz a že vykrádaním duševného vlastníctva spáchate trestný čin.

Všetky tieto vedomosti a zručnosti využijú napr. pri písaní práce SOČ, či neskôr na vysokých školách pri nespočetných seminárkach, referátoch či bakalárskych prácach. S triedou kvinta a 1.A sme radi opustili na chvíľu školské lavice a stratili sa medzi regálmi s knihami našej mestskej knižnice. Vyhľadávali sme informácie v odbornej literatúre, citovali, parafrázovali, odkazovali, precvičovali, spolupracovali,...a bavilo nás to. Radi si to zopakujeme opäť.

Mgr. Vargová

vyučujúca SJL

Školské kolo olympiády zo slovenského jazyka a literatúry

V týchto mesiacoch sa už naplno rozbehli olympiády z rôznych predmetov. Nebolo tomu inak ani v prípade olympiády, ktorá každoročne preveruje vedomosti súťažiacich z nášho materinského jazyka. Podobne ako aj v predošlé roky, testovanie prebiehalo online formou.

V kategórii C súťažili v školskom kole žiaci z tried Tercia a Kvinta:

Vanesa Bikárová Jana Kolesárová

Vieroslava Oxová Nella Výrosteková

Mária Vojnovská Samuel Podracký

Nina Marčeková Tamara Gladišová

Miriam Olejárová

Simona Ševčíková

Erik Mohler

Najväčší počet bodov získala žiačka Kvarty Vierka Oxová, ktorá ako víťazka postúpila do okresného kola. To sa bohužiaľ konalo v deň testovania Komparo, preto sa tohto postupového kola zúčastniť nemohla.

Srdečne blahoželám víťazke i 5 študentkám, ktoré sa stali úspešnými riešiteľkami. Ďakujem všetkým študentom za reprezentáciu školy a teším sa na súťaženie študentov v ďalších kategóriách, ktoré nás čakajú onedlho.

Mgr. Vargová

koordinátorka OSJL

S jeseňou sme sa rozlúčili Jesennými variáciami

V jednotlivých ročných obdobiach sa naše chodby i triedy odejú do farieb jari, jesene či zimy. Žiaci sa menia na dekoratérov, maliarov a spoločným úsilím vykúzlia originálne miestnosti. Keď do tried vstúpite, máte možnosť obdivovať ikebany, vyrezávané tekvice, výkresy s jesennou tematikou či Haloweenske výtvory.

Každoročne dostávajú tí najusilovnejší, najkreatívnejší cenu v súťaži Jesenné variácie. Tento rok sa víťazmi stali žiaci tried TERCIA a KVINTA. Na svojej odmene si už pochutnali.

Srdečne blahoželáme!

Jeseň už prenecháva miesto zime a jesennú výzdobu strieda tá vianočná – trblietavá a čarovná.

Mgr. Vargová

koordinátorka prevencie