Školský vzdelávací program Gymnázia, SNP 1, Gelnica:

*Kľúč k vzdelaniu, brána k výchove, cesta k úspechu*

**UČEBNÉ OSNOVY**

**Osemročné štúdium – Učebný plán Verzie č. 3**

**Všeobecné vzdelávanie**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | **SLOVENSKÝ JAZYK A LITERATÚRA**  **- Príma** | | | | | |
| **Časový rozsah výučby** | |  | | | | | |
|  | Ročník | 1. | 2. | 3. | 4. | Spolu |
|  | Štátny vzdelávací program | 4 | 4 | 5 | 5 | 18 |
|  | Školský vzdelávací program | 1 | - | 1 | - | 2 |
|  | SPOLU | 5 | 4 | 6 | 5 | 20 |
| **Kód a názov odboru štúdia** | | 7902 J00 gymnázium | | | | | |
| **Stupeň vzdelania** | | nižšie sekundárne vzdelanie ISCED 2 | | | | | |
| **Forma štúdia** | | denná | | | | | |
| **Dĺžka štúdia** | | osemročná | | | | | |
| **Vyučovací jazyk** | | slovenský jazyk | | | | | |

**Charakteristika predmetu**

Vzdelávacia oblasť Jazyk a komunikácia sa zaoberá problematikou jazyka ako nástroja myslenia a komunikácie medzi ľuďmi. Jazyk sa vníma ako potenciálny zdroj osobného a kultúrneho obohatenia človeka, ktorý je predpokladom pre ďalšie vzdelávanie. Jazyk je znakom národnej a individuálnej identity, prostriedkom komunikácie a profesionálnej realizácie, ako aj prostriedkom na vyjadrenie citov a pocitov.

Jazyk a komunikácia má významné postavenie vo výchovno-vzdelávacom procese. Obsah vzdelávacej oblasti Jazyk a jazyková komunikácia sa realizuje ( okrem vyučovacích a cudzích jazykov) vo vzdelávacom predmete slovenský jazyk a literatúra.

V predmete slovenský jazyk a literatúra sa rozvíjajú kľúčové kompetencie: počúvanie, komunikácia ( hovorenie), čítanie, písanie – s porozumením.

V predmete slovenský jazyk a literatúra sa uplatňuje členenie podľa jazykových rovín a štylistického využitia jazyka: fonetická a fonologická rovina jazyka

lexikologická rovina jazyka

morfematická a morfologická rovina jazyka

syntaktická rovina jazyka

štylistika

slovenský jazyk a literatúra

Predmet slovenský jazyk a literatúra je súčasťou vzdelávacej oblasti Jazyk a komunikácia. Skladá sa zo zložiek: **slovenský jazyk (2 hodiny), sloh (1 hodina), literatúra (2 hodiny).**

**Ciele vyučovacieho predmetu**

Jednotlivé zložky vyučovacieho predmetu slovenský jazyk a literatúra plnia svoje špecifické ciele.

Slovenský jazyk a sloh

* interpretovať texty ( hovorené a písané) formulovaním podstaty obsahu textu a jeho funkcie vo forme kľúčových slov a konspektu,
* samostatne študovať z odborných kníh a časopisov, efektívne využívať rámcové časti knihy,
* pracovať s jazykovými normatívnymi príručkami a zvyšovať svoju jazykovú kultúru
* výrazne, plynulo čítať bez prípravy primeraný text – odborný, publicistický, umelecký
* využívať vo vyučovacom procese vlastné záznamy pri tvorbe vlastných textov (napr. referát, úvaha),
* vhodne uplatňovať vo svojich prejavoch logickú nadväznosť a komunikatívnu funkčnosť slov a viet, gramatickú správnosť, spisovnosť,
* ovládať a používať odbornú jazykovú terminológiu, taktiež základné pojmy z jednotlivých rovín,
* vedieť sa vyjadrovať vhodne, výstižne, kultivovane, gramaticky správne, v súlade s funkciou prejavu a komunikatívnou situáciou – vo forme hovorenej a písanej,
* uplatňovať v hovorených prejavoch výraznú artikuláciu, spisovnú výslovnosť, prozodické vlastnosti reči,
* vhodne a správne uplatňovať v písaných prejavoch odseky a interpunkciu, dodržiavať pravopisnú normu,
* tvoriť rozličné druhy textov v ústnej a písomnej forme v súlade s funkčnými jazykovými štýlmi a slohovými postupmi,
* aplikovať poznatky a zručnosti nadobudnuté pri vyučovaní slovenského jazyka v ostatných učebných predmetoch a naopak,
* chápať a používať jazyk ako dôležitý znak národnej aj individuálnej kultúry, ako znakový systém, ako prostriedok s rozličnými funkciami: kognitívnou ( poznávacou), komunikatívnou (dorozumievacou) a expresívnou (výrazovou),

Literatúra

* získať a upevniť si schopnosť medziľudského porozumenia a prirodzenej komunikácie
* osvojiť si schopnosť vcítiť sa do vnútorného života iných, chápať potreby iných, myslenie, cítenie a konanie,
* naučiť sa identifikovať s vlastnými skupinami, zbavovať pocitu nepriateľstva, predsudkov, osvojiť si schopnosť preklenúť prirodzené a kultúrne odlišnosti jednotlivcov a celých sociálnych skupín,
* osvojiť si postupne logicko-myšlienkové operácie, a to najmä reprodukciu, porovnávanie a analógiu, klasifikáciu, analýzu a syntézu, indukciu a zovšeobecňovanie,
* vytvoriť si individuálny hodnotový systém, ktorý rešpektuje relatívne trvalé a celospoločenské hodnoty, naučiť sa kriticky hodnotiť javy okolo seba, vedieť si obhájiť svoje stanovisko za pomoci argumentov,
* rozvíjať svoju schopnosť tvorivo interpretovať osvojené myšlienky a produkovať vlastné,
* naučiť sa správne, výstižne a v prípade potreby aj esteticky účinne vyjadrovať svoje myšlienky, postoje a názory ústne i písomnou formou,
* vedieť citovo vyváženým spôsobom akceptovať a hodnotiť ľudí, javy a udalosti okolo seba a využívať pri tom umenie ako znak alebo model sveta,
* udržiavať svoje ambície v rovnováhe so svojimi možnosťami, zdokonaliť sa v sebadiagnostike a sebahodnotení,
* využívať získané poznatky na tvorbu ideálov sveta, spoločnosti, ľudí, premieňať ich na projekty a s pomocou umenia a literatúry si budovať motivačné potenciály na ich uskutočňovanie,
* osvojiť si základné literárnovedné pojmy a na výbere najvýznamnejších slovenských a svetových autorov a literárnych diel sa oboznámiť s modelom vývinu umenia a umeleckej literatúry,
* naučiť sa čítať umelecké dielo s kritickým odstupom, nadhľadom a získať schopnosť spojiť spontánnu analýzu diela s emocionálnym prežívaním textu,
* naučiť sa chápať ideovú a umeleckú intencionalitu diela uvedomením si štylistickej a kompozičnej organizácie textu ku komplexnej estetickej pôsobnosti diela, osvojiť si zručnosť používať pri následnej analýze a hodnotení umeleckého diela poznatky z dejín a teórie dejín literatúry,
* naučiť sa používať metódy analýzy a interpretácie básnických, prozaických a dramatických diel tak, aby sa emocionálny zážitok pri následnej analýze nestrácal, ale skôr prehĺbil,
* naučiť sa chápať umelecké dielo ako znak a vidieť ho ako štylizovaný model skutočnosti, v ktorom sa okrem súdobej reality odráža aj celý autorský subjekt, jeho myslenie, emocionalita a kultúrna začlenenosť.

**Výchovné a vzdelávacie stratégie**

Sociálne komunikačné spôsobilosti

Výučba smeruje k tomu, aby žiaci mohli:

* využívať všetky dostupné formy komunikácie pri spracovaní a vyjadrovaní informácií rôzneho typu,
* vytvárať ústne a písomné prejavy adekvátne situácii a účelu uplatnenia,
* efektívne využívať dostupné informačno-komunikačné technológie,
* prezentovať samých seba a výsledky svojej práce na verejnosti, používať odborný jazyk, primerane komunikovať v materinskom jazyku,
* chápať význam a uplatňovať formy komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti.

Spôsobilosť vnímať a chápať kultúru a vyjadrovať sa nástrojmi kultúry

Výučba smeruje k tomu, aby žiaci mohli:

* vyjadrovať sa na vyššom stupni umeleckej gramotnosti prostredníctvom vyjadrovacích prostriedkov literatúry a iných druhov umenia,
* orientovať sa v umeleckých druhoch a štýloch a používať ich hlavné vyjadrovacie prostriedky,
* uvedomiť si význam umenia a kultúrnej komunikácie vo svojom živote a v živote spoločnosti,
* ceniť a rešpektovať umenie a kultúrne historické tradície, tolerovať prejavy iných kultúr.

Spôsobilosť riešiť problémy

Výučba smeruje k tomu, aby žiaci mohli:

* uplatňovať pri riešení problémov vhodné metódy založené na analyticko-kritickom a tvorivom myslení,
* byť otvorení získavaniu a využívaniu rôznych, aj inovatívnych postupov, formulovať argumenty a dôkazy na obhájenie svojich výsledkov.

**Stratégia vyučovania**

Na vyučovacích hodinách slovenského jazyka a literatúry budeme uplatňovať rôzne metódy, postupy a formy práce: skupinové vyučovanie, práca s IKT, príprava a prezentácia projektov, problémové vyučovanie, literárne exkurzie, návšteva knižnice, besedy.

**Učebné zdroje**

Na podporu a aktiváciu vyučovania a učenia sa využijú nasledovné učebné zdroje:

1. D. Petríková Literárna výchova pre 5. roč. ZŠ

R. Trutz OG – vydavateľstvo Poľana, s. r. o.

E. Greifová

M. Morávková

1. D. Petríková Literárna výchova pre 6. roč. ZŠ

R. Trutz OG – Vydavateľstvo Poľana, s. r. o.

1. D. Petríková Literárna výchova pre 7. roč. ZŠ

R. Trutz OG – Vydavateľstvo Poľana, s. r. o.

1. D. Petríková Literárna výchova pre 8. roč. ZŠ

R. Trutz OG – Vydavateľstvo Poľana, s. r. o.

1. D. Petríková Literárna výchova pre 9. roč. ZŠ

R. Trutz OG – Vydavateľstvo Poľana, s. r. o.

6. J. Krajčovičová Slovenský jazyk I pre gymnáziá s osemročným štúdiom

K. Balážiková OG – Vydavateľstvo Poľana, s. r. o.

7. Rýzková a kol. Cvičenia zo SJ pre gymnáziá S osemročným štúdiom1

SPN

8. M. Patáková Cvičenia zo SJ pre gymnáziá s osemročným štúdiom 2

SPN

9. Rýzková a kol. Cvičenia zo SJ pre gymnáziá s osemročným štúdiom 3

SPN

10. Rýzková a kol. Cvičenia zo SJ pre gymnáziá s osemročným štúdiom 4

SPN

11. Husková Cvičenia zo SJ pre gymnáziá s osemročným štúdiom 5

Cesnaková SPN

12. K. Ihnátková Komunikácia a sloh pre 1.- 4. ročník gymnázia s osemročný štúdiom

OG – Vydavateľstvo Poľana, s. r. o.

OBSAH VZDELÁVANIA

**1.ročník (PRÍMA) 165 hodín ročne Slovenský jazyk – 66 hod. Sloh – 33 hod. Literatúra – 66 hod.**

**SLOVENSKÝ JAZYK (66 hod.)**

|  |  |  |  |  |
| --- | --- | --- | --- | --- |
| Tematický celok,  počet hodín | Obsahový štandard | | Výkonový štandard | Prostr.  hodnot. |
| Téma | Pojmy | Spôsobilosti |
| **ZVUKOVÁ ROVINA JAZYKA**  **a PRAVOPIS**  (18 hodín)  **VÝZNA-MOVÁ ROVINA JAZYKA**  (9 hodín)  **TVAROVÁ ROVINA JAZYKA**  (31 hodín)  **SKLADOB-NÁ ROVINA**  (2 hodiny)  OPAKOVANIE  (6) | **Hláskoslovie**  Grafická stránka jazyka    Z čoho sa skladá reč? (1)  Hlásky - delenie hlások  Samohlásky (1)  Spoluhlásky  Delenie podľa pravopisu (1)  Obojaké spoluhlásky (1)  Vybrané slová (3)  Delenie spoluhl. podľa znelosti (1)    Spodobovanie (2)  Diakritické znamienka (1)  Interpunkčné znamienka (1)  Označovanie priamej reči (2)  Rozdeľovanie slov (2)  Opakovanie a upevňovanie učiva  **1. kontrolný diktát**  **(opak. po 4. roč.)**  **Oprava kontrolného diktátu** (2)  **Zvukové vlastnosti reči**  Melódia vety (1)  Prestávka, sila hlasu a dôraz (1)  **(Osobnostný a sociálny rozvoj)**  **PT**  Slová podľa významu  Jednovýznamové a viacvýznamové  slová (2)  Synonymá (1)  Antonymá (1)  Spisovný jazyk a nárečia (1)  **(Multikultúrna výchova) PT**  Ustálené slovné spojenia  Frazeologizmus(1)  **(Regionálna výchova a tradičná ľudová kultúra) PT**    Slovníky (1)  Tvorenie slov (1)  Opakovanie a upevňovanie učiva (1)  **Ohybné slovné druhy**  **Podstatné mená** (11 hodín) Všeobecné a vlastné podstatné mená  (1)  Pravopis vlastných mien (2) Skloňovanie podstatných mien (1)    Vzory podstatných mien m. rodu (2)  Vzory podstatných mien ž. rodu (2)  Vzory podstatných mien s. rodu (1)  Opakovanie a upevňovanie učiva  **2. kontrolný diktát (podst. mená)**  **Oprava 2. kontrolného diktátu** (2)  **Prídavné mená** (7 hodín)  Akostné prídavné mená (1) Skloňovanie prídavných mien (1) Vzory akostných prídavných mien (2)  Stupňovanie (1)  **3. kontrolný diktát (príd. mená)**  **Oprava 3. kontrolného diktátu** (2)  **Zámená**  Delenie zámen – osobné zámená (2)  **Číslovky**  Základné a radové číslovky (1)    Opakovanie a upevňovanie učiva (1)  **Slovesá** (6 hodín)  Časovanie slovies  Osoba a číslo (1)  Čas (1)  Sloveso *byť* (1)  Ako správne vykať? (1)  Opakovanie a upevňovanie učiva    **4. kontrolný diktát (slovesá)**  **Oprava 4. kontrolného diktátu** (2)  **Neohybné slovné druhy** (2 hodiny)  **Príslovky a predložky**  **Veta** (2 hodiny)  Jednoduchá veta  Vety podľa obsahu (1)    Slovosled (1)  Opakovanie a upevňovanie učiva (6) | abeceda, písmená: veľké, malé, tlačené, písané  hlásky, slabiky, slová  samohlásky, spoluhlásky, dvojhlásky  krátke, dlhé samohlásky  výslovnosť a výskyt ä  tvrdé, mäkké spoluhlásky  slabikotvorné hlásky: l, ĺ, r, ŕ  obojaké spoluhlásky  vybrané, príbuzné slová  **znelé, neznelé, znelé nepárové (zvučné)** **spol.**  Spodobovanie, splývavá výslovnosť  dĺžeň, mäkčeň, vokáň  bodka, otáznik, výkričník, čiarka, zátvorka, dvojbodka, bodkočiarka,  úvodzovky, priama reč, uvádzacia veta  rozdeľ. slov na slabiky, rozdeľovanie predpon. slov, slabičné a nesl. predpony, **spojovník, pomlčka**  melódia znamovacej, opytovacej, rozkazovacej, želacej, zvolacej vety  **prestávka, sila hlasu, dôraz**  **jednovýznamové slová, viacvýznamové slová**  synonymá, syn. slovník  antonymá  **spisovný jazyk, nárečia**  ustálené slovné spojenie **frazeologizmus**, frazeologický slovník, príslovie, porekadlo, pranostika  prirovnanie  pravopisný, synonymický, frazeologický slovník  tvorenie slov, predpona, odvodené slovo  podstatné mená,  všeobecné, vlastné mená  skloňovanie  mužský, ženský, str. rod  jednotné, množné číslo  prvý, druhý, tretí, štvrtý, šiesty, siedmy pád pádové otázky  **vzor, chlap, hrdina, dub, stroj, životnosť a neživ.**  **žena, ulica, dlaň, kosť,** pravidlo o rytmickom krátení  **mesto, srdce, vysvedčenie, dievča**  **prídavné mená**  **akostné prídavné mená**  rod, číslo, pád  **vzor pekný, cudzí**  **stupňovanie**  zámená, delenie zámen:  osobné: základné, privlastňovacie zámená  číslovky, základné číslovky, radové číslovky  slovesá:  časovanie, neurčitok  1., 2., 3. osoba, číslo  minulý, prít., budúci čas  sloveso byť  tykanie a vykanie  väzba s pádom  veta, jednoduchá veta  vety podľa obsahu:  oznamovacia, opytovacia, rozkazovacia,  želacia, zvolacia  slovosled | Precvičovať používanie primeranej neverbálnej komunikácie. Realizovať rozhovory na bežné situácie s ohľadom na etiketu. Poznať rozdelenie spoluhl.: mäkké – tvrdé, znelé – neznelé. Ovládať pravopis po mäkkých, tvrdých a obojakých spoluhláskach. Uplatniť vedomosti o spodobovaní v konkrétnych slovách a v bežnej komunikácii na hodine. Správne zahlásiť správy. Správne a ekonomicky viesť telefonický rozhovor. Aplikovať v praxi poznatky o slov. pravopise. Správne rozdeľovať slová na konci riadku a dodržať pravidlá delenia pri slovách so slabičnou a neslabičnou predponou. Posúdiť správnosť interpunkcie. Rozlíšiť želaci a zvolaciu vetu. Chápať formálnu stránku textu, vyjadriť ju hlasovými prostriedkami: prestávka, sila hlasu, dôraz, melódia vety. Správne intonovať všetky druhy viet podľa obsahu.  Vysvetliť pojmy: prestávka, sila hlasu, dôraz, splývavá výslovnosť, spodobovanie. Pri čítaní dodržiavať správne dýchanie. Správne artikulovať a vyslovovať slabiky: de, te, ne, le, di, ti, ni, li. Dodržiavať správnu dĺžku slabík.  Uplatňovať primeranú silu hlasu a správnu melódiu. Uplatňovať správnu intonáciu viet. Vedieť nahlas plynulo čítať svoj aj cudzí text so správnou artikuláciou a itonáciou.  Vedieť primerane gestikulovať, používať vhodnú mimiku, zaujať spoločensky vhodný postoj, dodržiavať vhodnú vzdialenosť s komunikujúcim, vhodne sa pohybovať, dodržiavať pravidlá haptiky.  Používať vhodné slová, slovné spojenia,  jazykové prostriedky v súlade s danou komunikačnou situáciou s ohľadom na regionálnu oblasť a sociálne prostredie.  Vyjadrovať sa spisovne. Vysvetliť pojmy spisovný jazyk a nárečie. Oboznámiť sa s výslovnosťou v regionálnom (spišskom) nárečí a porovnať ho so spis. slovenčinou. Nárečie používať s ohľadom na cieľovú a obsahovú stránku textu.  Vyjadrovať sa plynule, zrozumiteľne v primeranej komunikačnej situácii.  Členiť slová na slabiky a určiť predponu v slove v rámci textu.  Vysvetiť pojmy a vyhľadať viacvýznamové slová, odvodené slová, synoymá a antonymá v texte a uviesť konkrétne príklady. Zdôvodniť funkciu synoným v texte. Vysvetliť lexikálny význam: viacvýznamových slov, synoným, antoným.  Vysvetliť lexikány význam ustálených slovných spojení: prísloví, porekadiel, pranostík, prirovnaní v danom texte. Vedieť v súlade s cieľom komunikácie využívať v texte ustálené slovné spojenia, zdôvodniť ich výber a použitie.  Poznať funkciu jazykovedných príručiek, vybrať a používať vhodnú. Overiť si význam neznámych slov v jazykovedných príručkách.  Roztriediť podstatné mená podľa gramatického rodu. Aplikovať vedomosti o skloňovaní podstatných mien vo vlastnom texte. Správne používať v komunikačnej situácii podstatné mená a ich gramatické kategórie. Vysvetliť a uplatňovať zákon o rytmickom krátení. Uplatniť vedomosti o pravopise vlastných podstatných mien.  Správne skloňovať **slovo euro**.  Roztriediť prídavné mená podľa gramatického rodu. Aplikovať vedomosti o skloňovaní prídavných mien vo vlastnom texte. Správne použiť a vystupňovať akostné prídavné mená. Vysvetliť funkciu stupňovania v texte.  Chápať význam prídavných mien v opise. Chápať dôležitosť gramatickej zhody medzi prídavnými a podstatnými menami pre porozumenie textu.  Správne používať v komunikačnej situácii akostné prídavné mená a ich stupňovanie. Vysvetliť a uplatňovať zákon o rytmickom krátení.  Správne používať v komunikačnej situácii osobné zámená. Rozlišovať základné a privlastňovacie osobné zámená.  Rozoznať základné a radové číslovky. Aplikovať vedomosti o skloň. čísloviek, dodržiavať ich pravopis. Správne ich používať v komunikačnej situácii.  Aplikovať znalosti o časovaní slovies a osobitne slovesa byť v texte. Chápať dôležitosť slovies v rozprávaní.  Správne používať v komunikačnej situácii slovesá a ich gramatické kategórie. Správne používať tykanie a vykanie.  Dodržiavať správne predložkové väzby pri tvorbe slovných spojení, viet a textu.  Samostatne tvoriť jednoduché vety s dodržiavaním pravidiel slovosledu a intonácie. V prípade nepochopenia opraviť, rozviť alebo preformulovať vety vo svojej výpovedi. Samostatne utvoriť stručný súvislý text s jednoduchými vetami. Rozlíšiť vety podľa obsahu a pri čítaní textu uplatniť správnu melódiu príslušných viet. | Povin. hodn.:  prieb. skúš.,  aktivita na hod., pís. DÚ  **1. kontr.diktát**  **2. kontr. diktát**  **3. kont. diktát**  **4. kont. diktát** |

**SLOH (33 hod.)**

|  |  |  |  |  |
| --- | --- | --- | --- | --- |
| Tematický celok  Počet hodín | Obsahový štandard | | Výkonový štandard | Prostriedky hodnotenia |
|  | Téma | Pojmy | Spôsobilosti |  |
| Rozhovor  (1)  Práca s informáciami  (3)  Opisný slohový postup  (7)  Rozprávací slohový postup  (4)  Informačný slohový postup  (14)  Umelecký a vecný text  (4) | Rozhovor, začiatok a koniec telefonického rozhovoru, tvorba otázok (žiadosť o informáciu)  **(Osobnostný a sociálny rozvoj) PT**  voľná téma s využitím rôznych informácií  Opis predmetu  Opis obrázka (ilustrácie)  Opis osoby  **Opis pracovného postupu**  Jednoduché rozprávanie  **Rozprávanie s prvkami opisu**  Správa, oznámenie  Krátke správy: SMS, e-mejl  Súkromný list  1.školská písomná práca  (Súkromný list)  Pozvánka  Inzerát  Plagát  Reklama  Pohľadnica  Vizitka  **Interview/cielený rozhovor**  Diskusia  **(Mediálna výchova: tlač, televízia, rozhlas, internet)**  **PT**  Umelecký text  Vecný text | pozdrav, oslovenie, predstavenie sa, privítanie, rozlúčenie, prosba/želanie, poďakovanie, ústne ospravedlnenie, ospravedlnenie s vysvetlením  úvod, jadro, záver, odsek, osnova, koncept, kľúčové slová  opis predmetu (ústne / pís.)  opis obrázka, ilustrácie (ústne)  opis osoby  **opis pracovného postupu**  úvod, jadro, záver, odsek, osnova, koncept, kľúčové slová  rozprávanie (ústne), jednoduché rozprávanie  **rozprávanie s prvkami opisu,** časová postupnosť v rozprávaní (ústne/ pís.)  úvod, jadro, záver, odsek, osnova, koncept, kľúčové slová  správa, oznámenie, krátke správy: SMS, e-mejl, súkromný list (ústne / pís.) adresa odosielateľa, oslovenie,  pozvánka, inzerát, plagát, reklama, pohľadnica, blahoželanie, **interview,** vizitka, diskusia **(argument)**  nápis  Umelecký a vecný text  **téma, hlavná myšlienka,** názor, súhlas, nesúhlas,  nadpis,  súhlas, nesúhlas, **poznámky/konspekt**  reprodukcia (ústna) | Žiak vie dodržiavať zásady slušného správania – etikety v konkrétnych komunikatívnych situáciách.  Žiak vie reprodukovať definíciu pojmov konspekt, osnova, koncept.  Žiak vie reprodukovať definíciu pojmov úvod, jadro, záver.  Žiak vie nájsť v texte kľúčové slová.  Žiak vie vytvoriť  osnovu a koncept svojho textu na zadanú alebo voľnú tému s členením na úvod, jadro, záver.  Žiak vie definovať pojmy opis predmetu, obrázka, osoby, pracovného postupu.  Žiak vie vytvoriť na zadanú alebo voľnú  Tému opis predmetu (obrázka, osoby).  Žiak vie vytvoriť na zadanú alebo voľnú  tému opis pracovného postupu s dodržaním časovej a logickej postupnosti.  Žiak vie definovať pojmy rozprávanie, jednoduché rozprávanie, rozprávanie s prvkami opisu.  Žiak vie s pomocou učiteľa porovnať rozprávanie s prvkami opisu a opis pracovného postupu.  Žiak vie vytvoriť osnovu a koncept svojho textu.  Žiak vie s pomocou učiteľa pracovať s jazykovednými príručkami: PSP, Malý synonymický slovník – skontrolovať správnosť a vhodnosť slov použitých v texte.  Žiak vie vytvoriť jednoduché rozprávanie s malou mierou využitia opisu.  Žiak vie po príprave nahlas prečítať svoj text.  Žiak vie definovať pojmy správa, oznámenie, krátke správy, SMS, e-mail/e-mejl, súkromný list, pozvánka, inzerát, plagát, reklama, pohľadnica, vizitka, interview, diskusia.  Žiak vie napísať adresu na obálku a pohľadnicu.  Žiak vie vytvoriť text pohľadnice v súlade s cieľom komunikácie.  Žiak vie vytvoriť text interview.  Žiak vie vytvoriť vlastnú vizitku.  Žiak vie vytvoriť na zadanú tému SMS.  Žiak vie s pomocou učiteľa vytvoriť a rozlíšiť správu a oznámenie.  Žiak vie vytvoriť podľa vzoru na voľnú tému pozvánku, plagát, reklamu (individuálny výber žiaka).  Žiak vie vytvoriť na zadanú tému súkromný list.  Žiak vie aplikovať znalosti o formálnej úprave súkromného listu počas tvorby.  Žiak vie na podnet učiteľa identifikovať niektoré chyby vo svojom texte.  Žiak vie napísať čistopis.  Žiak vie v rozličných informačných zdrojoch vyhľadať informácie súvisiace s obsahom textu.  Žiak vie rozlíšiť vecný text od umeleckého.  Žiak vie vyhľadať explicitne vyjadrené informácie v texte.  Žiak vie vyhľadať v texte miesto, čas, názov.  Žiak vie vyhľadať v texte fakty vzťahujúce sa k téme textu.  Žiak vie s pomocou učiteľa vyvodiť záver na základe zistených súvislostí medzi informáciami v texte.  Žiak vie vo veku primeranom texte vyjadriť súhlas / nesúhlas s ním, pomenovať tému.  Žiak vie vyjadriť na základe subjektívnych pocitov svoje estetické zážitky z prečítaného textu.  Žiak vie prerozprávať prečítaný text so zachovaním časovej a príčinnej postupnosti.  Žiak vie dokončiť začatý príbeh.  Žiak vie reprodukovať umelecký text . | Povinné hod.:  ústne skúšanie priebežne (2x)  aktivita na hod., písomné domáce úlohy  1.školská písomná práca  (Súkromný list)  voliteľné hodnotenie - projekt  Projekty, samostatné práce - voliteľné  hodnotenie |

**LITERATÚRA (66 hod.)**

|  |  |  |  |  |
| --- | --- | --- | --- | --- |
| Tematický celok, počet hodín | Obsahový štandard | | Výkonový štandard | Prostriedky hodnotenia |
|  | Téma | Pojmy | Spôsobilosti |  |
| **I. Ľudové piesne, koledy, poézia nonsensu**  (8 hodín)  **II. Krátke formy ľudovej slovesnosti**  (4 hodiny)  **III. Kde bolo, tam bolo ...**  (17 hodín)  **IV. Povesti**  (7 hodín)  **V. Bájky**  (7 hodín)  **VI. Legendy**  (3 hodiny)  **VII. Literatúra pre deti**  (11 hodín)  **VIII. Náučná literatúra**  (4 hodiny)  **IX. Filmová a televízna rozprávka**  (4 hodiny)  **X. Komiks**  (1 hodina) | Úvodná hodina: Milan Rúfus: Tak…  Ľudové piesne  Regionálne piesne  Poézia nonsensu:  Červený kacheľ, Chodí Janíček,  Š. Žáry: Možné nemožnosti  T. Janovic: O cestovaní nosa… (2)  **Projekt – ľudová pieseň** (2)  **(Regionálna výchova a tradičná ľudová kultúra) PT**  Hádanky, vyčítanky, príslovia, porekadlá, pranostiky (3)  Opakovanie a upevňovanie učiva (1)    Slovenské ľudové rozprávky:  Zlatí bratkovia (2)  CD – rozprávky (2)  Najväčšie cigánstvo (1)  **Projekt – slovenské ľudové rozprávky** (1)  Autorské rozprávky:  H. Ch. Andersen: Škaredé káčatko (1)  P. Karpinský: Rozprávky z Múzea.... (2)  M. Rúfus: Loktibrada (1)  Ľ. Zúbek: Ako čertík Froliš pomáhal  svätému Petrovi (1)  G. Rodari: prešibaný Pinocchio (2)  J. Satinský: Štikútko (1)  **Beseda:** ***Moje obľúbené rozprávky*** (1)  *návšteva mestskej knižnice* (1)  Opakovanie a upevňovanie učiva (1)  **(Multikultúrna výchova) PT**  A. Marec: Jánošikovské Vianoce  J. Domasta: Tri prúty kráľa Svätopluka  M. Ďuríčková: Žabia studňa  A. Medňanský: Skala Margita vo Váhu  J. Melicher: Štiavnické jašteričky  M. Hudec: Povesť o Váhu, Povesť o bratislavskom orlovi (komiks)  Regionálne povesti (1)  Jonáš Záborský: Vrabce a kohút, Tulipán a fialka  Ezop: Nenásytná líška  Daniel Naborowski: Líška a lasica  Ezop: Jeleň pri jazierku  Ivan Andrejevič Krylov: Vrana a líška  Peter Petiška: Havran a líška  Julian Ejsmond: Bájkar a urazení  Aleksander Fredro: Osol  Ignacy Krasicky: Korytnačka a myš, Drevo, Tomáš Janovic: Podnájmy  **Vytvorenie projektu – vlastný výber** (2)  Stvorenie sveta, Narodenie Ježiša  S. Lagerlöfová: V Nazarete  O. Sliacky: Uzdravenie hodnostárovho syna  Opakovanie a upevňovanie učiva (1)  Ľ. Ondrejov: Obyvatelia pri potôčiku  H. Zelinová: Spať na slnku  R. Sloboda: Konkurz  V. Šikula: Moje povinnosti  N. Tanská: Dve stoličky pri okne  J. Navrátil: V znamení bumerangov  K. Jarunková: Kamaráti  D. Clark: Mať takého brata  A. Landersová: Nebo a peklo – to je naozaj (9)  **Beseda o vybranej knihe** (1)  Opakovanie a upevňovanie učiva (1)  **(Osobnostný a sociálny rozvoj) PT**  Encyklopédie:  Encyklopédia sveta, Detská encyklopédia, Encyklopédia zvierat, Slávni lekári, Dejiny sveta    Filmová rozprávka: O hlúpej žene  Bábková hra: J. Bartek: O veľmi chorej princeznej  W. Disney: Mickey Mouse, Aj prasiatka robia špinu, Bez káčera Donalda to nie je ono! | poézia, báseň, ľudová pieseň, nonsens, verš, strofa, rým, **rytmus, prízvučná a neprízvučná slabika**, **refrén**, **personifikácia/zosobnenie** prirovnanie, zdrobnenina, autor/spisovateľ, čitateľ,  hádanka, vyčítanka, príslovie, porekadlo, pranostika  rozprávka, ľudová rozprávka, autorská rozprávka, dialóg, nadpis, odsek, kapitola, literárna postava, hlavná postava, vedľajšia postava, dej, text, kniha, knižnica  povesť, ľudová povesť, autorská povesť  bájka  **legenda**  literatúra pre deti, hlavná myšlienka, ilustrácia, dialóg, próza, odsek, kapitola  **odborná (náučná) literatúra**  filmová rozprávka, televízna rozprávka, rozhlas, televízia, film, dialóg, noviny, časopis, divadelná hra, bábkové divadlo, bábka  komiks | Oboznámiť sa s pojmom ľudová slovesnosť. Vyhľadať v textoch slová, ktoré vyjadrujú city a náladu, poznať pojmy: verš, strofa, rým, personifikácia, zdrobnenina. prirovnanie, vyhľadať vtipné slová. Ovládať pojem rytmus, prízvučná a neprízvučná slabika, poézia. Vedieť vysvetliť pojmy: ľudová pieseň, báseň. Vyhľadať v texte nezmysly, poznať pojem nonsens. Vysloviť vlastný názor na báseň, vysvetliť obrazné pomenovania, hrať sa so slovami. Nájsť v piesni refrén.  Tvorba vlastného nonsensu. Prezentovať regionálne piesne. Vysvetliť pojmy: autor/spis., čitateľ  Vyhľadať v prísloviach ponaučenie, definovať krátke žánre ľud. slovesnosti. Zistiť rozdiel medzi príslovím a porekadlom, vysvetliť myšlienky ukryté v pranostikách, vymýšľať hádanky. Vytvoriť zbierku detských vyčítaniek.  Zopakovať a prehĺbiť získané vedomosti o ľud. piesni a krátkych formách.  Uplatniť pri čítaní textu rytmus, silu a zafarbenie hlasu, pauzu. Vysvetliť rozdiel medzi poéziou a prózou. Definovať prózu, dej, text Porovnať ľudovú a autorskú rozprávku. Vyhľadať v texte (ne)skutočné deje a prvky, fantastické postavy, magické predmety, znaky ľudovej rozprávky. Vypísať personifikácie. Rozvíjať uvedomelé a zážitkové čítanie. Zdôrazniť prednesom úlohu niektorej postavy, dialóg, monológ. Dramatizácia časti textu. Vyhľadať kľúčové slová. Poznať pojmy: gradácia, variácie, magické čísla. Zberatelia ľud. rozpr. Samostatne vyhľadať ďalšie 3 rozprávky od Andersena alebo iných autorov a o výsledkoch informovať spolužiakov. Oboznámiť sa s pojmom dej. Charakterizovať pojem literárna postava, hlavná a vedľajšia postava. Nájsť v úryvku znaky odlišujúce autorskú rozprávku od ľudovej. Nacvičiť zážitkové čítanie, hodnotiť konanie postáv. Nájsť v texte kladné a záporné postavy. Zhodnotiť medziľudské vzťahy medzi postavami (**ľudské práva)**. Porovnať veršovanú a prozaickú podobu rozprávky. Prerozprávať príbeh. Určiť hlavných hrdinov, charakterizovať ich a zhodnotiť ich konanie. Cvičiť reprodukciu príbehu a dotvárať ho pomocou vlastnej fantázie. Nacvičiť umelecký prednes. Pretvoriť veršovanú rozprávku na prózu. Vedieť, čo je prirovnanie, dialóg, uviesť príklady. Na základe osnovy prerozprávať príbeh. Vymyslieť zakončenie príbehu. Porovnať obsah rozprávky s názvom knihy. Hľadať nezmysly, vymyslieť neskutočný príbeh s využitím vlastnej fantázie. Porovnať Štikútka s predchádzajúcimi rozprávkami. Poznať pojem moderná autorská rozprávka. Zhodnotiť vonk. kompozíciu diela: použitie nadpisu, odseku. Poznať pojem kapitola.  Vyjadriť vlastné názory na prečítané rozprávky. Oboznámiť sa s pojmami kniha, knižnica. Vedieť sa orientovať v knižnici.  Nacvičovať uvedomelé čítanie, vyhľadať kľúčové slová. Charakterizovať Jánošíka, poznať pojem povesť. Odlíšiť pojmy autorská a ľudová povesť. Dramaticky predniesť monológ Svätopluka, vypísať prívlastky.  Prerozprávať povesť, vyhľadať reálne a fantastické prvky. Časť povesti pretvoriť na rozprávku, dokázať na konkrétnom texte, že ide o povesť.  Poznanie regionálnych povestí: samostatné získavanie informácií a prezentácia výsledkov výskumu.  Vysloviť typické vlastnosti zvierat a rastlín v bájkach. Prerozprávať ukážky. Vysvetliť alegóriu (inotaj). Vyhľadať a charakterizovať postavy bájok a porovnať ich s postavami rozprávok a povestí. Vedieť umelecky zarecitovať zvolenú ukážku. Odhaliť poučenie vyplývajúce z bájky. Umelecky predniesť úryvok. Vytvoriť osnovu prečítaného diela. Nájsť ďalšie známe bájky.  **Vytvoriť projekt podľa vlastného výberu (nonsens, bájka, rozprávka, povesť) a prezentovať ho (forma knižky alebo triedneho literárneho časopisu, nástenky).**  Vedieť vyhľadať kľúčové slová, reprodukovať príbeh, nakresliť osnovu. Charakterizovať hrdinov legiend, porovnať ich s typickými hrdinami rozprávok. Zhodnotiť konanie postáv. Nájsť stupňovanie deja, vypísať prirovnania a prívlastky, vedieť ich tvoriť. Uvažovať a vyjadriť sa k protikladu temnota – svetlo, kladná a záporná postava.  Charakterizovať správanie a konanie Jerguša. Diskutovať o prečítanom diele, zhodnotiť konanie postáv, jazykové prostriedky. Vedieť vysvetliť najkrajšie myšlienky, uvažovať nad vzťahmi medzi deťmi, rodičmi a starými rodičmi. Nacvičiť rýchle čítanie. Vyjadriť vlastné názory na prijatie Miloša do spevokolu. Vyhľadať v texte vtipné dialógy, prerozprávať príbeh, poznať pojem humorné prozaické dielo. Vyhľadať v úryvku nevšedné a pútavé časti, hodnotiť postoj rozprávača príbehu, dokončiť rozprávanie podľa vlastnej predstavy, vysvetliť určené slovné spojenia. Charakterizovať postavy v diele, zamyslieť sa nad výrokmi postáv. Slangové slová nahradiť spisovnými výrazmi. Nájsť v texte rozdiely medzi dvoma dvojicami bratov - dospelými a deťmi. Vlastnými slovami prerozprávať príbeh. Zopakovať si, čo je próza, odsek, nadpis, kapitola.  Nacvičiť informačné čítanie, všímať si jazykovú stránku textu. Porovnať náučné texty s textami krásnej literatúry. Vedieť pracovať s encyklopédiou. Poznať pojem encyklopédia.  Nájsť rozdiely v spôsobe vyjadrovania v prozaickej a filmovej podobe rozprávky, zahrať hru podľa textu scenára. Ovládať termíny: filmová rozprávka, televízna rozprávka, rozhlas, televízia, film, noviny, časopisy, divadelná hra, bábkové divadlo, bábka. Hľadať spoločné a rozdielne znaky: televíznej a divadelnej hry. Zopakovať si pojem dialóg.  Vybrať si niektorú humornú situáciu a spracovať ju formou komiksu. Vedieť, čo je komiks a tzv. slovná bublina. | **Povinné hodnot.:**  ústne skúšanie, písomné skúšanie, beseda o prečítanom diele, aktivita na hod., písomné domáce úlohy, tvorba projektu  **pozn.: *neúčasť na povinnom hodnotení je študent povinný si nahradiť***  **Voliteľné hodnot.:**  Hviezdoslavov Kubín, Šaliansky Maťko, Štúrov Zvolen, Matičná jeseň, účasť na kultúrnych programoch.  **pozn.: *neúčasť na povinnom hodnotení je študent povinný si nahradiť*** |